# verses

text:
chu miah chuan rangkachak rimtui halna bawm leh thuthlunna bawm rangkachaktia luan chu a awm a, chu mi thuthlunna bawm chhungah chuan Manna awmna rangkachak bel te, Arona tiang lo chawr te, thuthlunna lung phekte a awm a;


text:
a chung lamah zahngaihna thutphah hliahin, ropuina Cherubte an awm bawk a; chung thute chu tunah zawng akip akawiin kan sawi thei lo ang.


text:
Tin, chung thilte chu chutianga siam a lo ni a, Puithiamhoin Pathian rawng bawlin biak buk tawntirhah chuan an lut fo thin a;


text:
a dawttuah erawh chuan Puithiam Lalber chauh kum tin vawi khat, thisen keng lo loin a lut thin; chu chu mahni tan leh mite sual atan a hlan thin.


text:
Thlarau Thianghlimin hei hi a hriattir a: Hmun Thianghlim luhna kawng chu a la lang rih lo e, biak buk tawntirh chu a la din chhung chuan tih hi;


text:
chu chu tun lai tehkhinna hi a ni; chu mi ang zelin thilpek leh inthawinate pawh an hlan thin, chungte chuan chhia leh tha hriatna kawngah chuan a betu chu a tifamkim thei lo;


text:
chung chu (ei tur te, in tur te, sil tur hrang hrangte nen) tisa lam dante chauh siamthat hun hma atan ruat chu a ni.


text:
Nimahsela, Krista chu thil tha, lo awm turahte Puithiam Lalbera lo kalin, biak buk, kuta sak loh, (chu chu he'ng thil siam zinga mi a ni lo tihna a ni,) ropui leh famkim zawk kal tlangin,


text:
kan tan chatuana tlanna hmu tawhin kelte leh bawng note thisen vang ni loin, ama thisen vang zawkin Hmun Thianghlimah chuan vawi khatah a lo lut tlingtla ta nghal a.


text:
Kel leh bawngpate thisen leh bawngla vap, mi bawlhhlawh chung theh mahin tisa thiang khawpa a tihthianghlim si chuan,


text:
Krista, chatuana Thlarau zara hmelhem loa Pathian hnena inhlana thisen chuan Pathian Nung rawng bawl turin in chhia leh tha hriatna chu thiltih thite lakah chuan a va tithianghlim nasa dawn em!


text:
Tin, he mi avang hian, ani chu thuthlung thar palai a ni, thuthlung hmasa hnuaia bawhchhiatnate lak ata tlanna'n mi a lo thih tak avangin kohvate chuan chatuana roluah tur thutiam chu an chang thei ang.


text:
Mi an thih hnuin thurochhiahin thu a nei si thin, a chhiahtu la dam chhung erawh chuan thu reng a nei lo.


text:
Dan thu ang zelin thupek apiang chu Mosia'n mi zawng zawng a hrilh hnuin, "Hei hi Pathianin in hnena a pek tlat thuthlung thisen a nih hi," tiin


text:
bawng note leh kelte thisen chu, tui nen, sapsen nen, husop nen a la a, lehkhabu ngei leh mi zawng zawng pawh chu a theh a ni.


text:
Chu lo pawh chu, biak buk leh rawngbawlna hmanrua zawng zawng chu chutiang bawkin thisen chuain a theh ta bawk a.


text:
Tin, Dan thu zawngin engkim thaw mai hi thisena tihthianghlimin a awm thin a, thisen chhuah lohin ngaihdamna reng a awm lo.


text:
Chutichuan, vana thil awm angte chu chung chuan tihthianghlimin a awm tur reng a ni, van thil taktakte erawh chu chung aia inthawina tha zawktein tihthianghlimin a awm tur a ni.


text:
Krista chu kuta sak hmun thianghlim, atak anpuiah chuan a lut si lo a; tunah Pathian hmaah kan aia ding turin vanah ngei a lut ta zawk a;


text:
nimahsela Puithiam Lalber chu kum tinin mahni thisen lo, thisen keng chunga Hmun Thianghlima a lut thin angin,ani chu mahni inhlan fo turin a lut hek lo;


text:
chuti ni suh se la, leilung pian tirh achin vawi tam tak a tuar tawh tur a ni; nimahsela tun lai hun tawpah hian inthawina'na inhmang chawpin sual tihbo nan vawi khatah a lo lang ta nahgl a ni.


text:
Tin, mihring tan vawi khat thih ruat a ni chu mi hnuah chuan rorelna a awm ang;chutiang bawkin Krista pawh mi tam tak sualte kalpui tura vawi khat hlana awm tawhin, chhandamna hmu tura amah lo nghaktute hnenah chuan sual tel loin vawi hnihnaah a lo lang leh ang.


text:
chutiang bawkin Krista pawh mi tam tak sualte kalpui tura vawi khat hlana awm tawhin, chhandamna hmu tura amah lo nghaktute hnenah chuan sual tel loin vawi hnihnaah a lo lang leh ang.


text:
Dan thu chuan thil tha, lo awm turte anpui tak nei loin, a thla chauh a neih avangin, kum tina inthawina pangngai a hlan fote chuanin a lo hnaite chu engtikah mah an tifamkim thei dawn si lo.


text:
Chuti ni suh se la, a betute chu vawi khata tihthianghlim nghala lawmin, sual inhriatnate an neih loh avangin hlan an bang tawh daih dawn lo'm ni?


text:
Chutichuan, khawvela a luh laiin "Inthawina leh thil hlan i duh lo a, Ka tan taksa mi buatsaihsak zawk a:


text:
Chu veleh chuan keiin, 'Aw Pathian, ngai teh, (Lehkhabu zialah chuan ka thu ziak a ni a) I duhzawng ti turin ka lo kal e,' ka ti a," a ti a.


text:
A chhakah hian, "Inthawina te, thil hlan te, halrala pumpekna te, sual tana inthawina te i duh lo a, chungah chuan lawmna i nei hek lo," a ti a, (chungte chu Dan thu anga hlan a ni a,)


text:
chu veleh chuan, "Ngai teh, i duhzawng ti turin ka lo kal e," a lo ti ta a. A pahnihna hi a tundin theihna turin a hmasa chu a la bo ta a ni.


text:
Tin, Puithiam tinrengin kawla ni chhuak chhiara rawngbawlin, sualte engtik maha tibo thei lo inthawina pangngai hlan foin an ding thin;


text:
ani erawh hi chu chatuan atan sualte tana inthawina pakhat chauh a hlan hnuin, Pathian ding lamah a han thu ta zawk a;


text:
An hnena thu ka thlun tur chu he'ng hi a ni, Lalpa'n a ti; An thinlungh ka thupekte ka dah ang a, An rilruah ka ziak bawk ang," tia a sawi hnu khan,


text:
kawng thar leh nungah chuan, puanzar chu (chu chu a taksa tihna a ni) kal tlangin, Isua thisen avang chuan Hmun Thianghlimah khan luh kan huam avang leh,


text:
kan thinlunga chhia leh tha hriatna tha lo chu theh faisaka awma kan taksa pawh tui fima buala awmin, rinna famkim neia thinlung tak zet puin i hnaih ang u.


text:
thenkhat tih dan anga kan inkhawmte bansan loin, infuih tawn zawk ang u; ni chu lo hnai telh telha in hriatin infuih tawn nasa lehzual sauh rawh u.


text:
Thutak hriatna famkim chu kan chan hnua thil kan tihsual luih si chuan sualte tana inthawina a awm tawh hauh lo ang a,


text:
Pathian Fapa rap beta, thuthlung thisen amah tihthianghlimna chu thil narana ruat a, khawngaihna Thlarau tivuitu chu, chu mi ai chuan eng tia hremna nasa zawk nge tuar tlaka ruat tur nia inngaih?


text:
Phuba reng reng keima lak tur a ni, keima'n ka thungrul ang," tih leh, "Lalpa chuan a mite a ngaihtuah ang," ti lehtu chu kan hre si a.


text:
kawng khatah chuan hmuhsit leh hrehawmte pawh tuarin ennawma siamin in awm a, kawng khatah chuan chutianga hmana awmte chu tuarpuitute in lo ni a.


text:
Kawl bunte chu in lainat a, sum tha zawk, awmhlen bawk tur chu mahniin in nei tih hriain in sum laksakte pawh lawm takin in lo tuar ta bawk si a.


text:
Nimahsela ka mi fel chu a nung ang: A hnungtawlh erawh chuan, Ka rilruin amahah chuan lawmna reng a nei lo ang.Nimahsela, keini zawng boral tura hnungtawlh pawla mi kan ni lo a; nunna humhim tura rinna nei pawla mi kan ni zawk.


text:
Nimahsela, keini zawng boral tura hnungtawlh pawla mi kan ni lo a; nunna humhim tura rinna nei pawla mi kan ni zawk.


text:
Rinnain a ni khawvelte hi Pathian thua siam a ni tih kan hriat ni, chutichuan thil hmuh theihte hi thil lang theitea siam a ni lo.


text:
Rinnain Abela chuan Kaina ai chuan inthawina tha zawk Pathian hnenah a hlan a,chu mi avang chuan mi fel a ni tih hriattirna a hlawh a, Pathianin a thilpekte kawngah chuan thu a hriattir a; tin, chu mi rinna avang chuan ani chuan thi tawh hnuin thu a la sawi ta fo a ni.


text:
Rinnain Enoka kha thihna hre lo tura lak boin a awm a; tin, Pathianin a lak bo avangin hmuh theih a ni ta lo a; lak bova a awm hmain Pathian lawmzawng mi a ni tih an hriattir tawh reng a.


text:
Nimahsela, rinna loin ama lawmzawng mi nih rual a ni lo; Pathian hnena lo kal chuanin, ani chu a awm tih leh zawngtute hnena lawmman pek hmang a ni tih rin tur a ni.


text:
Rinnain Nova chu thil lo la lang lote kawng thu-ah Pathian hrilha lo awmin, Pathian tih dekin, a chhungte chhandamna'n lawng a tu a; chu chuanin khawvel chu thiam loh a chantir ta a, rinna avanga felna awm chu rochungtu a lo ni bawk a.


text:
Rinnain Abrahama chu koha a awm lai khan a rochun tur hmuna lut turin kal chhuah thu a pawm ta a;tin,a kalna tur lam pawh hre loin a kal chhuak ta a.


text:
Rinnain ram tiamah khan mi rama cham ang maiin a lo cham ta reng a, thutiam hmuhkhat a rochunpui tur Isaaka leh Jakobate nen chuan puan inahte an awm a;


text:
Rinnain Sari ngei pawhin, a tiamtu chu rinawma a ruat avangin, tar hnu tawhin chi pai theihna a hmu a,


text:
Chutichuan, mipa pakhat lakah (ani chu mitthi ang a ni si a) vana arsite anga tam, tuifinriat kama tiau vaivut chhiar sen loh anga tam an lo chhuak ta a.


text:
Chung zawng zawngte chu rinna neiin an thi ta a, thiltiamte chu chang loin; nimahsela chung chu hla tak atanga hmuin chibai an lo buk tawh a, leiah hian mikhual leh khualzin mai an ni tih an inhriattir tawh bawk a.


text:
Nimahsela, tunah zawng ram tha lehzual chak an lo ni a, chu chu vana mi a ni; chutichuan Pathianin an Pathian tiha awm chu a zak lo e; an tan khua lam a lo buatsaihsak tawh si.


text:
Isaaka-ah hian i thlahte chhui an ni ang" tih Pathian thutiam dawngtu chuan a fapa mal neih chhun chu a hlan a ni;


text:
mitthi pawh Pathian chuan a kai tho thei ang tih a ring a, thi hnu nung leh ang maiin a hmu kir leh ta reng a ni.


text:
Rinnain Jakoba chuan a thih dawn lai khan Josefa fate chu mal a sawm ve ve a; a tiang hmawr rinchhanin Pathian a be bawk a.


text:
Rinnain Josefa chuan a thih a lo hnaih khan Israela thlahte chhuah tur thu a sawi a; a ruhte kawng thu-ah thu a pe bawk a.


text:
Rinnain Mosia a pian lai khan, nausen hmel tha tak a ni an tih avangin, thla thum chhung a nu leh a pa thurukin a awm a; lal thupek pawh an hlau lo.


text:
Krista an hmuhsitna chu Aigupta ram rote ai chuan sum ropui zawkah a ruat a; lawmman pek tur chu a thlir thin avangin.


text:
Rinnain lal thinurna chu hlau loin Aigupta ram a kalsan a, hmuh theih loa chu a hmuh avngin a tuar tan tan a ni.


text:
Rinnain Kalhlen Kut leh thisen theh kha a siam a, fa tir tiboraltu chuan anmahni a tawh lohna turin.


text:
Rinnain khawmuala kal angin Tuifinriat Senah khan an kal kai a; Aiguptahoin chu chu tih an tum ve a, lem zawhin an awm ta a.


text:
Rinnain Rahabi nawhchizuar kha awih loho zingah chuan a boral ve ta lo, enthlatute chu tlang taka a lawm avangin.


text:
Tin, eng nge ka la sawi cheu vang? Gideona thu te, Baraka thu te, Samsona thu te, Jephthaa thu te leh Davida thu te, Samuela thu te, zawlneiho thu te hril i la, hunin mi daih dawn si lo a;


text:
chungte chuan rinnain ramte an la a, thil fel an ti a, thutiamte an chang a, sakeibaknei khate an tihchihsak a,


text:
mei thiltihtheihna an timit a, khandaih hriam lam an pumpelh a, chak lohna ata chak taka siamin an awm a, indonaah chuan mi hrat khawkheng an lo ni a, hnam dang indo pawlte an tlanchhiattir a.


text:
Hmeichhiaten an mitthite tho leh an hmu a, mi dngte pawh saisakin an awm a, thawhlehna tha lehzual an chan theihna turin chhan chhuah an duh lo a;


text:
mi dangte pawhintihnawmnah leh vuakte an tuar a, a ni, chu lo pawh chu, kawlbun leh tan ina khungte an tawk bawk a;


text:
lunga denin an awm a, thingzainaa zai bunin an awm a, thlemna an tawk a, khandaiha sahhlumin an awm a; beram vun leh kel vun sinin an vakvai a; rethei takin, hrehawm takin, tihduhdahin an awm a;


text:
(chungho tan chuan khawvel hi awmna tlak a ni lo) thlalerah te, tlangah te, pukah te, khuarkhurumah te an vak an vak thin a.


text:
Tin, chung zawng zawngte chuan rinna avnga fak lo hlawh tawhin, thiltiam chu an chang lo a,keini tel loa anni chu tihfamkima an awmlohna'n Pathianin keimahni kawng thu-ah thil eng emaw tha lehzual a buatsaih tawh avangin.


text:
keini tel loa anni chu tihfamkima an awmlohna'n Pathianin keimahni kawng thu-ah thil eng emaw tha lehzual a buatsaih tawh avangin.


text:
Chutichuan, chhumpui nasa tak ang thlirtuten min hual vel avng hian, min tihnawk apiang leh sual keimahnia bet tlat chu i dah ve ang u, tin, Isua, kan rinna siamtu leh tifamkimtu lam chu enin, kan hmaa intlansiakna tur awmah chuan chhel takin i tlan zel ang u.


text:
Ani chuan a hmaa hlimna awm avang chuan mualphona chu ngainepin kraws chu a tuar a, Pathian lalthutphah ding lamah khian a han thu ta a.


text:
In thlarau lamah in inthlahdah a, in lo hah lohna'n, anmahni chung tha lo turin mi sualte chutianga hnialkalhna tuartu chu ngaihtuah teh u khai.


text:
fuihna thu, fate zilh anga zilna che u kha, in lo theihnghilh ta e. "Ka fa, Lalpa thununna chu ngainep suh la, A zilhhauva i awmin inthlahdah hek suh;


text:
In tuar hi nangmahni thununna'n a ni; fate chunga tih angin Pathianin in chungah a ti a nih hi; pa thunun loh fa tu nge awm ngai le?


text:
Fa zawng zawng hlawh thin thununna chu hlawh loa in awm erawh chuan fa tak ni loin, sawn in ni a ni ang a sin.


text:
Chu lo pawh chu min thunun turin kan tisa pate kan neih kha, chungte chu kan zah si a; chu mi aia nasa zawkin, an nunna turin thlaraute Pa thu thuin kan awm dawn lo'm ni?


text:
Anni chuan ni rei lo te, tha an tih ang zelin min thunun ngei tak a, ani erawh chuan a thianghlimna chu kan chan ve theihna'n, kan thatna turin min thunun zawk a ni.


text:
Tin, thununna reng reng hi tuar lai chuan lawmawmin a lang lo a, lungchhiatthlakin a lang zawk thin, tuar hnuah erawh chuan chu mia sawizawia awmte tan chuan rah thlamuanawm tak felna chu a chhuahsak thin.


text:
Mi zawng zawng nena inremna leh thianghlimna um rawh u, chu mi thianghlimna loin tuma'n Lalpa an hmu lo ang:


text:
Fimkhur rawh u, Pathian khawngaihna ata in bo dah ang e, khakna zung eng emaw lo chawra tibuai che uin,chu chuan mi tam tak chu tihbawlhhlawhin an awm ang a,


text:
inngaih hmang emaw, Esauva anga Pathian zah lo mi emaw an lo awm dah ang e. Ani chuan a fa tir nihna chu chaw vawi khat eiah a hralh a.


text:
Chu mi hnuah chuan malsawmna chu rochun a duh pawhin, mittui tla chungin thahnemngai takin zawng mah se la, rilru lamletna remchang a hmuh loh avangin paihin a awm ta tih in hre si a.


text:
tawtawrawt rikna te, thusawi thawm awmna te kha thleng in ni si lo a; (chu thawm hretute chuan thu dang reng an hnena sawi tawh lo turin an ngen a,


text:
Sa lam pawhin tlang chu khawih se la, lunga den hlumin a awm tur a ni," tih thupek kha an tuar thei ta si lo a;


text:
an thil hmuh pawh chu a hlauhawm em em a, chutichuan Mosia'n, "Ka hlauin ka khur nasa em em a," a tih hial kha)


text:
fa tir vana hming chuang kohhranho hnen te, Pathian, mi zawng zawng ngaihtuahtu hnen te, mi fel tihthatfamkimho thlarau hnen te,


text:
Isua, thuthlung thar palai hnen te, thisen theh, Abela thisen aia thu tha zawk sawitu hnen te thleng in ni zawk.


text:
Thusawitu chu in lo duh lo dah ang e, fimkhur rawh u. Leia anmahni zilh lawktu kha an duh loh maha hremna an pumpelh si loh chuan, keini, van atanga min zilh lawktu hawisantute hian kan pumpelh lo lehzual ang.


text:
Chu mi lai chuan a aw khan lei hi a tinghing a; nimahsela tunah hian, "Vawi khat chu lei chang ni loin, van pawh ka la tinghing leh ng," tiin a tiam ta zawk a.


text:
Tin, "Vawi khat chu ka la tinghing leh ang," tih hian, thil nghing lote chu a awm reng theihna turin, thil lo nghingte chu thil siamte ang maiin sawn boin a awm dawn tih a hriattir a ni.


text:
Chutichuan, ram tihnghin rual loh kan chan avang hian khawngaihna i nei ang u, chu mi zarah chuan zah leh tih dek chungin Pathian lawmzawng rawng kan bawl thei dawn zuk nia;Kan Pathian hi mi kanralhmang mei a ni si a.


text:
Mikhualte chungah hmangaih chhuah theihnghilh suh u; chutiang tiin thenkhatten hre loin vantirhkohte an lo thleng si a.


text:
Phuara awmte chu phuar ni ve angin hre reng u la; hrehawm tuarte chu taksaa awm ve bawk in nih avangin hre reng rawh u.


text:
Mi zawng zawng zingah inneih hi chawimawiin awm se la, khum pawh tihbawlhhlawh loin awm rawh se; inngaite leh uirete chu Pathian in a ngaihtuah dawn si a.


text:
In rilru putzia chu tangka ngainatna tel lo ni rawh se; in thil neih chhun chungahte chuan lungawi rawh u; amah ngeiin, "Engtikah mah ka thlahthlam tawp lo ang chia, kal pawh ka kalsan tawp lo ang che," a ti si a.


text:
Chutichuan, huai takin, "Lalpa chu mi tanpuitu a ni, Ka hlau lo ang; Mihringin eng nge mi tih theih ang?" kan ti thin a ni.


text:
In hotu, Pathian thu lo hrilhtute che u chu hre reng u la, an awm dana thil chhuak chu ngaihtuahin an rin dan zir rawh u.


text:
Zirtirna tinreng leh zirtirna mak tak len boin awm suh u; thinlung hi khawngaihnaa tihngheha a awm chu a tha si a, ei turtea tihngheha awm loin; chutiang kawng lungkhamte chuan chungah chuan sawtna an hmu chuang lo.


text:
Ran, a thisen Puithiam Lalberin Hmun Thianghlima sual tana hlana a luhpui thina ruangte chu daipawnah an hal thin si a.


text:
Chutichuan, Isua pawhin, ama thisen ngeia mite chu a tihthianghlim theihna turin kulh kawngkhar pawn lamah chuan a lo tuar ta a.


text:
Tichuan, ama zarah chuan faka inthawina hi Pathian hnenah i hlan fo vng u, chu chu a hming tanna hmuite rah chu a ni.


text:
Nimahsela, thil tihthat leh thilphal hi theihnghilh suh u; chutianga inthawina chungah chuan Pathian a lungni em em si a.


text:
In hotute thu awih u la, an thu thuin awm rawh u; chanchin sawi tur an nih avangin, lungngai chunga sawi lo a, hlim chunga an sawi theihna turin in thlarau an vensak thin che u a ni; lungngai chunga sawi chu in tana pawi tur a ni si a.


text:
Min tawngtaisak rawh u; engkimah fel taka awm tumin, chhia leh tha hriatna thiang tak kan nei tih dik takin kan inhre si a.


text:
Tin, remna Pathian, beram Vengtu ropui tak,kan Lalpa Isua chatuana thuthlunna thisenzara mitthi zing ata hruai chhuak lehtu khan,


text:
a mithmuha a lawmzawng ang apiang Isua Krista zarah keimahniah thawkin, a duhzawng ti turin thil tha tinreng kawngah tifamkim che u rawh se; Isua Krista hnenah chuan ropuina chatuanin awm rawh se. Amen.


text:
Nimahsela, unaute u, ka ngen a che u, fuihna thu hi ngaithei hram hram rawh u: in hnenah thu tlem te ka ziak si a.


text:
Kan unaupa Timothea kha an chhuahtir ta tih lo hre ve rawh u; a lo kal hma deuh chuan amah nen kan rawn hmu ang che u.


text:
In hotute zawng zawng leh mi thianghlimte zawng zawng kha chibai mi buksak ang che u. Itali rama mite hian chibai an buk a che u.In zaa hnenah khawngaihna awm rawh se. Amen.


text:
In zingah tupawhin finna a tlakchham chuan mi zawng zawng hnena hau lo leh ui loa pe thintu Pathian chu dil rawh se, chutichuan a hnenah pek a ni ang.


text:
Nimahsela, ringhlel hauh loin rinna neiin dil rawh se, ringhleltu chu tuifinriat fawn thli chhem len leh vawrh ang a ni si a.


text:
Ni a lo chhuah a, thli lum tak a lo tlehin hlobet a tivuai a; tin, a par chu a rem a, a awm dan mawizia chu a boral thin; chutiang bawkin mi hausa chu a kalnaah chuan a lo vuai dawn si a.


text:
Thlemna tuar hram hramtu chu a eng a thawl e; fiaha a awm hnuin nunna lallukhum, Lalpa'n amah hmangaihtute hnena a tiam chu a hmu dawn si a.


text:
Tuma'n thlemna an tawh laiin, "Pathian thlem ka ni," ti suh se; Pathian chu sual thlem rual a ni lo, amah pawhin tumah a thlem ngai lo.


text:
Tin, chakna chuan no a pai a, sual a hring thin a; tin, sual chuan a lo puitlinin thihna a hring thin.


text:
Thilpek tha leh thilpek famkim zawng zawng chu chung lam atangin engte Pa hnen ata, a lo chhuk thin a ni, amahah chuan danglamna leh herna hlim reng reng a awm thei lo.


text:
Unau duh takte u, chung chu in hria e; nimahsela mi tinin ngaihthlak chuh sela, thusawi chuh lo se la, thin tinel rawh se:


text:
Chuvangin, bawlhhlawh zawng zawng leh sual khat liam chu dah bo u la, thu tuh, in thlarau chhandam thei chu thuhnuairawlh takin pawm rawh u.


text:
Nimahsela, thu ngaithlatute mai ni loin zawmtute lo ni zawk rawh u, chutilochu mahni inbum in lo ni dah ang e.


text:
Tupawh thu ngaithlatu nia zawmtu ni si lo chu mi, darthlalanga a pianpui hmai ngun taka inen ang chu a ni,


text:
Amaherawhchu, tupawh dan famkim, zalenna dan hi bih a, chutianga awm reng a, ngaithla a, theihnghilh leh mai thintu ni lo a, zawma hna thawk fo thintu ni zawk chu, chu mi chu a thil tihah malsawmin a awm ang.


text:
Tupawh sakhaw ngaihsak nia inringa a lei veng tha si lo a, mahni thinlung inbum zawk chu, chu mi sakhaw biak dan chu engmah a ni lo e.Kan Pathian leh Pa mithmuha sakhaw biak dan thianghlim leh sual tel lo chu hei hi a ni, fahrah leh hmeithaite an hrehawm laia kan leh khawvel bawlhhlawh kai loa insiam thin hi.


text:
Kan Pathian leh Pa mithmuha sakhaw biak dan thianghlim leh sual tel lo chu hei hi a ni, fahrah leh hmeithaite an hrehawm laia kan leh khawvel bawlhhlawh kai loa insiam thin hi.


text:
In inkhawmna inah mi rangkachak zungbun bun, puan mawi tak sin lo lut se la, tin, mi rethei puan chhe tak sin lo lut bawk se la;


text:
tin, puan mawi tak sin chu in ngaihsak a, a hnenah chuan, "Nang he hmun thaah hian thu rawh," in tih a, tin, mi rethei hnenah chuan, "Nang chu sawtah sawn ding la, a nih loh leh ka ke nghahchhan hrulah hian thu rawh," in tih chuan,


text:
Ka unau duh takte u, ngai teh u, Pathianin he khawvel thila retheite hi rinnaa hausa tur leh, amah hmangaihtute hnena a tiam ram chu luahtu turahte a ruat lo em ni?


text:
Nangni zawngin mi rethei chu in timualpho ta zawk a ni. Mi hausate chu a tiduhdahtu che u leh rorelna ina hnuk lut thintu che u chu an ni lo'm ni?


text:
Nimahsela Pathian Lehkha Thu, "Nangmah i inhmangaih angin i vengte i hmangaih tur a ni," tih lal dan hi in zawm chuan in ti tha e;


text:
Tupawhin Dan zawm kim mah se la, kawng khata a tihsual si chuan a zaah chuan thiam loh changin a awm tawh a ni.


text:
Uire suh," titu chuan, "Tual that suh," a ti bawk si a. Chutichuan uire lo mah la, tual i thah si chuan Dan bawhchhetu i ni reng reng tawh a ni.


text:
Mi chunga khawngaihna nei lo chu khawngaihna tel loin rorelsakin a awm ang; khawngaihna hi rorelna aiin a chungnung zawk a ni.


text:
Ka unau te u, miin, "Rinna ka nei," ti mah se la, thiltih a neih si loh chuan eng nge sawt ang? Chutiang rinna chuan amah a chhandam thei ang em ni?


text:
tin, in zinga tuin emaw an hnenah, "Thlamuang takin kal u la, lum tak leh puar takin awm rawh u," ti u la, taksa tana thil chakkhai chu in pek si loh chuan eng nge sawt ang?


text:
A ni, mi tuin emaw, "Nangin rinna i nei a, keiin thiltih ka nei a ni; i rinna chu i thiltih tel loin mi entir rawh, tin, keiin ka thiltihin ka rinna ka entir ang che.


text:
Pathian chu pakhat a ni tih i ring a ni maw? I ti tha e; ramhuaite pawhin an ring a, an khur thin a sin," a ti ang.


text:
Min thlahtu Abrahama chuan a fapa Isaaka maicham chunga a hlan lai khan thiltih avangin thiam a chang a ni lo'm ni?


text:
Pathian Lehkha Thu, "Abrahama chuan Pathian a ring a, chu rinna chu a felnaah ruat a ni," tih thu kha a lo hlawhthling a, tichuan Pathian Thianah vuahin a awm ta a.


text:
Chutiang bawkin Rahabi nawhchizuar pawh khan tirhkohte kha a lo lawm a, kawng danga a hawntir lai khan thiltih avangin thiam a chang a ni lo'm ni?Thlarau tel loin taksa chu thi a ni, chutiang bawkin thiltihte tel loin rinna pawh chu thi a ni.


text:
Ka unaute u, in zinga mi tam tak hi zirtirtuahte lo awm suh u, zirtirtuin rorelna nasa lehzual kan tawk ang tih kan hre si a.


text:
Kan zain thil tam tak kan tisual fo thin. A thusawia tisual ngai lo mi chu, mi puitling a ni a, a taksa pum pawh veng thei mi a ni.


text:
Ngai teh u, kan thu an awih theihna'n sakawr kaahte thirbarh kan barh chuan an taksa pum pawh kan kaiher thin.


text:
Ngai teh u, lawngte pawh hi a lian hle a, thli na tak chhem Lenin a awm thin na a, nimahsela a tihertu chuan a kaltir duhna lam apiangah tihherna te tak tein a tiher thin.


text:
Chutiang bawkin lei pawh hi taksa peng te tak te a ni a,nasa takin a uang thin. Ngai teh u, mei te tak tein thing a va tikang nasa em!


text:
Tin, lei hi mei a ni; kan taksa pengte zinga khawlohna hlawm chu lei hi a ni; chu chuan taksa apumin a tibawlhhlawh a, pianpui tawlailir chu a tikang a, amah chu hremhmun tihkan a ni.


text:
Sa chi tinreng te, sava chi tinreng te, rannung chi tinreng te, tuifinriata mi chi tinreng te hi khawi ngam theih an ni si a, mihringte khawi ngamin an awm bawk a:


text:
amaherawhchu lei hi tumahin an khawi ngam thei lo a ni; thihna hlova khat, sual awmhle hle thei lo a ni.


text:
Chu chuan Lalpa leh Pa kan fak thin a; chu vek chuan Pathian anga siam mihringte chu anchhia kan lawh bawk thin a ni.


text:
Ka hmun khat atangin fakna leh anchhe lawhna a chhuak thin. Ka unaute u, chung thil chu chutiang ni tur a ni lo e.


text:
Ka unaute u, theipui kungah oliv thei a rah thei em ni? A nih loh leh grep hruiah theipui a rah thei em ni? Chutiang bawkin chi khur hian tui al lo a tichhuak thei hek lo.


text:
In zingah tu nge finga thu hre thei awm? Thuhnuairawlh tak leh fing takin a thiltihte awm dan thatin entir rawh se.


text:
Nimahsela in thinlungah itsikna nasa tak leh inelna in neih chuan, thu dik uan khum suh u la, thu dik dodalin dawt sawi hek suh u.


text:
Chu finna chu chung lam atanga lo chhuk chu a ni lo a, khawvel leh taksa chakna leh ramhuaia mi a ni zawk e.


text:
Chung lam atanga finna lo chhuak erawh chu atirin a thianghlim phawt a, chu mi hnuah chuan inrem a duh a, a nunnem a, a tihnuam a, khawngaihna leh rah thain a khat a, thlei bik a nei lo a, a vervek lo a ni.Felna rah chu remna siamtute tan remnain tuh a ni.


text:
In zinga indona leh inhnialnate hi khawi atanga lo chhuak nge ni? In taksa pengahte indona siam thintu, in duhzawng atangte chuan lo chhuak a ni lo em ni?


text:
In chak a, in nei si lo va: tual in that a, in awt a, in nei thei si lo va: in inhnial a, in indo a; in dil loh avangin in nei lo a;


text:
Nangni uirenute u, khawvel thian nihna hi Pathian hmelma nihna a ni tih in hre lo em ni? Chutichuan tupawh khawvel thian nih duh apiang chuan Pathian hmelmaah a insiam thin a ni.


text:
A nih loh leh, "Thlarau keimahnia a chentir chuan thik khawp hialin min duh a ni," tih hi, Pathian Lehkha Thuin engmah loin sawiin in ring em ni?


text:
Nimahsela, khawngaihna tam lehzual a pe thin; chuvangin Pathian Lehkha Thuin, "Pathianin mi chapote a dodal a, inngaitlawm te erawh chu khawngihna a pe thin," a ti a ni.


text:
Chutichuan, Pathian thu thuin awm rawh u; amaherawhchu Diabola dodal rawh u, tichuan a tlan bosan ang che u.


text:
Pathian hnaih rawh u, tichuan anin a hnaih ang che u. Mi sualte u, in kutte silfai rawh u; rilru bulbal nei lote u, in thinlung tithianghlim rawh u.


text:
Hrehawm u la, lungngai u la, tap rawh u; in nuih lungngaihah chang se la, in hlim nguiah chang rawh se.


text:
Unaute u, insawichhe tawn suh u. Tupawhin a unau a sawichhiatin emaw, a uanu a sawiselin emaw, Dan a sawichhiain Dan a sawisel a ni; nimahsela, Dan i sawisel chuan Dan zawmtu i ni lo a, roreltu i ni zawk e.


text:
Dan petu leh roreltu pakhat chauh a awm, chhandam theia tiboral theia chu; nang thenawmte sawiseltu chu tu nge maw i nih le?


text:
Tunah ngai teh u khai, nangni, "Vawiinah emaw, naktukah emaw, chu mi khawpuiah chuan ka kal ang a, chutah chuan kum khat kan va thang ang a, kan sum dawng ang a, hlawkna kan hmu ang," titute u.


text:
Naktukah chuan eng nge lo awm dawn in hre si lo. In nunna chu eng nge ni? Chhum rei lo te lo lang a, ral leh ta mai thin ang hi in ni si a.


text:
Nimahsela, in uannate hi in chhuang zawk si a, chutiang chhuanna zawng zawng chu sual a ni.Chutichuan, tupawh thil tha tih tur hriaa ti si lo chu a tan sual a ni.


text:
Mi hausate u, ngai teh u khai! In chunga hrehawm lo thleng dawn mek avang chuan tap u la, chiau vak vak rawh u.


text:
In rangkachak leh in tangkate a tuiek zo ta a; a tuiek chu in thiam lohzia hriattirna a ni ang a, in tisa chu mei kan angin a ei ang. Ni hnuhnungah chuan ro in khawl khawm a nih hi.


text:
Ngai teh u, in loa buh ata inhlawhfate hlawh, tihdera in pek loh kha; a au a, a attute mangang au thawm pawh chu Mipuite Lalpa bengah a lo lut ta a.


text:
Chutichuan, unaute u, Lalpa lo kal hma loh zawng chhel takin awm rawh u. Ngai teh u, lo neitu chuan ruah tui tla hmasa leh hnuhnung chu a hmuh hma loh chuan chhel takin lei rah hlu tak chu a nghak thin.


text:
Nangni pawh chhel takin awm rawh u; in thinlung tinghet rawh u; Lalpa lo kalna chu a hnai tawh si a.


text:
Unaute u, thiam loh changa in awm lohna'n, inphun suh u; ngai teh u, Roreltu chu kawngka bulah a ding reng a ni.


text:
Unaute u, Lalpa hming thusawitu zawlneite chu, tuar dan leh chhel dan kawngah chuan entawn atan hmang rawh u.


text:
Ngai teh u, tuartute chu engthawl kan ti a; Joba chhelzia chu in hria a, Lalpa'n a tawpa a tihzia pawh kha in hmu bawk a, Lalpa chu khawngaihnain a khahzia leh zah a ngaih theihzia pawh kha.


text:
Nimahsela, ka unaute u, engpawh ti mah u la chhia chham suh u; van chhalin emaw, lei chhalin emaw, thil dang reng reng chhalin emaw chhia chham suh u; "Ni" in tih chu "Ni" ni se la, "Ni lo" in tih chu "Ni lo" ni rawh se; chutilochuan thiam loh changin in awm ang.


text:
In zingah damlo an awm em? Kohhran upa kohtir se la, anin Lalpa hminga hriak hnawihin a chungah tawngtai rawh se;


text:
tin, rinnaa tawngtaina chuan damlo chu a chhandam ang a, Lalpa chuan ani chu a kai tho ang; tin, thil a lo tihsual tawh chuan ngaihdamsak a ni ang.


text:
Chutichuan, tihdama in awm theihna'n in sualte thupha chawi tawn u la, intawngtaisak tawn thin rawh u. Mi fel tawngtaina chuan thil nasa tak a ti thin.


text:
Elija chu keimahni nungchang ang pu mihring bawk a ni a, ani chuan ruah sur lohna'n thahnemngai takin a tawngtai a; tin, kum thum leh thla ruk chhung zawng lei chungah ruah a sur ta lo a.


text:
Ka unaute u, in zinga mi tupawh thutak atang chuan bo se la, tin, tuin emaw hawi kirtir se la,mi sual a kawng bona ata hawi kirtirtu chuan thihna ata a thlarau a chhandam ang a, sual tam tak a khuhsak bawk ang tih inhre rawh se.


text:
mi sual a kawng bona ata hawi kirtirtu chuan thihna ata a thlarau a chhandam ang a, sual tam tak a khuhsak bawk ang tih inhre rawh se.


text:
Petera, Isua Krista tirhkoh chuan, Ponto ram te, Galatia ram te, Kappadokia ram te, Asia ram te, Bithunia ram tea Darhho awm,


text:
awih tur leh Isua Krista thisen theh dawng tura Thlarau tihhran a, Pa Pathian hriat lawk anga thlante hnenah chuan: In chungah khawngaihna leh remna tihpunin awm rawh se.


text:
Kan Lalpa Isua Krista Pathian leh Pa chu fakin awm rawh se. Ani chuan a khawngaihna nasa tak ang zelin, mitthi zing ata Isua Krista thawhlehna avangin beiseina nung hmu turin min hring leh a,


text:
chhandamna, hun hnuhnunga lang tura peih sa chu hmu turin, rinna avangin Pathian thiltihtheihnaa ven chu in ni.


text:
Chu miah chuan nasa takin in hlim a ni, tunah (a tul chuan) thlemna tinreng avangin lungngai rih mah u la;


text:
in rinna fiahna, rangkachak meia fiah hnu pawha boral thin aia hlu zawk chu, Isua Krista inlar hunah chuan fakna leh chawimawina leh ropuina tur a lo nih theihna'n.


text:
Amah chu hmu ngai lo pawhin in hmangaih a, amah chu tunah hmu lo mah u la in ring a, lawm sawi hleih theih loh leh ropui takin in hlim em em thin;


text:
In chunga khawngaihna lo thleng tur thu hril lawktu zawlneiten, Krista Thlarau anmahnia awm chuan Krista tuarna turte leh chu mi hnua ropuina awm turte chu a hriat lawktir laite khan,


text:
eng hun nge ni, eng ang hun nge ni a hriattir thin tih chhui chhuah tumin, chu chhandamna chanchin chu an zawng a, ngun takin an chhui thin.


text:
Chung thu chuan mahni rawng inbawl loin, nangmahni rawng an bawl zawk tih an hnenah hriattir a ni tawh, chung thu chu van atanga tirh chhuah Thlarau Thianghlim tanpuiin Chanchin Tha hrilhtu che u khan tunah an hrilh che u a; chung thil chu vantirhkohten bih an duh thin a ni.


text:
Chuvangin, in rilru puan vengin ngaihven u la, Isua Krista inlar hunah chuan khawngaihna a rawn kensak tur che u chu beidawng loin beisei zel rawh u;


text:
Tin, thlei bik nei loa mi tin hnathawh ang theuha ngaihtuah thintu chu Pa anga in lam chuan heta in cham chhung zawng tih dekin awm rawh u;


text:
in thlahtute pek chhawn, in awm dan engkhaw ni lawilo lak ata chu, thil chhe thei, tangka leh rangkachaka tlan in ni lo a,


text:
beram no hmelhem lo leh bawlhhlawh kai lo thisen anga Krista thisen hlu chuan tlan in ni zawk tih in hre si a;


text:
ani chu leilung pian hmain ruat lawkin a awm ngei mai, nimahsela hun hnuhnungahte hian nangmahni avangin inlarin a awm a;


text:
amah avangin mitthi zing ata a kai thotu leh a ropuina petu Pathian ringtute in ni a, in rinna leh in beiseina chu Pathianah a awm theihna'n.


text:
Unaute hmangaih tak tak turin thutak zawma in thlarau in tihthianghlim tawh avangin thinlunga thahnem ngai takin inhmangaih tawn rawh u,


text:
chi chhe thei lakah ni loin, Pathian thu nung reng leh awm rengah chuan chi chhe thei lo laka piang thar in ni zawk si a.


text:
Mi zawng zawng hlobet ang an ni a, an ropuina zawng zawng pawh hlobet par ang a ni. Hlobet chu a vuai a,Lalpa thu erawh chu chatuanin a awm reng a ni," tih a ni si a. Chu chu a ni Chanchin Tha thu an hrilh che u kha.


text:
Lalpa thu erawh chu chatuanin a awm reng a ni," tih a ni si a. Chu chu a ni Chanchin Tha thu an hrilh che u kha.


text:
Chutichuan, sualna zawng zawng te, ngamthlemna zawng zawng te, vervekna te, itsikna te, sawichiatna zawng zawng te bansan u la,


text:
nausen piang tharte angin thlarau lam hnute, engmah pawlh loh chu chak rawh u, chu miah chuan chhandamna tling khawpa in than len theihna'n;


text:
Amah chu lung nung, mihringte duh loh ngei, Pathian ngaihah erawh chuan thlan leh hlu tak a ni, ama hnenah chuan lo kalin,


text:
nangni pawh lung nungte angin thlarau lam ina rem chhohin in awm, Isua Krista zara Pathian lawmzawng thlarau lam inthawina hlan turin puithiam thianghlimho in lo nihna'n.


text:
Chuvangin, Pathian Lehkha Thuah chuan, "Ngai teh u, Zionah chuan a kila lung pawimawh ber, thlan, hlu tak ka rem a ni; Amah ringtu chu a mualpho lo ang," tih a chuang a ni.


text:
Chutichuan,nangni a awihte tan chuan hlu tak a ni,a awih lote tan erawh chuan, "In satuten lung an duh loh kha,chu ngei chu a kila lung tangkai ber a lo ni ta,


text:
Tlukna lung leh dalna lungpui" nen. An awih lo a, thu-ah chuan an tlu si thin a; chutianga ti turin ruat an ni reng bawk a.


text:
Nimahsela, thim ata chhuaka, a eng mak taka lut tura kotu che u thatna chu in entir theihna'n nangni zawng chi thlan, lal puithiamho, hnam thianghlim, Pathian mite ngei in ni si a;


text:
hman lai khan mi reng in ni lo a, tunah erwh chuan Pathian mi in ni ta a; hman lai khan zahngaihna in hmu lo a,tunah erawh chuan zahngaihna in hmu ta a.


text:
Duh takte u, mikhual leh khualzin in nih avangin, thlarau do thintu tisa chaknate bansan turin ka ngen a che u;


text:
Jentailte zinga in chetzia chu mawi tak ni rawh se,chutichuan thil tisualtute anga an sawichhiat che u kawngah chuan in thil tihthat an hmuhte avangin fanin an awm hunah chuan Pathian an chawimawi thei ang.


text:
thiltisualtute chunga phuba la tur leh, thil tithatute fak tura ama tirh chhawn Ram Awptu hnenah pawh.


text:
zalen in ni a, nimahsela in zalenna chu sual khuhna'n hmang loin, Pathian bawiha awmna'n hmang zawk rawh u.


text:
Mi zawng zawng chawimawi rawh u. Unauhote chu hmangaih rawh u. Pathian tih dek rawh u. Lalber chu chawimawi rawh u.


text:
Chhiahhlawhte u, ti dek hlirin in hotute thu thuin awm rawh u; mi tha leh mi nunnemte lakah chauh ni loin, mi nunrawngte lakah pawh.


text:
Miin Pathian hriatna avangin tuar loh tur tuarin lungngaihna a tuar hram hram chuan chu chu Pathian lawmzawng a ni si.


text:
In sual a, kut thlak in tuarin chhel takin tuar mah u la, fakna eng nge in hlawh thin? Amaherawhchu thil in tihthat a, in tuarin chhel taka in tuar chuan chu chu Pathian lawmzawng a ni.


text:
Krista pawh khan a tuarsak che u avangin hetiang ti turin koh in ni a sin; a hniaka in zuina turin entawn tur a hnutchhiah che u kha.


text:
mi hauha a awm laiin a hau ve thung lo a, a tuar laiin a vau lo a; fel taka ngaihtuah thintua hnenah chuan a inpe zawk a.


text:
Sual lamahte thi tawhin felna lamah kannun theihna'n amah ngeiin thingah khan a taksain kan sualte a phur a; amah vuakna vualte chuan tihdamin in awm ta a.Beram bo anga in bo kha, tunah erawh chuan in thlarau vengtu leh Hotu hnenah chuan in kir leh tak hi.


text:
Beram bo anga in bo kha, tunah erawh chuan in thlarau vengtu leh Hotu hnenah chuan in kir leh tak hi.


text:
Chutiang bawkin nangni nupuite u, mahni pasalte thu thuin awm rawh u; chutichuan an zinga tupawhin thu chu awih lo mah se la, thu loin an nupuite chetziaa hnehin an awm thei ang,


text:
In incheina chu pawn lam incheina - sam phiar te, rangkachak thi awrh te, silhfena inthuam te chu - ni loin,


text:
thinlunga mihring thuruk chu, rilru thuhnuairawlh leh nunnem, silhfen chhe thei loa inthuam ni zawk rawh se, chu chu Pathian mithmuhin a hlu em em a ni.


text:
Chutiangin hmasanga hmeichhe thianghlim Pathian ringtute pawh kha mahni pasalte thu thua awmin an inchei si thin a;


text:
Sari'n Abrahama chu "Lalpa" tiin a thu a awih ang khan. Engmah hlau loa thil tha in tih tlat chuan Sari fate in ni ang.


text:
Chutiang bawkin nangni pasalte u, in nupuite nen in khawsak danah bel keh awlzawk an nih hrethiam u la, khawngaih thilpek nunna chanpuitu che u an nih hriain chawimawi rawh u, tichuan in tawngtainate dal a ni dawn lo nia.


text:
A tawp berah chuan in zain rilru hmunkhatin awm u la, inlainat tawn u la, unau angin inhmangaih u la, khawngaihna nei u la, thuhnuairawlhin awm rawh u:


text:
sual, sualin thungrul suh u la, hauna haunain thungrul hek suh u la, malsawm hlauh zawk rawh u. He mi avangin koh in ni si, malsawmna chang tur hian.


text:
Nunna hmangaih duh leh ni thate hmuh duh chuan sual lakah a lei veng tha se la, a hmui pawh ngamthlemna thu sawi lo turin veng tha rawh se.


text:
Lalpa mit chu mi felte chungah a fu a, a beng pawh an tawngtaina lamah a chhi si thin a, amaherawhchu, Lalpa hmel chu thil tisualtute chungah a awm thin," tih a ni si a.


text:
Nimahsela, felna avanga lo tuar ta ang in nih chuan in eng a thawl ang. An hlauhawmna chu hlau suh u la, mangang hek suh u;


text:
amaherawhchu in thinlungah Krista chu Lalah ruat rawh u; nangmahnia awm in beisei chhan zawt apiang che u chhang turin inpeih sa fo ang che u, nimahsela thuhnuairawlh tak leh tih dek chungin;


text:
chhia leh tha hriatna thiang tak nei u la, chutichuan an sawichhiatna che u kawngah chuan Kristaa in awm dan tha tak sawihnawmtute chu tihmualphoin an awm thei ang.


text:
Thil sual tih vanga tuar ai chuan Pathian remtihzawng a nih chuan thil tha tih vanga tuar hi a tha zawk si a.


text:
Pathian hnena min hruai theihna'n Krista chuan sualte avangin vawi khat a tuar bawk si a, mi fel chuan mi fel lo aiin a tuar a, tisaah chuan tihthihin a awm a, thlarauvah erawh chuan tihnunin a awm ta a;


text:
chu chuan hmana Nova dam laia lawng siam chhung zawnga Pathian dawhtheihnain a nghah lai khan an awih lo a; chu lawngah chuan mi tlem te (chu chu mi pariat tihna a ni) tuia chhandamin an awm ta:


text:
chu mi anpui (baptisma) chuan Isua Krista thawhlehna avangin tunah a chhandam che u a ni, (tisa bawlhhlawh tihfai mai ni loin, chhia leh tha hriatna thianga Pathian lamna hi a ni zawk e);Isua Krista chu vanah kalin Pathian ding lamah a awm a; vantirhkohho te, thuneihna te, thiltihtheihna te ama thu thua awmtirin an awm a.


text:
Isua Krista chu vanah kalin Pathian ding lamah a awm a; vantirhkohho te, thuneihna te, thiltihtheihna te ama thu thua awmtirin an awm a.


text:
Chutichuan, Kristan tisaa a tuar avangin nangni pawh chutiang rilruknain inthuam ve rawh u; tisaa tuar tawh chuan sual a bansan tawh si a;


text:
chutichuan tun hnuah tisaa in la awm chhung zawngin mihring chakna lamahte awm tawh loin, Pathian duhzawng lamah in awm tawh ang.


text:
Jentailte duhzawng tihna'n leh hurnaah te, taksa chaknaah te, uain hehnaah te, zu hmun hlimnaah te, zu inhonaah te, milem biakna tenawm takah te awm nan tun hma kha a tawk tawh ang;


text:
chungah chuan anmahni nawmsak bawl luattuk anga inbawl ve tak loh hi mak an ti a, an sawichhe thin che u a ni;


text:
He mi avang hian a ni, mitthite hnenah pawh chuan Chanchin Tha hrilh a nih ni, tisaa awm mihringte anga ngaihtuahin an awm a, thlarau erawha Pathian anga an nun theihna'n.


text:
Nimahsela, thil zawng zawng tawpna chu a hnai tawh a, chuvangin in tawngtai theihna'n rilru fel tak puin fimkhur rawh u.


text:
mi tinin thilpek in hmuh ang zelin Pathian khawngaihna tinreng enkawltu thate angin, chung chuan rawng inbawl tawn theuh rawh u.


text:
Mi tupawhin thu a sawi chuan Pathian thute angin sawi rawh se; mi tupawhin rawng a bawl chuan Pathianin chakna a pek ang zelin bawl rawh se; chutichuan Isua Krista avangin Pathian chu thil engkimah chawimawiin a awm thei ang, ropuina leh rorelna chu chatuana ama ta a ni si a. Amen.


text:
Duh takte u, in zinga fiahna nasa tak lo awm, nangmahni fiahna tura in chunga lo thleng hi, thilmak in chunga lo thleng angin mak ti suh u.


text:
Krista tuarnaahte tuarpuitute in nihzia ang zelin lawm zawk rawh u; chutichuan a ropuina a lo lan hunah chuan nangni pawh hlim takin in lawm thei ang.


text:
Krista hming avanga hau in nih chuan in eng a thawl e; Thlarau ropui tak, Pathian Thlarau chu in chungh a awm si a.


text:
Nimahsela, in zingah tuma'n tualthattu a nih avangin emaw, rukru a nih avangin emaw, thil tisualtu a nih avangin emaw, mi dangte thiltih relsaktu a nih avangin emaw tuar suh se.


text:
Rorelna chu Pathian chhungteah hian tan a hun tawh si a; tin, keimahni maha a tan hmasak chuan Pathian Chanchin Tha thu zawm lote tawpna chu engtin tak ni ang maw?


text:
Tin, mi fel mah chhandam hram hram a nih chuan Pathian ngaihsak lo leh mi sual chu eng ang tak maw?Chuvangin, Pathian remtihzawng anga tuarte chuan thil tha tiin an thlaraute chu Siamtu rinawm tak hnenah kawltir rawh se.


text:
Chuvangin, Pathian remtihzawng anga tuarte chuan thil tha tiin an thlaraute chu Siamtu rinawm tak hnenah kawltir rawh se.


text:
Chutichuan, in zinga kohhran upate chu, kei, in upatpui, Krista tuarnate hretu, ropuina lo lang tur chang vetu tur hian ka fuih a che u;


text:
In zinga Pathian pawlho awm chu enkawl rawh u; tih tur a nih vang ni loin, Pathian thu anga chak chung zawkin, hlepna bawlhhlawh duh vang ni hek loin, rilrua duh tak zawkin,


text:
Chutiang bawkin nangni tleirawl deuhte u, upa hnenahte intulut rawh u. A ni, in zain rawng inbawl tawn theuh turin thuhnuairawlhnain inthuam rawh u; Pathianin chapote a dodal a, inngaitlawmte erawh chu khawngaihna a pe si thin.


text:
Chuvangin, a hun teah chuan a chawimawi theihna tur che uin Pathian kut chak tak hnuaiah chuan intihnuai u la,


text:
Ngaihven u la, fimkhur rawh u; in khingpui Diabola chu sakeibaknei rum thin angin a ei theih tur zawngin a phi ruai thin;


text:
in unau khawvela awmhote chungah chuan chutiang tuarna chu a thleng ve a ni tih hriain, ring nghet taka awmin amah chu do rawh u.


text:
Tin, khawngaihna zawng zawng Pathian, a chatuan ropuina chang tura Kristaa kotu ngei che u chuan rei lo te in tuar hnuan a siam tha famkimin, a tinghetin, a tichak ang che u.


text:
Ka unaupa rinawm taka ka ruat Silvana kutah hian nangmahni fuih leh, chu chu Pathian khawngaihna taktak a ni tih hriattirin tawi tein inhnenah ka ziak a ni; chungah chuan ding nghet rawh u.


text:
Babulon khuaa awm nangmahni anga thlan nu hian chibai a buk a che u; chutiang bawkin ka fapa Marka pawhin chibai a buk a che u.Hmangaihna fawha fawpin chibai inbuk rawh u. In zinga Kristaa awm apiangte hnenah chuan remna awm rawh se.


text:
Hmangaihna fawha fawpin chibai inbuk rawh u. In zinga Kristaa awm apiangte hnenah chuan remna awm rawh se.


text:
Simon Petera, Isua Krista bawih leh tirhkoh chuan Isua Krista kan Pathian leh chhandamtu felna avanga rinna hlu tak kan chan ang chang vete hnenah:


text:
Ama ropuina leh thatna zara min kotu, a chanchin hriat avangin a Pathian thiltihtheihnain nunna leh Pathian ngaihsakna lam kawngah chuan thil zawng zawng min pe si a.


text:
Chung zarah chuan a thutiam hlu tak leh ropui nasa takte chu min pe a ni; chutichuan chakna avanga khawvela chhiatna lo awm hi tlan chhuahsan tawhin, chung thutiam hlu tak leh ropui nasa takte avang chuan Pathian nungchang in tawmpui ve thei ang.


text:
A ni, chu mi avang tak chuan taihmak reng reng chhuahin, in rinnaah chuan thatna telh u la, in thatnaah chuan hriatna telh u la,


text:
in hriatnaah chuan insumna telh u la, in insumnaah chuan chhelna telh u la, in chhelnaah chuan Pathian ngaihsakna telh u la,


text:
In Pathian ngaihsaknaah chuan unaute hmangaihna telh u la, in unaute hmangaihnaah chuan hmangaihna telh rawh u.


text:
Chung chu in ta a nih a, a pun zel si chuan kan Lalpa Isua Krista hriatna kawngah hian thatchhe lo leh rah lo loin a siam thin che u a ni.


text:
Tupawh chung thil nei lo chu mitdel a ni a, hnai tea mi chauh a hmu thei a, a hman lai sualte tlenfaisakna chu a theihnghilh ta si a.


text:
Chuvangin, unaute u, a kohna leh a thlanna che u chu tinghet turin taihmak chhuah lehzual rawh u; chung chu in tih zawngin engtikah mah in tlu lo ang;


text:
chutichuan Isua Krista kan Lalpa leh Chhandamtu chatuan rama luh theihna chu an pe ngei dawn si che u a.


text:
Chuvangin, chung thil chu hriain thutak in hnena awmah chuan in nghet na a, chung thil chu hriattir che u ka inpeih fo ang.


text:
kan Lalpa Isua Kristan mi hriattir ang khan ka bawkte dah bo hun chu a thleng thuai ang tih ka hre si a.


text:
Kan Lalpa Isua Krista thiltihtheihzia leh a lo kal lehna thu chu ka hriattir lai che u khan, thawnthu fing taka ngaihtuah chhuah maite zawm kan ni lo a, a ropuina hmutute kan ni zawk a sin.


text:
Ani chuan Pa Pathian hnen ata chawimawina leh ropuina a hmu a, chu mi lai chuan ropuina nasa tak atang chuan hetiang aw hi a hnenah a lo thleng a: "Hei hi ka Fapa duh tak, ka lawm em ema chu a ni," tiin.


text:
Tin, tlang thianghlimah chuan a hnena kan awm lai khan chu aw chu van atangin a lo chhuak keimahni ngeiin kan hria a ni.


text:
Tin, hril lawkna thu nghet lehzual chu kan nei a ni, khua a lo var a, varparh arsi chu in thinlunga a lo chhuah hma loh zawng chu chu khawnvar hmun thima eng an ngaihsak anga in ngaihsak chuan in titha ang.


text:
Pathian Lehkhaa thu hril lawk reng reng hi mahniin hrilhfiah tur a ni lo tih hre hmasa phawt u la.Thu hrilh lawk reng reng hi mihring thua chhuak a ni ngai si lo a, miten Thlarau Thianghlim tirhin Pathian hnen ata an sawi zawk thin a ni.


text:
Thu hrilh lawk reng reng hi mihring thua chhuak a ni ngai si lo a, miten Thlarau Thianghlim tirhin Pathian hnen ata an sawi zawk thin a ni.


text:
Nimahsela, mite zingah chuan zawlnei derte pawh an lo chhuah kha, chutiangin in zingah pawh zirtirtu derte an la awm ang, anni chuan anmahni leitu Lalpa meuh chu phatsanin, mi tichhe thei rin hrannate arukin an rawn luhpui ang a, mahni chungah chawplehchilha boralna an thlentir ang.


text:
Tin, mi tam takin an hurna lam thiltihte chu an ching ve ang a, anmahni avangin kawng dik tak chu sawichhiat a ni ang.


text:
Tin, sum awh avangin dawt thuin sumdawnna'n an hmang ang che u; nimahsela hmana an chunga thu rel tawh chu a la ding reng a, anmahni tiboraltu tura pawh a muhil lo e.


text:
Vantirhkohten thil an tihsual lai khan Pathianin a zuah lo a, hremhmunah a paih a, rorelsaka khek turin khuarkhurum thimah a khung zawk si a;


text:
tin, amah ngaihsak lote awmna khawvelah khan tui tiletin hman lai khawvel chu a zuah lo a, nimahsela Nova, felna thu hriltu chu, mi dang pasarih nen a chhandam ta a;


text:
tin, Sodom leh Gomorra khuate chu amah ngaihsak lo, la awm turte entirnaah a hmang a, vuta chantirin, tiboralin thiam loh a chantir ta a;


text:
(chu mi fel chu an zinga a awmin, a mitin a hmu a, a bengin a hria a, dan lo anga an thiltihte chuan a rilru fel chu ni tin a intina em em si thin a);


text:
Lalpa chuan amah ngaihsaktute chu thlemna ata chhan chhuah dan leh fel lote chu rorel ni atan chuan hrem chunga khek dan a hria;


text:
chakna bawlhhlawh kawng tisa anga awm leh rorelsakna hmusittute lek phei chu rorel ni atan hrem chunga khek dan a hre lehzual a ni. Athuai leh tihmawh an ni a, ropuinate an sawichhiat pawhin an khur ngai lo;


text:
vantirhkoh, chakna leh thiltihtheihna nei zawkte mahin Lalpa hmaah chuan an chung thu relsakin an sawichhiat si loh kha.


text:
Nimahsela, he'ng nungcha ngaihtuahna nei lo, mana tihboral tura sa chauhva piangte ang hian, thil an hriat lohte chu sawichhiain, anmahni chhiatnain an chhe ngei ang,


text:
thil tihsual mana thil sual tuarin. Chhuna ruaitheh buai nuam ti mi an ni a. In hnena ruai an thehin, anmahni inbumna ruaitheh an nih avangin bawlhhlawh kaite leh tihkhawlohnate an ni a;


text:
mit uirea khat, sual ban thei lote an nei a; mi nghet lote an thlem thlu a; awh hmang thinlung an pu a; anchhe dawng fate an ni a;


text:
Bosara fapa Balaama, thil tihsual hlawh ngainatu kawng chu an zawh tawh avangin kawng dik chu an kalsan a, an vak bo ta a;


text:
nimahsela ani chu a bawhchhiatna avangin zilhhauin a awm ta a; sabengtung tawng thei lo chu mihring tawngin a lo tawng a, zawlnei atna chu a khap a ni.


text:
Chung chu tuikhur tui awm lo leh chhum thlipui chhem len an ni; chungte tan chuan thim chhah mup chu ruat a ni tawh.


text:
Thu lawilo pawr tak taka sawiin suala awmte zing ata tlan chhuak mekte chu tisa chaknaah hurnain an thlem thlu si thin.


text:
Anmahni chu chhiatna bawih ni chung rengin mite chu bawih chhuah thu an tiam thin a; mi ngamtu apiangin chu mi ngei chuan bawihah a siam thin a ni.


text:
Lalpa leh Chhandamtu Isua Krista an hriat avangin khawvel bawlhhlawhnate an tlan chhuahsan hnuin chu mi vekah chuan an tan leh a, ngamin an awm leh si chuan an awmze hnuhnung chu atir ai chuan a lo chhe ta zawk a ni ang.


text:
Kawng fel chu hriat hnua thupek thianghlim an hnena kawltir chu hawisan ai chuan kawng fel chu hre lo se la an tan a tha zawk tur a ni si a."Ui ama luak lamah a kir leh a, vawkpui inbualfai tawh pawh chirhdiakah inbual turin a kir leh a," tih thufing tawi dik tak ang thu chu an chungah a lo awm ta a ni.


text:
Ui ama luak lamah a kir leh a, vawkpui inbualfai tawh pawh chirhdiakah inbual turin a kir leh a," tih thufing tawi dik tak ang thu chu an chungah a lo awm ta a ni.


text:
Duh takte u, tuna in hnena ka ziak hi ka lehkha thawn pahnihna a ni a, a pahnihin in rilruah ngaihtuahna thianghlim chawk tho turin he'ng thilte hi hriat nawntirna tur che uin ka ziak a ni.


text:
Zawlnei thianghlimte thusawi lawk leh in tirhkohte kaah Lalpa leh Chhandamtu thupek chu in hriat rengna turin;


text:
hei hi hre hmasa u la, ni hnuhnungahte chuan nuihsantute chu anmahni chakna anga awmin, nuihsan chungin an lo kal ang a,


text:
A lo kal lehna thutiam chu khawiah nge? Siam tirh atangin engkim a awm pangngai angin chi thlahtute muthlilh ni ata tawh kha a la awm zel alawm," an la ti ang.


text:
Heng hi an haider lui si thin: Pathian thuin hman laiin vante a lo awm a, lei pawh tui ata leh tui zingah awm khawmin a lo awm a;


text:
nimahsela, tunah vante leh lei awmte hi chu mi thu avang vek chuan Pathian ngaihsak lo mite rorel leh boral ni atana dahin hal tura khek a ni.


text:
Nimahsela, duh takte u, he thu kamkhat hi theihnghilh suh u, Lalpa ngaih chuan ni khat hi kum sangkhat ang a ni a, kum sangkhat pawh ni khat ang a ni, tih hi.


text:
Mi thenkhatin muanga an ruat angin Lalpa chu a thutiam kawngah chuan a muang lo e; tuma boral duh lo a, mi zawng zawng lo sim duhin, nangmahni lamah a dawhthei a ni zawk e.


text:
Nimahsela, Lalpa ni chu rukru angin a lo thleng ngei ang, chu mi niah chuan vante chu nasa taka riin a boral ang a, thil bulte chu meia emralin a awm tawh ang a, lei leh a chhunga hnathawh awmte hi a kangral ang.


text:
Chung thilte chu chutianga boral vek tur a ni tih in hriat avangin Pathian ni lo thlen hun tur chu beisei leh thahnemngai taka duhin, awm dan thianghlim leh Pathian ngaihsak kawngah chuan mi eng ang nge in nih tur le?


text:
Chu mi ni a thlen avangin vante lo kangin a boral ang a, thil bulte pawh chu meia em tuiin a awm tawh ang.


text:
Chuvangin, duh takte u, chutiang thilte chu in beisei avangin bawlhhlawh kai lo leh sawiselboin, thlamuang taka in awm a hmuh theihna'n che u, taihmak chhuah rawh u.


text:
Tin, kan Lalpa dawhtheihzia chu chhandamnaah ruat rawh u; kan unaupa duh tak Paula pawhin a hnena finna pek ang zela in hnena a ziak ang khan;


text:
a lehkha thawn zawng zawngah chuan chung thu chu sawiin, chutiang bawkin a ziak a ni; chungah chuan thu hriat har takte a awm a, chung chu mi fing lo leh mi nghet loten Pathian Lehkha Thu dang an ngai kawi angin an ngai kawi a, mahni leh mahni an intihboral phah thin.


text:
Chutichuan, duh takte u, nangnin chung thu chu in lo hriat lawk avangin fimkhur rawh u, chutilochuan mi sualte dik lohnaa hruai bova awmin in nghet tha lai in tlu dah ang e.Amaherawhchu, kan Lalpa leh Chhandamtu Isua Krista khawngaihna leh hriatnaah chuan lo thang lian rawh u. Tunah leh chatuan thlengin ama hnenah chuan ropuina awm rawh se. Amen.


text:
Amaherawhchu, kan Lalpa leh Chhandamtu Isua Krista khawngaihna leh hriatnaah chuan lo thang lian rawh u. Tunah leh chatuan thlengin ama hnenah chuan ropuina awm rawh se. Amen.


text:
Nunna Thu atir ata awm kha, kan bengin kan hriat kha, kan mitin kan hmuh kha, kan en reng a, kan kuta kan dap kha, chu mi chanchin chu;


text:
(chu mi Nunna chu a lo lang ta a, kan lo hmu a, kan hriattir bawk a, chu chatuan Nunna, Pa hnena awm kan hnena lo lang chu kan hrilh che u a nih hi);


text:
chu mi kan hmuh leh kan hriata chu in hnenah kan hrilh ve che u a nih hi, nangni pawhin min pawl ve theihna'n; keini min pawlna chu Pa leh a Fapa Isua Krista pawlna a ni tawh reng si a.


text:
Tin, thuchah a hnen ata kan hriata in hnena kan hrilh chhawn tur che u chu hei hi a ni: Pathian chu eng a ni a, amahah chuan thim reng reng a awm lo.


text:
amaherawhchu amah chu engah a awm angin keini pawh enga awm kan nih chuan kan inpawl tlang a, tin, a Fapa Isua thisenin kan sual zawng zawng min tlenfaisak thin a ni.


text:
Kan sualte thupha kan chawi chuan kan sualte ngaidam tur leh kan fel lohna zawng zawng tlengfai turin amah chu a rinawmin a fel a ni."Thil ka tisual lo," kan tih chuan amah chu dawtheiah kan siam a, a thu pawh keimahniah a awm lo a ni.


text:
Thil ka tisual lo," kan tih chuan amah chu dawtheiah kan siam a, a thu pawh keimahniah a awm lo a ni.


text:
Ka naute u, thil in tihsual lohna'n he'ng thu hi in hnenah ka ziak a nih hi. Tin, tupawhin thil a tihsual chuan Pa hnena mi sawipuitu, Isua Krista mi fel chu kan nei e;


text:
ani chu kan sualte thupha chawina a ni; keimahni sual chauh ni loin, khawvel zawng zawng sual thupha chawina pawh a ni.


text:
Tupawh a thu pawm erawh chu amahah chuan Pathian a hmangaihna a famkim tak zet tawh a ni. Amahah kan awm tih he miah hian kan inhria a ni.


text:
Duh takte u, thupek thar zawng in hnenah ka han ziak lo a; thupek hlui, atir ata in neih kha ka ziak zawk a ni. Chu thupek hlui chu in thu hriat tawh hnu kha a ni.


text:
Nimahsela, thupek thar ziak ka ni bawk ang chu, (chu chu amahah leh nangmahniah a lang a ni), thim chu a bo mek avang leh eng taktak chu tunah a lo en tak avang hian.


text:
Mahni unau hawtu erawh chu thimah a awm a, thimah a vak bawk a ni; thimin a mit a tihdel tawh avangin a kalna pawh a hre thin lo.


text:
Pate u, amah, atir ata awm renga chu in hriat avangin in hnenah ka ziak a nih hi. Rawltharte u, mi sual chu in ngam tak avangin inhnenah ka ziak a nih hi.Naute u, Pa chu in hriat avangin in hnenah ka ziak a nih kha.


text:
Pate u, amah, atir ata awm renga chu in hriat avangin in hnenah ka ziak a nih kha. Rawltharte u, in chak a, Pathian thu nangmahniah a awm reng a, mi sual chu in ngam tak avangin in hnenah ka ziak a nih kha.


text:
Khawvel hi hmangaih su u la, khawvela thil awmte pawh hi hmangaih hek suh u. Mi tupawhin khawvel hi a hmangaih chuan Pa a hmangaihna amahah a awm lo.


text:
Khawvela thil awm zawng zawng, tisa chakna te, mit chakna te, dam chhung ropuina lem te hi Paa chhuak a ni lo a, khawvela chhuak a ni zawk si a.


text:
Khawvel hi a chaknate chawpin a boral mek a ni, Pathian duhzawng titu erawh chu kumkhuain a awm reng ang.


text:
Naute u, hun hnuhnung ber chu a ni ta e, Krista dodaltu a lo kal ang tih in hriat ang khan, tunah pawh Krista dodaltu tam tak an lo chhuak ta; chuvang chuan hun hnuhnung ber a ni ta tih kan hria e.


text:
Anni chu kan zing atangin an chhuak a, nimahsela keimahni mi tak an ni lo e; keimahni mi tak ni se la kan hnenah an awm ve zel tur a ni si a; nimahsela an zain keimahni mi tak an ni lo vek tih a lan fiah theihna'n min chhuahsan ta a ni.


text:
Thutak chu in hriat loh avangin ka ziak a ni lo, in hriat avang leh Thutakah dawt engmah a chhuah ngai loh avangin ka ziak zawk a ni.


text:
Isua chu Krista a ni tih awih lotu aliama dawthei tu nge awm? Krista dodaltu chu Pa leh Fapa awih lotu hi a ni.


text:
Nangni zawngin atir ata in hriata kha nangmahniah awmtir reng rawh u. Chu mi atir ata in hriata chu nangmahnia a awm reng chuan nangni pawh Fapaah leh Paah chuan in awm reng ang.


text:
Nangni zawng ama hnen ata hriak thihna in hmuh kha nangmahniah a awm reng a, tuma zirtir in ngai lo e; ama hriak thihna chuan thil zawng zawng thu a zirtir zawk che u avang leh dik tak a ni a, dawt pawh a nih loh avangin, chu mi chuan a zirtir che u ang khan amahah awm reng rawh u.


text:
Chutichuan, naute u, amahah awm reng rawh u; tichuan amah chu lo inlar mah se la, a lo kalin a hmaah zak loin huai takin kan awm thei ang.Amah chu mi fel a ni tih in hriat chuan mi tupawh felna ti chu ama hrin a ni tih in hria e.


text:
Ngai teh u, Pain min hmangaihna chu a va nasa em! "Pathian faahte" min vuah tak hi; chutiang chu kan ni reng e. He mi avang hian khawvelin min hre lo a ni, amah chu an hriat loh avangin.


text:
Duh takte u, tunah hian Pathian fate kan ni a, engtin nge kan la awm dawn tih erawh chu a la lang rih lo e; amah a lo inlar chuan amah angin kan awm dawn tih zawng kan hria, amah chu a awm pangngai ang takin kan hmu dawn si a.


text:
Tupawh amaha awm reng chuan thil a tisual lo; tupawh thil tisual chuan amah chu a hmu lo a, hriat pawh a hre hek lo.


text:
Thil tisualtu chu diabolaa chhuak a ni; diabola chuan atir ata thil a tisual si a, Pathian Fapa lo lan chhan ber chu diabola hnathawhte a tihboral theih nan a ni.


text:
Tupawh Pathian hrin chuan Pathian chi amahah a awm reng avangin thil a tisual thin lo; Pathian hrin a nih avangin thil a tisual thei hek lo.


text:
He miah hian Pathian fate leh diabola fate a hriat a ni; tupawh felna ti lo chu Pathiana chhuak a ni lo, a unau hmanaih loa pawh chu Pathiana chhuak a ni hek lo.


text:
Kaina, mi sual laka mi, mahni unau thattu ang khan awm loin. Eng vangin nge a thah tak le? Ama thiltihte a sual a, a unau thiltihte a fel avangin.


text:
Unaute kan hmangih avangin thihna ata kan chhuak a, nunnaah kan lut tawh tih kan hria e. Tupawh hmangaihna nei lo apiang thihnaah a la awm reng a ni.


text:
Tupawh a unau hua chu tualthat a ni; tualthattu tumah chatuana nunna pai reng reng an awm lo tih in hre si a.


text:
He miah hian hmangaihna eng nge a nih kan hria, amah chuan kan tan a nunna a pek tak avangin; keini pawhin unaute tan kan nunna kan pe ve tur a ni.


text:
Nimahsela, tupawhin khawvel sum neiin a unau tlachhamin hmu se la, ani chu lainat si suh se la, Pathian hmangaihna chu amahah engtin nge a awm ang?


text:
Naute u, thu chauhin i hmangaih suh ang u khai, lei chauhin i hmangaih hek suh ang u, thiltih leh tih tak zetin ni zawk rawh se.


text:
Chu miah chuan thutaka mi kan ni tih kan inhria ang a, kan rilruin thiam loh min chantirna kawngah chuan ama mithmuh ngeiah kan rilru kan thlem dai bawk ang;


text:
tichuan, a thupekte kan zawm a, a mithmuha thil lawmawm kan tih thin avangin, kan dil apiang a hnen ata kan hmu zel thin a ni.


text:
Tin, a thupek chu hei hi a ni, a Fapa Isua Krista hming ring i la, aman thu min pek angin inhmangaih tawn bawk i la.A thupekte zawm chu amahah a awm reng a, amah pawh chu amahah a awm reng bawk a ni. Tin, he miah hian amah chu keimahniah a awm reng tih kan hria, Thlarau min pekah hian.


text:
A thupekte zawm chu amahah a awm reng a, amah pawh chu amahah a awm reng bawk a ni. Tin, he miah hian amah chu keimahniah a awm reng tih kan hria, Thlarau min pekah hian.


text:
Duh takte u, thlarau nazawng ring suh u, amaherawhchu thlaraute chu Pathian laka mi an ni nge ni lo fiah rawh u; thu hriltu der tam tak khawvelah an lo chhuah tak avangin.


text:
He miah hian Pathian Thlarau chu in hria ang: thlarau engpawh Isua Krista tisaah a lo chang tih tan chu Pathian laka mi a ni;


text:
thlarau engpawh Isua tan lo chu Pathian laka mi a ni lo e; chu chu Krista dodaltu thlarau, lo kal tur in hriata kha a ni e; tunah pawh khawvelah a awm tawh reng a ni.


text:
Naute u, Pathian hnen ata in ni a, chung chu in ngam tawh e; nangmahnia awma chu khawvela awma ai chuan a ropui zawk avangin.


text:
Anni chu khawvela mi an ni a; chuvangin khawvela mi angin an tawng a, khawvelin an thu an ngaithla thin a ni.


text:
Keini Pathian laka mi kan ni a, Pathian hretu chuan kan thu a ngaithla thin a; Pathian laka mi lo chuan kan thu a ngaithla thin lo. Chungah chuan thlarau dik tak leh thlarau dik lo kan hria a ni.


text:
Duh takte u, i inhmangaih tawn theuh ang u; hmangaihna hi Pathian laka chhuak a ni si a; mi tin hmangaihna nei apiang Pathian hrin an ni tawh a, Pathian an hre bawk a.


text:
He miah hian Pathian hmangaihna kan chungah a lo lang ta, amah avanga kan nun theihna turin Pathianin a Fapa neih chhun khawvela a rawn tirhah hian.


text:
He miah hian hmangaihna a awm, keimahni'n Pathian kan hmangaih ka ti a ni lo a, amahin min hmangaih a, kan sualte thupha chawina ni turin a Fapa a rawn tir ka ti a ni zawk e.


text:
Duh takte u, Pathianin chuti kauva min hmangaih chuan keini pawh kan inhmangaih tawn theuh tur a ni.


text:
Tuma'n eng lai mahin Pathian an hmu ngai lo. Kan inhmangaih tawn chuan Pathian keimahniah a awm reng ang a, a hmangaihna pawh keimahniah a famkim bawk ang.


text:
Amaha kan awm reng leh amah chu keimahniah a awm reng tih he miah hian kan hria, a thlarau min pek tawh avang hian.


text:
Tupawh, "Isua Pathian Fapa a ni," tia tan apiang chu, amahah chuan Pathian a awm reng a, ani pawh chu Pathianah a awm reng bawk a ni.


text:
Pathianin keimahnia hmangaihna a neih chu kan hria a, kan ring bawk a ni. Pathian chu hmangaihna a ni; hmangaihnaa awm reng chu Pathianah a awm reng a, Pathian pawh amahah a awm reng a ni.


text:
He miah hian kan chungah hmangaihna a famkim tawh, rorel nia hlau loa kan awm theihah hianin; ama awm anga khawvelah hian kan awm avangin.


text:
Hmangaihnaah chuan hlauhna reng a awm lo: hmangaihna famkimin hlauhna a hnawt chhuak zawk thin a ni, hlauhnaah chuan hremna a awm si a; a hlautu chu hmangaihnaah a la famkim lo a ni.


text:
Miin, "Pathian ka hmangaih e," tiin a unau haw si se la, amah chu dawthei a ni; a unau a hmuh tawh renga mah a hmangaih loh chuan Pathian a hmuh ngai loha chu engtin nge a hmangaih theih ang?Ama hnen ata he mi thupek hi kan nei, "Tupawhin Pathian a hmangaih chuan a unau pawh a hmangaih bawk tur a ni," tih hi.


text:
Ama hnen ata he mi thupek hi kan nei, "Tupawhin Pathian a hmangaih chuan a unau pawh a hmangaih bawk tur a ni," tih hi.


text:
Tupawh Isua hi Krista a ni tih ring chu Pathian hrin a ni; tupawh a hringtu hmangaih chuan a hrina pawh a hmangaih thin.


text:
He miah hian Pathian fate kan hmangaih tih kan hria, Pathian kan hmangaih a, a thupekte kan zawm hian.


text:
Pathian hrin tawh phawt chuan khawvel a ngam zel si a; hei hi a ni, khawvel hneha ngamna chu, kan rinna hi.


text:
He mi hi a ni, tui leh thisena lo kala chu, Isua Krista hi; tui chauhvah ni loin, tuiah leh thisenah a ni zawk e.


text:
Mihring hriattirna mah kan pawm chuan Pathian hriattirna chu a ropui zawk si a; Pathian hriattirna chu hei hi a ni, "Ka Fapa chanchin ka hriattir tawh," tih hi a ni si a.


text:
Pathian Fapa ringtu chuan mahniah hriatna a nei a ni, Pathian ring lo tu chuan amah chu dawtheiah a siam a ni, Pathianin a Fapa chanchin a hriattir a rin loh avangin.


text:
Hriattirna chu hei hi a ni, Pathianin chatuana nunna min pe a, chu mi nunna chu a Fapaah a awm a ni.


text:
Chatuana nunna in nei tih in inhriat theihna'n nangni Pathian Fapa hming ringtute hnenah he'ng thu hi ka ziak a ni.


text:
Hei hi ama chunga kan huaina chu a ni, engpawh a duhzawng anga kan dil chuan ani'n min ngaihthlaksak thin hi;


text:
tichuan engpawh kan dil apiang min ngaihthlaksak tih kan hriat chuan a hnena kan thil dila chu kan hmu tawh tih kan hria a ni.


text:
Tupawhin a unau thihna khawp ni lo sual tiin hmu se la, a dilsak ang a, tichuan Pathianin a diltu hnenah chuan thihna khawp ni lo sual titute tan chuan nunna a pe ang. Thihna khawp sual a awm a; chutiang lamah chuan a dilsak tur ka ti a ni lo e.


text:
Tupawh Pathian hrin chuan thil a tisual lo tih kan hria e; Pathian Hrina khan amah chu a hum reng a, mi sual chuan tawh pawh a tawk thei lo reng a ni.


text:
Tin, Pathian Fapa chu a lo kal a, Mi Diktak chu hre thei turin hriat theihna min pe tih kan hre bawk a; tin, keini, a Fapa Isua Kristaa kan awm hian, Mi Diktakah chuan kan awm a ni. Ani chu Pathian dik tak a ni a, chatuana nunna pawh a ni.Naute u, milem lakah inthiarfihlim rawh u.


text:
Upa chuan, hmeichhe tha thlan leh a fate hnenah: Thutak, keimahnia awm reng, kumkhua pawha kan hnena awm tur avang hian tih tak zetin ka hmangaih che u a ni;


text:
Pa, Pathian leh Pa Fapa Isua Krista hnen ata khawngaihna te, zahngaihna te, remna te chu, thutak leh hmangaihnain kan hnenah a awm ang.


text:
Pa hnen ata thupek kan hmuh ang khan i fa, tute emaw thutaka awmin ka hmuh avangin ka lawm hle a ni.


text:
Hmeichhe tha, i hnenah thupek thar ziak ang ni loin, atir ata kan neih ang kha ziak zawkin, kan inhmangaih tawnna turin ka ngen chiam a che.


text:
Tin, hei hi hmangaihna a ni, ama thupek ang zela kan awmhi. Thupek, atir ata in hriat ang chu hei hi a ni, chu miah chuan in awm tur chu.


text:
Bumtu tam tak - Isua Krista chu tisain a lo kal tih tan lotute kha - khawvelah hian an lo chhuak ta si a. Chutiang mi chu a ni, bumtu leh Krista dodaltu chu.


text:
Tupawh Krista zirtirna thua awm reng loa khum chuan Pathian a nei lo e. Chu mi zirtirna thua awm reng erawh chuan chu mi ngei chuan Pa leh Fapa a nei kawp a ni.


text:
Tupawh chu mi zirtirna thu chu rawn keng loin, in hnenah lo kal se la, in inah thlentir suh u la, tawngkam tha pawhin thlah suh u;


text:
In hnenah thu tam tak sawi tur ka neih avangin lehkha leh lehkhatuiin ziak ka duh lo e; in lawm a kim theihna'n in hnena lo kala inhmatawna inbiak ka beisei zawk a ni.I laizawnnu thlana faten chibai an buk a che.


text:
Duh tak, i thlarau chuan malsawmna a hmuh angin, engkimah malsawmna i hmuh leh i dam theihna'n ka tawngtai thin a ni.


text:
Chung mite chuan kohhranho hmaah i hmangaihna an hriattir tawh; anni chu an zinnaah chuan Pathian mi ni awm renga i puihbawm chuan a tha ang;


text:
Kohhranho hnenah khan thu tlem chu ka ziak tawh; nimahsela Diotrepha, an zinga chungnun duh thin kha min lawm si lo.


text:
Chuvangin, ka lo kal chuanin a thiltihte ka hriat chhuahtir leh ang, kan chungah thu sual sawiin a kamtamzia hi; chu pawh chu tawk a ti lo a, amah ngeiin unaute a lawm lo a, a lawm duhte pawh a khap a, kohhranho zing ata a hnawt chhuak thin.


text:
Duh tak, sual chu zir suh la, tha chu zir zawk ang che. Thil tha titu chu Pathian laka mi a ni; thil sual titu chuan Pathian a hmu ngai lo.


text:
Demetria chuan mi zawng zawng fak a hlawh a, thutaka fak ngei a hlawh bawk a; a ni, keini pawhin kan fak a ni; kan fakna hi a dik a ni tih i hria e.


text:
I hnenah thu tam tak ziak tur ka nei a, nimahsela lehkhatui leh lehkhaziaknain i hnena ziak ka duh loa;rei lo te chinah hmuh che ka beisei zawk a,tichuan inhmatawnin kan inbia ang. Thlamuanna i chungah awm rawh se. Kan thianten chibai an buk a che. An hming lam theuhin thiante chu chibai mi buksak ang che.


text:
rei lo te chinah hmuh che ka beisei zawk a,tichuan inhmatawnin kan inbia ang. Thlamuanna i chungah awm rawh se. Kan thianten chibai an buk a che. An hming lam theuhin thiante chu chibai mi buksak ang che.


text:
Juda, Isua Krista bawih leh Jakoba unau chuan Pa Pathiana hmangaih, Isua Krista tana khek, kohvate hnenah chuan:


text:
Duh takte u, kan chan tlan chhamdamna thu in hnena ziak ka tum hram hram laiin, mi thianghlimte hnena rinna vawikhat kawltir lamah chuan thahnemngai taka beia fuih tur che uin in hnenah lehkha ziak a tul tih ka lo hria a.


text:
Mi tute emaw aruka lut an awm si a, hman laia he thiam lohna chang tura ruatate chu; chung chu Pathian ngaihsak lo mite an ni a, kan Pathian khawngaihna chu hurnaah an chantir a, kan hotu leh kan Lalpa neih chhun, Isua Krista chu an awih lo bawk a.


text:
Tin, engkim vawi khat hre vek mah u la, Lalpa chuan Aigupta ram atangin mite a chhan chhuah a, chu mi hnuin a ring lote chu a tihboralzia kha hriat nawntir che u ka duh a ni,


text:
Tin, vantirhkohte anmahni tirhkoh nihna pawm lo a, an awmna pangngai kalsan zawkte chu, ni ropui rorelna atan thim hnuaiah chatuan phuarnaa phuar chungin a khek a ni.


text:
Sodom leh Gomorra, an kiang vela khuate nen, chutiang bawkin inngaihnaa inpumpekin awm loh loha an awm avangin, chatuan meia hremna tuarin, hriattir nana tar chhuahin an awm ang khan.


text:
Nimahsela, chung mite pawh chuan chutiang bawkin an mumang avangin an tisa chu an tibawlhhlawh a, Lalpa thuneihna chu an pawisa lo a, ropuinate an sawichhia a.


text:
Nimahsela, Mikaela, vantirhkoh chungnung ber mah khan diabola nen an inbei a, Mosia ruang thua an inhnial laiin diabola chung thu relsakin a sawichhe ngm lo a, "Lalpa'n hau zawk che rawh se," a ti ta zawk a.


text:
Chung mite erawh chuan thil an hriat loh apiang an sawichhe thin a; tin, ngaihtuahna nei lo ramsate neih ang pianpui hriatna an neih an zawm thinte chuan anmahni an intichhe thin.


text:
An chung a pik e! Kaina kawng chu an zawh a, hlawh hmu turin Balaama sual kawngah chuan an tlan vak vak a, Kora hnialnaah chuan an boral tak kha.


text:
Chungte chuan in hnenah ruai an thehin inhmangaihna ruaithehnaah chuan lungpui tui chim vekte chu an ni a, hlauh nachang hre lo, beram vengtu mahni inchawmte an ni; chhum tui pai lo, thli chhem lente an ni; favanga thing, rah lo, vawi hnih thi tawh, zung chawpa pawhchhuahte an ni;


text:
tuifinriat fawn invawrh, mahni mualphona phuan chhuakte an ni; arsi vak vak, chatuana thim chhah mup kheksakate chu an ni a.


text:
Ngai teh u, mi zawng zawng chunga rorel tur leh Pathian ngaihsak lote zawng zawng Pathian ngaihsak lohna hna Pathian ngaihsak lo chunga an thawh zawng zawng kawngah leh Pathian ngaihsak lo mi sualten a chungah thu khauh tak an sawi zawng zawng kawnga thiam loh chantir turin Lalpa chu a mi thianghlim singkhatte nen a lo kal a ni," tiin.


text:
Chungte chu phunnawitu leh sawiseltute an ni a, anmahni chakna ang zelin an awm a, an kate pawhin uan thu pawr tak a sawi a, hlawkna duh vangin mi an ngaina thin a ni.


text:
Nimahsela,duh takte u, nangni zawngin kan Lalpa Isua Krista tirhkohten thu an hrilh lawkte kha hre reng rawh u.


text:
Hun hnuhnungah chuan Pathian ngaihsak lo lam anmahni chakna ang zela awmin, nuihsantute an la lo awm ang," tih in hnena an sawiziate kha.


text:
Nimahsela, duh takte u, nangni zawngin in rin chhan thianghlim ber chungah chuan nangmahni leh nangmahni inrem chhoin, Thlarau Thianghlimah tawngtaiin,


text:
chatuan nunna neihtirna khawp kan Lalpa Isua Krista khawngaihna chu nghak chungin, Pathian hmangaihnaah chuan invawng tha rawh u.


text:
thenkhat mei ata la chhuak thuai u la, chhandam rawh u; thenkhat an tisa bawlhhlawh kaina silhfen lam pawh chu tenin, hlau chungin khawngaih rawh u.


text:
Tichuan, in tluk lohna'na veng thei che u leh a ropuina hma taka nasa zeta hlimin bawlhhlawh kai loa dah theitu che u,kan Chhandamtu Pathian taka chauh hnenah chuan kan Lalpa Isua Krista avangin, hun reng awm hmaah leh tunah leh chatuan thlengin chawimawina te, ropuina te, rorelna te, thuneihnate awm rawh se. Amen.


text:
kan Chhandamtu Pathian taka chauh hnenah chuan kan Lalpa Isua Krista avangin, hun reng awm hmaah leh tunah leh chatuan thlengin chawimawina te, ropuina te, rorelna te, thuneihnate awm rawh se. Amen.


text:
Isua Krista thu puan chhuah, Pathianin a bawihte hriattir atan a hnena a pek, thil lo awm lawk tur thu chu; tin, chu chu a vantirhkoh hmangin a bawih Johana a rawn hriattir a;


text:
chu Johana chuan Pathian thu leh Isua Krista hriattirna thu, a thil hmuh zawng zawngte thu chu a hriattir a.


text:
He hrilh lawkna bu thu chhiartu leh ngaithlaa a chhunga thu ziak pawmtute chu an eng a thawl e; a hun chu a hnai tawh si a.


text:
Johana chuan Asia rama kohhran pasarihte hnenah chuan: Awm meka leh awm tawha leh lo la awm tura hnen atang te, a lalthutphah hmaa Thlarau pasarih awmho hnen atang te,


text:
Isua Krista, thu hretu rinawm tak, mitthi zing ata piang hmasa bera leh leia lalte roreltute hnen atang te chuan, khawngaihna leh remna in hnenah awm rawh se. Min hmangaiha a thinsenin kan sualte lak ata min tlan chhuak a,


text:
khua leh tuiah leh a Pathian leh a Pa lama puithiama min siamtu hnenah, a ni, ama hnen ngeiah ropuina leh rorelna chu chatuanin awm rawh se. Amen.


text:
Ngai teh u, ani chu chhumte nen chuan a lo kal dawn e; mit tinrengin a hmu ang a, a chhuntute ngei pawh khan; khawvela hnam zawng zawngin amah an tah bawk ang. A ni, Amen.


text:
Kei Alpha leh Omega ka ni," Lalpa Pathian, awm meka leh awm tawha leh lo la awm tura, Engkimtitheia chuan a ti a ni.


text:
Kei Johana, in unaupa leh, Isuaa hrehawmna te, khua leh tui te, chhelnate tawmpuitu che u hi, Pathian thu avang leh Isua hriattirna thu avangin Patmos thliarkar an tihah chuan ka awm a,


text:
I thil hmuh tur chu lehkhabuah ziak la, kohhranho pawl sarihte hnenah Ephesi khuaah te, Smurna khuaah te, Pergamos khuaah te, Thuatira khuaah te, Sardis khuaah te, Philadelphia khuaah te, Laodikei khuaah te chuan thawn rawh," a tih ka hria a.


text:
Tin, mi biakna aw chu hmuh tumin ka han lehhawi ta a. Tin, ka han lehhawi chuan rangkachak khawnvar dahna pasarih ka hmu a;


text:
khawnvar dahna zingah chuan mi tu emaw mihring fa ang, ke ler thlenga puan sin, a awma rangkachak kawnghrena inhreng ka hmu bawk a.


text:
a kephahte chu dar tle mi ang a ni a, rawh tuina meia rawh thianghlim tawh ang maiin; a aw chu tui tam tak ri ang mai a ni.


text:
Tin, a kut dinglam chuan arsi pasarih a keng a; a ka atang chuan khandaih hriam tawn hriam tak a chhuak a; a hmel chu ni sat vang lai tak ang a ni.


text:
Tin, amah chu ka hmuh veleh thi ang derin a ke bulah ka tlu ta a. Tin, ani chuan a kut ding lam chu ka chungah nghatin ka hnenah, "Hlau suh ang che; kei Hmasabera leh Hnuhnungbera leh,


text:
Mi Nunga chu ka ni, ka lo thi a, nimahsela ngai teh, kumkhua atan ka nung leh ta a ni. Thihna leh Mitthi Khaw chabite chu ka nei bawk a.


text:
Chutichuan, i thil hmuh tawhte leh thil awm mekte leh tun hnua thil lo awm turte thu chu ziak rawh;ka kut ding lama arsi pasarih awm i hmuhte leh rangkachak khawnvar dahna pasarihte thuruk chu. Arsi pasarih chu kohhran pasarihte tirhkoh an ni a; khawvar pasarih chu kohhran pasarihte chu an ni a.


text:
ka kut ding lama arsi pasarih awm i hmuhte leh rangkachak khawnvar dahna pasarihte thuruk chu. Arsi pasarih chu kohhran pasarihte tirhkoh an ni a; khawvar pasarih chu kohhran pasarihte chu an ni a.


text:
Ephesi khuaa kohhranho tirhkoh hnenah chuan heti hian ziak rawh: 'A kut ding lama arsi pasarih kenga, rangkachak khawvar dahna pasarih zinga vei veia khan he'ng thu hi a sawi a ni;


text:
I thiltihte, i thawh rimzia leh i chhelzia te, mi sualte i ngaihtheih lohzia te ka hria. Tirhkoh ni si loa tirhkoh intite chu i fiah bawk a, dawthei an ni tih i lo hre tawh a;


text:
Chutichuan, i tluksan tak chu hre reng la, simin, atira i thiltihte kha ti leh rawh, chutilochuan i hnenah ka lo kal ang a, i sim loh zawngin i khawnvar dahna kha a hmun ata ka sawn ang.


text:
Nimahsela, hei hi i thatna chu a ni, Nikola ho thiltihte i huat hi; chu chu kei pawhin ka haw ve a ni.


text:
Thlarauin kohhranho hnena thu a sawi hi beng nei chuan hre rawh se. A hnehtu apiang Pathian Paradis-a Nunna Thinga mi ka eitir ang, a ti e,' tiin.


text:
Tin, Smurna khuaa kohhranho tirhkoh hnenah chuan heti hian ziak rawh: 'Hmasabera leh Hnuhnungbera,thia lo nung leh taa khan he'ng thu hi a sawi a ni:


text:
I hrehawmzia te, i pachhiatzia te (nimahsela i hausa si a), Juda tak ni lo a, Setana inkhawmna in ho ni zawk si a, Juda intihoten an sawichhiat dan che ka hria.


text:
I tuar turte hi hlau suh:ngai teh, fiaha in awm theihna'n diabola chuan in zinga mi thenkhat tan inah a khung dawn che u a ni; tin, ni sawm hrehawm in tuar ang. Thih thlengin rinawmin lo awm rawh, tichuan nunna lallukhum ka pe ang che.


text:
Thlarauin kohhranho hnena thu a sawi hi beng nei chuan hre rawh se. A hnehtu apiang thih hnihna chuan engmah a tih lo ang, a ti e' tiin.


text:
Tin, Pergamos khuaa kohhranho tirhkoh hnenah chuan heti hian ziak rawh: 'Khandaih hriam tawn hriam tak neia khan he'ng thu hi a sawi a ni:


text:
I awmna, Setana thutphah awmna kha ka hria:tin, ka hming i vawng tlat a, ka thu hretu Antipa, Setana awmnaa in zinga an thah, ka mi rinawm tak awm lai meuh pawh khan mi rinna hi i phatsan lo bawk a.


text:
Nimahsela, tlemin demna che ka nei, khata Balaama zirtirna thu pawm tute emaw in awmpui avang khan; ani chuan milem biakna sa an eina tur leh an inngaihna turin Balaka chu Israela thlahteho hmaah tlukna dah a zirtir kha.


text:
Chutichuan, sim rawh; chutilochuan i hnenah ka lo kal thuai ang a, ka khandaih chuanin anmahni ka rawn do ang.


text:
Thlarauin kohhranho hnena thu a sawi hi beng nei chuan hre rawh se. A hnehtu apiang hnen ngeiah chuan manna thuhruk zinga mi ka pe ang a, lung var pawh ka pe ang, chu mi lunga hming thar ziak nen; chu hming chu a changtu chauh lo chuan tuma'n an hre lo, a ti e' tiin.


text:
Tin, Thuatira khuaa kohhranho tirhkoh hnenah chuan heti hian ziak rawh: 'Pathian Fapa, mit meialh ang neia, a kephahte dar tle mi anga khan he'ng thu hi a sawi a ni:


text:
I thiltihzia te, i hmangaihzia te, i rinzia te, i rawngbawlzia te,i chhelzia te ka hria, i thiltih hnuhnung berte chu atira mi ai khan a nasa zawk tih ka hre bawk.


text:
Nimahsela, demna che ka nei, hmeichhia Jezebeli, Zawlneinu intii kha i ngaihtheih avangin; ani chuanka bawihte chu inngaih leh milem biakna thil ei zirtirin a hruai bo bawk thin a ni.


text:
Ngai teh, amah chu khumah ka paih dawn a ni; a uiretute pawh chu, a thiltih chinte chu an simsan loh zawngin hrehawm nasa takah ka paih bawk dawn.


text:
A fate chu hriin ka tihlum bawk ang a; tichuan kei rilru leh thinlung entu ka ni tih kohhranho zawng zawng chuan an hria ang; tin, in thiltih ang zelin ka pe theuh ang che u.


text:
Nimahsela, nangni, Thuatira khuaa mi dang awm, chu zirtirna thu pawm lo a, Setana thil thuk an tihte hre lo apiang hnenah chuan phur rit dang reng ka bel lo ang che u, ka ti a ni.


text:
Tichuan, a hnehtu apiang leh a tawp thlenga ka thiltihte pawmtu apiang, keiin ka Pa laka ka hmuh ang bawk hian, chu mite chu hnam tin chungah thu ka neihtir ang;


text:
Tin, varparh arsi chu anmahni ka pe ang.Thlarauin kohhranho hnena thu a sawi hi beng nei chuan hre rawh se, a ti e,' tiin.


text:
Tin, Sardis khuaa kohhranho tirhkoh hnenah chuan heti hian ziak rawh: 'Pathian Thlarau pasarih leh arsi pasarih neia khan he'ng thu hi a sawi a ni: I thiltihziate ka hria, thi reng si a, nung hming i put hi.


text:
Inveng la, i thil la neih thi lek lekte chu tinung leh rawh; i thiltihte reng ka Pathian mit tlung zoin ka hmu si lo.


text:
Chutichuan, i thu dawn leh ngaihthlakte kha hre reng la, pawm la, sim rawh. I inven loh zawngin rukru angin ka lo kal ang a, eng hunah nge ka rawn phawk dawn che i hre dawn si lo.


text:
Nimahsela, Sardis khuaah khan an puante tibawlhhlawh lo hming tlem te i nei a ni; anni chu puan var sinin, ka hnenah an leng ve thin ang; chutiang ti tlak an ni si a.


text:
A hnehtu apiang chutiangin puan varte sintir an ni ang; tin, Nunna Bu ata an hming chu ka thai bo tawp lo ang a, ka Pa hmaah leh a vantirhkohte hmaah chuan an hming ka tan zawk ang.


text:
Tin, Philadelphia khuaa kohhranho tirhkoh hnenah chuan heti hian ziak rawh: 'Mi thianghlima, mi dik taka, Davida chabi neia, tuma khar loh tura hawnga tuma hawn loh tura khara khan he'ng thu hi a sawi a ni:


text:
I thiltihte ka hria, chakna tlemte chauh i nei a, chutichung pawhin ka thu i pawm a, ka hming pawh i phat lo a, tuma khar theih loh i hmaah kawngka ka hawng e.


text:
Ngai teh, Setana inkhawmna in ho zinga mi, Juda tak ni lo a, dawt sawia Juda intite zinga mi chu ka tir dawn a ni; ngai teh, i ke bulah chibai ka rawn buktir ang a, ka hmangaih che tih ka hriattir bawk ang.


text:
Ka chhelna thu i pawm avang khan leia awmte fiah tura khawvel zawng zawng chunga fiahna hun lo thleng tur lakah chuan kei pawhin ka humhim ang che.


text:
Ka lo kal thuai dawn e; tuma'n i lallukhum chu an laksak lohna'n che i thil neih sa kha vawng tlat rawh.


text:
A hnehtu apiang chu ka Pathian biak inah chuan banah ka siam ang a, chuta tang chuan an chhuak tawh lo ang; tin, anmahniah chuan ka Pathian hming nen, ka Pathian khua, Jerusalem Thar, ka Pathian hnena mi van atanga lo chhuk tur hming nen, ka hming thar nen ka ziak ang.


text:
Tin, Laodikei khuaa kohhranho tirhkoh hnenah chuan heti hian ziak rawh: 'Amena, thu hretu rinawm leh dik taka, Pathian thil siam bula khan he'ng thu hi a sawi a ni;


text:
Chutichuan, lum si lo a, vawt si lo a, i lum chang changa vangin ka ka ata ka chhak chhuak dawn a che.


text:
Ka hausa a, sum ka ngah a, engmah ka tlachham lo e, i tih avang leh nang mi rethei, khawngaihthlak, pachhia, mitdel, saruak chu i ni tih i inhriat loh avangin;


text:
i lo hausak theihna'n rangkachak meia tihthianghlim te, puan i sin theihna'n leh i saruak zahmawh chu a lan lohna'n puan var te, i hmuh theihna'n i mita hnawihah mit na hlo te ka hnena mi lei turin ka rawn a che.


text:
Ngai teh, kawngkhar bula dingin ka kik hi; tupawhin ka aw hriaa kawng a hawn chuan a hnenah ka lut ang a, a hnenah zanriah ka ei ang a, ani pawhin ka hnenah a ei bawk ang.


text:
A hnehtu apiang ka lalthutphahah ka hnenah ka thuttir ang, kei pawhin ka hneh a, ka Pa hnenah a lalthutphaha ka thu ang khan.Thlarauin kohhranho pawlte hnena thu a sawi hi beng nei chuan hre rawh se, a ti e,' tiin," a ti a.


text:
Chung thil hnuah chuan ka han en a, tin, ngai teh, vanah kawngkhar inhawng ka hmu a; tin, aw ka hriat hmasak, tawtawrawt ri anga mi bia khan, "Hetah lo chho rawh, tichuan tun hnua thil lo awm turte chu ka entir ang che," a ti a.


text:
Tin, chawplehchilhin Thlarauin ka lo awm ta nghal a; tin, ngai teh, vanah lalthutphah a lo inhung a, chu mi thutphahah chuan mi pakhat a lo thu bawk a.


text:
Tin, a thua chu jaspi leh sardion lung ang maiin a lang a; tin, lalthutphah velah chuan chhimbal, ena smaragdin lung ang a zam a.


text:
Tin, lalthutphah velah chuan lalthutphah sawmhnih leh pali a awm a; tin, lalthutphahahte chuan upa sawmhnih leh pali puan var sina thu ka hmu a; rangkachak lallukhumte an khum a.


text:
Tin, lalthutphah atang chuan kawlphe te, aw te, khawpui ri te a lo chhuak dur dur a. Tin, meichher pasarih lalthutphah hmaah chuan a alh a, chung chu Pathian Thlarau pasarih kha an ni a;


text:
tin, lalthutphah hmaah chuan darthlalang tuifinriat ang krustal lung ang mai a awm a; tin, lalthutphah laiah leh lalthutphah velah chuan Thilnung pali, hma lam leh hnung lam mita khat an awm a.


text:
Tin, Thilnung pakhatna chu sakeibaknei ang a ni a. Thilnung pahnihna chu sebawng no ang a ni a, Thilnung pathumna chuan mihring hmel ang a pu a, Thilnung palina chu mupui thlawk lai ang a ni a.


text:
Tin, Thilnung pali chu thla paruk theuh nei, an vel leh an chhunga mita khat an ni. Tin, "Lalpa Pathian, Engkimtitheia, awm tawha leh awm meka leh lo awm tura chu, a thianghlim e, a thianghlim e, a thianghlim e," tiin chhun leh zan an chawl ngai lo.


text:
Tin, Thilnungte chuan lalthutphaha thua chatuana nung renga chu an tihropuia an chawimawia lawmthu an hrilh apiangin,


text:
upa sawmhnih leh palite chu lalthutphaha thua hmaah chuan an bawkkhup ang a, an lallukhumte chu lalthutphah hmaah chuan an dah ang a, chatuana nung renga chu tihian chibai an buk ang:"Nang, kan Lalpa leh kan Pathian, ropuina te, chawimawina te, thiltihtheihna te chu hmu tlak i ni e; nangin engkim i siam a, I duh avanga awm leh siam a ni bawk si a."


text:
Nang, kan Lalpa leh kan Pathian, ropuina te, chawimawina te, thiltihtheihna te chu hmu tlak i ni e; nangin engkim i siam a, I duh avanga awm leh siam a ni bawk si a."


text:
Tin, lalthutphaha thua kut ding lamah chuan lehkhabu, chhung lam leh pawn lama ziak, chhinchiahna pasariha chhinchhiah tlat ka hmu a.


text:
Tin, vantirhkoh chak tak, aw ring taka, "Tunge lehkhabu hi hawnga a chhinchhiahnate hi phelh tlak awm?" tia, tlangauin ka hmu bawk a.


text:
Chutichuan, vanah te, leiah te, lei hnuaiah te pawh lehkhabu chu hawng thei tumah an awm lo a, a chhung lam en thei pawh an awm hek lo.


text:
Tin, upa zinga pakhat chuan ka hnenah, "Tap suh; ngai teh, Sakeibaknei, Juda hnama mi, Davida Bulpui khan lehkhabu chu hawng tur leh a chhinchhiahna pasarih phelh turin a hneh ta," a ti a.


text:
Tin, lalthutphah leh Thil nung palite laiah upate lai bawkah chuan Beram No talh tawh hnu ang, ki pasarih leh mit pasarih nei ding ka hmu a, chung mitpasarihte chu Pathian Thlarau pasarih, lei chung zawng zawnga tirh chhuahte chu an ni.


text:
Tin, lehkhabu chu a lak veleh Thilnung pali leh upa sawmhnih leh palite chu, tingtang leh rangkachak berhbu rimtuia khat keng theuhin Beram No hmaah chuan an bawkkhup ta hlawm a; chung rimtuite chu mi thianghlimte tawngtaina a ni.


text:
Tin, "Nang, lehkhabu chu laa, a chhinchhiahnate phelh tlak i ni e; talhin i awm tawh a, chi tina mi te, tawng tina mi te, mi tina mi te, hnam tina mi te, Pathian tan i thisenin i lei a,


text:
Kan Pathian tan khua leh tuiah leh puithiamahte i siam ta si a; tin, leiah chuan ro an rel a," tiin hla thar an sa a.


text:
Tin, ka han en a; tin, lalthutphah leh Thilnungte leh upate velah chuan vantirhkoh tam tak aw ka hria a; an tam lam chu a singa sing hmun sing tam tak leh, a sanga sang hmun sang tam tak an ni;


text:
chungte chuan aw ring takin, "Beram No talh tawha hi thiltihtheihna te, hausakna te, finna te, chakna te, chawimawina te, ropuina te, malsawmna te hmu tlak a ni e," an ti a.


text:
Tin, van leh lei chung leh lei hnuai leh tuifinriat chunga thil siam tinreng awmte leh, chungho chhunga awm zawng zawngten, "Lalthutphaha thua leh Beram No hnenah chuan, malsawmna te, chawimawina te, ropuina te, rorelna te, chatuanin awm rawh se," an tih ka hre bawk a.Tin, Thilnung palite chuan, "Amen," an ti a. Upate pawh chuan bawkkhupin chibai an buk ta a.


text:
Tin, Beram No chuan chhinchhiahna pasarih zinga pakhat chu a han phelh lai ka hmu a, tin, Thilnung palite zinga pakhat chuan khawpui ri ang maiin, "Lo kal rawh," a tih ka hria a.


text:
Tichuan, ka han en a, tin, ngai teh, sakawr var ka hmu a; a chunga chuang chuanin thalngul a keng a; tin, a hnenah chuan lallukhum an pe a; tin, hneh chung leh hneh zel turin a chhuak ta a.


text:
Tin, chhinchhiahna pahnihna chu a han phelh veleh Thilnung pahnihna chuan, "Lo kal rawh," a tih ka hria a.


text:
Tichuan, sakawr dang, a sen mi, a lo chhuak leh a; tin, a chunga chuang hnenah chuan lei ata inremna laksak theihna leh mi inthahtir theihna an pe a; tin, a hnenah khandaih lianpui an pe bawk a.


text:
Tin, chhinchhiahna pathumna chu a han phelh veleh Thilnung pathumna chuan, "Lo kal rawh," a tih ka hria a. Tichuan, ka han en a, tin, ngai teh, sakawr dum ka hmu a; a chunga chuang chuanin bukna a keng a.


text:
Tin, Thilnung palite lai atang chuan aw ang reng hian, "Duliin buhpui tehkhawng khat, duliin barli tehkhawng thum; hriak leh uain erawh chu tichhe suh," a tih ka hria.


text:
Tin, chhinchhiahna palina chu a han phelh veleh Thilnung palina aw chuan, "Lo kal rawh," a tih ka hria.


text:
Tichuan, ka han en a, tin, ngai teh, sakawr dang ka hmu a; a chunga chuang hming chu Thihna a ni; tin, Mitthi Khuaan a rawn zui a. Tin, khandaih te, tam te, hri te, leia sakawlhtea tihlum turin chu mite hnenah chuan lei hmun lia thena hmun khat chunga thuneihna an pe a ni.


text:
Tin,chhinchhiahna pangana chu a han phelh veleh maicham hnuaiah chuan Pathian thu avang leh an pawm hriattirna thu avanga thahte thlarau chu ka hmu a;


text:
tin, anni chuan aw ring takin, "Aw Lalpa, mi thianghlim leh dik tak, eng chen nge rorel loin leia awmte chungah kan thisen chhuahna phuba chu la loa i awm dawn le?" tiin an au a.


text:
Tin, an hnenah chuan puan var an pe theuh a; tin, an bawihpuite leh an unaute anmahni ang bawka thah turte chu an thah kim hma loh chuan an la nghak rih tur a ni tih an hrilh a.


text:
Tin, chhinchhiahna parukna chu a han phelh lai ka en reng a, tin, lir nasa takin a lo nghing ta a; tin, ni chu sahmul saiip puan angin a lo dum a, thla pawh chu apumin thisen angin a lo awm ta a;


text:
Tin, van chu lehkhabu zial mi ziala a bo angin a bo ta a; tin, tlang leh thliarkar tinreng chu an awmna ata sawnin an awm ta hlawm a.


text:
Tin, leia lal te, mi lian te, sipai hotu ber te, mi hausa te, mi chak te, bawih leh bawih lo tinrengte chu pukah leh tlanga lungpuiah chuan an biru a:


text:
tin, tlangte leh lungpuite hnenah chuan, "Min delh u la, lalthutphaha thua hmel lakah leh Beram No thinurna lakah min hliah rawh u;an thinurna ni ropui tak chu a lo thlen tak hi; tichuan tu nge ding thei ang i le?" an ti a.


text:
Chu mi hnuah chuan khawmualah leh tuifinriatah leh thing reng rengah chuan thli reng a tleh lohna'n, lei thli pali chu chelhin lei kil lia ding vantirhkoh pali ka hmu a.


text:
Tin, vantirhkoh dang, Pathian nung chhinchhiahna kenga ni chhuahnaa chho ka hmu bawk a; tin, ani chuan vantirhkoh pali, khawmual leh tuifinriat tihchhiat theihna pekate hnenah chuan aw ring takin,


text:
Kan Pathian bawihte chu an chala kan chhinchhiah hma loh zawng khawmual leh tuifinriat leh, thingte chu tichhe rih suh u," tiin a au a.


text:
Tin, an chhinchhiah zat chu ka lo hria a, Israela thlahte hnam tina mi 1,44,000 an chhinchhiah tawh a ni.


text:
Chung hnuah chuan ka han en a, tin, ngai teh, mipui tam tak tuma chhiar sen loh, hnam tin zinga mi te, chi tin zinga mi te, mi tin zinga mi te, tawng tin zinga mi te puan var sina tumkau kengin, lalthutphah hmaah leh Beram No hmaa ding ka hmu a;


text:
tin, chungte chuan aw ring takin, "Kan Pathian lalthutphaha thua hnenah leh, Beram No hnenah chhandamna," tiin an au a.


text:
Tin, vantirhkoh zawng zawngte chu lalthutphah leh upate leh Thilnung palite velah chuan dingin an awm a; lalthutphah hmaah chuan bawkkhupin,


text:
Amen: Malsawmna te, ropuina te, finna te, lawmthu sawina te, chawimawina te, thiltihtheihna te, chakna te, chatuanin kan Pathian hnenah awm rawh se," Amen. Tiin Pathian chibai an buk a.


text:
Tin, upa zinga pakhat chuan ka hnenah, "Heng puan var sinte hi tute nge ni a, khawi atanga lo kal nge an nih?" tiin mi bia a.


text:
Tin, kei chuan a hnenah, "Ka pu, nangma'n i hria alawm," ka ti a. Tin, anin ka hnenah, "Heng hi hrehawm nasa tak ata chhuakhote kha an ni a, an puante Beram No thisena suin an tivar ta a.


text:
Chuvangin, Pathian thutphah hmaah an awm a ni; tin, achhun azanin a biak inah chuan a rawng an bawl thin; tin, lalthutphaha thua chuan an chungah a puan in chu a zar ang.


text:
An riltam leh tawh lo ang a, an tuihal leh tawh hek lo ang; niin a em hek lo ang a, lum reng reng pawhin a tihrehawm hek lo ang.Beram No, lalthutphah laia awm chu an vengtu a ni ang a, nunna tuikhurahte a hruai ang; Pathianin an mit ata mittui zawng zawng a hru fai tawh ang," a ti a.


text:
Beram No, lalthutphah laia awm chu an vengtu a ni ang a, nunna tuikhurahte a hruai ang; Pathianin an mit ata mittui zawng zawng a hru fai tawh ang," a ti a.


text:
Tin, Pathian hmaa vantirhkoh pasarih ding thinte chu ka hmu a; tin, an hnenah tawtawrawt pasarih an pe a.


text:
Tin, vantirhkoh dang a lo kal a, rangkachak rimtui halna bawm kengin maicham kiangah chuan a ding ta a:tin, lalthutphah hmaa rangkachak maicham chunga mi thianghlim zawng zawng tawngtainate belhchhahna turin, englo rimtui tam tak a hnenah an pe a.


text:
Tin, englo rimtui khu chu vantirhkoh kut ata Pathian hmaah a chho ta a, mi thianghlimho tawngtainate nen chuan.


text:
Tin, vantirhkoh chuan englo rimtui halna bawm chu a la a, maichama meiin a tikhat a, leiah a paih thla ta a; tichuan khawpui ri te, aw te, kawlphe te, lirnghing te a lo awm ve ta nghal a.


text:
Tin, a hmasa ber chuan a han ham a; tichuan rial leh mei, thisen nena inpawlh a lo awm ta nghal a, chung chu leiah paih thlakin a awm ta; tichuan lei hmun thuma thena hmun khat chu a kangral ta a, thingte pawh hmun thuma thena hmun khat chu a kangral a, hlobet hring zawng zawngte pawh a kangral ta bawk a.


text:
Tin, vantirhkoh pahnihna chuan a han ham a; tichuan tlang lian pui meia kang lai ang tuifinriatah an paih thla a; tichuan tuifinriat hmun thuma thena hmun khat chu thisenah a lo chang ta a;


text:
tuifinriata thil siam, nun neite chu, hmun thuma thena hmunkhat chu an thi ta bawk a; lawngte pawh hmun thuma thena hmun khat chu tihchhiat a ni ta bawk a.


text:
Tin, vantirhkoh pathumna chuan a han ham a; tichuan arsi lian pui meichher anga alh, van atangin a lo tla a, lui hmun thuma thena hmun khat leh tuikhurte chu a delh ta a;


text:
chu arsi hming chu Sai a ni a; tui hmun thuma thena hmun khat chu saiah a lo chang ta; tichuan chu tui chu an in a, mi tam tak an thi a, a lo khak tak avangin.


text:
Tin, vantirhkoh palina chuan a han ham a; tichuan ni hmun thuma thena hmun khat, thla pawh hmun thuma thena hmun khat, arsite pawh hmun thuma thena hmun khat chu tihchhiat a ni ta a; chungho hmun thuma thena hmun khat chu a thimna tur leh, chhun chu hmun thuma thena hmun khat a en lohna turin; zan pawh chutiang bawkin a ni.Tin, ka han en a, mupui vanlaizawla thlawkin aw ring takin, "Vantirhkoh pathum tawtawrawt la ham tur, chu mi ri lo la awm turte avang chuan leia awmhote chung a pik e, a pik e, a pik e!" a tih ka hria a.


text:
Tin, ka han en a, mupui vanlaizawla thlawkin aw ring takin, "Vantirhkoh pathum tawtawrawt la ham tur, chu mi ri lo la awm turte avang chuan leia awmhote chung a pik e, a pik e, a pik e!" a tih ka hria a.


text:
Tin, vantirhkoh pangana chuan a han ham a; tichuan arsi van atanga leia tla sa, ka hmu a; tin, leilawt khuarkhurum chabi chu a hnenah an pe a.


text:
Tin, ani chuan leilawt khuarkhurum chu a hawng a; tichuan khuarkhurum ata chu meikhu, rawh tuina mei nasa tak khu ang a chhuak chho a; tin, khuarkhuruma meikhu avang chuan ni leh boruak chu a lo thim ta a.


text:
Tin, meikhu zing atang chuan khaute leiah a lo chhuak a. Tin, leia khawmualkaikuangten thiltihtheihna an nei ang hian, an hnenah thiltihtheihna an pe a.


text:
Tin, an chala Pathian chhinchhiahna nei lo mihringte chauh lo chu, leia hlobet te, thil hring reng reng te, thing reng reng te pawh tihchhiat loh tur tih an hrilh a.


text:
Tin, an hnenah chuan mihringte chu tihlum em lo a, thla nga tihrehawm zawk turin thu an pe a; an tihhrehawmzia chu khawmual kaikuangin mi a seha a tihrehawm ang hi a ni.


text:
Chung niah chuan miten thihna an zawng ang a, an hmu hauh si lo ang; thih an chak ang a, nimahsela thihna chuan a tlansan ang.


text:
Tin, khaute pianzia chu sakawr indo na tura peih sa ang an ni; lallukhum ang mai rangkachak ang an khum a, an hmai pawh mihring hmai ang a ni.


text:
Tin, thir awmphaw ang hi awmphaw an nei a; tin, an thla zah ri chu indona tawlailir ri, sakawr tam tak indo tura tlan dur dur ri ang a ni.


text:
Tin, khawmualkaikuang mei ang hianmei an nei a, sehna pawh; tin, anmeiah chuan a ni, thla nga chhunga an mihring tihnat theihna chu a awm ni.


text:
Leilawt tirhkoh chu an chunga lalberah an nei a, Hebrai tawngin a hming chu Abaddona a ni a,Grik tawng erawh chuan a hming chu Apolluona (Tiboraltua) a ni.


text:
Tin, vantirhkoh parukna chuan a han ham a; tichuan Pathian hmaa rangkachak maicham ki atangte chuan aw ka hria a,


text:
chu aw chuan vantirhkoh parukna, tawtawrawt keng hnenah chuan, "Euphrates luipuia vantirhkoh pali phuarte kha phelh rawh," a ti a.


text:
Tichuan, chu mi darkar leh ni leh thla leh kum atan chuan, mihring hmun thuma thena hmun khat tihlum tura buatsaih tawh vantirhkoh palite chu an phelh ta a.


text:
Tin, sipai sakawr chung chuangho chu an tam lam chu sing hlira hmun singhnih an ni tih an sawi ka hria.


text:
Tin, inlarnaah chuan sakawr leh an chunga chuanghote chu hetiangin ka hmu a ni, mei leh huakintho leh kat ang hi awmphaw an nei a; tin, sakawr lute chu sakeibaknei lu ang hi a ni a, an ka atang chuan mei leh meikhu leh katte a chhuak a.


text:
Chu mi hremna pathum chuanin mihring hmun thuma thena hmun khat an tihlum ta a - mei leh meikhu leh kat an ka atang chhuak khanin.


text:
Sakawrte thiltihtheihna chu an kaah leh an meiah a ni a awm nian meite chu rul ang a ni si a, lute a nei bawk a; chu chuan a ni mi an tihnat thin ni.


text:
Tin, mihring, chung hremnaa tihhlum bangte chuan ramhuaite leh rangkachak milem te, tangka milem te, dar milem te, lung milem te, thing milem te, engmah hmu thei hlei lo, hre thei hlei lo, kal thei hlei lote chu an biak tawh lohna turin an kuta thiltihte chu an sim chuang lo;an tual thahte pawh, an dawi hmante pawh, an inngaihte pawh, an rukrukte pawh an sim chuang hek lo.


text:
Tin, vantirhkoh chak tak dang pakhat chhuma inthuam, van atanga lo chhuk ka hmu a; a luah chuan chhimbal chu a zam a; a hmai chu ni ang a ni a, a kete chu mei ban ang a ni;


text:
tin, a kutah chuan lehkhabu te tak te hawn sa a keng a; tin, a ke ding lamin tuifinriat a rap a, a vei lamin khawmual a rap a;


text:
tin, sakeibaknei hahum angin aw ring takin a au ta a! tin, a au zawh chuan khawpui ri pasarihte chuan an aw an chhuah ta a.


text:
Tin, khawpui ri pasarihte chuan an aw an chhuah veleh ka ziak dawn a; tichuan, "Khawpui ri pasarihte thusawi chu zep tlat la, ziak suh," tiin van atangin aw ka hre ta a.


text:
Tin, vantirhkoh, tuifinriat leh khawmuala ding ka hmuha chuan a kut ding lam chu van lamah a phar a,


text:
chatuana nung renga, van, a chunga thil awmte nen, lei, a chunga thil awmte nen, tuifinriat, a chhunga thil awmte nena siamtu chu chhalin, "Hun a awm tawh lo ang;


text:
nimahsela, vantirhkoh pasarih thawm a awm hunah a ham dawn tepin, Pathian thuruk chu a kim tawh ang, a bawih zawlnei hnena a chanchin tha hrilh ang khan," a ti a.


text:
Tin, van ata aw ka hriat khan mi be leh a, "Tuifinriat leh khawmuala ding vantirhkoh kuta lehkhabu hawn sa saw va la rawh," a tih ka hria a.


text:
Tin, vantirhkoh hnenah chuan ka va kal a, a hnenah, "Lehkhabu te tak te kha mi pe rawh," ka ti a. Tin, ani chuan ka hnenah, "La la ei zo vek rawh, tichuan i pum chu a tikha ang a, i kaah erawh chuan khawizu angin a thlum ang," a ti a.


text:
Tin, vantirhkoh kut ata lehkhabu te tak te chu ka la a, ka ei zo vek a; tichuan, ka kaah chuan khawizu angin a thlum a; nimahsela ka ei zawh veleh ka pum chu a kha zo ta a.Tin, ka hnenah, "Mi tam tak te, hnam tam tak te, tawng tam tak te, lal tam tak te chungchang thu I hril leh ang," an ti a.


text:
Tin, ka hnenah, "Mi tam tak te, hnam tam tak te, tawng tam tak te, lal tam tak te chungchang thu I hril leh ang," an ti a.


text:
Tin, luang, tiang ang hi mi a pe a, tichuan tuin emaw, "Tho la, Pathian biak in, maicham nen a chhunga betute nen teh rawh.


text:
Biak in pawn lama hung chhung kawtlai erawh chu teh tel suh, chu chu Jentailte hnena pek a ni tawh si a; anni chuan Khaw Thianghlim chu thla sawmli leh thla hnih an rapbet ang:


text:
Tin, ka thu hretu pahnihte hnenah chuan thu ka pe ang a, tichuan saiip puan sinin ni 1,260 chhung zawng thu an hril ang," a ti a.


text:
Tin, anni chu tupawhin tihnat an tum chuan anka atangin mei a lo chhuak a, an hmelmate chu a kangral thin. Tin, tupawhin anni chu tihnat tum ang se la, chutiang bawka tihhlumin an awm tur a ni.


text:
Chungte chuan an thu hrilh chhung zawng ruah sur lo tura van tihpin theihna an nei; an duh hun apianga thisena chantir turin tuite chungah thu a nei a, khawvel hi hremna tinrenga hrem turin thu an nei bawk a.


text:
Tin, an hriattirna thu chu an hrilh zawh huna leilawt atanga sakawlh lo chhuak chho tur chuan anmahni a do ang a, a hneh ang a, a tihlum ang.


text:
Tin, an ruang chu khaw ropui kawtthlerah chuan a awm reng ang a; chu khaw ropui chu thlarau lam thu-ah chuan Sodom leh Aigupta an ti a ni, chutah bawk chuan an Lalpa chu khenbehin a awm kha.


text:
Tin, mite zinga mi te, chite zinga mi te, tawngte zinga mi te, hnamte zinga miten ni thum leh a chanve an ruangte chu an en ang a, an ruangte chu thlana phum an phal lo ang.


text:
Tin, an thih avangin leia awmte chu an lawm ang a, hlimna an siam ang a, lawmnate an inthawn bawk ang; zawlnei pahnihte chuan leia awmte chu an tihhrehawm thin avangin.


text:
Tin, ni thum leh a chanve hnuah chuan Pathian hnen ata nunna thaw chu an chhungah a lo lut a, an kein an ding ta a; tichuan a hmutute chuan an hlau ta em em a.


text:
Tin, an hnenah, "Hetah hian lo chho rawh u," tia van atanga aw ring tak an hria a. Tichuan, chhum zingah chuan vanah an chho ta a; an hmelmate chuan an hmu reng a.


text:
Tin, chu mi lai tak chuan lir nasa takin a lo nghing a, khua chu hmun sawma thena hmun khat a chim ta a, lirnghingah chuan mi 7,000 an thi a; tin, a bakte chuan an hlau a, van Pathian chu an chawimawi ta a.


text:
Tin, vantirhkoh pasarihna chuan a han ham a, tichuan, "Khawvel ram chu kan Lalpa leh a Krista ram a lo ni ta, ani chuan chatuanin ro a rel ang," tiin, vanah chuan aw ring takte a lo chhuak ta nghal a.


text:
Aw Lalpa Pathian, Engkimtithei, awm mek leh awm tawh, i thiltihtheihna ropui tak chu laa ro i rel avangin lawmthu kan hrilh a che.


text:
Hnamte chu an thinur a, tin, i thinur chu a lo thleng ve thung a, mitthi ro relsak hun leh i bawih zawlneite hnenah te an lawmman pek hun leh lei tichhetute tihchhiat ve thung hun chu a lo thleng bawk a," tiin Pathian chibai an buk a.Tin, vana Pathian biak in chu an hawng a, tichuan a biak inah chuan a thuthlunna bawm chu a lo lang ta a; tin, kawlphe te, aw te, khawpui ri te, lirnghing te, rial nasa tak te a lo awm ta nghal a.


text:
Tin, vana Pathian biak in chu an hawng a, tichuan a biak inah chuan a thuthlunna bawm chu a lo lang ta a; tin, kawlphe te, aw te, khawpui ri te, lirnghing te, rial nasa tak te a lo awm ta nghal a.


text:
Tin, thilmak ropui tak vanah a lo lang ta a; hmeichhia nia inthum, a ke hnuaia thla awm, arsi sawm leh pahniha siam lallukhum khum a lo awm a;


text:
Tin, thilmak dang vanah a lo lang leh a; ngai teh, drakon sen lian pui, lu sarih leh ki sawm nei, lallukhum pasarih khum a lo awm a.


text:
A mei chuan van arsi hmun thuma thena hmun khat chu a hnuk a, leiah a paih thla ta a; tin, a hrin huna a nau chu a lem theihna'n drakon chu hmeichhe nau hring tur hmaah chuan a ding reng a.


text:
Tin, fapa, hnam zawng zawng chunga thir tianga rorel tur a hring a; tin, a fa chu Pathian hnenah leh a lalthutphahah chuan lak chhohin a awm ta a.


text:
Tin, hmeichhia chu thlalera Pathian buatsaih hmun a neihnaah chuan a tlan bo a, chutah chuan ni 1,260 an chawm theihna turin.


text:
Tin, vanah chuan indona a lo awm a; Mikaela leh a vantirhkohte chuan drakon chu an do a; drakon leh a tirhkohte pawh chuan an do ve a;


text:
Tin, drakon lian pui, rulpui tar Diabola leh Setana an tih, khawvel zawng zawng bumtu chu an paih thla ta a; leiah an paih a, a tirhkohte pawh an paih thla tel ve a.


text:
Tin, vanah chuan aw ring takin, "Tunah chuan kan Pathian chhandamna leh thiltihtheihna leh ram chu a lo thleng ta,a Krista thuneihna nen;kan unaute hektu, kan Pathian hmaa achhun azana hek thintu chu an paih thla ta si a.


text:
Nimahsela, Beram No thisen avang leh an hriattirna thu avangin ani chu an hneh a ni, thih ngam khawpin an nunna an ngainep bawk a.


text:
Chuvangin, aw, vante leh a chhunga awmte u, lawm rawh u! Lei leh tuifinriat chung a pik e! Diabola chuan hun tlem te chauh a nei tih a inhriat avanga thinur em ema in hnena a lo chhuk tak avangin," a tih ka hria.


text:
Tin, drakon chuan leia paih thlak a ni tih a inhriat veleh fapa hringtu hmeichhia chu a tiduhdah ta a.


text:
Tichuan, thlalera a hmunah chuan a thlawh luh theihna'n hmeichhia chu mupui lian tak thla khing hnih an pe a, chutah chuan rulpui hmuh phak lohvah hun khat leh a chanve chhung zawng an chawm ang.


text:
Tin, rulpui chuan tuiin a len botir theihna'n hmeichhe hnungah chuan lui ang mai hian a ka ata tui a pik chhuak a.


text:
Nimahsela, leiin hmeichhia chu a tanpui a, lei chuan a ka a ang a, drakon-in a ka ata a pik chhuah lui chu a lem zo ta a.Tichuan, drakon chu hmeichhe chungah chuan a lo thinur a, a thlah la awm Pathian thupekte zawma Isua hriattirna thu pawmte chu do turin a kal ta a.


text:
Tichuan, drakon chu hmeichhe chungah chuan a lo thinur a, a thlah la awm Pathian thupekte zawma Isua hriattirna thu pawmte chu do turin a kal ta a.


text:
Tichuan, tuifinriat tiauphovah chuan a ding ta a.Tin, Sakawlh ki sawm leh lu sarih nei tuifinriata lo chhuak ka hmu a, a kiahte chuan lallukhum sawm a awm a, a luahte chuan Pathian sawichhiatna hmingte a awm bawk a.


text:
Tin, ka Sakawlh hmuh chu keite ang a ni a; a kete chu savawm ke ang a ni a, a ka chu sakeibaknei ka ang a ni; tin,drakon chuan a hnenah a thiltihtheihna leh a lalthutphah leh thuneihna nasa tak a pe a.


text:
Tin, a lu pakhat chu thihpui khawp hiala hliam angin ka hmu a; nimahsela a thihpui khawp hial tura hliam chu a dam ta a, tichuan leia mi zawng zawngin Sakawlh chu mak an ti a, an zui a.


text:
Tin, Sakawlh hnenah chuan a thuneihna chu a pek avangin drakon chu Pathian chibai bukin an buk a; tin, "Sakawlh ang hi tu nge awm a, tu nge do thei awm?" tiin sakawlh pawh chu an buk bawk a.


text:
Tin, uanna leh Pathian sawichhiatna thusawina ka a hnenah pek a ni a, thla 42 che turin thu pek a ni bawk a.


text:
Tin, mi thianghlimte a do leh a hneh phal a ni a, chi tinreng te, mi tinreng te, tawng tinreng te, hnam tinreng te chunga thuneihna a hnenah pek a ni bawk a.


text:
Tichuan, leia awm zawng zawng, leilung pian tirha talh tawh Beram No Nunna Bua hming ziak loh apiang chuan Pathian chibai bukin an buk ang.


text:
Tupawh sala awm tur chu salah an awm ang, tupawh khandaiha thi tur chu khandaiha tihhlum a ni ang. Hetah hian mi thianghlimte chu chhel tak leh rinawm taka an awm a tulzia a lang.


text:
Tin, Sakawlh dang laia lo chhuak ka hmu a; beram no ki ang ki pahnih a nei a, drakon tawng angin a tawng a.


text:
Sakawlh hmasa zawk thuneihna zawng zawng kha a mithmuhah a hmang a. Lei leh a chunga awm zawng zawngte chu Sakawlh hmasa zawk, thihpui khawp hial tura hliam dam leha chu chibai a buktir bawk a.


text:
Tin, mihring mithmuhah van atanga leia mei tlaktir thei khawp hialin thilmak ropui tak a ti thin. 14Leia awmte hnenah Sakawlh, khandaiha hliam hnu la dama chawimawina'n amah lem an siam tur a ni tih sawiin, Sakawlh mithmuha thilmak ti tura thu a hmuh, chung thilmak avang chuan leia awmte chu a bum bawk a.


text:
Leia awmte hnenah Sakawlh, khaihdaiha hliam hnu la dama chawimawina'n amah lem an siam tur a ni tih sawiin, Sakawlh hmuha thilmak ti tura thu hmuh, chu'ng thilmak vang chuan leia awmte chu a bum bawk a.


text:
Tin, Sakawlh lem chu a tawng theihna tur leh Sakawlh lem chibai buk lo apiang a tihhlumtir theih bawkna turin Sakawlh lem hnenah chuan thawkna pek phal a ni.


text:
Tin, mi zawng zawng alian atein, ahausa aretheiin bawih leh bawih lo pawh, an kut ding lamah emaw an chalah emaw chhinchhiahna a neihtir hlawm a;


text:
chhinchhiahna - Sakawlh hming emaw a hming nambar emaw - neite chauh lo chuan tuma'n engmah an lei leh an hralh theih lohna'n.Hetah hian fin a tulzia a lang. Chhut thiam chuan Sakawlh nambar chu chhut rawh se; mihring nambar a ni si a; a zat chu 666 a ni.


text:
Hetah hian fin a tulzia a lang. Chhut thiam chuan Sakawlh nambar chu chhut rawh se; mihring nambar a ni si a; a zat chu 666 a ni.


text:
Tin, ka han en a, tin ngai teh, Beram No Zion Tlanga ding leh an chala a hming leh a Pa hming ziak, mi 1,44,000 a hnenah ka hmu a.


text:
Tin,van atanga englo ri,tui tam tak ri ang leh khawpui ri nasa tak ri ang ka hria a; tin, ka ri hriat chu tingtang kaituten an tingtang kaih ri ang a ni a;


text:
lalthutphah hmaah leh Thilnung pali leh upate hmaah chuan hla thar ni awm tak hi an sa a; tin, lei ata tlan tawh mi 1,44,000 te chauh lo kha chuan tuma'n chu hla chu an zir thei lo.


text:
Chung chu hmeichhe laka intibawlhhlawh lote chu an ni; nula thianghlim ang an ni si a. Chung chu Beram No a kalna apianga zuitute chu an ni. Chung chu Pathian tan leh Beram No tan rah hmasa ber ni turin mihring zing ata tlan an ni.


text:
Tin, leia awmte hnenah leh hnam tinreng te, chi tinreng te, tawng tinreng te, mi tinreng te hnena tlangaupui tura chatuana Chanchin Tha nei vantirhkoh dang vanlaizawla thlawk ka hmu a;


text:
tin, ani chuan aw ring takin, "A rorel hun chu a lo thlen tak avangin Pathian chu hlau u la, chawimawi rawh u; van te, lei te, tuifinriat te, tuihna te siamtu chu chibai buk rawh u," a ti a.


text:
Tin, vantirhkoh dang a pahnihna chuan, "Babulon khaw ropui, a mi ngaih chin vanga thinurna uain hnam zawng zawng intirtu chu a tlawm ta, a tlawm ta," tiin a rawn zui a.


text:
Tin, vantirhkoh dang a pathumna chuan aw ring takin, "Tupawhin Sakawlh leh a lem chibai bukin an chalah emaw an kutah emaw chhinchhiahna an neih chuan,


text:
chu mite ngei chuan Pathian thinurna uain, a thinurna nova engmah pawlh loa siam chu an in ang a, vantirhkoh thianghlimte mithmuh leh Beram No mithmuhah chuan mei leh kata nghaisakin an awm bawk ang.


text:
Tin, chung mite nghaisakna meikhu chu chatuanin a chho ang a; sakawlh leh a lem chibai buktute, a hming chhinchhiahna nei apiangte pawh chuan achhun azanin chawlh reng an nei lo ang," tiin anni chu a rawn zui a.


text:
Mi thianghlim, Pathian thupek awihtute leh Isua zuitu rinawmte tan hetah hian chhel a tulzia a lang.


text:
Tin, van atangin awin, "Heti hian ziak rawh:Tun hnuah chuan mitthi, Lalpaa thite chu an eng a thawl ang; Thlarauin, a ni, an thawhrimnate chu an chawlhsan tawh ang:an thiltihte chuan a rawn zui ve dawn si a, a ti e," a tih ka hria.


text:
Tin, ka han en a, tin, ngai teh, chhum var ka hmu a; tin, chhum chungah chuan mihring fapa ang tak hi rangkachak lallukhum khuma favah hriam tak kenga thu ka hmu bawk a.


text:
Tin, vantirhkoh dang, Pathian biak in atangin a lo chhuak a, chhum chunga thu hnenah chuan aw ring takin, "I favah kha phawrh la, at rawh; ah a hun tawh si a; lei buh khu a ngui tawh khu," a ti a.


text:
Tin, vantirhkoh dang vana Pathian biak in atangin a lo chhuak leh a, ani pawh chuan favah hriam tak a keng bawk a.


text:
Tin, vantirhkoh dang, mei chunga thuneitu chu maicham atangin a lo chhuak leh a; tin, ani chuan aw ring takin, "I favah hriam tak kha phawrh la, leia grep hrui rah bawrte khu zuk at rawh; grep rahte khu a hmin tuah tawh khu," tiin favah hriam tak kengtu chu a au a.


text:
Tichuan, vantirhkoh chuan a favah chu leiah a thlak a, leia grep rah chu a at a, grep sawrna khur zau tak, Pathian thinurna grep sawrna khurah chuan a theh lut a.Tin, khaw pawn lama grep sawrna khurah chuan an rap sawr a, tichuan, grep sawrna khur atang chuan thisen a lo chhuak a, fing 1,600 chen, nghawng thlenga thuk a ni.


text:
Tin, khaw pawn lama grep sawrna khurah chuan an rap sawr a, tichuan, grep sawrna khur atang chuan thisen a lo chhuak a, fing 1,600 chen, nghawng thlenga thuk a ni.


text:
Tin, vanah chhinchhiahna dang, ropui tak leh mak tak ka hmu a, vantirhkoh pasarih hremna pasarih kengte chu; chu chu hremna hnuhnung berte a ni, chungah chuan Pathian thinurna chu a kin tawh si a.


text:
Tin, darthlalang, mei nena inpawlh tuifinriat ni awm tak ka hmu a; sakawlh te, a lem te, a hming nambar te hneha lo chhuakte chu Pathian tingtang kenga, darthlalang tuifinriat kama ding ka hmu bawk a.


text:
Tin, Pathian bawih Mosia hla leh Beram No hla, "Aw Lalpa Pathian, Engkimtithei, I thiltihte chu a ropuiin a mak a; nang, hnam tin Lalber, I kawngte chu a felin a dik a ni.


text:
Aw Lalpa, tu nge i hming zah lo anga chawimawi lo ang? Nang chauh i thianghlim si; I thiltih felte chu tihlan a nih tawh avangin, nnam tinrengin chibai an rawn buk ang che," tih hi an sa a.


text:
tichuan, pindan chhungnung atang chuan hremna pasarih keng vantirhkoh pasarihte chu, puan thianghlim var tak sinin, an awma rangkachak kawnghrena inhrengin an lo chhuak a.


text:
Tin, Thilnung pali zinga pakhat chuan, vantirhkoh pasarihte hnenah chuan, Pathian chatuana nung renga thinurnaa khat rangkachak berhbu pasarih a pe a.Tin, pindan chhungnung chu Pathian ropuina leh a thiltihtheihna khuin a khat ta a; vantirhkoh pasarihte hremna pasarih chu a reh hma loh zawng, pindan chhungnungah chuan tumah an lut thei lo.


text:
Tin, pindan chhungnung chu Pathian ropuina leh a thiltihtheihna khuin a khat ta a; vantirhkoh pasarihte hremna pasarih chu a reh hma loh zawng, pindan chhungnungah chuan tumah an lut thei lo.


text:
Tin, pindan chhungnung atang chuan aw ring takin, vantirhkoh pasarihte hnenah chuan, "Kal u la, Pathian thinurna berhbute chu leiah leih baw rawh u," a tih ka hria a.


text:
Tin, a hmasa ber chu a kal a, a berhbu chu leiah a leih bua a; tichuan, Sakawlh chhinchhiahna neite leh a lem chibai bukte chungah chuan, pan chhe na takah a chang ta a.


text:
Tin, a pahnihna chuan a berhbu chu tuifinriatah a leih bua a; tichuan, mitthi thisen angin thisenah a chang ta a; chutichuan thil nung tinreng tuifinriata awmte chu an thi ta vek a.


text:
Tin, a pathumna chuan a berhbu chu luiahte leh tuikhurahte a leih bua a; tichuan, thisenah a chang ta a.


text:
Tin, tui vantirhkoh chuan, "Nang Mi Thianghlim, hetianga ro i rel avang hian, nang awm mek leh awm tawh, i fel e.


text:
Anni chuan mi thianghlimte leh zawlneite thisen an chhuah a, tin, nangin in tura thisen vek i pek thung hi; in tlak an ni reng e," a tih ka hria.


text:
Tin, maicham chuan, "A ni, aw Lalpa Pathian, Engkimtithei, i rorelte chu a dikin a fel a ni," a tih ka hria.


text:
Tin, a palina chuan a berhbu chu niah a leih bua a; tichuan, ni chu meia mihring em ut turin thiltihtheihna an pe a.


text:
Chutichuan, mite chu sa tak em uhin an awm a, chung hremna chunga thuneitu Pathian hming chu an sawichhia a, amah chawimawi turin an sim chuang lo.


text:
Tin, a pangana chuan a berhbu chu sakawlh lalthutphahah a leih bua a; tichuan, a ram chu a lo thim ta vek a; tin, an nat avangin an lei an seh a,


text:
Tin, a parukna chuan a berhbu chu tuipui, Euphrates-ah chuan a leih bua a; tichuan, ni chhuahna lam atanga lal lo kal turte tana kawng chu peih sa a lo nih theihna'n, a tui chu a kangchat ta a.


text:
Tin, drakon ka atang leh sakawlh ka atang leh zawlnei der ka atang chuan, thlarau bawlhhlawh pathum, chungu ni awm tak lo chhuak ka hmu a;


text:
chung chu ramhuai thlarau, thilmak ti thinte an ni; anni chu Pathian Engkimtitheia ni ropuia indonaa hruai khawm turin, khawvel zawng zawnga lalte hnenah an kal a,


text:
(Ngai teh, rukru angin ka lo kal dawn e; inringa puan veng chu a eng a thawl e, chutilochuan saruakin a leng ang a, a zahmawh an hmu dah ang e);


text:
Tin, a pasarihna chuan a berhbu chu boruakah a leih bua a; tichuan, pindan chhungnung atangin Lalthutphah ata," A kin ta," tiin aw ring tak a lo chhuak a.


text:
Tin, kawlphe te, aw te, khawpui ri te a lo awm ta a; lir pawh nasa takin a lo nghing a, leia mihring awm achin chutianga nasa reng reng a la awm ngai lo, lirnghing chuti kauva nasa leh ropui chu.


text:
Tichuan, khaw ropui chu hmun thumah a lo inthen a, hnam tin khuate chu a lo chim a; tin, a thinur nasatna uain no chu a hnena pek turin, Babulon khaw ropui chu Pathian hmaah hriat rengin a lo awm ta a.


text:
Tin, thliarkar tinreng a bo ta vek a, tlangte pawh a awm ta lo a.Tin, rial lian tak talent tluk laia rit theuh, van atangin mihringte chungah a tla a:tin, mihringte chuan riala hremna avang chuan Pathian an sawichhe ta a; chu hremna chu a nasa em em si a.


text:
Tin, rial lian tak talent tluk laia rit theuh, van atangin mihringte chungah a tla a:tin, mihringte chuan riala hremna avang chuan Pathian an sawichhe ta a; chu hremna chu a nasa em em si a.


text:
Tin, vantirhkoh pasarih, berhbu pasarih kengte zinga pakhat chuan mi bia a, "Hawh teh, tui tam taka thu nawhchizuar ropui tak hremna chu ka entir ang che;


text:
leia lalte chuan ani chu an ngai thin a, leia awmte pawh chu a mi ngaih chinna uain chuan hrai ruihin an awm thin," a ti a.


text:
Chutichuan, ani chuan Thlarauin thlalerah mi kalpui a; tin, Pathian sawichhiatna hminga khat, lu sarih leh ki sawm nei, sakawlh sen tak chunga chuang hmeichhia ka hmu a.


text:
Chu hmeichhia chuan puan senduk leh sen lar a sin a, rangkachak leh lung man tam leh tuikeplungin a inchei a, rangkachak no, thil tenawm, a mi ngaih chinna thil bawlhhlawha khat a keng a,


text:
a chalah chuan thuruk, "Babulon Khaw Ropui, Leia Nawhchizuarte leh Thil Tenawmte Nu," tia hming ziak a awm a.


text:
Tin, chu hmeichhia chu mi thianghlimte thisen leh Isua martarho thisena rui ka hmu a. Ka hmuh veleh mak ka ti em em mai a.


text:
Tichuan, vantirhkoh chuan ka hnenah," Eng vangin nge mak i tih kha? Hmeichhia leh a phurtu sakawlh, lu sarih leh ki sawm nei thuruk chu ka hrilh ang che.


text:
Sakawlh i hmuh kha a awm tawh zet a, a awm leh ta lo a; tin, leilawt atangin a lo chhuak chho ang a, boralnaah a kal ang. Tin, leia awmte, leilung pian tirh ata Nunna Bua hming ziak lohte chuan, sakawlh chu an hmuh hunah a awm tawh zet a, a awm leh ta lo a, a lo kal leh dawn chu mak an la ti ang.


text:
Lal pasarih pawh an ni a; pangate chu an tlawm ta a, pakhat chu a la awm a, pakhat chu a lo la awm rih lo a;a lo awm hunah chuan rei lo te a awm tur a ni.


text:
Tin, sakawlh awm tawh zet a, awm leh ta loa ngei pawh kha a pariatna a ni a, pasarihte zinga mi kha a ni nghe nghe a, boralnaah a la kal ang.


text:
Tin, ki sawm i hmuhte kha lal sawm, ram la nei lote an ni a; darkar khat chhung erawh chu sakawlh nen lal thuneihna an la chang ang.


text:
Chung chuan Beram No chu an do ang a, tin, Beram No chu hotute Hotu leh lalte Lal a nih avangin anni chu a hneh ang a; tin, a hnena awm, koha te, thlana te, rinawma te chuan an hneh bawk ang," a ti a.


text:
Tin, amah vek chuan ka hnenah, "Nawhchizuar thutna tui i hmuhte kha, mi te, mipui te, hnam te, tawng te a ni a.


text:
Ki sawm i hmuh leh sakawlh ngei chuan nawhchizuar chu an hua ang a, engmah nei lo leh saruakin an siam ang a,a sa pawh an ei ang a, meiin an halral ang.


text:
Pathian thute chu a thlen hma loh chuan a duhzawng an tihna tur leh, thu khat an lo vuakna tur leh, an ram chu sakawlh hnenah an pekna turin Pathianin an thinlungah a tir si a.Tin, i hmeichhe hmuh kha khaw ropui, leia lalte chunga roreltu chu a ni," a ti a.


text:
Chung hnuah chuan vantirhkoh dang, thuneihna nasa tak neiin van ata lo chhuk ka hmu a; a ropuinain lei chu a en ta vek a.


text:
Tin, ani chuan aw ring takin, "Babulon khaw ropui chu a tlawm ta, a tlawm ta, ramhuaite awmna leh thlarau bawlhhlawh tinreng kulhbing leh sava bawlhhlawh leh tenawm tinreng kulhbing a lo ni ta.


text:
A mi ngaih chin vanga thinurna uain chu hnam zawng zawngin an in tawh si a; leia lalte chuan ani chu an ngai thin a, leia sumdawngtute chuan a nawmsak bawl lutukna chu an hausak phah thin," tiin a au a.


text:
Tin, van atangin aw dangin heti hian a sawi ka hria :"Ka mite u, a sualnaahte in tel lohna tur leh, a hremnate in hmuh ve lohna turin, a chhung ata chhuak rawh u.


text:
Anin a pek ang ngei khan pe thung u la, a thiltihzia ang zel chu a leh hnihin thungrul u la, a chawhpawlhna novah chuan a tan aleh hnihin chawhpawlhsak rawh u.


text:
A intihropui leh a intihnawmsakzia ang zel khan nghaisain tilungngai thung rawh u; a rilru chuan, 'Lalnuah ka thu a ni, hmeithai reng ka ni lo a, lungngaihna ka hmu hauh lo ang,' a ti si a.


text:
Chuvangin, ni khat chauhvah a hremna - thih te, lungngaih te, tam te chu - a lo thleng vek ang; meia halralin a awm bawk ang; a roreltu, Lalpa Pathian chu a chak si a.


text:
Tin, leia lal, a ngai thintute leh a nawmsak bawlpui thintute chuan a kang khu chu an thlir hunah chuan, 'Babulon khaw ropui, khaw nghet chu a chung a pik e, a pik e!


text:
Darkar khat chauhvah i chungah rorelna chu a lo thleng ta si,' tiin nghaisakna a tuar chu hlauh vanga hla taka ding a, a chunga tapin an awm an inchum ang.


text:
An sumte chu rangkachak te, tangka te, lung man tam te, tuikeplung te, puan zai sin te, puan sen duk te, maimaw puan te, puan sen lar te nen; thing rimtui tinreng te, saingho bungbel tinreng te, thing hlu tak tak leh dar leh thir leh sailungvara siam bungbel tinreng te nen;


text:
thakthing te, englo rimtui te, englo rimtui hal mi te, hriak rimtui te, beraw te, uain te, oliv hriak te, chhangphut dip tak te, buh te, sebawng te, beram te nen; sakawr te, tawlailir te, bawih te nen; mihring nunna te nen a ni.


text:
Rah i thinlungin a chakte chuan a kal bosan chia, thil tuihnai leh mawi zawng zawng chuan a boralsan chia, tuma'n an hmu leh tawh tawp lo ang.


text:
Chung thila sumdawngtu, amah avanga lo hausate chuan, a nghaisakna hlauh vangin hla taka dingin ti hain tap leh lungngai chungin an la ti ang:


text:
'Khaw ropui, puan zai sin leh puan sen duk leh puan sen lar sin a, rangkachak leh lung man tam leh tuikeplunga incheii chu a chung a pik e, a pik e!


text:
Darkar chanve chauhvah sum chuti zozai chu engmah lo a lo nih tak hi,' "Tin, lawng hotu apiang te, lawnga kal thin apiang te chu hla taka dingin,


text:
Tin, tap leh lungngai chungin, 'A muk avanga tuifinriata lawng neitute hausakna khaw ropui chu a chung a pik e, a pik e! Darkar khat chauhvah engmah lo a lo nih tak hi!' tia auin, an lu vaivutin an theh a.


text:
Aw, van leh nangni mi thianghlimhote, tirhkohhote, zawlneihote u lawm rawh u, ani chuan in chunga ro a relna chuan Pathianin a chungah ro a rel ve tak hi," tiin.


text:
Tin, vantirhkoh chak tak hian buh rawt sawmna lung lian pui ang hi lung a la a, tuifinriatah a paih thla a, "Babulon khaw ropui chu hetianga nasa hian paih thlak a ni ang a, tuma'n an hmu leh tawh tawp lo ang.


text:
Tingtang kaituho te, englo tum thiamho te, phenglawng tumtuho te, tawtawrawt puho te thawm pawh i chhungah an hre leh tawh tawp lo ang a; them thiam kawng reng rengah themthiam reng pawh i chhungah an hmu leh tawh tawp lo ang a;


text:
khawnvar pawh i chhungah a eng tawh tawp lo ang a; pasal leh mo thawm pawh i chhungah an hre tawh tawp lo ang; i sumdawngtute chu leia mi liante an ni si a; i dawtin hnam zawng zawng bum an nih kha.A chhungah zawlneihote, mi thianghlimhote, leia thah zawng zawngte thisen chu an hmu a," a ti a.


text:
Chung hnuah chuan vanah mipui tam takte aw ring tak ni awm tak hian, "Halleluia,chhandamna te,ropuina te.thiltihtheihna te kan Pathian ta a ni;


text:
a rorelnate chu a dikin a fel a ni; ani chuan nawhchizuar ropui tak, a mi ngaih chin vanga lei tikhawlotu chu ro a rel a, a bawihte thisen chhuak phuba chu a kuta a lak tak hi," a tih ka hria a.


text:
Tin, upa sawmhnih leh pali leh Thilnung palite chu an bawkkhup a, "Amen; Halleluia," tiin, Pathian, lalthutphaha thu chu chibai an buk a.


text:
Tin, lalthutphah atangin aw a lo chhuak a, "Nangni a bawih zawng zawng, a zahtu mi lian leh mi tete u, kan Pathian chu fak rawh u," a ti a.


text:
Tin, mipui tam tak aw ang leh, tui tam tak ri ang leh, khawpui nasa tak ri angin, "Halleluia, Lalpa kan Pathian Engkimtitheia chuan ro a rel tak hi.


text:
Hlim takin lawm i la, amah i chawimawi ang u, Beram No nupui neih chu a hun ta si a, a nupui pawh a inpeih tawh," a tih ka hria.


text:
Tin, "'Beram No nupui neihna ruaitheha sawmte chu an eng a thawl e,' tiin ziak rawh," mi ti a. Tin, ka hnenah," Heng thu hi Pathian thu tak a ni," a ti a.


text:
Tichuan, Pathian chibai buka buk turin a ke bulah ka bawkkhup a. Tin, ani chuan ka hnenah, "Heti chuan ti suh khai; kei chu nangmah leh i unau, Isua hriattirna thu pawmte bawihpui ka ni alawm; Pathian chibai buk zawk rawh; Isua hriattirna thu chu thu hrilhna thlarau a ni si a," a ti a.


text:
Tin, van inhawng ka hmu a; tin, ngai teh, sakawr var leh a chunga chuang, Rinawma leh Diktaka an tih chu ka hmu bawk a; ani chuan fel takin ro a rel a, mi a do thin.


text:
A mitte chu meialh ang a ni a, lallukhum tam tak a khum a, tin, hming ziak, amah chauh lo chuan tumahin an hriat loh a nei a.


text:
Tin, vana sipaihote chuan puan zai sin var tak fai tak sinin, sakawr var chungahte chuangin an zui a.


text:
Tin, a ka atangin khandaih hriam tak a chhuak a, chu chu hnam tin a sahna tur a ni; tin, thir tiangin an ro a rel ang a; Pathian Engkimtitheia thinur nasatna grep sawrna khurah chuan a rap sawr ang.


text:
Tin, niah khian vantirhkoh ding ka hmu a; tin, ani chuan vanlaizawla sava thlawk zawng zawng hnenah chuan aw ring takin a au a,


text:
Lal sa te, sipai hotu sa te, mi chak sa te, sakawr leh a chunga chuang sa te, mi zawng zawng - bawih leh bawih lo, alian ate pawh - an sa in ei theihna turin, Pathian ruai ropui tak thehnaah chuan rawn inkhawm rawh u,


text:
Tin, sakawlh te, leia lalho te, an sipaiho te, sakawr chunga chuang kha do tur leh a sipaiho do tura an inkhawm ka hmu a.


text:
Tin, sakawlh chu an man a, zawlnei der - sakawlh chhinchhiahna nei leh a lem chibai buktute a bum thinna thilmak a mithmuha titu kha - an man tel a; an pahnih chuan kata kang mei dilah chuan a nung chungin an paih a;mi dangte chu sakawr chunga chuang khandaih, a ka atanga chhuak khan sahhlum an ni ta a; sava zawng zawngte chu an sate eiin an puar ta vek a.


text:
mi dangte chu sakawr chunga chuang khandaih, a ka atanga chhuak khan sahhlum an ni ta a; sava zawng zawngte chu an sate eiin an puar ta vek a.


text:
leilawtah chuan a paih lut a, a khar khum a, kum sangkhat chu a vei hma loh chuan hnam tin a bum leh tawh lohna turin a char hnan ta a; chu mi hnuah chuan rei lo te atan chhuah leh rih tur a ni.


text:
Tin, lalthutphahte ka hmu a, a chungah mi an thu a, a hnenah chuan rorelna an pe a; tin, Isua hriattirna thu avang leh Pathian thu avanga lu tante thlarau leh, Sakawlh leh a lem chibai buk lo a, an chalah emaw an kutah emaw chhinchhiahna nei lote thlarau chu ka hmu bawk a; chungho chu an lo nung a, kum sangkhat atan Krista nen rorelin an awm a.


text:
Mitthi dangte erawh chu kum sangkhat chu a vei hma loh chuan an la nung rih lo a. Chu chu thawhlehna hmasa ber chu a ni.


text:
Thawhlehna hmasa bera telte chu an engthawlin an thianghlim a ni; chungho chungah chuan thih hnihna chuan thu reng a nei lo a, Pathian leh Krista puithiamte an ni ang a, amah nen kum sangkhat rorelin an awm zawk ang.


text:
lei kil lia hnam te, Goga leh Magoga chu buma indonaa hruai khawm turin a kal chhuak ang; chungho tamzia chu tuifinriata tiauvut ang mai an ni.


text:
Tin, lei vang lam dapin an kal chho a, mi thianghlimte riah hmun leh khaw duhawm tak chu an hual ta a; tin, van atangin mei a lo tla a, anni chu a kangral ta a.


text:
Tin,anmahni bumtu Diabola chu sakawlh leh zawlnei der awmna, mei leh kat dilah chuan an paih ta a; tichuan chatuanin achhun azana nghaisakin an awm ang.


text:
Tin, lalthutphah lianpui var tak leh a chunga thu chu ka hmu a, a hma ata chu lei leh van an tlan bo a, an tan hmun reng a awm ta lo a.


text:
Tin, mitthite, alian atein, lalthutphah hmaa ding ka hmu a; tin, lehkhabute an hawng a; tin, lehkhabu dang, Nunna Bu chu an hawng bawk a; tin, mitthite chu lehkhabutea ziak an thiltih ang zela relsakin an awm ta a.


text:
Tuifinriat chuan a chhunga mitthi awmte chu a chhuahtir a, Thihna leh Mitthi khua chuan an chhunga mitthi awmte chu an chhuahtir bawk a; tin, mi tin an thiltih ang zela relsakin an awm ta a.


text:
Tin, Thihna leh Mitthi Khuate chu mei dilah an paih a. Chu chu thih hnihna chu a ni - mei dil chu.Tu hming pawh Nunna Bua ziak an hmuh loh chuan mei dilah an paih bawk a.


text:
Tin, van thar leh lei thar ka hmu a; van hmasa leh lei hmasa chu an boral tawh a, tuifinriat pawh a awm tawh lo a ni.


text:
Tin, khaw thianghlim Jerusalem thar chu, mo a pasal ela a inchei anga peih diamin Pathian hnena mi van ata lo chhuk ka hmu bawk a.


text:
Tin, lalthutphah atangin aw ring takin, "Ngai teh, Pathian bawkte chu mihring zingah a lo awm ta, ani chu an hnenah a awm ang a, anni chu a mite an ni ang a, Pathian ngei chu an hnenah a awm ang a, an Pathian a ni bawk ang;


text:
An mit ata mittui zawng zawng a hrufai ang a; thihna a awm leh thei tawh lo vang a, lungngaih te, tah te, nat te pawh a awm leh tawh hek lo ang; thil hmasate chu a ral ta," a tih ka hria.


text:
Tin,lalthutphaha thu chuan, "Ngai teh, thil engkim ka siam thar e," a ti a. Tin, "Ziak rawh, he'ng thu hi a rinawmin a dik si a," a ti a.


text:
Tin, ka hnenah, "A lo thleng ta. Kei Alpha leh Omega, a Bul leh a Tawp ka ni. Tuihal apiang hnenah chuan Nunna Tuikhura mi athlawnin ka pe ang.


text:
Hnehtu apiang chuan chung chu an luah ang a, kei an Pathian ka ni ang a, anni chu ka fate an ni ang.


text:
Amaherawhchu, mi dawih te, ring lo te, tenawm te, tualthat te, inngaih ching te, dawithiam te, milem bia te, dawthei zawng zawngte chantur chu mei leh kata kang dilah chuan a awm ang; chu chu thih hnihna chu a ni," a ti a.


text:
Tin, berhbu pasarih keng, hremna hnuhnung ber pasarih sin vantirhkoh pasarih zinga pakhat chu a lo kal a; ani chuan, "Hawh teh, mo, Beram No nupui chu kan entir ang che," tiin mi bia a.


text:
Tin, ani chuan Thlarauin tlang lian pui sang takah mi kalpui a, Jerusalem khaw thianghlim chu Pathian ropuina neiin, Pathian hnena mi van ata lo chhuk mi entir a.


text:
kulh nasa tak sang tak a nei a; kawngkhar sawm leh pahnih a nei a, kawngkhar bulahte chuan vantirhkoh sawm leh pahnih an awm a; chung kawngkharah chuan hming ziak a awm bawk a, chung chu Israela thlahte hnam sawm leh hnam hnih hmingte chu a ni a;


text:
chhak lam pangah kawngkhar pathum, hmar lam pangah kawngkhar pathum, chhim lam pangah kawngkhar pathum, thlang lam pangah kawngkhar pathum a awm a.


text:
Tin, chu khaw kulh chuan lungphum sawm leh pahnih a nei a, chungah chuan Beram No tirhkoh sawm leh pahnihte hming a chuang a.


text:
Khua chu inbial velin a awm a, a dung lam chu a vang lam chen a ni; khua chu luang chuan a teh a, fing 12,000 a ni. A dung lam leh a vang lam leh a san lam chu a inang a ni.


text:
Tin, a kulh chu a teh leh a, mihring teh dan pangngaiin (chu chu vantirhkoh teh dan pangngai chu a ni) tawng 144 a ni.


text:
Tin, a kulh chu jaspi lunga siam a ni; khua chu darthlalang thianghlim ang maia rangkachak thianghlima siam a ni.


text:
Chu khaw kulh lung phumte chu lung man tam chi tinrenga cheimawi a ni. Lungmawi hmasa ber chu jaspi lung a ni a; a pahnihna chu sapphir lung a ni a; a pathumna chu kalkidon lung a ni a; a palina chu smaragdin lung a ni a;


text:
a pangana chu sardonuk lung a ni a; a parukna chu sardion lung a ni a; a pasarihna chu kruso lung a ni a; a pariatna chu birul lung a ni a; a pakuana chu topazi lung a ni a; a sawmna chu krusopra lung a ni a; a sawm leh pakhatna chu huakintho lung a ni a; a sawm leh pahnihna chu amethusto lung a ni a.


text:
Tin, kawngkhar sawm leh pahnih chu tuikeplung sawm leh pahnih a ni; kawngkhar zawng zawng chu tuikeplung pakhat theuha siam a ni; tin, chu khaw kawtlai chu rangkachak thianghlim a ni, darthlalang entlang theih ang mai hi.


text:
Tin, a chhungah chuan biak in reng ka hmu lo a; Lalpa Pathian Engkimtitheia leh Beram No chu an biak in an ni si a.


text:
Tin, chu khua chuan a en turin ni a ngai lo a, thla pawh a ngai hek lo; Pathian ropuina chuan a en a, an khawnvar chu Beram No a ni si a.


text:
Tin, hnam tin ropuina leh chawimawina an la lut ang a.Tin, thil bawlhhlawh reng a lut hauh lo ang a, thil tenawm tite leh dawt hmangte pawh an lut hek lo ang; Beram No Nunna Bua hming an ziakte chauh an lut ang.


text:
Tin, thil bawlhhlawh reng a lut hauh lo ang a, thil tenawm tite leh dawt hmangte pawh an lut hek lo ang; Beram No Nunna Bua hming an ziakte chauh an lut ang.


text:
Tin, ani chuan a kawtlai lai taka nunna tui lui, krustal lung anga tle, Pathian leh Beram No lalthutphaha lo chhuak mi entir a.


text:
Tin, lui kam tuakah chuan Nunna Thing, chi hrang sawm leh pahniha rah, thla kipa rah a awm a; chu thing hnahte chu hnam tin tihdamna tur a ni.


text:
Tin, anchhia reng reng a awm leh tawh lo ang a, Pathian leh Beram No lalthutphah chu a awm tawh zawk ang; tichuan a bawihte chuan a rawng an bawl ang a,


text:
Tin, zan a awm leh tawh lo ang a; khawnvar eng leh ni eng an ngai lo ang a; Lalpa Pathian chuan anmahni a en dawn si a; tichuan chatuanin ro an rel ang.


text:
Tin, ani chuan ka hnenah, "Heng thu hi a rinawmin a dik a ni; tichuan, Lalpa, zawlneite thlarau Pathian chuan, thil lo thleng lawk turte chu a bawihte hnena entir turin, a vantirhkoh a tir a ni.


text:
Tin, ngai teh, ka lo kal thuai dawn e. He lehkhabu hrilh lawkna thu pawm apiang an eng a thawl e," a ti a.


text:
Tin, kei Johana, he'ng thil zawng zawng hmutu leh hretu chu ka ni. Tin, ka hriata ka hmuh chuan, he'ng thil mi entirtu vantirhkoh ke bulah Pathian chibai buka buk turin ka bawkkhup a.


text:
Tin, ani chuan ka hnenah, "Heti chuan ti suh khai; kei chu nangmah leh i unau zawlneite leh, he lehkhabu thu pawmtute bawihpui ka ni alawm. Pathian chibai buk zawk rawh," a ti a.


text:
Tin, ani chuan ka hnenah, He lehkhabu hrilh lawkna thute hi zep suh; a hun chu a lo thleng dawn tawh si a.


text:
Mi fel lo chu tifel lohin awm reng rawh se; mi bawlhhlawh chu tihbawlhhlawhin awm reng rawh se; mi fel chu tihfelin awm reng rawh se; mi thianghlim chu tihthianghlimin awm reng rawh se.


text:
Ngai teh, ka lo kal thuai dawn e; mi tin an thiltih ang zela pek turin ka lawmman ka hnenah a awm a.


text:
Nunna Thing chungah chuan thu an neih theihna tur leh, kawngkaah chuan khuaa an luh theihna tura insu faite chu an eng a thawl e.


text:
Pawnah chuan ui te, dawithiam te, inngaih ching te, tualthat te, milem bia te, dawt ngaina leh dawt hmang apiangte chu an awm a.


text:
Kei Isua hian kohhranho pawlte tan he'ng thu hi inhnena hriattir turin, ka vantirhkoh chu ka rawntir a ni. Davida bulpui leh a thlah, arsi eng tak, varparh chu ka ni, a ti a.


text:
Thlarau leh mo chuan, "Lo kal rawh," an ti a. A hria apiangin, "Lo kal rawh," ti rawh se. Tuihal apiang lo kal rawh se; a duh apiangin nunna tui hi athlawnin la rawh se.


text:
He lehkhabu hrilh lawkna thu hria apiang ka hriattir e. Tupawhin he'ng thu hi a belhchhah chuan, he lehkhabua hremna ziakte hi Pathianin a chungah a belhchhah ve ang.


text:
Tin, tupawhin he hrilh lawkna lehkhabu thua mi thu a lak bo chuan, he lehkhabua ziak Nunna Thing leh Khaw Thianghlima a chan chu Pathianin a la bo ve ang.


text:
Heng thu hriattirtu hian, "A ni, ka lo kal thuai dawn e," a ti a. Amen, Lo kal ta che, Lalpa Isu.Lalpa Isua khawngaihna chu mi thianghlimte hnenah awm rawh se. Amen.


