# verses

text:
Chutichuan Simon Petera hnenah a lo kal a. Ani chuan, "Lalpa, nang emin ka ke i sil dawn em ni?" a ti a.


text:
Isua'n a hnenah, "Ka thiltih hi tunah i hre lo; nimahsela nakin hnuah i la hria ang," a ti a, a chhang a.


text:
Petera'n a hnenah, "Ka ke i sil tawp lo ang," a ti a. Isua'n a hnenah, "Ka sil loh che chuan ka hnenah engmah chan i nei lo ang," a ti a.


text:
Simon Petera'n a hnenah, "Lalpa, chuti a nih chuan ka ke chauh ni loin, ka kut leh ka lu pawh le," a ti a.


text:
Isua'n a hnenah, "Inbual tawh chu a ke lo chu sil a ngai lo, a fai var alawm; nangni in fai e - in za erawh chuan a ni lo," a ti a.


text:
Chutichuan an ke a sil a, a puante a lak a, a thut leh chuanin an hnenah, "In chunga ka thiltih hi engtihna nge ni in hria em?


text:
Tih tak meuhin, tih tak meuhin ka hrilh a che u, bawih a pu aiin a ropui lo; tirhkoh pawh a tirtu aiin a ropui hek lo.


text:
In zaa thu ka sawi lo e; ka thlante chu ka hria, nimahsela chu chu, 'Ka chhang eituin a keartui ka chungah a lek ta,' tih Pathian Lehkha Thu kha a lo thlen theihna tur a ni.


text:
Tun achinah a lo thlen hmain ka hrilh che u hi, a lo thlen hunah kei, amah kha ka ni tih in rin theihna turin.


text:
Tih tak meuhin, tih tak meuhin ka hrilh a che u, tupawh ka tirh apiang lawm chu, keimah mi lawm a ni; tupawh kei mi lawm chu, mi tirtu lawm a ni," a ti a.


text:
Isua'n chutianga a sawi zawhin a rilruin a mangang a, "Tih tak meuhin, tih tak meuhin ka hrilh a che u, in zinga mi pakhatin mi mantir ang," tiin a hriattir ta a.


text:
Tin, a zirtirte zinga mi pakhat Isua'n a hmangaiha chu dawhkan sirah Isua angchhungah bawkin a awm a.


text:
Tin, ani chu a awmna ngaiah a awm a, Isua awm nghengin a lo thle phei a, a hnenah, "Lalpa, tu ber nge ni?" a ti a.


text:
Tin, Isua'n, "Chhang them ka chhiahsaka ka peka chu a ni ang," a ti a, a chhang a. Chutichuan chhang them chu a chiah hnuin a la a, Iskariot Simona fapa Juda hnenah chuan a pe a.


text:
Tin, chhang them chu a pek hnu chuan Setana a chhungah a lut ta nghal a. Chutichuan Isua'n a hnenah, "I tih tur chu ti thuai rawh," a ti a.


text:
Thenkhatin, Juda chuan tangka ip a vawn avangin, "Isua'n, 'Kut atan thil kan chakkhai apiang lei rawh,' a ti emaw, 'Mi retheite hnenah englo pek tur,' a ti emaw," an ti a ni).


text:
Chutichuan a chhuah hnuin Isua'n a sawi a, "Tunah chuan Mihring Fapa chawimawiin a awm ta, amah avangin Pathian pawh chawimawiin a awm a ni.


text:
Naute u, rei lo te in hnenah ka la awm rih e. Nangnin mi zawng ang; tin, Judate hnenah, 'Ka kalna turah in lo kal thei lo ang,' tih ka sawi ang khan, tunah chuti bawkin in hnenah ka sawi hi.


text:
Thupek thar ka pek che u hi, inhmangaih u la; keiin ka hmangaih ang che u hian nangni pawh inhmangaih u la.


text:
Simon Petera'n a hnenah, "Lalpa, khawiah nge i kal dawn?" a ti a. Isua'n, "Ka kalna turah nangin tunah mi zui thei lo ang; nakin hnuah erawh chuan mi zui ang," a ti a,a chhang a.


text:
Petera'n a hnenah, "Lalpa engati nge tunah pawh ka zui theih loh vang che? Nangmah avangin ka nun ka paih ang," a ti a.Isua'n, "Keimah avangin i nun i paih ang maw? Tih tak meuhin, tih tak meuhin ka hrilh a che, nangin vawi thum mi phat hma loh chuan ar a khuang lo ang.


text:
Isua'n, "Keimah avangin i nun i paih ang maw? Tih tak meuhin, tih tak meuhin ka hrilh a che, nangin vawi thum mi phat hma loh chuan ar a khuang lo ang.


text:
Ka Pa inah awmna tam tak a awm a, a awm loh chuan ka hrilh tawh tur che u a ni; intan hmun siaminka kal dawn hi.


text:
Tin, in tanhmunka han siam chuan ka lo kir leh ang a, ka hnenah ka la ang che u; ka awmnaah nangni pawh in awm theihna'n.


text:
Thoman a hnenah, "Lalpa, i kalna tur chin kan hre lo a sin, a kawng engtin nge kan hriat ang?" a ti a.


text:
Isua'n a hnenah, "Keimah hi kawng leh thutak leh nunna ka ni; keimaha kal lo chu tumah Pa hnenah an thleng ngai lo.


text:
Kei mi hria ni u la, ka Pa pawh in hre tawh tur; tun achinah amah in hria e, amah in hmu tawh bawk," a ti a.


text:
Isua'n a hnenah, "Philip, hei leh chen hi in hnenah ka awm a, chuti pawhin mi hre lo maw? Tupawh mi hmu chu Pa hmu a ni. 'Pa chu keini min hmuhtir rawh,' eng ti tiha i ti nge ni?


text:
Kei Paa ka awm leh Pa keimahah a awm tih i awih lo em ni? In hnena thu ka sawi hi keima phuahchawpin ka sawi lo; Pa keimahah a awm reng a, a thil a ti zawk thin a ni.


text:
Kei Paa ka awm leh Pa keimahah a awm tih mi ring rawh u; a nih loh leh, thiltih avang tal hian mi ring rawh u.


text:
Tih tak meuhin, tih tak meuhin ka hrilh a che u, tupawh mi ring chuan thil ka tihte hi ani pawhin a ti ve ang; he'ng aia thil ropui pawh hi a la ti ang, Pa hnenah ka kal dawn avangin.


text:
Tin, ka hmingin engpawh in dil apiang chu ka ti zel ang, Pa, Fapa avanga chawimawia a awm theihna'n.


text:
chu chu Thlarau dik tak a ni; khawvelin chu mi chu an nei thei lo, amah an hmuh loha an hriat hek loh avangin; nangni'n ani chu in hria e, in hnenah a awm reng si a, nangmahniah chuan a awm dawn a ni.


text:
Rei lo deuh chinah khawvelin mi hmu leh tawh lo ang; nimahsela nangni zawngin mi hmu ang; keimah ka nun avangin nangni pawh in nung ve ang.


text:
Chu mi niah chuan kei ka Paa ka awmte, nangni keimaha in awm te, kei nangmahnia ka awmte in hria ang.


text:
Tupawh ka thupekte neia zawm chu mi hmangaihtu a ni; tupawh mi hmangaih chu ka Pain a hmangaih ang, kei pawhin ani chu ka hmangaih ang a, a hnenah ka inlar ang," a ti a.


text:
Tin, Juda (Iskariota lo zawk) chuan a hnenah, "Lalpa, keini hnenah i inlar ang a, khawvel hnena i inlar si lo tur chu, engati nge?" a ti a.


text:
Isua'n a chhang a, a hnenah, "Miin mi hmangaih chuan ka thu a zawm ang a; ka Pain ani chu a hmangaih ang a, a hnenah kan lo kal ang a, a hnenah kan awm reng ang.


text:
Tupawh mi hmangaih lo chuan ka thu a zawm lo; thu inhriatte hi ka ta a ni lo, Pa mi tirtu ta a ni zawk e.


text:
Tin, Thlamuantu, Thlarau Thianghlim, Pain ka hminga a rawn tirh tur khan, chu mi chuan engkim a zirtir ang che u a, inhnena ka sawi zawng zawng a hriat chhuahtir leh ang che u.


text:
Thlamuanna ka hnutchhiah a che u; keima thlamuanna ka pe a che u; khawvelin a pek angin ka pek loh che u hi. In thinlung mangang suh se, hlauh pawh hlau suh se.


text:
'Ka kal bo dawn a, in hnenah ka lo kal leh ang,' ka tihzia che u kha in hre tawh e. Nangni'n mi hmangaih ni u lang Pa hnena ka kal dawn avangin in lawm tur a ni; pa chu keimah aiin a ropui zawk si a.


text:
In hnenah thu ka sawi leh tawh mang lo ang, khawvel lal a lo kal dawn si a, ani chuan keimahah engmah reng a nei lo;nimahsela keiin Pa ka hmangaih leh, Pain thu mi pek ang zelin thil ka ti tih khawvelin an hriatna tur a nih hi. Tho rawh u, heta ta i chhuak ang u.


text:
nimahsela keiin Pa ka hmangaih leh, Pain thu mi pek ang zelin thil ka ti tih khawvelin an hriatna tur a nih hi. Tho rawh u, heta ta i chhuak ang u.


text:
Ka zawmpui peng rah lo apiang a paih thin a; a rah apiang a tithianghlim thin, a rah tam lehzualna'n.


text:
Keimahah awm reng rawh u, kei pawh nangmahniah ka awm reng ang. Peng chu grep hruia a awm reng loh chuan amahin a rah thei lo ang bawkin, nangni pawh keimahah in awm reng loh chuan in rah thei lo ang.


text:
Kei grep hrui chu ka ni, nangni a pengte chu in ni; tupawh keimaha awm renga kei pawh amaha ka awm rengna chu, chu mi chu tam takin a rah thin; keimah loin engmah in ti thei si lo.


text:
Mi keimaha a awm reng loh chuan peng anga paih chhuahin a awm a, a vuai thin; tin, an fawm a, meiah an paih a, a kang thin.


text:
Nangni keimaha in awm reng a, ka thu nangmahnia a awm reng bawk chuan in duh apiang dil rawh u, in tan tihin a awm zel ang.


text:
He mi avangin ka Pa chu chawimawiin a awm thin, tam taka in rah hian; chutichuan ka zirtirte in ni ang.


text:
Nangni'n ka thupekte in zawm chuan ka hmangaihin in awm reng ang; keiin ka Pa thupekte ka zawm a, a hmangaihin ka awm reng ang bawk hian.


text:
Bawih ka ti leh tawh lo ang che u; a pu thiltih bawihin a hre si lo; thiante ka ti tawh zawk ang che u; Pa hnena thil ka hriat zawng zawng in hnenah ka puang tawh si a.


text:
Nangni'n mi thlang lo, keima'n ka thlang zawk che u a, va rah tur leh in rah awm reng turin ka ruat bawk a che u; ka hminga Pa hnena in dil apiang a pekna tur che u in.


text:
Nangni khawvela mi ni u la, khawvelin amaha mi a hmangaih tur; khawvela mi in ni si lo a, khawvela mi ka thlan chhuah zawk che u avang hian khawvelin a hua che u a ni e.


text:
'Bawih a pu aiin a ropui lo,' tih thu ka hrilh tawh che u kha hre reng rawh u. Anni'n kei mi tihduhdah tawh chuan nangni pawh an tiduhdah ang che u; ka thu an zawm tawh chuan nangni thu pawh an zawm ang.


text:
Nimahsela he'ng thil zawng zawng hi ka hming avangin in chungah an ti ang, mi tirtu an hriat loh avangin.


text:
Kei lo kalin anhnenah thu sawi suh i la, sual an nei lo tur; tunah erawh zawng an sual chhuanlam tur an nei ta lo a ni.


text:
Thil, mi dang tuma tih ngai lohte an zingah ti suh i la, sual an nei lo tur; tunah erawh zawng anni'n kei leh ka Pa kan pahnihin min hmu tawh a, huat pawh min haw tawh a ni.


text:
Engpawh ni rawh se, an Dan Lehkhabuah, 'Anni'n enga khawlawi loin mi hua,' tih thu ziak kha a lo thlenna turin an ti a nih hi.


text:
Tin, Pa hnen ata Thlamuantu in hnena ka tirh tur, Paa chhuak Thlarau dik tak chu a lo thlen hunah, ani chuan ka thu a hriattir ang;nangni pawhin in hriattir bawk ang, atir ata ka hnena in awm avangin.


text:
inkhawmna inahte an hnawntir ang che u a; a ni, tupawh a tihlum tur che u apiangin Pathian chungah thil tha tiin an inhria ang, chutiang hun chu a thleng dawn.


text:
Heng thu hi in hnenah ka sawi tawh hi, a hun a lo thlen hunah, ka hrilh tawh che u tih in hriat lehna turin. Heng thil hi atir ata ka la hrilh lo reng che u a ni, in hnena ka la awm avangin.


text:
Tunah erawh zawng mi tirtu hnenah ka kal dawn a ni; nangniho tuma'n, 'Khawiah nge i kal dawn?' tiin mi zawt si lo.


text:
Nimahsela thu dik tak ka hrilh a che u; ka kal in tan a tha e; ka kal loh chuan Thlamuantu chu in hnenah a lo kal dawn si lo; ka kal erawh chuan in hnenah ka rawn tir ang.


text:
Ani chu a lo thlen chuan sual thu-ah te, fel thu-ah te, rorel thu-ah te khawvel an thiam loh a hriattir ang:


text:
fel thu-ah te thiam loh an chang ang; Pa hnenah ka kal dawn a, nangni'n mi hmuh leh dawn tawh loh avang hian;


text:
Nimahsela amah, Thlarau dik tak chu, a lo thlen hun chuan thutak zawng zawngah chuan a hruai lut ang che u: amaha phuahchawpin thu a sawi dawn si lo; thu a dawn apiang chu a hril zawk ang; thil lo thleng turte pawh a hriattir ang che u.


text:
Pa-in thil a neih zawng zawng ka ta a ni; chuvang, 'Ka taa mi a la ang a, in hnenah a hriattir ang che u,' ka tih hi.


text:
Tin, a zirtirte thenkhatin, "Kan hnena a thusawi hi eng nge ni, 'Rei lo teah nangni'n kei mi hmu lo ang a, rei lo teah bawk nangni'n kei mi hmu leh ang,' a tih leh, 'Pa hnena ka kal dawn avangin,' a tih hi?" an inti a.


text:
Tin, anni vek chuan, "Hei, 'Rei lo te,' a tih hi eng tihna nge ni? A thusawi hi a ngaihna kan hre lo," an ti a.


text:
Tin, amah zawh an duh tih Isua'n a hria a, an hnenah, " 'Rei lo teah nangni'n kei mi hmu lo ang a, rei lo teah bawk nangni'n kei mi hmu leh ang,' tia hei ka thusawi hi in inzawt maw?


text:
Tih tak meuhin, tih tak meuhin ka hrilh a che u, nangni in mittui a tla ang a, in tap vak bawk ang a, khawvel erawh chu an lawm ang; nangni in lungngai ang a, nimahsela in lungngaih chu lawmah a chang ang.


text:
Hmeichhiain nau a veiin a lungngai thin, a hun a thlen tawh avangin; nimahsela nau a hrin veleh a thlaphan chu a hre leh tawh thin lo, khawvela mihring lo piang chu a lawm avangin.


text:
Tin, tunah nangni in lungngai e; nimahsela ka hmu leh ang che u a, in thinlung a lawm ang , in lawm chu tuma'n an laksak lo ang che u.


text:
Chu mi niah chuan nangni'n engmah kei mi zawt lo ang. Tih tak meuhin, tih tak meuhin ka hrilh a che u, Pa hnenah engpawh in dil chuan, keima hmingin a pe ang che u.


text:
Chung thu chu athawiin in hnenah ka sawi tawh; a hun a thleng dawn, chu mi hunah huan in hnenah athawiin ka sawi leh tawh lo ang a, fiah takin Pa chanchin ka hrilh zawk ang che u.


text:
Chu mi niah chuan keima hmingin thil in dil ang; tin, 'Pa hnenah keiin ka ngensak ang che,' ka ti lo a che u;


text:
Kei, Pa hnen ata lo chhuaka khawvela lo kal ka ni; khawvel kalsana Pa hnena hawng leh ur ka ni," a ti a.


text:
Tin, zirtirten, "Ngai teh, tunah zawng fiah takin thu i sawi a, athawi reng rengin i sawi tak loh hi.


text:
Nangin engkim i hria a, tuma zawh che i ngai lo tih tunah kan hre ta; he mi avang hian Pathian hnen ata lo chhuak i ni tih kan awih e," an ti a.


text:
Ngai rawh u, a hun a thleng dawn, a ni, a thleng tawh mek, chu mi hunah chuan mahni in theuhvah in darh vek ang a, keimah chauhin mi thlahthlam ang; nimahsela Pa ka hnenah a awm avangin mahni chauhin ka awm si lo.Heng thu hi in hnenah ka sawi tawh hi, keimahah hian in thlamuanna turin. Khawvelah hian hrehawmin in awm thin; nimahsela thlamuang takin awm rawh u, keiin khawvel ka ngam ta," a ti a.


text:
Heng thu hi in hnenah ka sawi tawh hi, keimahah hian in thlamuanna turin. Khawvelah hian hrehawmin in awm thin; nimahsela thlamuang takin awm rawh u, keiin khawvel ka ngam ta," a ti a.


text:
Chung thu chu Isua'n a sawi a; tin, vanvadakin, "Ka Pa, a hun a thleng ta; i Fapa chawimawi rawh, Fapain a chawimawina'n che;


text:
khatia mi zawng zawng chunga thuneia i siam khan, a hnena i pek apiangte chu chatuana nunna a pek theihna'n.


text:
Nangin khawvel zinga chhuak mite kei mi pek hnenah khan i hming ka tilang ta; anni chu i ta an nih kha, nangin anni chu kei mi pe a ni; anni chuan i thu an zawm ta a.


text:
Nangin thu mi pekte kha an hnenah ka pe tawh si a; chung chu an vawng a, i hnena chhuak ka ni tih dik takin an hre ta a, nangin mi tir tih pawh an awi ta.


text:
An tan ka ngensak hi; khawvel tana ngensak ka ni lo, nangin mi pekteho tan zawk a ni; i ta an ni si a.


text:
Thil zawng zawng ka ta apiang i ta a ni e, i ta chu ka ta a ni e; anmahni avangin chawimawiin ka awm thin.


text:
Tin, kei zawng khawvelah ka awm tawh lo ang, hengho erawh hi chu khawvelah an awm ang, kei i hnenah ka lo haw dawn ta. Ka Pa thianghlim, nangin kei mi pekteho hi i hmingin hum rawh, pumkhat an nih theihna'n, keimahni ang bawk hian.


text:
An hnena ka awm chhung khan, nangin kei mi pekteho hi i hmingin ka hum thin; anni chu ka veng a, an zingah pakhat mah an boral lo, boral fapa lo kha chu; Lehkha Thu kha a lo thlenna turin.


text:
Nimahsela tunah i hnenah ka lo haw dawn ta; khawvelah he'ng thu hi ka sawi a ni, ka lawm anmahnia an neih kimna turin.


text:
I thu an hnenah ka pe ta e; tin, khawvelin anni chu an hua a, khawvela mi an nih loh avangin, kei khawvela mi ka ni lo ang bawk hian.


text:
Nangin anni chu khawvel ata i lak chhuah tura ngen ka ni lo a, mi sual lakah chuan i hum tur ka ti zawk a ni.


text:
Henghote tan chauh hian ngensak ka ni lo, an thu avanga kei mi la ring turte tan pawh ngensak ka ni bawk e;


text:
an zaa pumkhat an nihna turin; ka Pa, nang keimaha i awm leh, kei nangmaha ka awm ang bawk hian, anni pawh keimahnia an awmna turin; nangin kei mi tir tih khawvelin an awih theihna turin.


text:
Tin, nangin ropuina mi pek kha keiin anmahni ka pe ta; anni chu pumkhat an nihna turin, keini pumkhat kan ni ang bawk hian;


text:
kei anmahniah, nang keimahah, anni pumkhata an awm a, an famkim theihna turin; nangin kei mi tir tih leh, mi hmangaih angin anni hi i hmangaih tih, khawvelin an hriat theihna turin.


text:
Ka Pa, nangin kei mi pekte hi ka awmnaa ka hnena awmah ka duh; nangin mi pek ka ropuina kha an hmuhna turin; leilung pian hma pawhin nangin mi hmangaih tawh si a.


text:
Aw ka Pa, fel tak, khawvel zawngin an hre lo chia, kei erawh chuan ka hriat che kha; hengho pawh hian nangin kei mi tir tih an hriat kha.Tin, an hnenah i hming ka hriattir a, ka hriattir leh fo ang; nangin kei mi hmangaihna kha anmahniah a awm a, kei pawh anmahnia ka awm theihna turin," a ti a.


text:
Tin, an hnenah i hming ka hriattir a, ka hriattir leh fo ang; nangin kei mi hmangaihna kha anmahniah a awm a, kei pawh anmahnia ka awm theihna turin," a ti a.


text:
Isua'n chung thu chu a sawi zawhin a zirtirte nen an chhuak a, Kidron luikawr an kan a; chutah chuan huan a awm a, chu miah chuan an lut a, amah leh a zirtirte nen.


text:
Tin, a mantirtu Juda pawh chuan chu mi hmun chu a hria; Isua chu a zirtirte nen chutah chuan a leng fo si a.


text:
Chutichuan Juda chuan sipai pawl nen, puithiam lalte leh Pharisaite hnena awm tiangkengtute nen a hruai a, khawnvarte, meichherte, hriamte kengin chutah chuan an lo kal a.


text:
Isua'n a chunga thil thleng tur zawng zawng chu a hre reng a, a va chhuak a, an hnenah, "Tunge in zawn?" a ti a.


text:
Anni chuan a hnenah, "Nazaret Isua," an ti a, an chhang a. Isua'n an hnenah, "Keimah hi ka ni," a ti a. Tin, a mantirtu Juda pawh chu an zingah a ding a.


text:
Tin, ani chuan an hnenah, "Tunge in zawn?" a ti a, a zawt leh a. Tin, anni chuan, "Nazaret Isua," an ti a.


text:
Tin, Isua'n, "Keimah hi ka ni tih ka hrilh che u alawm; nangni'n kei mi zawng in nih chuan hengho hi thlah tha rawh u," a ti a, a chhang a.


text:
Tin, Simon Petera'n khandaih a vawng a, a phawi a, Puithiam Lalber bawih a sat a, a beng ding lam a sah thlaksak a. (Bawih hming chu Malka a ni a).


text:
Tichuan Isua'n Petera hnenah, "Khandaih kha a paiah khung rawh; Pain no kei mi pek hi ka in lo ang em ni?" a ti a.


text:
Chutichuan sipai pawl nen, an hotu lalber nen, Judate tiangkengtute nen chuan Isua an man a, an phuar a,


text:
Ana hnenah an hruai hmasa a, Kaiapha puzawn a nih avangin. Kaiapha chu, chu mi kum chuan Puithiam Lalber a ni a.


text:
Tin, Simon Petera'n Isua a zui a, a zirtir dang pakhat nen. Chu mi zirtir chu Puithiam Lalber hmelhriat a ni a, Puithiam Lalber in hual chhung kawtlaiah Isua hnenah a lut ve a;


text:
nimahsela Petera chu pawnah kawngkhar bu lah a ding reng a. Chutichuan zirtir dang, Puithiam Lalber hmelhriata chu a va chhuak a, kawngkhar vengtu a bia a, Petera a hruai lut a.


text:
Tin, kawngkhar vengtu nula chuan Petera hnenah, "Nang pawh he mi zirtirte zinga tel ve i ni em?" a ti a. Ani chuan, "Ka ni lo," a ti a.


text:
Tin, bawihte leh tiangkengtute chu chutah chuan an ding hlawm a, a vawh avangin meihawlin mei an chhem a, a lum an ai a; Petera pawh an hnenah a tel a, ding chungin mei lum a ai ve a.


text:
Isua'n a chhang a, a hnenah, "Khawvel mi hnenah, vantlang hriatin thu ka sawi thin kha; inkhawmna in leh Pathian biak in, Juda zawng zawng awm khawmnaahte chuan ka zirtir fo thin kha, arukin engmah ka sawi lo.


text:
Engati nge kei mi zawh? An hnena ka thu sawizia chu ka thu hretu zawt rawh; ngai rawh, chung chuan ka thusawi chu an hria alawm," a ti a.


text:
Chu chu a sawi veleh a kianga ding tiangkengtu pakhatin Isua a beng a, "Puithiam Lalber heti hian i chhang maw?" a ti a.


text:
Isua'n a hnenah, "Thu sual sawi ka nih chuan ka sualna mi hriattir rawh; nimahsela thu tha ka sawi pawhin engah nge mi ben?" a ti a, a chhang a.


text:
Tin, Simon Petera'n dingin mei lum a ai a. Tin, "Nang pawh a zirtir zinga tel ve i ni em?" an ti a. Ani chuan, "Ka ni lo," tiin a pha a.


text:
Tin, Puithiam Lalber bawih pakhat, Petera beng sah thlaka laichin chuan, "A hnenah huanah khan ka hmu lo che em ni?" a ti a.


text:
Tin, Isua chu Kaiapha in atang chuan lal inah an hruai leh a; zing a ni a; tin, anni zawng lal inah an lut lo, an luh zawngin an bawlhhlawh ang a, Kalhlen Kut chaw an ei thei lo ang.


text:
Tin, Pilata an hnenah a va chhuak a, an hnenah, "He mi chungah hian thupawi eng nge in neih?" a ti a.


text:
Anni chuan a hnenah, "He mi hi mi sual ni suh se la i hnenah kan rawn hruai lo vang," an ti a, an chhang a.


text:
Tin, Pilata chuan an hnenah, "Nangni'n hruai u langin, in dan angin a thu rel rawh u," a ti a. Judate chuan a hnenah, "Keini thuin tumah tihhlum dan a ni lo," an ti a.


text:
Isua'n, "Hei hi nangma rilru puak chhuaka i sawi nge, mi dangin an hrilh che, ka chungchang thu hi?" a ti a, a chhang a.


text:
Pilata'n, "Kei Juda kan ni em ni? Nangma chite leh puithiam lalte'n ka hnenah an rawn hruai che a nih hi; thil eng nge i tih?" a ti a, a chhang a.


text:
Isua'n, "Ka ram chu he khawvela mi hi a ni lo; ka ram chu he khawvela mi hi ni se la, ka thuihruaiten an bei ang, Judate hnena peka ka awm lohna'n; nimahsela ka ram zawng heta mi hi a ni lo," a ti a, a chhang a.


text:
Tin, Pilatan a hnenah, "Chu, lal i ni elo?" a ti a. Isua'n, "Ni e, lal ka ni a sin. Thutak hriattir hi ka pian chhan leh khawvela ka rawn kal chhan a ni. Tupawh thutaka mi apiangin ka thu an pawm thin," a ti a.


text:
Pilatan a hnenah, "Thutak eng nge ni?" a ti a. Tin, chu thu chu a sawi zawh veleh, Judate hnenah a va chhuak leh a, an hnenah, "Engmah a sualna ka hmu lo.


text:
Nimahsela, Kalhlen Kutah mi pakhat ka chhuahsak tur che u dan in nei; chutichuan Judate lal hi chhuahsak che u i la in duh em?" a ti a.Tin, anni chu an au leh a, "He mi hi chu ni suh se, Barabba kha ni zawk rawh se," an ti a. Barabba chu suam hmang a ni.


text:
Tin, anni chu an au leh a, "He mi hi chu ni suh se, Barabba kha ni zawk rawh se," an ti a. Barabba chu suam hmang a ni.


text:
Tin, Pilata chu a chhuak leh a, an hnenah, "En teh u, engmah a sualna ka hmu lo tih in hriatna'n, in hnenah ka rawn hruai chhuah hi," a ti a.


text:
Tin, Isua chu hling lukhum leh puan sen duk chu sin chungin a lo chhuak a. Tin, Pilatan an hnenah, "En teh u, mihringa hi!" a ti a.


text:
Tin, puithiam lalte leh tiangkengtute chuan amah an hmuh veleh an au a, "Kraws-ah khengbet rawh, kraws-ah khengbet rawh," an ti a. Pilatan an hnenah, "Nangni'n kalpui u la, kraws-ah khengbet rawh u; kei zawngin engmah a sualna ka hmu si lo," a ti a.


text:
Judate chuan a hnenah, "Kan dan kawng khat a awm, chu mi dan ang zelin Pathian Fapaa a insiam avangin a thi tur a ni," an ti a, an chhang a.


text:
Tin, Pilatan a hnenah, "Nangin kei mi be lo vei maw? Thlah thei che ka ni, kraws-a khengbet thei che ka ni tih i hre lo em ni?" a ti a.


text:
Isua'n, "Chung lam atanga pek i nih loh chuan ka chungah hian ti theih reng reng i nei lo ang; chuvangin i hnena mi petu khan sual a phur zual a ni," a ti a.


text:
Chu mi achin chu Pilatan thlah a tum a; nimahsela Judate an au a, "He mi hi i thlah chuanin Kaisara thian i ni lo ang; tupawh lala insiam apiang Kaisara do an ni," an ti a.


text:
Tin, Pilatan chung thu chu a hriat veleh, Isua a hruai chhuak a, a hming Lungrem, - Hebrai tawng erawh chuan Gabbatha an ti, - chu mi hmunah chuan rorelna thutphahah a thu a.


text:
(Tin, chu mi ni chu Kalhlen Kut Inrinni a ni a, tukthuan ei hun lai a ni). Tin, ani chuan Judate hnenah, "En teh u, in Lal hi!" a ti a.


text:
Tin, anni chu an au a, "Tiboral rawh, tiboral rawh, kraws-ah khengbet rawh," an ti a. Pilatan an hnenah, "In Lal hi kraws-ah ka khengbet ang maw?" a ti a, Puithiam lalten, "Kaisara lo chu lal dang kan nei lo," an ti a, an chhang a.


text:
Chutichuan Pilatan kraws-a khenbeh turin amah chu an hnenah a pe ta a. Chutichuan Isua chu an hruai ta a.


text:
Tin, ani chuan mahni tana kraws puin 'Lu ruh hmun,' an tih, Hebrai tawnga Golgotha an tih chu, chu mi hmun thleng chuan a va chhuak a;


text:
Tin, Pilatan lehkha a ziak a, kraws ler lamah a bel a. 'Nazareth Isua Judate Lal,' tiin a ziak a ni.


text:
Tin, chu lehkha chu Judate a then tam takin an chhiar a; Isua kraws-a an khenbehna hmun chu khawpui kiang a ni a; Hebrai tawng te, Rom tawng te, Grik tawngtein ziak a ni si a.


text:
Chutichuan Judate puithiam lalte chuan Pilata hnenah, 'Judate Lal' tiin ziak suh; 'Judate Lal ka ni, a ti,' tiin ziak rawh," an ti a.


text:
Tin, sipaiten Isua chu kraws-a an khenbeh zawh chuan a silhfente an la a, phel liah an siam a, sipaiten phel khatin an chang theuh a; a kawr an la bawk a. Kawr chu thui loh kawr a ni a, a nghawng ata apumin tah vek a ni;


text:
chuvangin anni chuan, "I pawt thler suh ang u, tu ta ber tur nge thum i vawr zawk ang u," an inti a. (Pathian Lehkha Thu, "Ka silhfente an insem a, ka kawr atan thum an vawr a," tih a thlenna turin). Chung thil chu sipaiten an ti a.


text:
Tin, Isua'n a nu leh a zirtir a hmangaih kha a kianga ding a hmu a, a nu hnenah, "Hmeichhia, en teh, i fapa kha!" a ti a.


text:
Tin, zirtir hnenah chuan, "En teh, i nu kha!" a ti a. Tin, chuta chin chu, chu zirtir chuan ama inah ani chu a hruai ta a.


text:
Chu mi hnuah chuan Isua'n thil engkim tunah a kim tawh tih a hria a, Pathian Lehkha Thu kha a thlenna'n, "Ka tui a hal e," a ti a.


text:
Chutah chuan bel pakhat uain thura khat an hung a, chutichuan spanj pakhat chu uain tura chiah khatin, husop tiangah an tar a, a hmuiah an han thlen a.


text:
Tin, Isua'n uain thur chu a lo in zawh chuan "A kin ta" a ti a. Tin, a lu a kun a, a thlarau a thlah ta a.


text:
Tin, Inrinni a nih avangin ruangte chu Chawlhnia kraws-a a awm reng lohna'n, (chu Chawlhni chu ni ropui a ni si a), Judaten Pilata hnenah an kete tihtliaha an ruang kalpuiah an ngen a.


text:
Tin sipaite chu an lo kal a, a hnena kraws-a an khenbeh mi tawntirh leh mi pakhat chu an kete an titliak a;


text:
nimahsela sipaite zinga mi pakhatin a nakah feiin a chhun a, tichuan thisen leh tui a chhuak ta nghal a.


text:
A hmutu chuan a hriattir tawh, (a thu hriattir a dik a ni; a sawi dik tih a inhria), nangni pawhin in rinna turin.


text:
Pathian Lehkha Thu, "A ruh pakhat mah tihtliah a ni lo ang," tih, thlenna turin chung thil chu a lo awm ta.


text:
Tin, chung thil tih hnuah chuan Josefa, Arimathai khua mi, Isua zirtir a ni a, nimahsela Judate a hlauh avnga aruka awm a ni a, ani chuan Isua ruang chu kalpui atan Pilata hnenah a dil a; tin, Pilatan a phal a. Chutichuan a lo kal a, a ruang chu a kalpui ta a.


text:
Tin, Nikodema, atira zana a hnena lo kal kha, murra leh aloe inpawlh sa buk sawmnga lai sinin a lo kal ve a.


text:
Tin, Isua ruang chu an la a, Judate inphum dan angin englo rimtuite nen chuan puan zai sinin an tuam a.


text:
Tin, kraws-a an khenbehna hmunah chuan huan pakhat a awm a; huanah chuan tumah la zalhna ngai loh thlan thar pakhat a awm.Tin, Judate Inrinni a nih avangin, thlan chu an kiang lawk a ni si a, chutah chuan Isua chu an zalh ta a.


text:
Tin, Judate Inrinni a nih avangin, thlan chu an kiang lawk a ni si a, chutah chuan Isua chu an zalh ta a.


text:
Tin, ni sarih ni hmasa berah, zingah, khua a la thim laiin, Mari Magdalini chu thlanah chuan a va kal a, lung chu thlan ata lak sawnin a hmu a.


text:
Chutichuan a tlan a, Simon Petera leh zirtir dang Isua'n a hmangaiha hnenah chuan a lo kal a, an hnenah, "Thlan ata kha Lalpa chu an kal bopui ta, an dahna chin ka hre si lo," a ti a.


text:
Tin, Simon Petera pawhin a hnungah a rawn um thleng a, thlan chhungah a lut a; puan zai sinte chu awm reng leh,


text:
Nimahsela Mari chu pawnah thlan kiangah tap chungin a ding a; tichuan tap chungin a kun a, thlan chhung chu a bih a;


text:
tin, vantirhkoh pahnih puan var sinin, Isua ruang zalhna hmunah chuan, pakhat a lu lamah, pakhat a ke lamah thu a hmu a.


text:
Tin, anni chuan a hnenah, "Hmeichhia, engati nge i tah?" an ti a. Ani chuan an hnenah, "Ka Lalpa an kal bopui a, an dahna chin ka hriat loh avangin," a ti a.


text:
Isua'n a hnenah, "Hmeichhia, engati nge i tah? Tunge i zawn?" a ti a. Ani chuan huan enkawltu emaw a ti a, a hnenah, "Ka pu, amah heta ta i kalpui a nih chuan i dahna chin mi hrilh ang che, chutichuan ka la ang," a ti a.


text:
Isua'n a hnenah, "Mari," a ti a. Ani chu a hawi a, a hnenah Hebrai tawngin, "Rabboni," a ti a; (chu chu Zirtirtu tihna a ni a).


text:
Tin, Isua'n a hnenah, "Mi vuan tawh suh; tun thleng pawhin Pa hnenah ka la lawn chho lo a ni; amaherawhchu ka unaute hnenah va kal la, an hnenah, 'Ka Pa, in Pa, a Pathian, in Pathian hnenah ka lawn chho dawn,' a ti e, ti rawh," a ti a.


text:
Mari Magdalini chu a va kal a, zirtirte hnenah, "Lalpa chu ka hmu ta," a ti a, a hnena thu a sawiziate pawh chu a hrilh a.


text:
Tin, chu mi ni, ni sarih ni hmasa berah, khua a lo tlai lamin, Judate hlauh avanga zirtirte awmna kawngkharte chu an khar hnu chuan, Isua an zingah a lo ding a, an hnenah, "In chungah thlamuanna awm rawh se," a ti a.


text:
Tin, chu chu a sawi zawh chuan a kut leh a nak an hnenah a entir a. Tin, Lalpa chu an hmuh chuan zirtirte chu an lawm ta a.


text:
Tin, Isua'n an hnenah, "In chungah thlamuanna awm rawh se; Pain kei mi tir ang bawkin ka tirh che u hi," a ti leh a.


text:
Tin, chung thu chu a sawi zawhin an chungah a thaw a, an hnenah "Thlarau Thianghlim nei rawh u; tu sual pawh in ngaihdam apiang ngaihdam a ni ang;


text:
Tin, Isua a lo kal lai khan sawm leh pahnihte zinga tel ve Thoma, Phira an tih chu, an hnenah a awm ve lo a.


text:
Chutichuan zirtir dangte chuan a hnenah, "Lalpa chu kan hmu ta," an ti a. Nimahsela ani chuan an hnenah, "A kuta thir khenna serte kha ka hmuh a, thir khenna serahte chuan ka kutzung ka khawih luh a, a naka ka zen meuh loh chuan ka ring lo ang," a ti a.


text:
Tin, ni riat hnuah, a zirtirte chu in chhungah an awm leh a, Thoma pawh an hnenah a awm ve a. Tin, Isua a lo kal a, kawngte chu khar a ni si a, an zingah a lo ding ta a, an hnenah, "In chungah thlamuanna awm rawh se," a ti a.


text:
Tin, Thoma hnenah chuan, "I kutzungin han khawih la, ka kutte en rawh; i kut han ban la, ka nakah zen rawh; ring loin awm suh la, ring rawh," a ti a.


text:
Isua'n a hnenah, "Nang chuan mi hmuh avangin i ring a ni; hmu loa ring apiang te chu an eng a thawl e," a ti a.


text:
Tin, Isua'n zirtirte hmaah chuan chhinchhiahna dang tam tak a ti teuh a, chung chu he lehkhabuah hian ziak a ni lo;nimahsela he'ng hi Isua chu, Krista, Pathian Fapa a ni tih in rinna tur leh, in rin a, a hminga nun in neihna turin ziak a ni.


text:
nimahsela he'ng hi Isua chu, Krista, Pathian Fapa a ni tih in rinna tur leh, in rin a, a hminga nun in neihna turin ziak a ni.


text:
Simon Petera te, Thoma (Phira an tih) te, Galili rama Kana khuaa mi Nathanaela te, Zebedaia fapa pahnihte leh a zirtir dang pahnihte an awm khawm a.


text:
Simon Petera chuan an hnenah, "Sangha manin ka kal dawn e," a ti a. Anni chuan a hnenah, "Keini pawh i hnenah kan kal ve ang," an ti a. Tin, an kal chhuak a, lawngah an chuang a; chu mi zan chuan engmah an man lo.


text:
Tin, Isua'n an hnenah, "Naute u, ei tur engilo in nei em?" a ti a. Anni chuan a hnenah, "Nei lo," an ti a, an chhang a.


text:
Tin, ani chuan an hnenah, "Lawng sir ding lamah khan len deng u lang in hmu ang," a ti a. Tin, an deng a, sangha tam avangin an hnuk chhuak zo ta lo a.


text:
Chutichuan, zirtir Isua'n a hmangaiha khan, Petera hnenah, "Lalpa a nih saw," a ti a. Chutichuan Lalpa a ni tih Simon Petera'n an hriat veleh a kawr a veng a, (saruaka awm a ni si a), dilah a zuang thla ta a.


text:
Nimahsela zirtir dangte chuan lawng te tak te chuan len, sangha chawpa hnuk chungin an rawn pan a, (khawmual atangin an hla si lo a, tawng zahnih emaw lek a ni a).


text:
Tin, khawmuala an chhuah veleh, chutah chuan meihawla mei chhem an hmu a, a chunga sangha leh chhangper rawh nen.


text:
Chutichuan Simon Petera a va chuang a, len chu sangha lian pui puia khatin khawmualah a hnuk chhuak a, za leh sawmnga leh pathum a ni; chuti zozai chu awm mah se la len chu a tet si lo.


text:
Tin, Isua'n an hnenah, "Tukthuan lo ei rawh u," a ti a. Tin, zirtirte zingah tumahin a hnenah, "Tunge i nih?" tiin an zawt ngam lo, Lalpa a ni tih an hre reng a.


text:
Tin, Isua a lo kal a, chhangper chu a la a, an hnenah a pe a, sanghate pawh chu chutiangin a pe bawk a.


text:
Tin, tukthuan an ei zawhin, Isua'n Simon Petera hnenah chuan, "Simon, Johana fapa, hengte ai hian nangin kei mi hmangaih zawk em?" a ti a. Ani chuan a hnenah," Aw, Lalpa; ka ngaina che tih i hria e," a ti a. Ani chuan a hnenah, "Ka beram note chawm rawh," a ti a.


text:
Tin, a vawi hnihnaah a hnenah, "Simon, Johana fapa, nangin kei mi hmangaih em?" a ti leh a. Ani chuan a hnenah, "Aw, Lalpa, ka ngaina che tih i hria e," a ti leh a. Ani chuan a hnenah, "Ka beramte enkawl rawh," a ti a.


text:
Tin, a vawi thumnaah chuan a hnenah, "Simon, Johana fapa, nangin kei mi ngaina em? a ti a. Tin, a vawi thumnaah, "Nangin mi ngaina em?" a hnena a tih avang chuan Petera a lungngai a, a hnenah, "Lalpa, engkim i hria a, ka ngaina che tih i hria e," a ti a. Isua'n a hnenah, "Ka beramte chawm rawh.


text:
Tih tak meuhin, tih tak meuhin ka hrilh a che, i naupan lai khan i taiah i inhreng a, i duhna apiangah i kal thin a; nimahsela i upat hunah i kutte i phar ang a, mi dangin an hrensak ang chia, i duh lohna lamah an kai ang che," a ti a.


text:
(Chung thu chu engtiziaa thiin nge Pathian a chawimawi ang tih hriattirna'n a sawi a ni). Tin, chu chu a sawi zawhin, a hnenah, "Mi zui rawh," a ti a.


text:
Tin, Petera chu a hawi a, Isua'n zirtir a hmangaih, zanriah ei laia a awm nghenga lo thle phei a, "A mantirtu tur che chu tu ber nge ni?" titua khan a rawn zui a hmu a.


text:
Isua'n a hnenah, "Ka lo kal leh thlenga awm rengah phei duh i la, chu chu enga i hman tur nge ni? Nangin mi zui mai rawh," a ti a.


text:
Chutichuan chu zirtir chu thi lo turin a thu chu unaute zingah chuan a thang ta a; nimahsela Isua'n a thi lo ang tih a hnenah a sawi si lo, "Ka lo kal leh thlenga awm rengah phei duh i la, chu chu enga i hman tur nge ni?" a ti mai a ni si a.


text:
Chu zirtir chu he'ng thu hriattirtu leh ziaktu hi a ni; a thu hriattir hi dik tak a ni tih kan hria e.Tin, he'ng lo hi Isua thiltih a dang tam tak a la awm, chung chu ziak fai vek ni dawn se la, lehkhabu ziak tur zawng zawng chu khawvelah pawh hian lengin ka ring lo.


text:
Tin, he'ng lo hi Isua thiltih a dang tam tak a la awm, chung chu ziak fai vek ni dawn se la, lehkhabu ziak tur zawng zawng chu khawvelah pawh hian lengin ka ring lo.


text:
Thlarau Thianghlim tanpuia a tirhkoh thlante hnena thu a tiam zawha vana hruai chhoha a awm tak ni thlenga thu kha.


text:
Chu tirhkohte hnenah chuan hrehawm chu a tuar hnuin hriatna tam takin nungin a inentir a, ni sawmli zet an hnenah a inlar a, Pathian ram thu a sawi thin.


text:
Tin, an awm khawm a pawl ve a, "Jerusalem khua kalsan suh u, Pa thiltiam ka sawi in hriat kha lo nghak rawh u," a ti tlat a.


text:
Johana khan tuiin a baptis thin a, nimahsela ni rei lo tean Thlarau Thianghlimin baptisma in chang ang," a ti a.


text:
Tin, anni chuan an rawn inkhawmin a hnenah, "Lalpa, tunah em ni Israelte hnenah ram i pek leh dawn?" an ti a, an zawt a.


text:
Tin, ani chuan an hnenah, "Pain a hun leh a ni, ama thu thua awma a ruat chu, nangni lo hriat tur a ni lo e.


text:
Nimahsela Thlarau Thianghlim chu in chunga a lo thlen hunah thiltihtheihna in la nei ang; tichuan Jerusalem khuaah te, Judai leh Samari ram khaw tinah te, kawlkil thleng pawhin ka thuhretute in ni ang," a ti a.


text:
Tin, chung thu chu a sawi zawhin an hmuh reng chungin, vana hruai chhohin a awm a; tin, chhumin an hmuh phak lohvah a hruai bo ta a.


text:
chu mite chuan, "Galili rama mite u, engati nge van lam ena in din reng? He Isua in hnen ata vana hruai chhoha a awm hi, vana a chho in hmu ang bawk hian amah ngei hi a lo kal leh ang," an ti a.


text:
Tin, Olivet tlang an tih ata chu Jerusalem khuaah an kir leh ta a; chu mi tlang chu Jerusalem khaw kiang a ni a, Chawlhnia kalna tawk chauh a ni.


text:
Tin, an luhin, an awmna pindan chungnungah chuan an chho va - Petera leh Johana nen, Jakoba leh Andria nen, Philipa leh Thoma nen, Bartholomaia leh Matthaia nen, Alphaia fapa Jakoba leh Simona, Zelot pawla mi leh, Jakoba fa Juda nen an ni.


text:
Chungho zawng zawng chu hmeichhia tute emaw leh Isua nu Mari nen, Isua unaute nen, rilru hmunkhata thahnemngai taka tawngtaiin an awm reng a.


text:
Unaute u, Thlarau Thianghlimin, Davida kaa, Isua mantute hruaitu Juda thu a sawi lawk kha, kha Pathian Lehkha Thu kha lo thleng reng tur a ni.


text:
(Tin, chu mi chuan a sual manin hmun pakhat a lei a, a bawkkhupin a tla a, a laiah a puak keh a, a ril zawng zawng a chhuak vek a.


text:
Tin, chung thu chu Jerusalem khuaa awmte zawng zawngin an lo hria a; chutichuan chu hmun chu, anmahni tawngin, 'Akeldama' an ti a, chu chu 'Thisen Hmun' tihna a ni),


text:
Fakna Hla Bu-ah he'ng thu hi ziak a ni: 'A awmna tihramin awm rawh se, a chhungah tumah awm suh se,' tih leh, 'A hotu nihna chu mi dangin chang rawh se,' tih hi.


text:
Johana baptisma achin, kan hnen ata vana hruai chhoha a awm ni thleng khan - he'ng min pawl thinte zingah hian mi pakhat a thawhlehna min hriatpuitu atan a awm tur a ni," a ti a.


text:
Tin, mi pahnih an ruat a, pakhat chu Josefa Barsaba an tiha chu, (a hming dang Justa an ti bawk a), tin, pakhat chu Matthia a ni a.


text:
Tin, an tawngtai a, "Nang, Lalpa, mihring zawng zawng rilru hretu, Juda chuan ama awmnaa kal turin he'ng rawngbawl leh tirhkoh hna a tlawmsan hi,


text:
a ai awh turin he mite pahnih hi a tu zawk nge i thlan min hriattir ang che," an ti a.Tin, ai an ensak a, an ai en chu Matthia chungah a lo tlu a; tichuan ani chu tirhkoh sawm leh pakhatte zingah chuan chhiar tel a ni ta a.


text:
Tin, ai an ensak a, an ai en chu Matthia chungah a lo tlu a; tichuan ani chu tirhkoh sawm leh pakhatte zingah chuan chhiar tel a ni ta a.


text:
Tin, thawklehkhatan van ata ri, thlipui tleh angin a lo thleng ta phut a. Tin, chu chuan an thutna in chu a tikhat ta vek a,


text:
tin, leite te, amaha insem darhin, mei angin an hnenah a lo inlar ta a. Tin, an chungah chuang theuh a,


text:
an zain Thlarau Thianghlimin an khat ta vek a, Thlarauin a tawngtir ang zelin tawng dangin an lo tawng ta a.


text:
Tin, chu ri chu an hriat veleh mipui an rawn inkhawm a, mi tinin an tawng chu mahni tawng theuhin an lo hriat avangin an rilruin an lo buai a.


text:
Tin, an za chuan an mangang a, mak an ti hle a, "En teh u, henga twngte zawng zawng hi Galili rama mi an ni lo em ni?


text:
Thenkhat Parthai hnam te, Medai hnam te, Elamitai hnam te kan ni a; thenkhat Mesopotamia rama awm te, Judai rama awm te, Kappadokia rama awm te, Ponto rama awm te, Asia rama awm te,


text:
Phrugia rama awm te, Pamphulia rama awm te, Aigupta rama awm te, Kurini khaw kiang vela Libua rama awm te kan ni a; thenkhat Rom khaw khual - Judate leh an saphunte nen - kan ni a,


text:
thenkhat Krit thliarkara mi leh Arab rama mi kan ni si a; nimahsela Pathian thiltih ropuite an sawi, mahni tawng theuhin kan hriat si hi!" an ti a.


text:
Nimahsela Petera chu sawm leh pakhatte nen an ding za a, ani chuan aw ring takin an hnenah a sawi a, "Nangni Judai rama mite u, nangni Jerusalem khuaa awm zawng zawngte u, he'ng hi hria u la, ka thu pawh ngai rawh u.


text:
Pathianin, 'Ni hnuhnungahte chuan heti hi a ni ang a, Mi zawng zawng chungah ka Thlarau ka leih ang a; tichuan in fapate, in fanuten ka thu an hril ang a; in tlangvalten inlarnate an hmu ang a, in putarten mumangah an mang ang a;


text:
A ni, chung niahte chuan ka bawihpate, ka bawihnute chungah pawh, ka Thlarau ka leih ang a, ka thu an hril ang,


text:
Tin, chung lam vanah thilmak te, hnuai lam leiah chhinchhiahna te ka hmuhtir ang a; thisen te, mei te, meikhu hu te nen:


text:
Ni thimah a chang ang a, thla thisenah a chang ang a, Lalpa ni ropui tak leh hmingthang tak chu a lo thlen hmain;


text:
Nangni Israel mite u, he'ng thu hi hre rawh u: Nazaret Isua, Pathianin amah hmangin in zingah thil ropui te, thilmak tak te, chhinchhiahna te a tih khanin a hriat chiantir che u kha; nangni ngeiin chung chu in hre si a: a tih kha.


text:
kha mi kha Pathian rel tlat leh hriat lawk angin an mantir a, nangni'n mi sualte kutin krawsah in khengbet a, in tihlum ta a.


text:
Kha mi kha, Pathianin thihna phuarnate chu a phelhsak a, a kai tho ta a; amah chu thihna chelh hlen rual a nih loh avangin.


text:
Tin, Davida chuan a thu a sawi a, 'Ka hmaah kumkhuain Lalpa chu ka hmu thin a, ka mangan lohna'n ka ding lamah a awm a ni;


text:
Chuvangin ka thinlung a hlim a, ka lei pawh a lawm a; chuvangin, ka tisa pawh beisei takin a awm bawk ang.


text:
Unaute u, chi thlahtu Davida thu hi hlau loin in hnenah ka sawi thei e; ani zawng a thi a, phum pawh an phum tawh alawm, a thlan pawh tun thlengin kan hnenah a la awm reng a.


text:
Ani chu zawlnei a ni a, Pathianin a thalbea mi tu emaw a thutphah chungah a thuttir dawn tih chhechhamin a sawi tih a hria a;


text:
tichuan, chung chu a lo hriat lawk reng avangin Krista thawh leh tur thu a sawi a ni, 'Mitthi khuaa hnutchhiahin a awm hek lo, a ruang pawh a tawih hek lo,' tiin.


text:
Pathian kut ding lamah chawimawiin a awm a, Thlarau Thianghlim tiam chu Pa hnen ata a hmu a, in hmuh leh in hriat hi a han leih a nih hi.


text:
Davida zawng vanah a lawn chho lo a ni, amah ngeiin, Jehoa'n ka Lalpa hnenah 'Ka ding lamah thu reng rawh,


text:
Chutichuan Isua in khenbeha ngei kha, Pathianin Lal leh Krista ni fawmin a siam ta tih Israel hnam tinin hre mawlh rawh se," a ti a.


text:
Tin, chung thu chu an hriatin an thinlunga chhun ang an lo ni ta a, Petera leh tirhkoh dangte hnenah chuan, "Unaute u, engtin nge kan tih tak ang?" an ti a.


text:
Tin, Petera chuan an hnenah, "Sim u la, in sual ngaihdamna'n Isua Krista hmingin baptisma chang theuh rawh u; tichuan Thlarau Thianghlim pek hi in hmu ang.


text:
A tiam kha nangni tan pawh, in fate tan pawh, hla taka mi zawng zawng tan pawh, Lalpa kan Pathianin a hnena a koh apiangte tan a ni e," a ti a.


text:
Tin, thu dang tam takin a hrilhfiah a; "Tun lai thangthar bengtla lote lakah hian intihim rawh u," tiin a fuih a.


text:
Tin, a thu zawm apiangin baptisma an chang ta a; chu mi niah chuan mi sangthum lai belhchhahin an awm a.


text:
Tin, ni tin rilru hmun khatin Pathian biak inah chuan thahnemngai takin an awm thin a, an in lamahte pawh chhang an phel a, hlim tak leh lungawi takin an chaw an ei thin a,Pathian an fak a, mi zawng zawng lawmzawngin an awm thin. Tin, a chhandam mek apiangte chu Lalpain ni tin an hnenah a teltir zel thin.


text:
Pathian an fak a, mi zawng zawng lawmzawngin an awm thin. Tin, a chhandam mek apiangte chu Lalpain ni tin an hnenah a teltir zel thin.


text:
Tin, Petera leh Johana chu behliang mun hunin tawngtai hun lai chuan Pathian biak ina lut turin an chho a.


text:
Tin, patling tu emaw a pian tirh ata kebai an rawn zawn a, chu mi chu biak ina lutte hnena kut dawh atan, biak in kawngkhar, Mawi an tih bulah chuan ni tin an muttir thin a ni a;


text:
Nimahsela Petera'n, "Tangka leh rangkachak engmah ka nei lo; nimahsela ka neih chhun ka pe ang che: Nazaret Isua Krista hmingin kein kal tawh rawh," a ti a.


text:
Tin, a kut ding lam a chelh a, a kai tho ta a; tin, thawklehkhatan a kete leh a kheimit ruhte chu a lo chak ta nghal a.


text:
Tin, ani chu a zuang tho a, a ding a, kein a kal tan ta a. Tin, kea kal kal leh, zuang zuang leh, Pathian fak chung zelin biak inah chuan a lut ve ta a.


text:
biak in Kawngkhar Mawi bula kut dawha thu thin kha a ni tih an hria a; a chunga thil thleng chu mak an ti em em a, an buai hle mai a.


text:
Tin, ani chuan Petera leh Johana chu a chelh reng laiin mi zawng zawngin mak an ti em em a, hulhliap, Solomona ta an tihah chuan an hnenah an lo tlan khawm a.


text:
Tin, Petera'n chu chu a hmuhin, mite chu a bia a, "Nangni Israel mite u, he'ng hi engati nge mak in tih? Keimahni thiltihtheihna leh Pathian kan ngaihsak avanga ani hi kan kaltir ang em chuan engati nge min en reng?


text:
Abrahama te, Isaaka te, Jakoba te Pathian, min thlahtute Pathian chuan a chhiahhlawh Isua a chawimawi ta a nih hi; ani chu in mantir a, Pilatan chhuah a tum pawhin a hmaah in lo duh loh kha.


text:
Nunna Siamtu chu in that a; nimahsela Pathianin ani chu mitthi zing ata a kai tho leh a; chu chu a hretute kan ni e.


text:
Tin, ama hming rin avangin a hming chuan he mi in hmuh leh in hriat hi a tichak ta a ni; a ni, amah avangin rinna lo awm hian in zaa mithmuhah a tidam ta viah a nih hi.


text:
Nimahsela unaute u, in hotute pawhin an at avanga an tih ang khan, in at avangin he'ng hi in ti a ni tih ka hria e.


text:
Nimahsela Pathianin zawlnei zawng zawng kaan, a Krista-in hrehawm a tuar tur thu a hriattir lawk kha, khati khan a thlentir ta a ni.


text:
Chuvangin in sualte thai bo a nih theihna'n sim u la, hawi kir leh rawh u, chutichuan Lalpa hnen ata harh unte a lo la thleng thei ang a,


text:
Amaherawhchu, engkim siamthat hun a thlen hma loh zawng vanin ani chu a kawl rih tur a ni; chu mi siamthat tur thu chu Pathianin leilung pian tirh ata a zawlnei thianghlim awmte kain a sawi tawh kha,


text:
Mosia ngeiin, 'Lal Pathianin keimah mi siam ang hian in unaute zingah zawlnei pakhat a siamsak ang che u; ani chuan thu zawng zawng in hnena a sawi apiang chu in ngaihthlaksak ang;


text:
tin, mi tupawh, chu zawlnei thu chu ngaihthlaksak lo apiang mi zing ata tihboral daih an ni ang,' a tih kha.


text:
A ni, Samuela awm achin zawlnei zawng zawng, an hnunga mite nen, thu sawi apiang kha, tun lai chanchin hi an hril lawk bawk thin.


text:
Nangni hi zawlneite leh thuthlung fate in ni a sin; Pathianin Abrahama hnenah, 'I thlah avangin khawvela hnam tin an thawveng ang,' tiin in thlahtute hnenah a tiam kha.Pathianin a Chhiahhlawh chu a ruat a, in sualte hawisantir theuhin malsawmsak tur che uin, nangmahni hnenah a rawn tir hmasa ber a nih hi," a ti a.


text:
Pathianin a Chhiahhlawh chu a ruat a, in sualte hawisantir theuhin malsawmsak tur che uin, nangmahni hnenah a rawn tir hmasa ber a nih hi," a ti a.


text:
Tin, Petera leh Johanan mite hnena thu an sawi lai chuan, puithiamho te, biak in hotu te, 1Saddukaiho te chu an hnenah an lo thleng phut a,


text:
Nimahsela thu ngaithlahote zinga tam takin an awih a; an tam lam pawh patling hlir pawh sangnga lai an tling a.


text:
Puithiam lalber Ana te, Kaiapha te, Johana te, Aleksandra te, Puithiam Lalber chi zawng zawngte pawh Jerusalem khuaah an awm kham a.


text:
Tin, Petera leh Johana chu a laiah an dintir a, "Eng tihtheihnain nge, tu hmingin nge he'ng hi in tih?" an ti a, an zawt a.


text:
mi chak lo tihthat thu-ah, 'He mi hi eng vangin nge a lo dam tak?' tiin vawiinah hian min chhuahchhal chuan,


text:
nangni zawng zawngin hre rawh u, Israel mi zawng zawng pawhin hre rawh se, Nazareth Isua Krista, kraws-a in khenbeh, Pathianin mitthi zing ata a kaihthawh leh kha, amaha hming ngeiin he mi hi hetah in hmaah damin a ding ta a nih hi.


text:
Mi dang tuma hnenah chhandamna a awm lo; van hnuaia mihring sak zingah, min chhandam tur hming dang reng a awm lo," a ti a.


text:
Tin, Petera leh Johana huaizia chu an hmuhin, lehkha thiam lo, mi mawl tak an ni tih an hriatin mak an ti hle a; Isua hnenah an awm tawh tih an hre ta a.


text:
Heng mite hi engtin nge kan tih ang? thilmak thang tak an ti tih Jerusalem khuaa awm zawng zawngin fiah takin an hriat tak hi; keini pawhin kan hnial teh si lo.


text:
Nimahsela mi hnena a puan lehzual theih lohna'n, tun achinah tu hnenah mah he hminga thu an sawi lohna turin i vau ang u," an ti a.


text:
Nimahsela Petera leh Johanan an hnenah, "Pathian mithmuhin Pathian thu zawm aiin nangni thu zawm a dik zawk emaw chu ngaihtuah rawh u.


text:
Tin, anni chuan an vau lehzual a, an chhuah ta a, mipui avangin hremna remchang an hmu lo; an thiltih avang khan mi zawng zawngin Pathian an chawimawi si a.


text:
Tin, Petera leh Johana chu an chhuahin, anmahni pawlte hnenah an va kal a, puithiam lalte leh upaten an hnena an sawi apiang chu an hrilh vek a.


text:
Chutichuan a ngaithlatute chuan arualin aw ring takin Pathian hnenah, "Lalpa, nang van te, lei te, tuifinriat te, a chhunga awmte zawng zawng Siamtu i ni;


text:
nangin Thlarau Thianghlimin, min thlahtu i chhiahhlawh Davida kain, he'ng thu hi i sawi a ni: 'Jentailte engati nge an thinur kha? Hnam tinin engati nge thil sawt lo an ngaihtuah?


text:
Khawvel lalten an ep huai huai a, hotute pawh an pungkhawm a, Lalpa leh a Krista chungah chuan,' tiin.


text:
He khuaah hian i Chhiahhlawh thianghlim i hriak thih Isua chungah khan, Heroda leh Pontia Pilata nen, Jentailte leh Israel mite nen an pungkhawm tak zet a ni,


text:
mite tidam turin nangin i kut phar ang che; i chhiahhlawh thianghlim Isua hming avangin chhinchhiahna leh thilmak takte tihtir bawk ang che," an ti a.


text:
Tin, an tawngtai zawhin an awmkhawmna chu a lo nghing a, an zain Thlarau Thianghlimin an lo khat a, huai takin Pathian thu an hril ta a.


text:
Tin, a ringtu mipuite chu rilru hmun khat leh ngaihtuah hmun khatin an awm a: an zinga pakhat mahin an sum neih, "Ka ta bik a ni," an ti lo; thil zawng zawng an intawm zawk thin.


text:
Tin, tirhkohte chuan awihawm takin Lal Isua thawh leh thu an hriattir thin a; an zaa chungah khawngaihna nasa tak a awm a.


text:
Tin, an zingah pawh tlachham tumah an awm lo; ramte, inte nei apiangin an hralh a, an thil hralhte chu a man an rawn keng a,


text:
Tin, Josefa, tirhkohten Barnaba an tiha chu, (chu mi hming awmzia chu, "Thlamuanna Fa," tihna a ni a,) Levia chi, Kupra thliarkara mi a ni a,a lo neih chu hralhin a man a rawn keng a, tirhkohte ke bulah a dah ta a.


text:
a nupui hriatin a man a then a zep ta a; tin, a then a rawn keng a, tirhkohte ke bulah chuan a dah a.


text:
Nimahsela Petera'n, "Anani, Thlarau Thianghlim bum tur leh, ram man a then zep turin engati nge Setanan i thinlung a tihkhah le?


text:
A awm chhung zawng khan i ta a ni reng lo em ni? i hralh hnu pawh khan i thu thuin a awm lo em ni? Engti nge he'ng thu hi i rilrua i ngaihtuah? Mihring bum i ni lo e, Pathian bum i ni zawk e," a ti a.


text:
Tin, Anania chuan chung thu chu a hriat veleh a tlu a, a thi ta a; tin a hria apiangin an hlau ta em em a.


text:
Tin, Petera'n a hnenah, "Mi hrilh rawh, ram chu heti zat chauhin maw in hralh?" a ti a. Tin, ani chuan, "Aw, heti zat chauh hian a ni," a ti a.


text:
Tin, Petera'n a hnenah, "Engati nge Lalpa Thlarau fiahna'n in inthurual ni? Ngai teh! I pasal phumtute kephah chu kawngka bulah a lo awm ta, nang pawh an zawn chhuak ang che," a ti a.


text:
Tin, thawklehkhatan a ke bulah chuan a tlu ta nghal a, a thi ve ta a; tin, tlangvalhote chu an lo lut a, ani chu thiin an rawn hmu a, an zawn chhuak a, a pasal kiangah chuan an phum ta a.


text:
Tin, mi zingah Pathianin tirhkohte kutin chhinchhihna leh thilmak tam tak a ti thin. Tin, anniho chu an zain rilru hmun khatin Solomona Hulhliapah chuan an inkhawm thin a.


text:
Tin, a ring tharho hmeichhia leh mipa tam takin Lalpa hnenah chuan an rawn belhchhah lehzual thin a;


text:
chutichuan mi damlote pawh kawtthlerahte an zawn chhuak a, khumahte, awngphahahte an muttir a, Petera kal pahin a hlim talin athen azar a hliah theihna'n, an ti a.


text:
Tin, Jerusalem khaw kiang vel khua ata mipuite pawh chu damlote, ramhuai bawlhhlawh sawisakte rawn hruaiin an lo kal khawm a; chungte pawh chu an lo dam ta theuh a.


text:
Tin, Puithiam Lalber leh a thiante zawng zawng an lo thawk a (chung a thiante chu Saddukai pawl an ni a), an itsik em em a,


text:
Tin, chu thu chu an hriatin khawvar hun lai velin Pathian biak inah chuan an va lut a, an zirtir ta a. Nimahsela Puithiam Lalber leh a thiante chu an lo kal a, roreltuho leh Israel thlahte upaho zawng zawng an ko khawm a, tirhkohte chu rawn hruaitir turin tan inah chuan mi an tir a.


text:
Nimahsela tiangkengtute chu an va kal a, tan inah chuan anni chu an hmu si lo; tichuan an kir leh a,


text:
Tan in chu him taka inkharin, a vengtute pawh kawngkhar bulah dingin kan hmu si a; nimahsela kan han hawng a, a chhungah tumah kan hmu si lo!" tiin an hrilh a.


text:
Tin, Pathian biak in hotu leh puithiam lalten, chung thu chu an hriatin, "Heng hi eng ti takin puang ang maw?" tiin an thu-ah chuan an mangang ta em em a.


text:
Tin, mi pakhat a lo kal a, an hnenah, "Ngai teh u, tan ina mi in khungte khan Pathian biak inah dingin mi an zirtir ka ti!" tiin a rawn hrilh a.


text:
Tichuan hotu chu tiangkengtute nen chuan an va kal a, vantlang an hlauh avangin tlang takin an rawn hruai a, chutilochuan lunga den an hlau a.


text:
Tin, an rawn hruai thlen chuan roreltuho hmaah chuan an dintir a. Tin, Puithiam Lalber chuan an hnenah.


text:
He hming hian zirtir loh tur kan tih tlat tawh che u kha; hre rawh u, in thu zirtirin Jerusalem khua in tihkhah vek tawh hi, chu mi tihhlum bul chu tumtir min tum a nih hi le," tiin a chhal a.


text:
Amah ngei kha Pathianin Lalah leh Chhandamtua awm atan a ding lamah a chawimawi ta a, Israelte sual simtir tur leh ngaidam turin.


text:
Chung thu chu a hretute kan nih hi; Thlarau Thianghlim, Pathianin a thu zawm apiangte hnena a pek kha, a hretu a ni ve bawk a," an ti a, an chhang a.


text:
Nimahsela roreltute zingah chuan a hming Gamaliela, Pharisai, Dan hretu, mi zawng zawng zinga hmingthang tak mi pakhat chu a ding a, chu mite chu chhuahtir rih tur thu a pe a.


text:
Tin, roreltute hnenah chuan "Nangni Israel mite u, he mite chunga in thil tih tum hi fimkhur rawh u.


text:
Tun hma pawh kha, Theoda, 'Mi lian ka ni,' tiin a lo awm a; chu mi hnenah chuan mi tam tak, zali lai an lo pakai a; ani chu tihhlumin a awm ta a; a thu zawm apiang an zain an darh ta vek a, engmah an ni tawh lo.


text:
Chu mi awm hnu-ah chuan hming ziak lai khan, Galili rama mi Juda kha a lo awm leh a; a hnenah mi thenkhat a hip leh a; nimahsela ani pawh chu a thi ta a, a thu zawm apiangte chu an zain an darh ta vek mai a.


text:
Chuvangin tunah ka ti a che u, he'ng mite hi tawk suh u la, awm mai rawh se; he'ng an thiltih tum leh an thiltih hi mihring tihchhuah mai a nih chuan a boral ang;


text:
amaherawhchu Pathian tihchhuah a nih chuan anmahni in tiboral thei lo ang; chutilochuan Pathian do in lo ni hlauh dah ang e," a ti a.


text:
Tin, a sawi chu rem an ti ta a; tichuan tirhkohte chu an ko a, an vel a; an velh zawhin, Isua hminga thu sawi loh tur ti tlatin an thlah ta a.


text:
Chutichuan roreltute zing ata an kal chhuak a, chu Hming avang chuan mualpho tuar tlaka ruat an nih avangin an lawm hle a.Tin, ni tin Pathian biak inah leh anmahni inahte, "Isua chu Krista a ni," tiin zirtir leh hrilh an bang chuang lo.


text:
Tin, ni tin Pathian biak inah leh anmahni inahte, "Isua chu Krista a ni," tiin zirtir leh hrilh an bang chuang lo.


text:
Tin, chung laia zirtirho an pun an pun lai chuan, an ni tin thil semah anmahni hmeithaite an ngaihsak thin loh avangin Grik Judate chu Hebraite chungah an lo phunnawi ta a.


text:
Tin, sawm leh pahnihte chuan zirtir mipuite chu an ko a, "Pathian thu hril bansanin, dawhkanahte rawng kan bawl chuan a tha lo ang.


text:
Chutichuan unaute u, in zingah Thlarau leh fina khat mi hmingtha hlir pasarih thlang rawh u, anni chu he'ng thil reltu atan hian kan siam ang;


text:
Chung thu chuan mipui zawng zawng chu a tilawm a; tichuan Stephana, rinna leh Thlarau Thianghlima khat nen, Philipa nen, Prokora nen, Nikanora nen, Timona nen, Parmena nen, Nikola, Judate saphun Antiokei khuaa mi nen an thlang a;


text:
chu mite chu tirhkohte hmaah an dintir a; tin, anni chuan an tawngtai a, an chungah an kut an nghat a.


text:
Tin, Pathian thu chu a lo darh a; Jerusalem khuaah zirtirteho an pung ta em em a; puithiamte zingah pawh mi tam takin rinna chu an awih ta a.


text:
Tin, Stephana chu ngilneihna leh thiltihtheihnain a khat a, mi zingah thilmak leh chhinchhiahna ropui tak a ti thin a.


text:
Nimahsela, Sal Chhuakho te, Kurini khuaa mi te, Aleksandria khuaa mi te inkhawmna an tiha mi, mi thenkhat leh Kiliki rama mi te, Asia rama mi te inkhawmnaa mi, mi thenkhatte chu an lo thawk a, Stephana chu an rawn hnial a.


text:
6:12 Tin, mite, upate, lehkhaziaktute an fuihpawrh a, Stephana an bei a, an man a, roreltute hnenah an hruai a;


text:
tin, hretu derte an siam a, chu mite chuan, "He mi hian he in Thianghlim leh Dan hi a sawichhe fo thin a;


text:
he Nazaret Isua hian he in hi a thiat ang a, Mosia dan min pekte kha a tidanglam dawn tih a sawi kan hria," an ti a.Tin, roreltuho thute zawng zawng chuan Stephana an en reng a, a hmel chu vantirhkoh hmel angin an hmu a.


text:
Tin, roreltuho thute zawng zawng chuan Stephana an en reng a, a hmel chu vantirhkoh hmel angin an hmu a.


text:
Tin, Stephana chuan, "Unaute u, pate u, ngai teh u, min thlahtu Abrahama, Haran khuaa a awm hmaa Mesopotamia rama a awm lai khan, Ropuina Pathian chu a hnenah a rawn inlar a,


text:
a hnenah, 'I khaw lam leh i chiteho zing ata chhuak la, ram ka la entir tur che lamah kal rawh,' a ti a.


text:
Tin, ani chu Kaldaiho ram ata a kal chhuak a Haran khuaah a va awm ta a; tin, a pa a thih hnuin chuta tangin hei tuna in awmna khaw lamah hian Pathianin a pem luhtir a.


text:
Tin, hetah hi chuan engmah hmun luah tur, a ke nghahna tham pawh a pe lo a; nimahsela amah leh a hnua a thlahte thlenga ro turin pek a tiam a, fa a la neih hma pawhin.


text:
Tin, Pathianin hetiangin a sawi: 'A thlahte mi ram lamah kum zali an thang ang a, min bawihah an siam ang a, an tiduhdah bawk ang,' tiin.


text:
Tin, Pathian in 'A bawihtu turte hnam chu keimahin ka la ngaihtuah ang a, tin, chu mi zawhah chuan an lo chhuak ang a, he mi hmunah hian ka rawng an la bawl ang,' a ti bawk a.


text:
Tin, Pathianin a hnenah serhtan thu kha a thlung a; chutichuan Abrahama chuan Isaaka a hring a,a ni riat niah a serh a tan a; tin,Isaaka chuan Jakoba a hring a, tin, Jakoba chuan chi thlahtu sawm leh pahnihte kha a hring a.


text:
Tin, chi thlahtute khan Josefa an itsik a, Aigupta ram lamah an hralh a; nimahsela Pathian a hnenah a awm a,


text:
a hrehawm tuar zawng zawngah a chhan chhuak zel a, Aigupta ram lal Pharaoa pawh a khawngaihtir a, mi fing tak a ni tih a hriattir bawk a; tichuan ani chuan Aigupta ram leh a ina mi zawng zawng chungah hotuah a siam ta a.


text:
Tin, Aigupta leh Kanaan ram zawng zawngah chuan tam a lo tla a, hrehawm nasa tak a lo thleng ta a; min thlahtute chuan ei tur reng reng an hmu ta lo a.


text:
Nimahsela Jakoba chuan Aigupta ramah buh a awm tih a hriat veleh min thlahtute chu a tir chhuak a; chu chu an kal tantirhna ber a ni.


text:
Tin, an kal vawi hnihnaah chuan Josefa chu a unaute hnenah chuan a inhriattir a; tin, Josefa unaute chu Pharaoa an hriattir ta a.


text:
Tin, Josefan a pa Jakoba leh a unau zawng zawng a kohtir a; anmahni chu sawmsarih leh panga an ni a.


text:
Sukem khua an zawn thleng a, Abrahama'n Sukem khuaa Hamora fapate laka thlan a tangka suma a leiah khan an zalh ta a.


text:
Tin, Pathianin Abrahama hnena thu a tiam kha a thlen hun chu a lo thlen dawnin, mite chu Aigupta ramah chuan an lo pung a, an lo tam ta deuh deuh a,


text:
Chu mi chuan kan chite a ngamthlem a, min thlahtute chu a tiduhdah a, an nausente nung lo turin a paih chhuahtir thin a.


text:
Tin, Mosia chu Aigupta rama mite finna zawng zawng an zirtir a, a thu-ah leh a thiltihah a ropui em em a.


text:
Tin, an zinga mi pakhat tihretheih tuar lai a hmu a, a chhan a, tihduhdah tuartu phuba chu a la a, Aigupta mi chu a tihlum ta a.


text:
Mosia chuan ama kutin Pathianin anmahni a chhanhim tih a unauten an hria emaw a ti a, nimahsela an hre si lo.


text:
Tin a tukah an zinga mi pahnih an insuallaiin an hnenah a lo thleng a, 'Pute u, unau in ni alawm; engati nge dik lo taka in intih?' tiin rem a tum a.


text:
Nimahsela a thenawm chunga kawhmawhbawltu zawk chuan Mosia a nam kiang a, 'Kan chungah hotuah leh roreltuah tuin nge siam che?


text:
Tin, chu mi thu avang chuan Mosia a tlan bo a. Midian ramah a thang reng a, chutah chuan fapa pahnih a nei a.


text:
Tin, kum sawmli a vei hnuin Sinai Tlang thlalerah, hnimbukah, mei alh zingah vantirhkoh pakhat a hnenah a lo inlar a.


text:
Tin, Mosia'n a hmuh chuan a thil hmuh chu mak a ti em a; tin, a en tura a va hnaih laiin Lalpa awin,


text:
'Kei i thlahtute Pathian ka nih hi, Abrahama Pathian, Isaaka Pathian, Jakoba Pathian chu,' a lo ti a. Tichuan Mosia chu a khur a, a en ngam ta lo a.


text:
Tin, Lalpa chuan a hnenah, 'I kephah ata i pheikhawk kha phelh rawh; i dinna hmun kha lei thianghlim a ni e.


text:
Aigupta rama ka mi awmte chu an hrehawmzia ka hmu reng a sin, an rum pawh ka hre reng a, anmahni chhanhim turin ka lo chhuk ta a ni. Hawh teh, Aigupta ramah ka tir ang che,' a ti a.


text:
Chu Mosia, 'Hotu leh roreltuah tuin nge siam che?' tia an hnar chu, hnimbuka vantirhkoh a hnena inlar khan a pui a, Pathianin amah ngei chu hotu leh chhanhimtu ni fawm turin a tir a ni.


text:
Ani chuan Aigupta ramah te, Tuifinriat Senah te, thlalerah te chuan kum sawmli chhungin thilmak leh chhinchhiahnate a hmuhtir zet a, anmahni a hruai chhuak ta a.


text:
Israela thlahte hnena, 'Pathianin keimah mi siam ang hian, in unaute zinga mi zawlnei pakhat a siamsak ang che u,' titu kha a ni, chu Mosia chu.


text:
Chu mi chu thlalera mi pung zinga Sinai tlanga a betu vantirhkoh hnenah leh min thlahtute hnena awm kha a ni; chu mi chu min pek chhawn tura thu nungte chu latu kha a ni;


text:
min thlahtute chuan a thu an zawm duh lo a, an hnar a, an rilrute chu Aigupta ram lamah a let leh ta a.


text:
Arona hnenah, 'Kan hma hruai turin pathiante min siamsak rawh; he Mosia Aigupta ram ata min hruai chhuaktu lah hi a chanchin kan hre ta si lo a,' an ti a.


text:
Tin, chung lai chuan sebawng no lem an siam a, a lem chu ran talhin an bia a, anmahni kut chhuak chungah chuan an hlim ta a.


text:
Chutichuan Pathianin a hawisan a, vana arsiho chibai an buk theihna turin anmahni a ensan ta a; Zawlnei lehkhabua, 'Israel chite u, thlalerah khan kum sawmli chhungin sa talh leh ran talhin kei mi bia em ni?


text:
Moloka puan in leh pathian Rephana arsi pawh chu, chibai buk turin a lem in siamte kha, in zawn zawk thin a; chuvangin, Babulon khaw piah lamah ka hruai bo ang che u,' tih ziak ang kha.


text:
A lem a hmuh anga siam tura Mosia hrilhtuin a ruat ang khan, min thlahtuten thlalerah khan hriattirna puan in chu an nei a.


text:
Chu bawk chu min thlahtute thleh leh pawhin an nei chhawng zel a, Pathianin min thlahtute hmaa Jentail a hnawh chhuahteho ram an luah lai khan Josua luh rualin an luhpui a; Davida lo awm thleng khan chutah chuan a awm ta reng a.


text:
Lalpain, 'Van ka thutphah a ni a, lei ka kephah nghahchhan a ni: in eng angin nge mi saksak ang? Ka chawlhna hmun pawh eng nge ni?


text:
Mi tihmawh, thinlung leh beng tan lohte u, kumkhuain Thlarau Thianghlim in dodal fo e; in thlahtute tih ang zel khan in ti thin.


text:
In thlahtuten zawlneite zingah tu nge an tihduhdah loh ni? Mi Fel tak lo kal tur thu hril lawktute kha an tihlum a; chu Mi Takzet chu mantirtu leh thattute nangmahni hi tunah in ni a sin


text:
Nimahsela ani chu Thlarau Thianghlima khat a ni a, van lam a en tlat a, Pathian ropuizia leh Pathian ding lama Isua ding a hmu a;


text:
khua ata chu an hnawt chhuak a, lungin an deng a, a hretute chuan tlangval pakhat a hming Saula ke bulah chuan an puante an dah hlawm a.


text:
Chutichuan, Stephanan "Lal Isu, ka thlarau la ang che," tia Lalpa a koh laiin lungin an deng ruih ruih a.Tin, a thingthi a, aw ring takin a au a, "Lalpa, hei an thil tihsual hi an chungah mawh phurhtir suh ang che," a ti a. Tin, chu thu chu a sawi zawh veleh a muhil ta a. Saula pawh chuan a thih chu a remti a.


text:
Tin, a thingthi a, aw ring takin a au a, "Lalpa, hei an thil tihsual hi an chungah mawh phurhtir suh ang che," a ti a. Tin, chu thu chu a sawi zawh veleh a muhil ta a. Saula pawh chuan a thih chu a remti a.


text:
Tin, chu mi ni chuan kohhran, Jerusalem khuaa awmhote chu nasa takin an tiduhdah tan ta a; tichuan tirhkohte chauh lo chu Judai leh Samari ram khaw tinah an darh ta vek a.


text:
Saula erawh chuan kohhranhote a tiduhdah em em a, in tinah a lut a, a hmei a pain a hnuk chhuak a, tan inah a khung thin.


text:
Tin, ramhuai bawlhhlawhte chu mi tam tak an manate kawchhung ata aw ring taka auva an chhuah avang leh zeng leh kebai tam takte pawh an lo dam tak avangin,


text:
mipuiten a thu an hriata a thilmak tihte an hmuhin, Philipa thusawi chu rilru hmunkhatin an ngaihsak a,


text:
Tin, a hming Simona, mi pakhat a awm a; ani chuan, "Mi lian ka ni," tiin hmanah chu mi khuaah chuan dawi hmangin Samari khuaa mite mak ti takin a siam thin a;


text:
mi zawng zawng chuan mi chhe ber atangin lal ber thlengin, "He mi hi Pathian thiltihtheihna, Ropui an tih kha, a nih hi," tiin a thu an ngaihsak hlawm thin a.


text:
Nimahsela anni chuan Pathian ram chanchin tha leh Isua Krista hming chanchin tha Philipa hrilh chu an awih veleh ahmei apain baptisma an chang ta a.


text:
Tin, Simona meuh pawhin a awih ve ta a; tin, baptisma a chan zawhin Philipa hnenah a awm reng a, chhinchhiahna leh thilmak nasa tak tihte a hmu a, mak a ti hle mai thin a.


text:
Tin, tirhkoh Jerusalem khuaa awmte khan Samari khuaa mitten Pathian thu an awih tih an hriatin, an hnenah Petera leh Johana chu an tir a;


text:
Chu mi hma chuan an zingah tuma chungah a la thleng lo; Lal Isua hmingin baptisma an chang chauh a la ni.


text:
Tin, tirhkohte kut nghah avanga Thlarau Thianghlim pek a ni tih Simona'n a hmuhin an hnenah tangka pek a tum ta a.


text:
Hetiang thuneihna hi mi pe ve rawh u, tu chungah pawh kut ka nghahna apiangin Thlarau Thianghlim an hmuh vena'n," a ti a.


text:
Nimahsela, Petera'n a hnenah, "I tangka hi i boral rualin boral ve rawh se, Pathian thilpek tangka suma lei i tum avangin.


text:
Chuvangin, i sual hi sim la, Lalpa hnenah tawngtai rawh, chutichuan i rilrua i ngaihtuah hi a ngaidam mahna che.


text:
Tin, Simonan, "In thil sawi hi engmah ka chunga a thlen lohna'n nangnin Lalpa hnenah mi tawngtaisak rawh u," a ti a, a chhang a.


text:
Chutichuan anni chuan Lalpa thu chu an hriattira an sawi zawhin, Jerusalem khuaah an haw leh a; Samari rama mite khaw tam tak hnenah Chanchin Tha chu an hril zel a.


text:
Tin, Lalpa vantirhkoh pakhatin Philipa chu a bia a, "Tho la, chhim lama Jerusalem khua atanga Gaza khaw zuk chhun kawngah khan kal rawh; chu mi kawng chu thlalerah a kal tlang a ni," a ti a.


text:
Tichuan, a tho a, a kal ta a. Tin, ngai teh, Ethiopia rama mi pakhat, Ethiopia lalnu Kandaki hnuaia mi tilreh lal tak, a ro zawng zawng enkawltu, Jerusalem khuaah Pathian be turin a han kal a;


text:
Tin, Philipa chu mi tilreh hnenah chuan a va tlan a, zawlnei Isaia lehkhabu a chhiar a hria a, "I chhiar kha a awmzia i hria em?" a ti a.


text:
Tin, ani chuan, "Tuma mi hrilhfiah lohin engtin nge ka hriat thei ang?" a ti a. Tin, a hnena thu chhuak turin Philipa chu a sawm ta a.


text:
Tin, Pathian Lehkha a chhiar lai chu hei hi a ni: "Talh turin beram angin ani chu an hruai a; beram no a hmul mettu hmaa a ngawi reng angin Ani pawhin a ka a ang lo;


text:
A tlawm laiin a chungah thu rel an phal lo; A thlahte chanchin tuin nge la hril ang? Khawvel atangin a nun an laksak si a," tih hi.


text:
Tin, mi tilreh chuan Philipa a bia a, a hnenah, "Zawlneiin he'ng thu hi tu thu nge a sawi, ama thu nge mi dang thu? ka zawt a che," a ti a.


text:
Tin, Philipa chuan a sawi a, chu Pathian Lehkha thu chu a bulah a tan a, a hnenah Isua thu a hrilh a.


text:
Tin, kalkawnga an kal laiin tui eng emaw an thleng a; tin, mi tilreh chuan, "En teh, heta hi tui a awm, baptisma channa tur engin nge mi dal kher?" a ti a.


text:
Tin, Philipa chuan, "I thinlung zawng zawnga i rin chuan, i chang thei e," a ti a. Tin, ani chuan, "Isua Krista chu Pathian Fapa a nih ka ring," tiin a chang a.


text:
Tin, tawlailir chu a dintir a, an pahnihin, Philipa leh mi tilreh chu tuiah chuan an zuk kal dun a; tin, Philipa chuan ani chu a baptis ta a.


text:
Tin, tui ata an chhuah chhoh veleh Lalpa Thlarau chuan Philipa chu a la bo ta a; tin, mi tilreh chuan ani chu a hmu leh ta lo, hlim taka a kal tak zel avangin.Nimahsela Philipa chu miin Azota khuaah an hmu leh ta a; tin, a kal tlang a, Kaisari khaw thlengin khaw tinah Chanchin Tha chu a hril zel a.


text:
Nimahsela Philipa chu miin Azota khuaah an hmu leh ta a; tin, a kal tlang a, Kaisari khaw thlengin khaw tinah Chanchin Tha chu a hril zel a.


text:
Saula erawh chuan Lalpa zirtirho a vau thu leh thah a tum thu a la chhak chhuak ta cheu a, Puithiam Lalber hnenah a kal a,


text:
Damaska khuaa inkhawmna in zawng zawnga mite hnena pek turin lehkhate a dil a, Kawnga mi chu tupawh a hmuh chuan hmeichhia pawh, mipa pawh, Jerusalem khuaah phuar chunga a rawn hruai theihna turin.


text:
Tin, a kal laiin, Damaska khua a thlen dawnin, thawklehkhatan eng, van ata a velin a lo eng ta phut a;


text:
Tin, a hnena kal vete chu dang rengin an ding a, aw zawng an hre na a, nimahsela tumah an hmu si lo a.


text:
Tin, Saula chu lei ata chu a tho a; tin, a han meng a, engmah a hmu thei ta lo a; tichuan a kutah an kai a, Damaska khuaah an hruai lut a.


text:
Tin, Damaska khuaah chuan a hming Anania zirtir pakhat a awm. Tin, Lalpa chuan mumang angin a hnenah, "Anani" a ti a. Tin, ani chuan, "En teh, Lalpa, heta hi ka awm," a ti a.


text:
Tin, Lalpa chuan a hnenah, "Tho la, kawtthler, Ngil an tihah chuan kal la, Juda inah, Tarsa khuaa mi, a hming Saula zawt chhuak rawh; ngai teh, a tawngtai mek a ni a;


text:
Tin, Anania chuan, "Lalpa, chu mi chu Jerusalem khuaa i mi thianghlimte chunga a tihsual tamzia thu mi tam tak kaah ka hria a ni!


text:
tin, hetah pawh i hming lam apiang phuarna turin puithiam lalte hnen ata thu a hmu reng a sin," a ti a, a chhang a.


text:
Nimahsela Lalpa chuan a hnenah, "Kal mai rawh; Jentailte, lalte, Israela thlahte hnena ka hming put luhna'na ka bel ruat a ni alawm;


text:
Tin, Anania chu a va kal a, inah a lut a; tin, a chungah a kut a nghat a, "Ka nau Saul, i mit varna tur leh, Thlarau Thianghlim khata i awm theihna'n, Lalpa, i lo kalna kawnga i hnena inlar Isua khan mi rawn tir a ni," a ti a.


text:
Tin, thawklehkhatan a mit ata phuhlip ang a tla ta nghal a, a mit a var leh ta a; tin, a tho a, baptisma a chang ta a.


text:
Tin, chaw a ei a, a harh leh ta a. Tin, Damaska khuaa zirtirho awmte hnenah chuan ni engzat emaw lai a awm a.


text:
Tin, a thu hretu zawng zawng chuan mak an ti hle a, "He mi hi Jerusalem khuaa he hming lamtute tiduhdah thin kha a ni lo em ni? Chung mite chu puithiam lalte hnena phuar chunga hruai, a rawn kalchhan a nih kha," an ti a.


text:
Saula erawh chu a lo chak lehzual a, chu mi chu Krista a ni tak zet tih a hrilhfiah a, Damaska khuaa Juda awmte chu a tidang hiau thin a.


text:
nimahsela, ani chuan an phiar chu a lo hre ta a. Tin, tihlum turin kulh kawngka tinah chuan achhun azanin an chang thin a.


text:
Tin, Saula chuan Jerusalem khua a thlen veleh zirtirhote chu pawl a tum a; anni erawh chuan an zain ani chu an hlau a,zirtir a ni ve tih an ring lo a.


text:
Barnaba erawh chuan ani chu a hruai a, tirhkohte hnenah chuan a rawn kalpui a, kalkawngah Lalpa a hmuha a biakzia te, Damaska khuaa Isua hminga huai taka thu a hrilzia te pawh chu an hnenah a sawi ta a.


text:
Lalpa hmingin huai takin thu a hril thin a. Tin, Grik Judate hnenah thu a sawi a, a hnial a; anni erawh chuan ani chu tihhlum an tum a.


text:
Tin, unaute chuan chu chu an hriatin Kaisari khuaah an hruai chhuk a, Tarsa khuaah an tir ta daih a.


text:
Chutichuan kohhranhote chu Judai ram velah te, Galili ram velah te, Samari ram velah te chuan an nghet deuh deuh a, muang takin an awm ta a; tin, Lalpa tih dekin, Thlarau Thianghlim thlamuanin an awm a, an lo pung ta telh telh a.


text:
Tin, Petera chuan a hnenah, "Aini, Isua Krista chuan a tidam a che; tho la, i awngphah zial rawh," a ti a. Tichuan a tho ta nghal a.


text:
Tin, Ludda khua leh Saron phaia awmte zawng zawng chuan Ainia chu an hmu a, Lalpa lam an hawi ta hlawm a.


text:
Tin, Joppa khuaah a hming Tabithi zirtir pakhat a awm a, (A Greek hming chu Dorki a ni a, 'sazuk la' tihna a ni.) chu hmeichhia chuan thil tihthat leh thilpek a ngah hle a.


text:
Tin, Ludda khua chu Joppa khaw kiang a nih avangin zirtirteho chuan Petera chutah chuan a awm tih an hria a, "Rei rial loin kan hnenah lo kal ang che," tia ngen chiam turin a hnenah mi pahnih an tir a.


text:
Tin, Petera chu a tho a, an hnenah a kal ve ta a. Tin, a thlen veleh pindan chungnungah chuan an hruai a; hmeithai zawng zawng chu a kianga dingin Dorki an hnena a awm laia a kawr siam te, a puan siamte entir chungin an tap hlawm a.


text:
Nimahsela Petera chuan an zain a chhuahtir vek a, a thingthi a, a tawngtai ta a; tin, a ruang lam a hawi a, "Tabith, tho rawh," a ti a. Tichuan a mit a han meng a, Petera chu a hmuh veleh a thu ta hlawl a.


text:
Tin, Petera chuan a kut a pe a, a kai tho ta a; tin, mi thianghlimte leh hmeithaite chu a ko a, damin a kawhhmuh a.


text:
Tin, chu chu Joppa khua zawng zawng chuan an hre ta vek a; mi tam takin Lalpa chu an ring ta a.Tin, Petera chu ni tam tak Joppa khuaah Simona, savun siamtu inah a cham reng a.


text:
Tin, Kaisari khuaah a hming Kornelia mi pakhat a awm a, Itali pawl an tih, chu mi pawla sipai za hotu a ni a,


text:
Pathian ngaihsak mi a ni a, a chhungte zawng zawng nen Pathian an tih thin a, mite hnenah thil tam tak a pe thin a, Pathian hnenah pawh a tawngtai fo a.


text:
Chu mi chuan behliang mun hun lai velah mumang angin fiah takin Pathian vantirhkoh pakhat a hnenah luta, "Korneli," tiin a hmu a.


text:
Tin, Kornelia chuan ani chu a lo en reng a, a hlau a, "Lalpa, eng nge ni?" a ti a. Tin, ani chuan a hnenah, "I tawngtainate leh i thilpek thute kha hriat reng turin Pathian hmaah a thleng chho ta a.


text:
Tin, vantirhkoh a betu chu a kal veleh, Kornelia chuan a chhiahhlawhte zinga mi pahnih leh a rawngbawl fote zinga Pathian ngaihsak sipai pakhat a ko a;


text:
Tin, atukah an kal laia khaw kiang an thlen dawnin, Petera chu tawngtai turin chawfak hun laiin, in chungah a lawn chho a;


text:
Nimahsela Petera chuan, "Lalpa, ni lo e; thiang lo leh bawlhhlawh engmah reng ka ei ngai lo e," a ti a.


text:
Tin, Petera chuan mumang anga a hmuh chu a ngaihna hre loa a mangan laiin Kornelia mi tirhte chuan Simona in chu an lo zawt chhuak tawh a, kawngkhar bulah an lo ding a,


text:
Tin, Petera chuan a mumang ang thu chu a ngaihtuah laiin Thlarauin a hnenah, "Ngai teh, mi pathumin an zawng a che.


text:
Chutichuan, tho la, chhuk la, engmah ringhlel loin anmahni zui rawh; anni chu `ka tirh an ni e," a ti a.


text:
Chutichuan, Petera chu, chu mite hnenah chuan a chhuk a, an hnenah, "In zawn hi ka ni e; eng nge in rawn kal chhan?" a ti a.


text:
Tin, anni chuan, "Vantirhkoh thianghlim pakhatin, Kornelia, sipai za hotu, mi fel tak, Pathian tih, Juda hnam zawng zawng zinga mi hmingtha hnenah chuan i thusawi a hriatna'n, a inah nangmah ko tur chein a hrilh a ni," an ti a.


text:
Chutichuan mite chu a ko lut a, a riahtir ta a. Tin, atukah chuan Petera chu a tho a, an hnenah a kal a, Joppa khuaa mi unau tute emaw pawh a hnenah an kal ve a,


text:
Tin, atuk lehah Kaisari khuaah chuan an lut ta a. Tin, Kornelia chuan a laichinte leh a thian duh berte ko khawmin, anni chu a lo nghak reng a.


text:
Tin, Petera chu a luh dawn lai takin Kornelia chuan a lo hmuak a, a ke bulah a bawkkhup a, Pathian chibai buk angin a buk a.


text:
Tin, an hnenah, "Juda miin hnam dang pawl leh an hnena kal a thian lohzia nangnin in hria a ni; nimahsela tumah thiang lo leh bawlhhlawh ka tih tur a ni lo tih Pathianin mi hriattir a ni.


text:
Chuvangin mi rawn koh veleh khan hnial loin ka lo kal ta a nih hi. Tichuan ka zawt a che u, eng nge mi rawn koh chhan le?" a ti a.


text:
Tin, Kornelia chuan, "Ni li a ni ta, tun hun ang thleng hian ka inah, behliang mun hun tawngtainaah ka tawngtai a; tin, ngai teh, mi pakhat puan eng tak sinin ka hmaah a lo ding a,


text:
Chuvangin Joppa khuaah mi tir la, Simona,Petera an tiha chu,i hnenah ko rawh; ani chu tuifinriat kamah savun siamtu Simona inah a thleng a ni,' a ti a.


text:
Chuvangin i hnenah mi ka rawn tir ta nghal a ni; i lo kal hi a tha e. Chutichuan, Lalpa'n thu a pek apiang che hre turin tunah Pathian mithmuhin kan zain hetah kan awm a nih hi," a ti a.


text:
Ani chuan thlamuanna Chanchin Tha Isua Krista kaa hrilin, Israela thlahte hnenah thu a thawn a, (Isua chu mi zawng zawng Lal a ni a)


text:
Johanan a tlangaupui thin baptisma zawhah khan, thu, Galili ram atanga lo thang tana Judai ram zawng zawnga thang chhuak kha, nangnin in hre bawk alawm;


text:
Nazaret Isua chungchang thu kha, khatia Pathianin ani chu Thlarau Thianghlim leh thiltihtheihnaa a vurzia kha; ani chuan mi chunga titha leh diabola tihduhdah zawng zawng tidamin a fang vel thin a, Pathian a hnenah a awm avangin.


text:
Judate ramah leh Jerusalem khuaa a thiltih zawng zawng hretute kan ni e; ani chu thinglerah khaiin an tihlum ta a.


text:
amaherawhchu, mi zawng zawng hnenah a ni lo, Pathianin hretua a ruat lawkate hnenah chauh a ni, - keimahni, mitthi zing ata a thawh leh hnua a hnena eia barte hnenah hian.


text:
Ani chu mitthite leh mi nungte chunga Roreltua Pathian ruat chu a ni tih, mi hnena tlangaupui leh hriattir turin Pathianin thu min pe a ni.


text:
Tupawh amah chu ring apiang a hming avangin sualte ngaihhnathiamin an awm ang tih, he'ng a chanchin hi zawlnei zawng zawngin an hriattir thin kha," a ti a.


text:
Tin, Petera'n chung thu chu a sawi lai tak chuan thu hretute zawng zawng chungah chuan Thlarau Thianghlim a lo thleng ta a.


text:
Tin, Serhtanho zinga ringtute Petera rawn zui apiang chuan Thlarau Thianghlim pek chu Jentailte chungah pawh leih a nih avangin mak an ti hle a;


text:
Heng mite, keimahni anga Thlarau Thianghlim hmu ve hi baptisma an chan lohna'n miin tui hman an khap thei em ni?" a ti a.Tichuan isua Krista hminga baptisma chan tur thu a pe a. Chung zawhah chuan ni engzat emaw chamah an ngen a.


text:
Tichuan isua Krista hminga baptisma chan tur thu a pe a. Chung zawhah chuan ni engzat emaw chamah an ngen a.


text:
Joppa khuaah tawngtaiin ka awm a; tin, engloin mi zel a, mumang angin englo bawm, puan lian tak ang, a kil lia hlina van ata uai thla ka hmu a; ka kiangah ngei mi rawn hnaih a;


text:
tin, chu chu ka en reng a, ka ngaihtuah a, leia mi fuliafate, ram sate, rannungte leh chungleng savate ka hmu a.


text:
Nimahsela keiin, 'Lalpa, ni lo e; thiang lo leh bawlhhlawh engmah reng ka kaah a lut ngai lo,' ka ti a.


text:
Nimahsela van ata aw chuan a vawi hnihnaah, 'Pathianin a tihthianghlim tawh chu nangin thiang lo ti suh,' tiin mi chhang a.


text:
Tin, ngai teh u, mi pathum Kaisari khua ata ka hnenah an rawn tir a, kan awmna kawtah chuan an lo ding reng tawh a.


text:
Tin, Thlarauin tumah thlei bik loa anmahni zui turin mi tir a. Heng unau paruk pawh hian mi zui ve a, mi inah chuan kan lut a;


text:
tin, ani chuan kan hnenah, a ina vantirhkoh ding a hmuhzia leh, vantirhkoh chuan a hnena, 'Joppa khuaah mi tir la, Simona, Petera an tiha chu han hruaitir rawh;


text:
ani chuan thu a hrilh ang chia, chu mi thuin nang leh i chhungte chu chhandamin in awm ang,' a tihzia pawh min hrilh a.


text:
Tin, thu ka sawi tirhin, Thlarau Thianghlim kan chunga a lo thlen tirh lai ang bawk khan an chungah a lo thleng ta a.


text:
Tin, Lalpa thu, 'Johanan tuiin mi a baptis thin kha; amaherawhchu nangni zawng Thlarau Thianghlimin baptisma in la chang ang,' a tihziate kha ka lo hre chhuak leh ta a.


text:
Chutichuan, Lalpa Isua Krista an rin veleh, Pathianin thilthlawnpek min pek ang kha an hnena a pek ve ahnuin kei tehlul hi Pathian hnial rual em ka nih?" a ti a.


text:
Chung thu chu an hriatin an ngawi ta a, "Chuti a nih chuan Pathianin Jentailte pawh nung atan sim a phal ta a nih tak chu," tiin Pathian an fak ta a.


text:
Tin, Stephana avanga an tihduhdaha darhte kha, Phoiniki ram te, Kupra thliarkar te, Antiokei khua te thlengin an kal a, Judate hnenah chauh lo chuan tu hnenah mah thu chu an hril lo zel a.


text:
Nimahsela an zinga a then chu Kupra thliarkar leh Kurini khuaa mite an ni a, chu mite chuan Antiokei khua chu an thlenin Grikte hnenah pawh thu an sawi a, Lalpa Isua Chanchin tha chu an hrilh ve ta a.


text:
Tin, an chanchin thu chu Jerusalem khuaa kohhran awmte bengah chuan a lo lut ta a: chutichuan Antiokei khaw thleng chuan Barnaba chu a tir chhuak ta a.


text:
Tin, ani chu a va thleng a, Pathian khawngaihzia chu a hmuh chuan a lawm hle a, thahnemngai taka Lalpa vuan reng turin an zain a fuih ta a.


text:
Barnaba chu mi tha tak a ni a, Thlarau Thianghlim leh rinnaa khat a ni. Tin, mi tam takin Lalpa hnenah an tel belhchhah ta a.


text:
tin, a hmuh chuan Antiokei khuaah chuan a rawn hruai a. Tin, kum khat zet kohhrante inkhawmnaah chuan an tel ve thin a, mi tam tak an zirtir bawk thin a. Antiokei khuaah chuan a ni, zirtirteho chu "Kristian" an tih hmasak ber ni.


text:
Tin, an zinga mi pakhat, a hming Agaba, a ding a, khawvel zawng zawngah tam nasa tak a tla dawn tih Thlarau hrilhin a hriattir a; chu tam chu Klaudia lal laiin a lo thleng ta a.


text:
Tichuan zirtirteho chuan an theih tawk theuhin, Judai rama unau awmte hnenah chuan chhawmdawlna tur thawn a tum a;chu chu an ti ta ngei a, Barnaba leh Saula kutah chuan upate hnenah an thawn ta a.


text:
Chu chuan Judate a tilawm tih a hriatin Petera pawh chu man a tum leh zel a. (Chung nite chu chhang dawidim telh loh ni a ni).


text:
Tin, a man hnuah chuan tan inah a khung a, sipai pawl li, pali theuh zelin a ven chhawktir a; Kalhlen Kut zawhin mi zawng zawng hnenah hruai chhuah a tum a.


text:
Chuvangin Petera chu tan inah chuan a awmtir rih a; nimahsela kohhranhoin ama tan, thahnemngai takin Pathian hnenah an tawngtaisak thin a.


text:
Tin, Heroda chuan a hruai chhuah dawnin, chu mi zan takah chuan Petera chu sipai pahnih inkarah khaidiat pahnih bunin a muhil a; a vengtute pawh kawngkhar bulah an awm a, tan in chu an veng a.


text:
Tin, ngai teh, Lalpa vantirhkoh pakhat a kiangah a lo ding a, ripah chuan eng eng emaw a lo eng a; tin, Petera nakah a beng harh a, "Tho thuai rawh," a ti a. Tin, a khaidiatte chu a kut ata a tla ta a.


text:
Tin, vantirhkoh chuan a hnenah, "Puan veng la, i pheikhawk bun rawh," a ti a. Tin, ani chuan chutiangin a ti a. Tin, vantirhkoh chuan a hnenah, "I puan bat tha la, mi zui rawh," a ti a.


text:
Tin, Petera chu a chhuak a, a zui ta a; vantirhkoh chetzia chu atak a ni tih a hre lo a, mumanga a hmuh emaw a ti zawk a.


text:
Tin, vengtu tawntirh leh a dawttu an pelh hnu chuan pawn chhuahna tur thir kawngkhar chu an va thleng a, chu chu an tan a inhawng chawp ta a; tin, an chhuak a, kawtthler pakhat an pel a; tin, vantirhkoh chuan a kalsan ta nghal a.


text:
Tin, Petera chuan a harh veleh, "Lalpain a vantirhkoh a tir chhuak a, Heroda kuta mi leh Juda mite beiseina zawng zawng ata mi chhandam tih tunah dik takin ka hre ta," a ti a.


text:
Tin, a inngaihtuah zawhin, Johana, Marka an tih, chu mi nu Mari inah chuan a va kal a; chutah chuan tawngtaiin mi tam tak an lo awm khawm a.


text:
Tin, Petera aw a hriat veleh a lawm avangin kawng chu hawng loin a tlan lut leh ta zawk a, Petera kawngkhar bulah a ding tih a va hrilh a.


text:
Nimahsela anni chuan a hnenah, "I a ta a nih hi," an lo ti a. Ani erawh chu, "Tih tak zet a ni," tiin a tang talh a. Tin, anni chuan, "A vantirhkoh a nih chu," an ti a.


text:
Chutichuan ani chuan an ngawihna turin kutin a zap a, Pathianin tan in ata amah a hruai chhuahziate chu a hrilh ta a. Tin, "Heng thu hi Jakoba leh unaute va hrilh rawh u," a ti a. Tin, a chhuak a, dang lamah a kal ta a.


text:
Tin, Heroda chuan a zawng a, a hmu si lo a, a vengtute chu a chhuahchhal a, tihhlum turin thu a pe ta a. Tin, Heroda chu Judai ram ata Kaisari khuaah a zuk kal a, chutah chuan a awm reng a.


text:
Tin, Tura leh Sidon khuaa mite chungah chuan a lungni lo em em a; tin, anni chuan Blasta, lal khum vengtu chu, an thianah an siam a, thu khat vuain a hnenah an lo kal a, an khaw lamin lal khaw lama pur chaw thin an nih avangin rem an ngen a.


text:
Tin, ani chuan Pathian hnenah chawimawina chu a pek loh avangin Lalpa vantirhkohin chawplehchilhin a man a, rulhutin a ei a, a thi ta a.


text:
Pathian thu erawh chu a darh a, a pung ta zel a.Tin, Barnaba leh Saula chuan rawng chu an bawl zawhin, Jerusalem khua ata chu an kir leh ta a, Johana, Marka an tiha chu an hnenah an hruai a.


text:
Tin, Barnaba leh Saula chuan rawng chu an bawl zawhin, Jerusalem khua ata chu an kir leh ta a, Johana, Marka an tiha chu an hnenah an hruai a.


text:
Tin, Antiokei khuaa kohhranho awmte zingah chuan thu hriltute leh zirtirtute an awm; chung chu Barnaba te, Sumeona Nigera an tih te, Kurini khuaa mi Lukia te, lal Heroda unau tur Manaina te, Saula te an ni.


text:
Tin, Lalpa rawng an bawl a, chaw an nghei laiin Thlarau Thianghlimin, "Barnaba leh Saula hi anmahni ka ruat chhan ti turin mi tihhransak rawh u," a ti a.


text:
Chutichuan Thlarau Thianghlim tirh chhuahin an kal a, Selukai khuaah an chhuk a, chuta tangin Kupra thliarkarah lawngin an kal a.


text:
Tin, Salamis khuaa an awm laiin Juda inkhawmna inahte Pathian thu an hril thin a; Johana pawh kha an rawng bawl turin an hruai ve a.


text:
Tin, thliarkar chu Paphos khaw thlengin an fang chhuak a, dawithiam, zawlnei der, Juda mi pakhat an hmu a, a hming chu Barisua a ni a.


text:
Chu mi chu lal aiawhtu, Serjia-Paula, mi fing tak hnena awm a ni a. Chu lal aiawhtu chuan Barnaba leh Saula chu a ko a, Pathian thu hriat a tum a.


text:
Nimahsela, Eluma, (Barisua hming dang awmzia hi Dawithiam a ni a,) chu mi chuan lal aiawhtu chu rin lohtir tumin anni chu a lo dodal a.


text:
Nang mi bum leh huatthlalak tinrenga khat pa, nang diabola fapa, nang fel tinreng malmak pa, Lalpa kawng fel takte hi tihchhiat i bang lo ang maw?


text:
Hre rawh, tunah Lalpa kut i chungah a tla a nih hi, i mit a lo del ang a, khaw eng i hmu rih lo ang," a ti a. Tichuan chum leh thimin amah a bawh ta nghal a, kuta kaitu tur zawngin a vak a vak a.


text:
Tin, Paula chu a hote nen chuan Paphos khua atang chuan lawngin an kal a, Pamphulia rama Perga khua an thleng a; tin, Johana khan anni chu a kalsan a, Jerusalem khuaah a kir leh ta a.


text:
Nimahsela anni chu Perga khua ata an kal zel a, Pisidia rama Antiokei khua an thleng a; tin, Chawlhniin inkhawmna inah an lut a, an thu a.


text:
Tin, Dan Lehkhabu leh Zawlneite Lehkhabu chhiar zawhin, inkhawmna in hotuten an hnenah mi an tir a, "Unaute u, mite fuihna thu eng emaw in neih chuan sawi rawh u," an ti a.


text:
Heng Israel chite Pathian hian min thlahtute a thlang a, mi Aigupta rama an thang lai khan a chawimawi a, chungnung kutin chuta tang chuan a hruai chhuak ta a.


text:
kum zali leh kum sawmnga chhung zawng khan. Chung hnuah chuan roreltute a pe thin a, zawlnei Samuela thleng khan.


text:
Tin, chu mi hnuah chuan lal an dil a; tichuan Pathianin, Saula, Kisa fa, Benjamina chia mi kha, an hnenah a pe a, kum sawmli chhung atan.


text:
Tin, ani chu a sawm bo hnu khan an lal atan Davida a siam ta a: Pathianin chu mi thu chu hriattirin, 'Davida, Jesaia fa, ka thinlung ang pu mi ka char ta, ani chuan ka duhzawng ang apiang a ti ang,' a ti a.


text:
Chu mi thlahte zingah chuan Pathianin, thutiam ang zelin, Israelho hnenah Chhandamtu Isua a rawn thlen a:


text:
Tin, Johanan a rawngbawlna a zawh dawn lai khan, 'Nangnin tu-ah nge mi ruat? Ani chu ka ni lo e. Nimahsela ngai teh u, ka hnu-ah mi tu emaw a lo kal dawn a ni, kei hi zawng a kephaha pheikhawk phelh tlak pawh ka ni lo e,' a ti a.


text:
Unaute u, Abrahama thlaha fate u, in zinga Pathian tih zawng zawngte u, keimahniho hnenah hian he'ng chhandamna thu hi min rawn thawn chhuak a nih hi.


text:
Jerusalem khuaa awmten an hotute nen, ani chu an hriat loh avang leh zawlneite thu, Chawlhni apianga chhiar thin kha, an hriat hek loh avangin, ani chu thiam loh chantirin, chu mi thu chu an hlen ta a.


text:
Tin, a thu zawlneiten an ziak lawk zawng zawng kha a hlen zawhin thing ata chu an la thla a, thlanah an zalh ta a.


text:
tin, Galili ram ata Jerusalem khuaa ama ruala chho vete hnenah chuan ni rei tak chhungin a inlar thin a; chung mite chu tunah hian mi hnenah a thuhretute an ni e.


text:
khatia Pathianin Isua a kaihthawhah khan, kan fate hnenah hian chung chu a hlen a ni; Sam pahnihnaah, 'Ka Fapa i ni e, vawiinah hian ka hring a che,' tih ziak ang bawk khan.


text:
Tawihna hmuna kal leh lo turin Pathianin ani chu mitthi zing ata a kaihthawh turzia thu chu heti hian a sawi, 'Davida hnenah khawngaihna ka tiam tlatte kha nangmah ka pe ang che,' tiin.


text:
Davida zawng, Pathian rorelsak angin a dam rualpuite rawng a bawl zawhah khan a muhil a, a thlahtute hnenah an zalh a, a tawihral tawh alawm;


text:
Chutichuan unaute u, hre rawh u; amah avang chuan sual ngaihhnathiamna thu in hnenah hrilh a nih hi;


text:
tupawh a ring apiang engkimah ama thiam chantirin an awm, chungah chuan Mosia danin thiam chantirin in awm thei lo e.


text:
Chuvangin fimkhur rawh u, chutilochuan zawlneite lehkhabua an sawi kha in chungah a lo thleng dah ang e,


text:
'Hmusittute u, en rawh u, mak ti u la, boral rawh u; in dam chhung hian thil kawng khat ka tih hi, chu thil chu miin hrilh che u mah se la in awih tawp lo vang,' tih kha," a ti a.


text:
Tin, inkhawmhote chu an tin veleh Judate leh an saphun Pathian ngaihsak zinga mi tam takin Paula leh Barnaba chu an zui zel a; anni chuan an lo bia a, Pathian khawngaihnaah chuan awm reng turin an fuih a.


text:
Nimahsela Judaten mipuite chu an hmuh veleh an itsik em em mai a; Paula thusawi chu an hnial kalh a, an sawt hle a.


text:
Tin, Paula leh Barnaba chuan huai takin an sawi chhuak a, "Pathian thu hi nangmahni hnenah sawi hmasak tur reng a ni; nimahsela in hnar kir a, chatuana nung tlak loa in inruat tak ahnuin, hre rawh u, Jentailte lam kan hawi ta ve ang.


text:
Chutiang chuan Lalpain thu min pe a ni, 'Jentailte tiengtuah ka ruat a che, kawlkil thlenga Chhandamtua i awm theihna turin, tih ziak ang khan," an ti a.


text:
Tin, Jentailte chuan chung thu chu an hriatin an lawm a, Pathian thu an chawimawi a, tin, chatuana nung tura ruat apiang chuan an ring ta a.


text:
Nimahsela Judate chuan hmeichhe zahawm Pathian ngaihsakte leh khuaa upahote chu an fuih a, Paula leh Barnaba chu an tihduhdahtir a, an ram ata an hnawt chhuak ta a.


text:
Tin, anni chuan an chungah an kephaha vaivut an thing thla a, Ikonion khua an thleng a.Tin, zirtirhote chu lawmna leh Thlarau Thianghlimin an khat hlawm a.


text:
Tin, Ikonion khuaah chuan Judate inkhawmna inah an lut dun a, thu an sawi thin a, chutichuan Juda leh Grik tam tak pawhin an ring ta hial a.


text:
Chuvangin Lalpaah huai taka thu sawiin chutah chuan rei fe an awm a, ani chuan chhinchhiahna leh thilmakte an kuta tihtirin, a khawngaih thu a hriattir thin a.


text:
Nimahsela khuaa mipuite chu an inkhing ta a; a thenin judate chu an tan a, a thenin tirhkohte chu an tan a.


text:
Tin, Jentailte, Judate, an hotute nen chuan tirhkohte chu zahthlak taka siam leh lunga den tuma an beih dawn lain,


text:
anni chuan an lo hria a, Lukaoni ram vekah chuan Lustra leh Derbe khuaahte leh a vel ramahte an tlan bo a;


text:
Tin, Lustra khuaah chuan ke zeng tu emaw a thu thin a, a pian tirh ata kebai reng a ni a, kein a kal ngai lo a.


text:
Chu mi chuan Paula thusawi a ngaithla a; tin, Paula chuan ani chu a en reng a, damna turin rin a nei tih a hria a,


text:
Tin, mipuiten Paula thiltih chu an hmuh veleh Lukaoni tawngin, ring takin, "Pathiante chu mihring angin kan hnenah an lo chhuk ta a nih hi!" an ti a.


text:
Tin, Jupita, a biak in daipawna awm chu, a puithiamin sebawngpate leh pangpar thihruite, kawngkhar kiangahte a rawn la a, mipuite nen chuan biakna'n talh an tum ta a.


text:
Nimahsela tirhkoh Barnaba leh Paula chuan chu chu an hriat veleh an puan an pawt thler a, mipui zingah chuan an zuang lut a, an au a,


text:
Pute u, he'ng thil hi engah nge in tih? Keini pawh in nungchang ang pu mihring kan nih hi; he'ng thil lawilote hi in hawisan a, van te, lei te, tuifinriat te, an chhunga awm zawng zawng nena siamtu Pathian nung hnenah chuan in lo pakaina turin Chanchin Tha kan rawn thlen che u a nih hi.


text:
nimahsela amah hriattirna awm loin a insiam lo, chutin thil a ti tha thin a, van ata ruahte leh kum that kumte a pe che u a, in rilru ei tur leh lawmnain a tikhah thin che u kha," an ti a.


text:
Nimahsela Antiokei leh Ikonion khuaa mi Juda tute emaw chutah chuan an lo kal a, mipuite chu an thlem thlu ta a; tichuan Paula chu lungin an deng a, thia an rin avangin khua ata chu an hnuk chhuak ta a.


text:
Nimahsela zirtirhote chu a vela an din laiin, a lo tho a, khuaah chuan a lut leh ta a.Tin,atukah chuan Barnaba nen Derbe khuaah an kal ta a.


text:
Tin, chu mi khuate hnenah chuan Chanchin Tha an hrilh a, zirtir tam tak an siamhnuin Lustra khuaah te, Ikonion khuaah te, Antiokei khuaah te an kir leh zel a,


text:
Hrehawm tam tak tuarin Pathian ramah kan lut tur a ni reng a ni," tiin zirtirhote rilru an tinghet a, rinnaah chuan awm reng turin an fuih zel a.


text:
Tin, kohhran pawl tinah chuan upate an ruatsak a, chaw nghei chunga tawngtai zawhin an rin Lalpa hnenah chuan an kawltir zel thin a.


text:
chuta tang chuan lawngin an chhuak a, Antiokei khua chu an lo thleng leh ta a, chu chu an thil tih zawh tak chu ti tura unauten Pathian khawngaihna kawltira an chhuahna kha a ni.


text:
Tin, an thlen hnuin kohhranhote chu an ko khawm a, Pathianin anmahni hmanga thil a tih zawng zawngte leh, Jentailte tana rinna kawngkhar a hawnsakziate chu an hrilh a.Tin, zirtirhote hnenah chuan reife an awm ta a.


text:
Tin, mi tte emaw Judai ram ata an lo chhuk a, "Mosia dan anga serh in tantir loh chuan chhandam in ni thei lo ang," tiin unaute chu an zirtir a.


text:
Chutichuan Paula leh Barnaba chu anmahni nen inhnial namena an inhnial loh a, an inkhin tlat avangin, Paula leh Barnaba chu an zinga tute emaw nen, chu thubuai chungah chuan Jerusalem khuaa tirhkohte leh upate hnenah chho turin an ruat a.


text:
Chutichuan kohhrante chuan an han thlah a, anni chuan Jentailte hawi kir lehzia thu chu hril zelin, Phoiniki ram leh Samari ram an fang chhuak ta a; tichuan unaute zawng zawng an tilawm em em a.


text:
Tin, Jerusalem khua chu an han thlen chuan kohhranhote, tirhkohte, upate chuan an lo lawm a, tin, Pathianin anmahni hmanga thil a tih zawng zawngte chu an hrilh a.


text:
Nimahsela Pharisai pawla mi ring ve tute emaw an tho a, "Jentailte chu an serh tan tur a ni, Mosia dan awih pawh an hnenah tiam kher tur a ni," an ti a.


text:
Tin, an inhnial chiam hnuin Petera a tho a, an hnenah : "Unaute u, Jentailten keima kaa Chanchin Tha thu hriaa awih tura Pathianin hmana in zing ata mi ruatzia kha in hria e.


text:
Tin, rilru hretu Pathianin keini min pek ang bawk khan Thlarau Thianghlim an hnenah pe vein an chungah a lawm tih a hriattir a;


text:
Chutichuan min thlahtu leh keini zawh tawh loh nghawngkawl kha tunah zirtirhote chunga nghah tumin engati nge Pathian fin in hnial kalh le?


text:
Anmahni rin ang bawk hian keini pawhin Lalpa Isua khawngaihna avanga chhandam tur niin kan inring si a," a ti a.


text:
Tichuan mipui zawng zawng chu an ngawi reng a, Barnaba leh Paulan Pathianin anmahni hmanga Jentailte zinga chhinchhiahna leh thilmak a tih thu kha an hrilh chhung zawng an ngaithla a.


text:
Pathianin ama hming pu atan an zing ata mite la chhuak turin Jentailte a kan tan tirh dan thu chu Sumeona hian a sawi ta a.


text:
'Chung zawhah chuan ka kir leh ang a, Davida bawkte chim kha ka siam leh ang a, a chhe lai apiang pawh ka rem chho leh ang;


text:
Mi dang, Jentail zawng zawng ka hming mi tawmhote chuan, Lalpa an zawnna'n chu bawkte chu ka tungding ang' tiin.


text:
milem biakna thil bawlhhlawh ei te, inngaih te, sa rehhlum leh thisen eite banna turin an hnenah lehkha thawn zawk i la ka ti ber a ni.


text:
Mosia'n hman lai ata tawh khaw tinah a thu tlangaupuitu a nei thin si a, inkhawmna inahte Chawlhni apiangin a thu chu chhiar a nih thin kha," a ti a.


text:
Tin, tirhkohte, upate, kohhran zawng zawngte nen chuan, an pawla mi thlana Paula leh Barnaba hnenah Antiokei khuaa kaltir tha an ti a; an thlante hming chu Juda (Barsaba an tih) leh Sila an ni a, chu mite chu unaute zinga hotu deuh an ni a.


text:
Tin, hetiangin an ziak a, an kutah an thawn a. "Tirhkohte leh unaute zinga upaten Antiokei khua te, Suria ram te leh Kilikia rama Jentail unau awmte chibai an buk e.


text:
Kan pawl zinga mi tuten emaw thu sawiin an tibuai che u a, in rilru an timangang tih kan hria e, an hnenah thu engmah kan pe si lo a.


text:
Lalpa Isua Krista hming avanga thih dawn lote kal rual hian mi thlante in hnena rawn kaltir ve tha kan ti a.


text:
Chutichuan Juda leh Sila kan rawn tir a nih hi, anni pawhin he'ng thu bawk hi tawngkain an hrilh ang che u.


text:
Thlarau Thianghlim leh keinin, he'ng thu pawimawh lo hi chu, phurrit zual in chungah nghat lo i la a tha kan ti;


text:
milem biakna sa ei te, sa thisen ei te, sa rehhlum ei te, inngaih te bang u la kan ti; he'ng hi in ban chuan in tan a tha ang. Dam takin awm rawh u," tiin.


text:
Chutichuan an tirhin an kal a, Antiokei khua an thleng chhuk a; tin, mipui chu an ko khawm a, lehkha chu an pe a;


text:
Tin, chutah chuan rei deuh an awm hnuin, anmahni tirtute hnena hawng leh turin unaute chuan thlamuang takin anchhuahtir leh ta a.


text:
Paula leh Barnaba erawh chu Antiokei khuaah chuan Lalpa thu zirtir leh hrilin an awm reng a, mi dang tam takte nen.


text:
Tin, ni eng emaw zat hnuah chuan Paulan Barnaba hnenah, "Tunah kal leh i la, khaw tina Lalpa thu kan hrilhna apianga unau awmte kha kan zel i la, an awm dan i en ang," a ti a.


text:
Paula erawh chuan ani chu an hnena hruai tha a ti lo, Pamphulia ramah anmahni a kirsan a, hnathawhnaa an hnena a kal ve tak loh avang khan.


text:
Tichuan nasa takin an lo inhnial ta a, chutichuan an inthen a, Barnaban Marka chu a hnenah a hruai a, Kupra thliarkar lamah lawngin a kal ta a.


text:
Paula erawh chuan Sila a thlang a, unauten Lalpa khawngaihnaa an kawltir hnuin a kal chhuak ta a.Tin, kohhran pawlte chu tinghet zelin Suria leh Kilikia ram a fang chhuak ta.


text:
Tin, Derbe khuaah leh Lustra khuaah chuan a kal bawk a; tin, chutah chuan a hming Timothea zirtir pakhat a awm; ani chu ring ve Juda hmeichhe fapa a ni a, a pa erawh chu Grik a ni;


text:
Paulan ani chu an hnena kal veah a duh a; tichuan chu mi lama Juda awmte avang chuan a serh a tansak a, a pa chu Grik a ni tih an hre vek si a.


text:
Tin, khaw tinah an kal pahin Jerusalem khuaa tirhkoh leh upa awmte thu rel kha zawm atan unaute hnenah an pe zel a.


text:
Tin, Thlarau Thianghlimin Asia rama thu hril a khap avangin Phrugia leh Galatia ram chu an fang chhuak ta a;


text:
tin, Musia ram kiang an thlenin Bethunia rama luh an tum a, nimahsela Isua thlarauin a phal si lo a.


text:
Tin, zanah Paulan mumang angin Makedonia rama mi mi pakhat dingin," Makedonia ramah lo kai la, min pui rawh," tia ngen chiamin a hmu a.


text:
Tin, chu mang chu a man zawh veleh Makedonia ramah chuan kal kan tum ta nghal a, an hnena Chanchin Tha hrilah Pathianin min ko tih kan hria a.


text:
Tin, Troas khua ata lawngin kan chhuak a, tluang takin Samathraki khuaah kan kal a, atukah chuan Neapoli khuaah kan kal leh a;


text:
tin, chuta tang chuan Philippi khuaah kan kal a, chu mi khua chu Makedonia rama khaw pakhat a ni a, chu mi bialah chuan khaw pawimawh ber a ni a, Rom khuaa mi pemte khua a ni. Chu mi khuaah chuan ni tam deuh kan cham a.


text:
Tin, Chawlhniin kulh kawngkhar pawn lamah lui kamah tawngtaina hmun nia kanrinah chuankan kal a; tin, kan thu a, hmeichhe lo kal khawmhote hnenah chuan thu kan sawi a.


text:
Tin, a hming Ludi, puan sen duk zuartu, Thuatira khua a mi, Pathian betu hmeichhe pakhatin kan thu a hria a, tin, Paula thusawi zawm turin Lalpa chuan a thinlung a tivar ta a.


text:
Tin, amah leh a chhungten baptisma an chan zawhin, "Lalpa ring tak zeta mi ruat chuan ka inah lo thleng rawh u," tiin min ngen chiam a, min chelh ta a.


text:
Tin, tawngtaina hmunah chuan kan kal laiin, nula tu emaw ramhuai aienthiam zawlin min tawk a, ani chuan a ai en avangin a pute chu sum tam tak a hmuhtir thin a.


text:
Chu mi chuan Paula leh keini min zui a, "Heng mi chhandamna kawng hrilhtu che u hi, Chungnungber Pathian bawih an nih hi," tiin a au a.


text:
Chutiang chuan ni rei tak a ti thin a. Chutichuan Paula chu a lungni ta lo a,a hawi a,ramhuai hnenah chuan," Isua Krista hmingin a kawchhung ata chhuah thu ka pe a che," a ti a. Tin, chutih lai tak chuan a chhuak ta nghal a.


text:
Tin, a pute chuan an sum hmuhna a bo tih an hriatin, Paula leh Sila chu an man a, hotute hmaah dawr hmunah an hnuk lut a.


text:
Chutichuan mipuite pawh chu tirhkohte bei turin an lo thawk ve a, thu reltute chuan an puante an phih hlihsak a, tianga vuak thu an pe a.


text:
Tin, vawi tam tak an vuak zawhin tan inah an khung a, a vengtu hnenah him taka ven tur an ti tlat a;


text:
chuti kauva thu an pek avangin ani chuan rip chhungnungah a khung a, an keahte chuan thing kawl a buntir tlat a.


text:
Nimahsela zan laiah Paula leh Sila chuan Pathian hnenah an tawngtai a, hla an sa a, mi tangten an ngaithla a;


text:
tin,thawklehkhatah lir nasa takin a lo nghing a,chutichuan tan in lungphumte lam chu a nghing a; tin, kawngkhar zawng zawng a inhawng nghal a, mi tin kawl bunte chu a lo inphelh ta vek a.


text:
Tin, a vengtu chu a muhil a lo harh a, tan in kawngkharte chu inhawngin a hmu a, mi tangte chu an tlan bo emaw a ti a, a khandaih a phawi a, a intihhlum dawn a.


text:
Nimahsela Paula chu aw ring takin a au a, "Engmah intih suh; kan zain hetah kan la awm vek alawm," a ti a.


text:
Tin, a vengtu chuan khawnvarte a lam a, a zuang lut a, hlauva khur chungin Paula leh Sila hmaah a bawkkhup a;


text:
Tin, anni chuan, "Lalpa Isua ring la, tichuan chhandamin i awm ang, nang leh i chhungte nen," an ti a.


text:
Tin,chu mi zanah,chu mi lai la la chuan a hruai a,an vuakna vualte chu a silfai a;tin,anileh a chhungte zawng zawng chuan baptisma an chang ta nghal a.


text:
Tin, a inah a hruai chho a, ei tur a hlui a, tin, Pathian an rin avangin, ani chu a chhungte zawng zawng nen an hlim ta em em a.


text:
Tin, tan in vengtu chuan Paula hnenah an thu a hrilh a, "Thu reltute chuan chhuah tur che uin mi an rawn tir a ni; chuvangin tunah lo chhuak u la, thlamuang takin kal rawh u," a ti a.


text:
Nimahsela Paula chuan an hnenah, "Rom mi kan ni si a, kan thiam leh thiam loh hre loin vantlang mithmuhin min vua a, tan inah min khung a; tunah hian arukin min hnawt chhuak dawn vei a ni maw? a ni tawp lo ang; anmahni ngei lo kal se la min rawn hruai chhuak rawh se," a ti a.


text:
Chutichuan mi mantute chuan chung thu chu thu reltute hnenah chuan an hrilh a. Tin, Rom mi an ni tih an hriat chuan an hlau ta a;


text:
tin, an va kal a, an thlem chiam a, an hruai chhuak a, khua ata chu kal bovah an ngen a,Tin, tan in ata chu an chhuak a, Ludi inah chuan an lut a; tin, unaute chu an hmu a, an thlamuan a, an chhuak ta a.


text:
Tin, tan in ata chu an chhuak a, Ludi inah chuan an lut a; tin, unaute chu an hmu a, an thlamuan a, an chhuak ta a.


text:
Tin, Amphipoli khua leh Apollonia khua an kal pel a, Thessalonika khua an thleng ta a, chutah chuan Judate inkhawmna in a awm a;


text:
tin, Paula a dan pangngaiin an hnenah a lut a, Chawlhni vawi thum Pathian Lehkha Thu atangin khun taka chhutpuiin,


text:
Krista chu hrehawm tuar tur reng a nihzia te, mitthi zing ata pawh tho leh tur reng a nihzia te chu a hrilhfiah a, a tilang thin a; "He Isua, a thu ka hrilh che u hi, amah hi Krista chu a ni," a ti bawk thin a.


text:
Tichuan an zinga thenkhat chu thlemthlukin an awm a,Paula leh Sila chu an pawl ta a; Pathian ngaihsak Grik mipui tam tak leh hmeichhe puipa tam takte nen.


text:
Nimahsela Judaten an huphurh a; dawr hmuna mi sual thatchhia tute emaw an hnenah an hruai a, mipui an ko khawm a, khua zawng zawng chu an chawk buai a; Jasona in an rawn thawng a, vantlang hnena hruai chhuah tumin.


text:
Tin, anni chu an hmu lo a, Jasona leh unau dang tute emaw khaw hotute hnenah an hnuk lut a, an au a, "Khawvel chawk buaitute kha hetah pawh an lo kal a,


text:
Jasona hian a lo thleng vei a; hengho zawng zawng hi, 'A hming Isua, lal dang a awm,' tiin Kaisara thu kalhin an awm thin a ni," an ti a.


text:
Tin, unaute chuan azan azanin Paula leh Sila chu Beroia khuaah an kaltir ta nghal a; chutah an va thlen chuan Judate inkhawmna inah an lut a.


text:
Chuta mite chu Thessalonika khuaa mi ai chuan an lo tha zawk a, chutichuan rilru lawm takin thu chu an pawm a, an thusawi chu a dik leh dik loh hriat nan ni tin Pathian Lehkhaah an zawng thin a;


text:
Chutichuan chungho chuan mi tam takin an ring ta a; Grik hmeichhe zahawm te leh mipate pawh duaiin an ring ta lo bawk a.


text:
Nimahsela Thessalonika khuaa Judahote chuan Paulan Beroia khuaah Pathian thu a hril tih an hriat veleh chutah pawh chuan an va kal a, mipuite an fuih pawrh a, an tibuai leh ta a.


text:
Chutichuan unauten tuifinriat thlenga kal turin Paula chu an tir chhuak ta nghal a. Sila leh Timothea erawh chu chutah chuan an la awm reng a.


text:
Tin, Paula hruaitute chuan Atheni khaw thlengin an hruai a; tin, Sila leh Timothea chu theihtawpa a hnena kal thuaina tur thuchah sinin an haw ta a.


text:
Tin, Paulan Atheni khuaah anni chu a lo nghah lai chuan, khua chu Pathian lema khatin a hmu a, a rilruin a helh ta a.


text:
Chutichuan inkhawmna inah Judate leh Pathian ngaihsakte a hnial thin a, dawr hmunah pawh chuta lo awm apiangte chu ni tin a hnial bawk thin.


text:
Tin, Epikuria mi leh Stoik mi zinga mi fing tute emaw pawhin ani chu an rawn hnial a. A thenin, "He mi kamtam hian eng nge sawi a tum?" an ti a. A thenin, (Isua thu leh Thawhlehna thu a hril avangin), "Ram dang pathiante thu hriltu a ni awm e," an ti a.


text:
Tin, ani chu an chelh a, Areopagi-ah chuan an rawn hruai a, a hnenah, "He zirtirna thar i sawi thin hi min hriattir thei ang em?


text:
Thil mak eng emaw kan bengahte i rawn thlen a ni; chutichuan he'ng thil awmzia hi hriat kan duh e," an ti a.


text:
Atheni khuaa mi zawng zawng chu, an khuaa mikhual awmte pawh, an hman chang apiangin thu thar tawh phawt chu sawiin emaw, a ngaithla talin emaw an awm chawt thin reng a ni.


text:
Tin, Paula chu, Areopagi lai takah chuan a ding a, a sawi a. "Nangni Atheni khuaa mite u, engkimah sakhaw ngaihsak tak mi ni ni tih ka hria e.


text:
Ka len paha in chibai bukate ka en laiin, maicham pakhat, a chungah, 'Hriat Loh Pathian tan' tia ziak ka hmu a ni. Chutichuan hre loa chibai in buk thina kha, chu mia thu chu ka hrilh che u a nih hi.


text:
Pathian, khawvel leh a chhunga thil zawng zawng siamtu chu lei leh van lal a nih avangin kuta sak inahte a awm lo a;


text:
thil tlachham angin mihring kuta rawngbawlsakin a awm hek lo, amah ngei chu engkim hnena nunnate, thawknate leh thil zawng zawngte petu a ni zawk e.


text:
Tin, lei chung zawng zawnga awm turin bul hmun khat vekin hnam tin mi a siam a, an tan hun bite a ruat a, an awmna rite pawh a khamsak a,


text:
Pathian an zawn a, an dap an dap a, an hmuh mial theihna'n; nimahsela ani chuan min hlat lo theuh si a.


text:
Amah avangin kan nung, kan che, kan awm a ni si a; nangmahni hlaphuahthiam tute emaw pawhin, 'Keini pawh a thlahte kan ni si,' tia an sawi ang khan.


text:
Chutichuan Pathian thlahte kan nih ahnuin, Pathian pangti chu rangkachak te, tangka te, lung te mihring themthiam leh remruata chherte ang hi emaw tih, kan rin tur a ni lo e.


text:
Chutichuan Pathianin kan hriat loh laite a haider thin a; nimahsela tunah hian ram tina mi zawng zawng sim tur thu a pe ta a ni, ni a tiam avangin;


text:
chu mi niah chuan a mi ruata chu, leia mite fel takin a ngaihtuahtir ang; chu chu Pathianin amah chu mitthi zing ata kai thoin, mi zawng zawng hnenah a hriattir tawh a ni," tiin.


text:
Tin, mitthi zing ata thawhlehna thu chu an hriat veleh a thenin an nuihsan a; a thenin, "He thu hi i hnenah kan la ngaithla leh ang e," an ti a.


text:
Chutichuan Paula chu an zing ata a chhuak ta a.Nimahsela mi tute emaw a hnenah an tel ta tlat a, an ring ta a; chung zinga thenkhat chu Areopagi-a mi Dionusia leh hmeichhe pakhat a hming Damari leh an hnena mi dangte nen chuan an ni.


text:
Nimahsela mi tute emaw a hnenah an tel ta tlat a, an ring ta a; chung zinga thenkhat chu Areopagi-a mi Dionusia leh hmeichhe pakhat a hming Damari leh an hnena mi dangte nen chuan an ni.


text:
Tin, a hming Akuilia Juda pakhat a hmu a, chu mi chu Ponto rama piang a ni a, Klaudian Juda zawng zawng Rom khua ata chhuah thu a pek avangin a nupui Priskili nen Itali ram ata lo kal hlim an ni a.


text:
Tin, Paula chu, chu mite hnenah chuan a thleng ta a, tin, an hnathawh ang thawk a nih avangin anmahni a hrawn a, an hnenah a thawk ve thin a; an hnathawh chu puan in siam a ni a.


text:
Tin, Chawlhni apiangin inkhawmna inah khun takin thu a hril thin a, Judate leh Grikte chu thlem thluk a tum thin a.


text:
Tin, Sila leh Timothea chu Makedonia ram ata chu an lo chhukin, Paula chu thu hril chauhin a awm ta a, Isua kha Krista chu a ni tih Judate hnenah a hrilhfiah thin a.


text:
Nimahsela an dodala an sawtin Paulan a puan a thing a, an hnenah, "In thihna mawh chu nangmahniin phur ang che u; kei zawng ka hul a ni e; tun achinah Jentailte hnenah ka kal ang," a ti a.


text:
Tin, chuta ta chu a kal a, a hming Tita Justa mi pakhat inah a lut a, chu mi chuan Pathian a be thin a; a in pawh chu inkhawmna in nen a inzawm a ni.


text:
Tin, Krispa, inkhawmna in hotu chuan a chhungte zawng zawng nen Lalpa an ring a, Korinth khuaa mitam tak pawhin an hria a, an ring ve a, baptisma an chang ta a.


text:
kei I hnenah ka awm alawm, tina tur chein tuma'n I chungah kut an thlak lo vang; he khuaah hian mi tam tak ka nei si a," a ti a.


text:
Tin, Galliova Akaia rama lal aiawha a awm laiin Judaten rual takin Paula an bei a, rorelna thutphah hmaah an hruai a,


text:
Tin, Paulan a chhan dawnin, Galliovan Judate hnenah chuan "Judate u, he'ng hi thil dik lo thu emaw thiltih sual emaw tal ni se la, mathei loin ka ngaihsak ang che u a;


text:
nimahsela thute, hmingte, in dan chung thute mai a nih chuan nangmahni'n rel zawk rawh u; kei zawngin chutiang thu chu ngaihtuah ka duh lo e," a ti a.


text:
Tin, Grik mi zawng zawngin inkhawmna in hotu Sosthena an man a, rorel thutphah hmaah chuan an vua a, Galliova chuan chung an thiltih chu engah mah a ngai lo a.


text:
Tin, chu mi hnuah chuan Paula chu ni rei tak a la cham reng a; chu mi zawh chuan unaute chu tawng thain a then a, chuta ta chu Suria ram lamah lawngin a kal ta a, a hnenah Priskili leh Akuila chu an kal ve bawk a; Paulan thutiam a neih avangin Kenkriai khuaah a lu a met zet a.


text:
Tin, Ephesi khua chu an thleng a,chutah chuan anni chu a hnutchhiah ta a;ani erawh chu inkhawmna inah a lut a, Judate hnenah khun takin thu a sawi rih a.


text:
Pathianin a phal chuan in hnenah ka lo kal leh ang," tiin tawng thain a then a, Ephesi khua ata chu lawngin a kal ta a.


text:
Tin, lawng ata chu Kaisari khuaah a chhuak a, Jerusalem khuaah a han kal a, kohhranhote chu chibai a buk a; tin, chu mi zawhah chuan Antiokei khuaah a zuk kal ta a.


text:
Tin, chutah chuan rei ngial a awm hnuin a kal leh a, zirtirho zawng zawng tinghetin Galatia ram leh Phrugia ram chu a fang chhuak vek a.


text:
Tin, Juda pakhat, a hming Appollova, Aleksandria khuaa piang, mi fing tak, Ephesi khuaah chuan a zuk kal a; ani chuan Pathian Lehkha Thute a hre nasa em em a.


text:
Chu mi chu Lalpa Kawng thu zir tawh a ni a, rilrua thahnemngai tak a nih avangin Isua chanchin chu ngun takin a hril a, a zirtir thin a, Johana baptisma thu chauh a hre si a.


text:
Tin, inkhawmna inah huai takin thu a sawi tan ta a. Chutichuan Priskili leh Akuila chuan a thusawi an hriatin an inah an hruai a, a hnenah Pathian Kawng thu fel lehzualin an hrilhfiah ta a.


text:
Tin, ani chuan Akaia rama kal kai a tum veleh unauten an fuih a, amah an lo lawmna turin zirtirhote hnenah lehkha an ziaksak a; tin, a thlen chuanin Pathian khawngaihna avanga ringtute chu, nasa takin a pui a;vantlang hriatin Judate chu nasa takin a tidang a, Pathian Lehkha Thu hmangin Isua kha Krista chu a ni tih a hriattir thin a.


text:
vantlang hriatin Judate chu nasa takin a tidang a, Pathian Lehkha Thu hmangin Isua kha Krista chu a ni tih a hriattir thin a.


text:
Tin, Paula chuan khaw chhak bial a fang chhuak zet a, Apollova Korinth khuaa a awm hlan khan Ephesi khua chu a thleng a, zirtirho tute emaw a hmu a;


text:
tin, ani chuan an hnenah, "In rin tirh lai khan Thlarau Thianghlim in chang em?" a ti a. Tin, anni chuan a hnenah, "Chang lo, Thlarau Thianghlim a awm tih reng hriat pawh kan hre lo," an ti a.


text:
Tin, Paula chuan, "Johana kha chuan mi hnenah, 'Mi rawn zuitu tur (Isua) chu in la ring tur a ni,' tiin simna baptismain a baptis thin a nih kha," a ti a.


text:
Tin, Paulan an chungah a kut a nghat a, Thlarau Thianghlim chu a chungah a lo thleng ta a; tichuan tawng hriat lohtein thu an sawi a, Pathian thu pawh an hril ta a.


text:
Tin, Paula chu inkhawmna inah a lut thin a, thla thum lai huai takin thu a sawi a, Pathian ram kawng thu-ah chuan mi a hnial a, mi a thlemthlu thin a.


text:
Nimahsela a then an tihmawh a, an awih duh loh a, mipui hmaah Kawng chu an sawichhiat veleh chuan, ani chuan anmahni a kalsan a, zirtirhote chu a kai hrang a, ni tinTuranna zirtirna inah mi a hnial thin a.


text:
Chutiang hlirin kum hnih lai a ti a; chutichuan Asia rama awm zawng zawng Judate leh Grikte pawhin Lalpa thu chu an hre ta hial a.


text:
chutichuan a taksa ata inhrukna puante emaw, fenthuahte emaw damlote hnenah an rawn keng a, an nate a reh thin a, an kawchhung ata ramhuaite pawh an chhuak thin a.


text:
Tin, thiam zuara vak vak Juda mi tuten emaw, "Paulan a thu a tlangaupui thin Isua hmingin kan vau a che," tiin ramhuai paite chungah Lalpa Isua hming an lam vei thin a.


text:
Nimahsela ramhuaiin an hnenah, "Isua ka awih e, Paula pawh ka hria e, nangni erawh chu tu nge maw in nih le?" a ti a, a chhang a.


text:
Tin, ramhuai pai chuan a rawn zuan a, an za chuan a hneh a, a ngam ta zawk a, chutichuan chu mi in ata chu saruak leh inhliamin an tlan chhuak ta hial a.


text:
Chutichuan Ephesi khuaa awm zawng zawng, Judate leh Grikte hnenah pawh, chu mi thu chu a thang ta a; tichuan an zain an hlau a, Lalpa Isua hming a lian ta a.


text:
Dawihmang a then tam tak pawhin an lehkhabute an rawn la khawm a, mi zawng zawng mithmuhah an hal ta a,tin, a man an chhut a,cheng singnga niin an hria.


text:
Tin, chung zawhah chuan Paulan, Makedonia ram leh Akaia ram chu fan chhuah riha Jerusalem khuaa kal a rilruk a, "Chuta ka kal zawh chuan Rom khua ka tlawh bawk tur a ni," a ti a.


text:
Chutichuan a rawngbawltu pahnih, Timothea leh Erasta chu Makedonia ramah a kaltir zet a, ani erawh chu Asia ramah a awm rih a.


text:
Mi pakhat, a hming Demetria, tangkarua chhera tangkaruaa Diani lem siamtu chuan, a siam thiamte hnenah inhlawhfakna tam tak a pe thin a;


text:
chu mi chuan anni chu a ko khawm a, an hnathawh ang thawktute nen; tin, an hnenah, "Pute u, he hna hi kan hausakna a ni tih in hria e.


text:
Hetah Ephesi khua chauhvah hian ni loin, Asia ram khawvel zawng zawng thawah pawh he Paula hian,'Kuta siam pathiante hi pathian an ni lo,'tiin mi tam tak a thlemthlu a, a pakaitir zo tawh a ni tih nangni ngei pawhin in hmuin in hre bawk a:


text:
chutichuan kan hnathawh a lan ang tih a hlauhawm chauh hi a ni lo a, pathiannu ropui tak Diani biak in pawh hi an rawn ngai tlawm ang a, Asia rama mi zawng zawng leh khawvela miin an biak thin hi, a ropui tehlul nen, a tlawm ang tih a hlauhawm bawk a ni," a ti a.


text:
Tin, chung thu chu an hriat veleh an thinur ta em em a, "Ephesi khuaa mi Diani hi ropui tak a ni!" tiin an au a.


text:
Tichuan akhuain an buai ta vek a, Gaia leh Aristarka, Makedonia rama mi, Paula hnungzuitute chu an man a, arualin ennawm inah an tlanpui chiam a.


text:
Tin, Asia ram hotu berte zinga thenkhat tute emaw Paula thiante an ni a, a hnenah mi an tir a, ennawm inah chuan lut lui lo turin an thlem chiam a.


text:
Tin, awmkhawmhote chu an buai a, mi tam zawkin an inkhawm chhan pawh an hre lo a, chuvangin thenkhat thu pakhatin an au a, thenkhat thu dangin an au a.


text:
Tin, mipui zinga mi thenkhatin Aleksandra chu an thiamna thu sawi dan tur chu an hrilh a, Judaten ani chu mi hma lamah an nam phei a. Tin, Aleksandra chuan a kutin a zap a, mi zawng zawng hnenah chuan an thiamna thu sawi a tum a.


text:
Nimahsela ani chu Juda mi a ni tih an hriat veleh, darkar hnih lai aw rual takin, "Ephesi khuaa mi Diani hi ropui tak a ni!" ti hlirin an au an au a.


text:
Tin, khaw lehkhaziaktuin mipui chu a uidaih zawh chuan, "Ephesi khuaa mite u,Diani ropui tak biak in leh van atanga milem tla kha, Ephesi khuaa mite hi a vengtu in ni tih tu nge hre lo awm ni?


text:
Chutichuan he'ng thu hi hnial rual a nih loh ahnuin, in ngawi reng tur a ni, thu dawn loin engmah in ti tur a ni lo.


text:
Heng mi, heta in rawn hruaite hi, biak in suamhmangte an ni hek lo, kan pathiannu sawichhetu lah an ni hek lo.


text:
Chutichuan Demetria leh a thian themthiamte pawhin tu lakah pawh thupawi an neih chuan, thupawi sawina inte chu hawn sa a ni alawm, lal aiawhtute pawh an awm a; inchhal rawh se.


text:
Vawiinah bengchhen avang hian chhal hlauhawmin kan awm tak hi a bul awm si loin; chuti chu a ni si a he inkhawm chhan hi engmah kan sawi theih dawn loh hi," a ti a.Tin, chutiang thu a sawi zawh chuan awmkhawmhote chu an tintir ta a.


text:
Tin, bengchheng chu a reh zawhin, Paulan zirtirhote a kohtir a, a fuih a, tawng thain a then a. Makedonia rama kal turin a chhuak ta a.


text:
Tin,chutah chuan thla thum a thang hnuin Suria ram lamah lawngin a kal dawn a judaten amah an phiar avangin Makedonia ramah hawn tlang a tum leh ta zawk a.


text:
Tin, Purrha fapa Sopata, Beroia khuaa mi te, Thessalonika khuaa mi Aristarka leh Sekunda te, Derbe khua mi Gaia te, Timothea te, Asia rama mi Tukika leh Trophima te a hnenah Asia ram thlengin an kal ve a.


text:
Keini erawh chu chhang dawidim telh loh ni zawng zawng hnuah chuan Philippi khua ata chu lawngin kan chhuak a, ni nga chinah Troas khuaah an hnen kan thleng a; chutah chuan ni sarih kan cham a.


text:
Tin, ni sarih ni hmasa berah chuan chhang phel tura kan awm khawm laiin, Paulan atuka kal a tum avangin an hnenah khun takin thu a hril a; zan lai thlengin thu a sawi zel a.


text:
Tin, a hming Eutuka, tlangval pakhat tukverhah chuan a thu a, a lo muthlu a lo muthlu a. Tin, Paulan thu a sawi rei tak avangin ani chuan a mutchhuak a tuar ta lo a, in chhawng thumna atang chuan a tla ta a, a thiin an char a.


text:
Nimahsela Paula a chhuk a, a chungah a bawh a, a pawm a, "Thlaphang suh u, a hnuk a lo la chat lo e," a ti a.


text:
Tin, Paula a chho leh a, chhang chu a phel a, chaw a ei a, rei tak, khawvar thleng hialin an hnenah thukhawchang a sawi a, chu mi hnuah chuan a kal ta a.


text:
Tin, keini erawh chu lawngah kan lo kal tawh a, Assi khaw pan turin lawng chuan kan lo chhuak hmasa a, chutah chuan Paula chu lo chuantir kan tum a; ani chuan kea lo kal a tum avangin chutiangin aman a ruat reng a ni a.


text:
Tin, chuta tang chuan lawngin kan kel leh a, atukah chuan Kia thliarkar zawn kan thleng a; tin, atuk lehah Sami thliarkar kan tlawh a; tin atuk lehah chuan Meliti khua kan thleng leh a.


text:
Tin, Paulan Asia rama awm rei a duh loh avangin Ephesi khua chu lawngin pelh a tum sa reng a ni, a theih chuan Jerusalem khuaah Pentikost ni nan a tum a, a kal hmanhmawh a ni.


text:
Tin, a hnen an lo thlenin ani chuan an hnenah : "Asia ram ka tlawh tirh ni ata kha in hnena ka awm chhung zawng khan ka awmzia kha in hria e;


text:
thuhnuairawlh ber chung leh, Judaten mi phiar avanga mittui tla leh, thil hrehawm ka chunga tlate tuar chungin, Lalpa rawng ka bawl thin kha;


text:
khati khan a sawt tur thu in hnenah engmah hrilh ka tim lo a, vantlang zingah te, in tinah te ka zirtir thin che u a,


text:
Judate leh Grikte hnenah pawh Pathian lama rilru lamlet thu leh, kan Lalpa Isua Krista lam rin tur thu ka hriattir thin kha.


text:
Tin hre rawh u, tunah hian rilrua kal lo thei lo va ka inhriat avangin, Jerusalem khuaah ka kal dawn hi, chutah chuan ka chunga thil lo thleng tur chin ka hre lo e;


text:
Thlarau Thianghlimin, 'Phuarna leh hrehawmnain a hmuak a che,' tiin khaw tinah mi hriattir thin, chung chauh chu ka hria a ni.


text:
Nimahsela ka tlansiakna kawng ka hmabak hlen tur leh, Pathian khawngaihna Chanchin Tha hriattir tur, Lalpa Isua hnenah kha mi rawngbawl hna ka hmuh kha thawk zo phawt i la, ka nun pawh thlakhlelh tlakah ka ruat lo e.


text:
Tin, hre rawh u, nangni zawng zawng, Pathian ram thu tlangaupui zela ka vah ka vah thinnate hian ka hmel in hmu leh tawh lo ang tih ka hria e.


text:
Pathian kohhranho, ama thisena a leite chu chawm turin nangmahni leh in hote zawng zawng chungah chuan fimkhur rawh u, Thlarau Thianghlimin an chunga hotuah a siam che u hi.


text:
Chuvangin ngaihven rawh u; kum thum meuh, mittui tla chunga, achhun azana mi tin zilh ka ban loh kha hre reng rawh u.


text:
Tunah hian Pathian leh a khawngaihna thu-ah ka kawltir a che u, chu chuan a siam lian thei che u a, mi rilru thianghlimte zingah ro chan a neihtir thei bawk a che u.


text:
Engkim ka tih apiangah ka tihhmuh thin che u kha, chutianga thawk rim chung leh, Lalpa Isua thu hre reng chungin mi chak lote in tanpui tur a ni; amah ngeiin, 'Englo lak aiin pekin lukhawng a nei zawk,' a tih kha," a ti a.


text:
Tin, an za chuan an tap zawih zawih a, Paula chu pawmin an fawp ngawih ngawih a,a hmel an hmuh leh tawh loh tur thu a sawi chu an lungngaihna ber a ni. Tin, lawng thleng chuan amah an thlah ta a.


text:
a hmel an hmuh leh tawh loh tur thu a sawi chu an lungngaihna ber a ni. Tin, lawng thleng chuan amah an thlah ta a.


text:
Tin, anni nen chuan kan inthen a, lawngin kan chhuak a, chu mi hnuah chuan ngil takin Koi thliarkar kan thleng a, tin, atukah Rodi thliarkar kan thleng leh a, chuta tangin kan kal zel a, Patara khua kan thleng a;


text:
Tin, Kupra thliarkar kan hmu a, vei lam chhawnin kan pel a, Suria ram lamah kan kal zel a, Turi khuaah chuan khawmualah kan chhuak ta rih a; chutah chuan lawnga bungrua thiar chhuah tur a ni a.


text:
Tin, zirtirhote kan zawng chhuak a, chutah chuan ni sarih kan cham a; tin, anni chuan Thlarau hrilhin,Paula hnenah Jerusalem khua tlawh loh tur an ti a.


text:
Nimahsela chung ni zawhah chuan kan chhuak a, kan kal ta a, unaute chuan an zain, an nupui fanaute nen daipawn thlengin min thlah a; tin, tuifinriat kamah chuan kan thingthi a, kan tawngtai a.


text:
Tin, Turi khua ata lawnga kan kal zawh chuan Ptolemai khua kan thleng a, unaute chibai kan buk a, an hnenah ni khat kan cham a.


text:
Tin, atukah chuan kan chhuak a, Kaisari khua kan thleng a; tin, Chanchin Tha hriltu Philipa inah kan lut a, ani chu pasarihte zinga pakhat a ni a, a hnenah kan cham a.


text:
Tin, chutah chuan ni tam tak kan cham a, chu mi lai chuan Judai ram ata a hming Agaba zawlnei pakhat a lo chhuk a.


text:
Tin, kan hnenah a lo kal a, Paula kawnghren a la a, a kete, a kutte amahin a inphuar a, tin, " 'Jerusalem khuaa Judate chuan hetiang hian he kawnghren neitu hi an phuar ang a, Jentailte kutah an pe bawk ang,' Thlarau Thianghlimin a ti e," a ti a.


text:
Tin, chung thu chu kan hriat veleh keini leh chu mi khuaa mite chuan Paula chu Jerusalem khuaa han kal lo turin kan ngen chiam a.


text:
Tin, Paula chuan a chhang a, "Eng in ti nge ni, in tah in tah a, ka lung in tihchhiat? Lalpa Isua hming avang chuan Jerusalem khuaa phuar chang ka huam lo a, thih pawh ka huam a sin," a ti a.


text:
Kaisari khuaa mi zirtirho tute emaw kan hnenah an kal ve a, anni chuan a hming Mnasona, zirtir hmasa pawl, Kupra thliarkara mi pakhat kan thlen in pa tur chu an hruai ve a.


text:
A tukah chuan Paula hoin Jakoba hnenah kan lut a; chutah chuan kohhran upate zawng zawng pawh an awm a.


text:
Tin, Paulan anmahni chibai a buk zawhin, a rawngbawlna hmanga Pathianin Jentailte zinga thil a tihtir apiang chu akip akawiin a sawi a.


text:
Tin, unaute chuan chung thu chu an hriatin Pathian an chawimawi a; tin, Paula hnenah chuan, "Unaupa, Judate zinga ringtute tamzia i hmu a; an zain Dan chungah thahnem an ngai bawk a;


text:
tin, nangin Jentailte zinga Juda awmte zawng zawng hnenah chuan an fate serh tan loh tur leh dan anga awm loh tur, tiin Mosia thlauhthlakna tur i zirtir thin tih mi kaah i thu hi an hria a.


text:
chung mite chu hruai la, an hnenah inthian fai ve la, an lu an meh theih nan an tan sum seng rawh; chutichuan mi zawng zawngin mi kaa i thu an hriat apiang kha, tih tak a ni lo tih an hria ang a, nangmah ngei pawh Dan zawhin fel takin i awm ve zawk tih an hre dawn nia.


text:
Jentailte zinga ringtute chungchang thu zawng, milem biakna thil ei kawngah te, sa thisen ei kawngah te, sa rehhlum ei kawngah te, inngaih kawngah te an inthiarfihlim tur a ni, tiin kan rel a, kan ziak tawh kha," an ti a.


text:
Tin, atukah chuan Paulan mipate chu a hruai a,an hnenah a inthian fai ve a, Pathian biak inah chuan a lut a, an tana sa talh theuh tur a peksak hma loh chuan inthen faina ni an nei rih dawn tih puithiam hnenah a hrilh lawk a.


text:
Tin, ni sarih chu a tlin dawn ruaiin Asia rama Judate chuan Paula chu Pathian biak inah chuan an hmu a, mipui zawng zawng an fuihpawrh a, ani chu an man a.


text:
an au a, "Israel mite u, min pui rawh u! He mi hi ram tinah mi zawng zawng hnenah, Juda mi te, Dan te, he in te sawichhetu kha a nih hi; chu lo pawh, Pathian biak inah hian Grik mite pawh a luhpui a, he in thianghlim hi a tibawlhhlawh tawh a ni," an ti a.


text:
(Chu mi hmain khuaah chuan Ephesi khuaa mi Trophima chu a hnenah an hmu a, Paulan chu mi chu Pathian biak inah a luhpui an ring a ni).


text:
Tin, akhuain an phu ta mur mur a, mite chu an tlan khawm a; Paula an man a, Pathian biak in ata an hnuk chhuak a; kawngte chu an khar ta nghal a.


text:
Tin, ani chu tihhlum an tum lai chuan Jerusalem khuaa mi zawng zawng an buai tih thu chu sipai pawl hotu lal ber hnen a han thleng a.


text:
Tin, ani chuan sipaite leh sipai za hotute a hruai ta nghal a, an hnenah a tlan chhuk a; tin, anni chuan hotu lal ber leh sipaite chu an hmuh veleh Paula vuak an bang ta a.


text:
Tin, hotu lal ber chuan a rawn hnaih a, Paula chu a chelh a,khaidiat pahnih buntir thu a pe a; tu nge a nih a, eng nge a tih a zawt a.


text:
Tin, mipui zingah chuan a then thu khatin an au a, a then thu dangin an au a; tin, bengchheng avangin a ziazang a hre thei lo a, kulhbinga hruai luh thu a pe a,


text:
Tin, Paulan kailawn a thlen laiin mipuiin an beih nasat avangin sipaiten ani chu an chawi kang zel a;


text:
Tin, Paula chu kulhbingah chuan an hruai luh dawn laiin, ani chuan sipai hotu lal ber hnenah chuan, "I hnenah thu kamkhat ka sawi thei ang em?" a ti a. Tin, ani chuan, "Grik tawng i hria elo?


text:
Hmana mite fuihpawrha mihring philhmangho sangli thlalera hruai chhuaktu Aigupta rama mi kha i ni lo em ni?" a ti a.


text:
Paula erawh chuan, "Juda mi, Kilikia rama Tarsa khuaa mi ka ni, khaw namena awm ka ni lo; mi khawngaih la, mi zawng zawng hnenah thu mi hrilhtir rawh," a ti a.Tin,a remtih veleh Paula chu kailawnah chuan a ding a,mi zawng zawng ngawihna'n a kutin a zap a; tin, an ngawih thuap veleh Hebrai tawngin an hnenah:


text:
Tin,a remtih veleh Paula chu kailawnah chuan a ding a,mi zawng zawng ngawihna'n a kutin a zap a; tin, an ngawih thuap veleh Hebrai tawngin an hnenah:


text:
Juda mi ka ni, Kilikia rama Tarsa khuaa piang ka ni, nimahsela he khuaah hian Gamaliela ke bulah chuan zira sei lian ka ni, min thlahtute Dan awmze khermei tak chu zir thina awm ka ni, vawiina nangmahni zawng zawng ang tak hian, Pathian tana thahnem bawk thin ka ni.


text:
Tin, he Kawnga mite hi tihlum hial khawpin ka tiduhdah thin a, ahmei apain ka phuar a, tan inah ka khungtir thin a.


text:
Puithiam Lalber leh upate zawng zawng pawhin chung thu chu mi hriatpui thei e, an hnen ata pawh unaute pek atan lehkha ka hmuh kha; tin, Damaska khuaa awm apiang an hrem atan, phuar chunga Jerusalem khuaa hruai turin ka kal kha.


text:
Tin, ka kal a, Damaska khaw kiang kan thlen chuan chawfak hun laiin, thawk lehkhatan van ata eng nasa tak ka velan a lo eng ta phut a;


text:
tin, leiah ka tlu a, ka hnenah, "Saula, Saula, nangin engati nge mi tihduhdah hi?" tiin aw ka hria a.


text:
Tin, keiin, 'Lalpa, tu nge i nih?' tiin ka chhang a. Tin, ani chuan ka hnenah, 'Nazaret Isua, i tihduhdah hi ka ni,' a ti a.


text:
Tin, keiin, 'Lalpa, eng nge ka tih ang?' ka ti a. Tin, Lalpa chuan ka hnenah, 'Tho la, Damaska khuaah lut rawh, thil zawng zawng i tih tura ruat apiang an hrilh ang che,' a ti a.


text:
Tin, chu eng ropui avang chuan khua ka hmu thei ta lo a, ka thianten kutin min kai a, Damaska khuaah ka lut ta a.


text:
Tin, mi pakhat, Anania, Dan kawnga Pathian ngaihsak leh chuta Juda awmte zawng zawng hnena hmingtha chu,


text:
ka hnenah a lo kal a, ka kiangah a ding a, ka hnenah, 'Ka nau Saul, mit var nei rawh,' mi ti a. Tin, chu mi lai tak chuan amah ka han hmu ta a.


text:
Tin, ani chuan, 'Min thlahtute Pathianin a duhzawng hriaah leh Mi Feltaka chu hmu a, a tawngka hriaah pawh a ruat tawh che a.


text:
Tin, engati nge i la awm reng le? Tho la, ama hming lam chungin baptisma chang la, i sualte tlengfai ta che,' mi ti a.


text:
tin, 'Hmanhmawh la, Jerusalem khua ata chhuak rawh; ka chanchin i hrilh tur chu an pawm dawh loh hi,' a mi tih lai ka hmu a.


text:
Tin, keiin, 'Lalpa, inkhawmna in tina a ringtu che apiang, tan inah ka khung a, ka vuak thin kha an hre si a;


text:
tin, i thu hretu Stephana thisen an chhuah lai khan kei pawh a kiangah ka ding a, ka lo remti a, a tihlumtute puante ka veng hlawm bawk a ni,'ka ti a.


text:
Tin, ani chuan, 'Kal rawh, heta tangin hla taka Jentailte hnenah ka tir zawk ang che,' mi ti ta a," a ti a.


text:
Tin, chu thu thleng chuan an ngaithla a; tin, aw ring takin, "Mi hetiang nek hi khawvel ata tiboral rawh u; nung tui a ni lo e," an ti ta a.


text:
chutichuan sipai hotu lal ber chuan Paula chu kulhbing chhunga hruai luh thu a pe a, a chungah chuti ema an au chhan chu hriatna'n vuak chunga chhal turin a ti a.


text:
Tin, savun hruia an phuar belhbawm zawhin, Paulan a kianga ding sipai za hotu hnenah chuan, "Rom mi reng reng in vaw thei em ni, thiam l oh chantir hnu pawh ni leh nghal si lo?" a ti a.


text:
Tin, sipai za hotu chuan chu chu a hriat veleh, sipai hotu lal ber hnenah chuan a kal a. "I thil tih tur hi fimkhur teh khai! He mi hi Rom mi a lo ni e," a ti a, a hrilh a.


text:
Tin, sipai hotu lal ber chu a lo kal a, a hnenah, "Rom mi i ni maw? Mi hrilh rawh," a ti a. Tin, ani chuan, "Ni e," a ti a.


text:
Tin, sipai hotu lal ber chuan, "Chu mi khuaa mi ni turin kei zawngin tangka tam tak ka seng a sin," a ti a, a chhang a. Tin, Paula chuan, "Kei zawng Rom mi renga piang ka ni," a ti a.


text:
Tichuan nghaisa chunga chhal tumte chuan ani chu an kalsan ta nghal a; sipai hotu lal ber pawhin Rom mi a ni tih a hriat chuan a hlau a, a phuar avangin a hlau bawk a.Tin, atukah Judaten chuan eng vangin nge Paula an hek tih hriat fel tumin, sipai hotu lal ber chuan ani chu a phelh a, puithiam lalte leh roreltu zawng zawngte inkhawm tur thu a pe a, Paula a hruai chhuak a, an hmaah a dintir ta a.


text:
Tin, atukah Judaten chuan eng vangin nge Paula an hek tih hriat fel tumin, sipai hotu lal ber chuan ani chu a phelh a, puithiam lalte leh roreltu zawng zawngte inkhawm tur thu a pe a, Paula a hruai chhuak a, an hmaah a dintir ta a.


text:
Tin, Paula chuan roreltute chu a en reng a, "Unaute u, vawiin thlengin Pathian mithmuha tha lama ka hriat apiang tiin ka awm thin e," a ti a.


text:
Tin, Paula chuan a hnenah, "Nang lung pal hnawih varpa, Pathianin a beng zawk ang che; nang, Dan anga mi ngaituah turin i thu a, Dan lo anga mi ben tur i ti vei a ni maw?" a ti a.


text:
Tin, Paulan, "Unaute u, Puithiam Lalber a ni tih ka hre lo a ni; 'I chipuite hotu chungah thu tha lo sawi suh,'tih pawh ziak a ni si a," a ti a.


text:
Tin, Paulan a then Saddukaite, a then Pharisaite an ni tih a lo hriatin roreltute zingah chuan a au a, "Unaute u, Pharisai ka ni, Pharisai fapa pawh ka ni; mitthi thawhleh beiseina thu-ah chhuahchhalin ka awm a nih hi," a ti a.


text:
Tin, chu chu a sawi zawh chuan Pharisaite leh Saddukaite an lo inhnial a, roreltute chu an inkhing ta a.


text:
(Saddukaihoten, "Mitthi thawhlehna reng a awm lo, vantirhkohte, thlaraute pawh a awm hek lo," an ti thin; Pharisaihote erawh chuan chu mi kawng pahnih chu a awm tih an awih si a).


text:
Tichuan nasa takin an buai ta a; Pharisaite lama mi lehkhaziaktute thenkhat an ding a, an hnial a, "He mi hi engmah a sualna kan hre lo e; thlarau pawhin vantirhkoh pawhin ani hi bia pawh ni se la, eng nge pawi ang?"an ti a.


text:
Tin, an inhnial nasat deuh deuh avangin sipai hotu lal ber chuan Paula an pawh sawm a hlau a, sipaite hnenah, zuk kala an zing ata kulhbinga han hruai chho lui turin a ti a.


text:
Tin, azanah chuan Lalpa chu Paula kiangah a ding a, "Thlamuang takin awm rawh, Jerusalem khuaa ka thu i hriattir ang bawk hian Rom khuaah pawh i hriattir tur a ni," a ti a.


text:
Tin, ni a chhuahin Judate an tangrual a, Paula an thah hma loh zawng engmah eia bar lo turin chhia an inchham a.


text:
Tin, anni chu puithiam lalte leh upate hnenah an kal a, "Paula kan thah hma loh zawng engmah tem lo turin chhia kan chham ta vek a ni.


text:
Chuvangin nangnin, roreltute nen a thu fel lehzuala ngaihtuah tum angin, in hnena hruai thla turin sipai hotu lal ber hnenah pehhel deuhin han sawi rawh u; in kiang hnai a thlen hma pawhin, keini amah that turin kan inpeih reng e," an ti a.


text:
Nimahsela Paula farnua fapain an chan thu chu a lo hria a, kulhbingah chuan a va lut a, Paula chu a va hrilh a.


text:
Tin, Paula chuan sipai zahotu pakhat a ko a, "He tlangval hi hotu lal ber hnenah chuan hruai rawh; a hnenah thu eng emaw sawi tur a nei a ni awm e," a ti a.


text:
Chutichuan sipai hotu lal ber hnenah chuan a va hruai a, "Paula, mi tang khan mi ko a, he tlangval hi i hnena rawn hruai turin mi tir a, i hnenah thu eng emaw sawi tur a nei a ni awm e," a ti a.


text:
Tin, sipai hotu lal ber chuan a kutah a chelh a, a kal hranpui a, arukin, "Engnge mi hrilh tur i neih chu?" tiin a zawt a.


text:
Tin, ani chuan, "Paula thu chu fel lehzual deuha i ngaihtuah tur angin naktukah roreltute hnena hruai chhuk turin Judaten dil che an remti tlang a.


text:
Nimahsela an thu lo awih suh ang che; an zinga mi sawmli aia tamin an chang reng a, chu mite chuan amah an thah hma loh chu engmah eia bar lo turin chhia an chham a; tunah hian i thu nghakin inpeih sain an awm reng a ni," a ti a.


text:
Tin, sipai hotu lal ber chuan tlangval chu a kaltir a, "Heng thu hi mi lo hriattir tawh tih tumah hrilh suh ang che," a ti tlat a.


text:
Tin, sipai za hotu pahnih a ko a, "Zan mut reh hunah Kaisari khaw thlenga kal turin sipai zahnih nen, sakawr chung chuang mi sawmsarih nen, fei keng mi zahnih nen siam rawh u," a ti a;


text:
tin, Ram Awptu Felika hnenah chuan him taka an thlentir theihna'n Paula an chuantirna turin sate lo siam tur a ti bawk a.


text:
He mi hi Judaten an man a, an thah dawn laiin an hnenah sipaite hruaiin ka kal a, Rom mi a ni tih ka hria a, ka chhan chhuak ta a.


text:
chutichuan an dan thu engahte emaw hek a ni tih ka hria a, nimahsela an hekna thu-ah thihna leh phuarna khawp meuh turin engmah ka hre si lo.


text:
Tin, Judaten amah an chang tih miin mi hriattir veleh i hnenah ani hi ka rawn tir ta nghal a ni, a hektute pawh a chunga thupawi an neih apiang i hmaa sawi turin thu ka pe bawk a," tiin.


text:
Chutichuan sipaite chuan a thupek ang chuan Paula chu azan azanin an hruai a, Antipatri khua an thlenpui a.


text:
Tin, atukah chuan sakawr chung chuang mite chu a hnena kal zel turin an kirsan a, kulhbingah chuan an kal leh ta a;


text:
tin, anni chu Kaisari khua chu an thleng a, Ram Awptu hnenah lehkha chu an pe a, Paula pawh a hmaah an dintir a.


text:
Tin, Ram Awptu chuan a chhiar zawhin Paula awmna ram a zawt a. Tin, Kilikia rama mi a ni tih a hriat veleh," A hektu che pawh chu an lo thlen hunah i thupawi ka ngaihtuah ang," a ti a. Tin, Heroda inah ven tur thu a pe a.


text:
A hektu che pawh chu an lo thlen hunah i thupawi ka ngaihtuah ang," a ti a. Tin, Heroda inah ven tur thu a pe a.


text:
Tin, ni nga chinah puithiam Lalber Anania a lo thleng chhuk a, upa tute emaw nen, a hming Tertulla thusawi thiam pakhat nen; tin, Paula chunga thupawi chu Ram awptu hnenah an sawi a.


text:
Tin, Paula chu an koh chhuah hnu chuan Tertulla chuan amah a hek tan a: "Felik tha ber, nangmaha zarah thlamuang em emin kan awm avang leh, i enkawl avanga he chite tan hian sualte khap thatin a awm thin avangin,


text:
Amaherawhchu i tan ninawm lutuk nih ka duh lo a, i nunnemnain thu kamkhat erawh chu min ngaihthlaksak turin ka ngen a che.


text:
He mi hi mi huatthlala tak, khawvela Judateho zawng zawng chawk buaitu leh Nazaret mite pawla an tupa ber pakhat a nih kan hria a;


text:
kan dan anga a chungthu relsak kan tum a ni a; mahse, sipai hotu lal ber Lusia a lo kal a, kan kuta ta min lak luihsak a, amah hektute i hmaa lo kal turin thu min pe ta a ni,


text:
Tin, Ram Awptu chuan thu sawi tura Paula chu kuta a zah veleh Paula chuan, "Nang kum tam tak he chite rorelsaktu hi i nih ka hriat avangin lawm takin ka thiamna thu ka sawi dawn hi.


text:
Jerusalem khuaah Pathian be turin ka han kal achin chu ni sawm leh ni hnih lo liam a la ni lo ang tih I la hre thei ang;


text:
Pathian biak inah pawh, inkhawmna inahte pawh, khuaah pawh tumah ka hnial leh mipui ka fuihpawrh annin mi hmu hek lo;


text:
Nimahsela he thu hi i hnenah ka inpuang ang, 'pawl hrang' an tih Kawng dan angin min thlahtute Pathian ka be thin. Dan leh Zawlneite Lehkhabua ziak zawng zawng ringin;


text:
tin, mi felte leh fel lote thawhlehna a awm ang tih Pathian lamah ka beisei a, henghote pawh hian chung chu an awih ve bawk si a;


text:
chu mi avang chuan Pathian hnen lamah leh mihring hnenah pawh rilru sual lo mawlh hi vawn fo ka tum thin.


text:
tin, chung thil ka pek lai chuan mipui tel loin, bengchheng loin, Pathian biak inah thianghlimin mi hmu a.


text:
Nimahsela chutah chuan Asia rama mi Juda tute emaw an awm kha, chungte chuan ka chungah thu an neih chuan hetah hian i hmaa awmin mi hek tur a ni.


text:
A nih loh leh, he'ng mite ngei hian roreltute hmaa ka din lai khan, ka tihsual eng nge an hmuh sawi rawh se,


text:
he thu kamkhat avang hian a nih nghal loh chuan, an zinga dingin, 'Mitthi thawhlehna thu-ah ka awm a nih hi,' ka tih kha," a ti a, a chhang a.


text:
Tin, Felika chuan Kawng thu chu a lo hre hle tawh a, "Sipai hotu lal ber Lusia chu a lo thlen chhuk hunah in thu ka la rem ang," tiin, thu chu a dah ta rih a.


text:
Tin, Paula chu a duat deuh a, a thiante rawngbawlsak khap lo a, ventir turin sipai za hotu hnenah chuan thu a pe a.


text:
Tin, ni eng zat emaw chinan Felika chu a lo kal leh a, a nupui Drusilli, Juda hmeichhia nen, Paula chu a kohtir a, Krista Isua rinna thu chu a ngaithla a.


text:
Tin, Paula chuan felna thu te, insum thute, rorelna lo la awm tur thute khun taka a hrilh laiin Felika chuan hlauhawm a ti em a, "Kal leh ta rih tawh, hun remchang ka neih hunah ka ko ang che," a ti a.


text:
Paulan tangka a pek a beisei bawk a, chuvangin a ko zing deuh a, a be thin a ni.Nimahsela kum hnih a vei hnuin Porkia Festan Felika chu a thlak ta a; tin, Felika chuan Judate zingah hmingthat a duh a, Paula chu phuar sain a hnutchhiah ta a.


text:
Nimahsela kum hnih a vei hnuin Porkia Festan Felika chu a thlak ta a; tin, Felika chuan Judate zingah hmingthat a duh a, Paula chu phuar sain a hnutchhiah ta a.


text:
Chutichuan, Festa chuan ram chu a awp ta a; tin, ni thum chinah Kaisari khua atang chuan Jerusalem khuaah a han kal a.


text:
Tin, puithiam lalte leh Juda puipate chuan a hnenah Paula chung chang thu chu a chhe lamin an lo hriattir a.


text:
Jerusalem khuaa han hruaitir turin khawngaihna an lo ngen chiam bawk a; kalkawnga lo chana thah an tum a.


text:
Nimahsela Festa chuan, "Paula chu Kaisari khuaah an veng reng a ni, kei pawh rei lo tean ka haw dawn e.


text:
Chuvangin chu mi chuan sualna a neih chuan in zinga thu nei apiangin mi zui chhuk se la, hek rawh se," a ti a, a chhang a.


text:
Tin, an zingah chuan ni riat emaw, ni sawm emaw lo liam chu a cham lo a, Kaisari khuaah a haw thla ta a; tin, atukah chuan rorelna thutphahah a thu a, Paula chu rawn hruai turin thu a pe a.


text:
Tin, ani chu a lo thlen chuan Jerusalem khuaa mi Juda lo chhukte chu a velah an ding a, a chungah thupawi tam tak rit tak tak an sawi an sawi a, a bul erawh chu an chhui chhuak thei si lo a;


text:
tin, Paula chuan a thiamna thu a sawi a, "Judate Dan chungchangah te,Pathian biakin thu-ah te,Kaisara chungahte pawh thil reng reng ka tisuallo ve," a ti a.


text:
Nimahsela Festa chuan Judate zinga hmingthat a duh a, Paula hnenah chuan, "Jerusalem khuaa han kal a, khitah ka hmaa he'ng thu hi rel i duh em?" a ti a, a chhang a.


text:
Paula erawh chuan, "Kaisara rorelna thutphah hmaa ro mi relsakna turah hian ka din hi; Judate chungah thil engmah ka tisual lo, nang pawhin chu chu i hre chiang hle si a.


text:
Mi sual ka nih a, thihna khawp meuh thil ti ka nih chuan thih pawh ka hnial lo e; nimahsela he'ng ho mi hekna thil hi abul engmah a awm loh chuan tumahin an hnenah mi pe thei lo ang. Kaisara hnenah ka thlen ang," a ti a.


text:
Tin, Festa chuan a rorelpuite a biak rawn zawhin, "Kaisara hnenah thlen i tum vei a, Kaisara hnenah i kal mawlh ang chu," tiin a chhang a.


text:
Tin, ni eng zat emaw chinah chuan lal Agrippa leh Berniki chu Kaisari khua an lo thleng a, Festa chibai an buk a.


text:
Tin, ni tam tak chutah chuan an cham avangin Festa chuan Paula thupawi chu lal hnenah chuan a sawi a, "Felika khan mi tang tu emaw a hnutchhiah a;


text:
Jerusalem khuaa ka awm lai khan puithiam lalte leh Juda upaten a chungchang thu mi hrilh a, thiam loh chantir an ngen a.


text:
Tin, keiin an hnenah, 'An heka leh a hektute an inhmatawn a,an hekna kawngah a thiamna thu sawi vena remchang a hmuh hma loh chuan mi reng reng hrem tura thlah hi Rom khuaa mi dan a ni lo e,' tiin ka chhang a.


text:
Tin, heta an lo thlenin, rei rial loin atukah chuan rorelna thutphahah ka thu a, chu mi chu han hruai turin thu ka pe a.


text:
Tin, a hektute an din laiin, ka rin ang rengin a chungah sualna thupawi engmah reng an sawi si lo a;


text:
an sakhaw dante leh Isua, mi pakhat thi tawh, Paula chuan,'A nung leh a ni,' tiin a sawi a, chutih avang chuan a chungah thubuaite an nei a lo ni zawk a.


text:
Tin, keiin chung thute chu ngaihtuah ngaihna reng ka hre lo a, Jerusalem khuaa kala khita a chung thu chu relsak a duh leh duh loh ka zawt a.


text:
Nimahsela Paula chuan Lalber rela khek a ngen ta zawk a, chuvangin Kaisara hnena ka kaltir theih hma loh chuan veng turin thu ka pe a," a ti a.


text:
Tin, Agrippa chuan Festa hnenah chuan, "Kei pawh chu mi thusawi chu ngaihthlak ka lo duh fo reng a ni," a ti a. Tin, ani chuan, "Naktukah a thusawi i ngaithla ang chu," a ti a.


text:
Chutichuan atukah chuan Agrippa leh Berniki chu ropui takin an lo kal a, thusawina inah an lo lut a, sipaite hotu liante nen, khuaa mi tha deuh deuhte nen; tin, Festa thuin Paula an rawn hruai luhtir a.


text:
Tin, Festa chuan, "Lal Agrippa leh heta kan zinga awm zawng zawngte u, he mi in hmuh hi a ni, a chungchang thua Judate zawng zawngin an zain nung tawh lo tur, tia auva Jerusalem khuaah leh heta mi biakna kha.


text:
Nimahsela thihna khawp meuhin engmah a ti lo tih ka hria a; tin, amahin Lalber hnena thlen a tum avangin tirh ka tum a ni;


text:
nimahsela a thu mumal engmah ka lal hnenah ziak tur ka hre si lo a. Chuvangin in hmaah ka rawn hruai chhuah hi, Lal Agripp, nangma hmaa rawn hruai bik deuh ka ni e, chhuahchhal zawha eng emaw tal ziak tur ka hmuh theihna'n.Mi tang, Lalber hnena tirha a chunga an hekna thu hriat teltir loh chu atthlak niin ka hre si a," a ti a.


text:
Mi tang, Lalber hnena tirha a chunga an hekna thu hriat teltir loh chu atthlak niin ka hre si a," a ti a.


text:
Tin, Agrippa chuan Paula hnenah chuan, "I thiamna thu i sawi thei e," a ti a. Tin, Paula chuan a kut a phar a, a thiamna thu a sawi a;


text:
Lal Agripp, Judaten mi hekna zawng zawnga ka thiamna thu vawiinah hian I hmaa ka sawi dawn avang hian lawmin ka inhria;


text:
hei hi ka lawmna ber a ni, Judate zingah dan leh thubuai zawng zawng kawnga I fin ngawt avangin:chuvangin muang taka mi ngaihthlaksak turin ka ngen a che.


text:
Atira ka naupan lai ata ka chite zingah leh Jerusalem khuaa ka awm dan kha Juda zawng zawngin an hria e;


text:
a tir ata ka chanchin an hria e, khatia kan sakhaw pawl khermei ber dan pangngaia Pharisaia ka awm kha, an duh chuanin mi sawipui thei a ni.


text:
Tin, Pathianin min thlahtute hnena thu a tiam kha beisei kawng thu-ah hetah tunah rorelsaka ka din hi;


text:
chu thutiam chu kan hnam sawm leh hnam hnihin, achhun azanin Pathian rawng thahnemngai taka bawlin hmuh an beisei thin. Aw lalpa, chu mi beisei thu avang chuan Judaten mi hek a nih hi.


text:
Chu ang chu Jerusalem khuaah ka ti bawk thin a; tin, puithiam lalte hnenah thu ka hmu a, mi thianghlimte zinga mi tam tak tan inahte ka khung bawk thin a; tin, an tihhlum laiin tihhlum remti lamah ka tang bawk thin a.


text:
Tin, inkhawmna in tinah ka hrem fo a, Isua thu sawttir ka tum hram thin a; tin, an chungah ka kawlh em em a, ram dang khaw thleng pawhin ka tiduhdah thin a.


text:
tin, e, lalpa, ka kal laiin chawfak hun a ni a, van ata eng eng emaw, ni eng aia eng zawk, keimah leh ka kalpuite velah engin ka hmu a.


text:
Tin, kan zain leiah kan tlu a, Hebrai tawngin, 'Saula, Saula, nangin engati nge mi tihduhdah ni? Chhunna tiang khen i tan a na e,' mi tiin aw ka hria a.


text:
nimahsela tho la, ding rawh; he'ng I thil hmuhte leh I hnena ka la inlarna tur thilte nen, chu mi rawngbawlah leh hretua siam tur chein I hnenah ka rawn inlar a nih hi;


text:
mi zawng zawng leh Jentailte kut ata ka chhanhim ang che; an mit tivar turin an hnenah ka tirh che hi,


text:
chutichuan thim chu eng lamah an hawisan ang a, Setana thuneihna chu Pathian lamah an hawisan ang, sual ngaihhnathiamna an hmuhna'n leh mi rin avanga thianghlim tawhte zinga ro chan an neihna'n,' a ti a.


text:
a tirin Damaska khuaa mite hnenah, chu mi hnuah chuan Jerusalem khuaa mite hnenah te, Judai ram tina mite hnenah te, Jentailte hnenah te pawh, sim hming pu tlaka thil ti a, sima Pathian lam an hawina turin ka hril zawk thin a ni.


text:
Nimahsela Pathian hnen atanga tanpuina ka hmuh avangin vawiin thlengin mi tete leh mi liante hnena thu hriattirin ka la awm reng a, zawlneite leh Mosia'n lo thleng tur an tih thu chauh lo chu thu dang sawi loin;


text:
khatia Krista-in hrehawm a tuar ang a, tin, mitthi zing ata a thawh leh avangin mi zawng zawng hnenah leh Jentailte hnenah pawh eng hmuhtirtu hmasa ber a ni ang, an tih thu kha," a ti a.


text:
Tin, chutianga a thiamna thu a sawi laiin Festa chuan, aw ring takin, "Paula, I a a ni; I zir tamnain a tia che a nih hi," a ti a.


text:
Nimahsela Paula chuan, "Festa tha ber, ka a lo a sin; thu dik tak leh thu fing tak ka sawi zawk a nih hi.


text:
Heng thu hi lal hian a hria alawm, a hnenah pawh hlau loin ka sawi hi; he'ng thil hi engmah a hnenah zep a ni lo tih dik takin ka hria e; he'ng hi in kila tih a ni si lo.


text:
Tin, Paula chuan, "Rei se la, rei suh se la, nang chauh ka ti lo, vawiina ka thu hretu zawng zawng pawh hi, keimah anga awm atan Pathian hnenah ka dil a ni, kawlte hi erawh chu bun ve loin," a ti a.


text:
tin, an kal hrang a, an inbia a, "He mi hian thihna leh kawl bunna khawp meuh thil engmah a lo tih loh hi," an ti a.Tin, Agrippan Festa hnenah, "He mi hian Kaisara hnena thlen lo tiam tawh suh se la chuan a chhuak mai tur," a ti a.


text:
Tin, Agrippan Festa hnenah, "He mi hian Kaisara hnena thlen lo tiam tawh suh se la chuan a chhuak mai tur," a ti a.


text:
Tin, Itali rama lawnga kan kal tur thu an tihtluk veleh, Paula leh mi tang dang tute emaw Awgusta pawla mi sipai za hotu a hming Julia an kawltir a.


text:
Tin, Adramuttini khaw lawng, Asia ram tuifinriat kama khaw awmte tlawh turah chuan kan chuang a, tuifinriatah kankal ta a; Makedonia rama mi Aristarka, Thessalonika khuaa mi kan hnenah a awm a.


text:
Tin, atukah Sidon khua kan tlawh a. Tin, Julia chuan Paula a titha hle a, intiharh turin a thiante hnenah a lentir a,


text:
Tin, chuta tangin tuifinriatah kan kal leh a, thliin a ni lo lamah min nem avangin Kupra thliarkar phen thli up lamah kan tlan a.


text:
Tin, Kilikia ram leh Pamphulia ram dep tuifinriat kan pelh hnuin, Lukia rama Mura khua kan thleng a.


text:
Chutah chuan sipai za hotu chuan Aleksandria khaw lawng Itali ram tlawh tur chu a hmu a; chu miah chuan min chuantir a.


text:
Tin, ni rei tak zawi zawiin kan kal a, Knidos khaw zawn harsa takin kan thleng hram hram a, thliin min hnar avangin Salmoni hrula Kret thliarkar phen thli up lamah kan tlan a;


text:
tin, harsa takin vaukam kan hrut a, Litengsawl Mawi an tih hmun chu kan thleng ta a; chu mi kiangah chuan Lasai khua a awm.


text:
Tin, ni tam tak a ral tawh avang leh, lawnga kal a hlauhawm tawh avangin, (Chaw Nghei ni chu a lo pel tawh si a), Paula chuan anni chu a zilh a,


text:
an hnenah, "Pute u, lawnga tuna kal hi chhiatna leh boralna nasa tak a thleng dawn tih ka hria e, a sum leh lawng chungah chauh ka ti lo a, keimahni chungah pawh ka ti a ni," a ti a.


text:
Tin, thlasik tuarna'n litengsawl chu a rem loh avangin a tam zawkin, chuta tanga tuifinriata kal chhuaha Phoiniki khua thlen hrama chuta thlasik tuar an rawtpui a; Phoiniki chu Kret thliarkara litengsawl pakhat a ni, hmar chhak leh chhim chhak chhawng a ni.


text:
Tin, chhim thli chu zawi zawia a lo tleh veleh chuan, an duhzawng an hmu emaw an ti a, thirchakai chu an khai chhuak a, Kret thliarkar kam chu an hrut an hrut a.


text:
Nimahsela rei lo te achinah khawmual lam atang chuan thli na tak a lo tleh chhuk ta a, chu thli chu Eurakuilo an ti thin a.


text:
Tin, lawng chu a rawn nam fuh a, thli lam a hawi theih loh veleh kan thlah ta a, min len min len ta mai a.


text:
Tin, a hming Klaudi thliarkar te tak te phen thli up lamah kan tlan a,harsa takin lawngleng kan hum thei hram a;


text:
tin, an kaih chhuah hnuin chhanna hruite an hmang a, lawng hnuai lamah an la vet a, an phuar a; tin, puanzarna engkim an titlu a, chutilochuan litengsawl Surti an tiha len luh an hlau a, chutichuan min len min len ta a.


text:
Tin, ni rei tak, ni pawh, arsi pawh a lang lo a, thlipui namenin min nuai lo a, nun reng kan beisei tawh lo.


text:
Tin, chaw ei loa rei tak an awm hnuin, Paula an zingah a ding a, "Pute u, Kret thliarkarah khan phelh loin, ka thu kha awiha he'ng chhiat leh boralna hi thlen lo tur in ni na a le.


text:
Nimahsela tunah pawh hian thlamuang taka awm turin ka fuih a che u; in zingah tumahin nunna in hloh dawn lo e, lawng erawh hi chu a bo dawn a ni.


text:
A ta ka ni a, a rawng ka bawl thin Pathian kha, chu mi vantirhkoh pakhat nizan khan ka kiangah a lo ding a, ka hnenah,


text:
'Paula, hlau suh, Kaisara hmaah i ding tur a ni; tin, ngai rawh, lawnga i hnena kal zawng zawngte pawh hi Pathianin a pe a che,' mi ti a ni.


text:
Tin, Adria tuifinriatah thliin lehlam lehlamah min len min len a, zan sawm leh zan li a tlin zan chuan, zan laiah emaw, lawng mite chuan khawii khawmual emaw thleng dawnin an inhria a;


text:
chutichuan tui thuk lam an teh a, hlam sawmhnih niin an hria a; tin, rei lo tean an teh leh a, hlam sawm leh hlam ngain an hria a.


text:
Tin, lawng mei lamah thirchakai pali an thlaka, chutilochuan lung chhe hmunah min len chhuak hlauh dah ang e, tih an hlau a; tin, khawvar hlan an nghakhlel hle mai a.


text:
Tin, lawng mite chuan lawnghnar lamah thirchakaite thlak tur anga tiderin, lawngleng chu tuifinriatah an thlak a, lawng chu tlansan an tum a,


text:
chu mi laiin Paula chuan sipai za hotu leh sipaite hnenah chuan, "Hengho hi lawnga an awm reng loh chuan in him thei lo ang," a ti a.


text:
Tin, khawvar dawn lai chuan Paulan mi zawng zawng chu chaw eiah a tir a, "Vawiin hi ni sawm leh ni li a ni tawh, engmah ei loin in nghak a, in nghei reng a ni.


text:
Chuvangin chaw ei atan ka tir chiam a che u; in damna tur a nih hi; in zingah tumah a samzai pakhat mah a boral lo ang," a ti a.


text:
Tin, chu thu chu a sawi zawhin chhang a la a, mi zawng zawng hmaah Pathian hnenah lawmthu a sawi ta a; tin, a phel a, a ei tan ta a.


text:
Tin, ni a chhuah chuan khawmual chu khawii lai nge a nih an hre lo a; nimahsela khawii litengsawl emaw tiaupho nei an hmu a, chu mi chungah chuan, an theih chuan, lawng tlan chhuahtir an tum a.


text:
Tin, thirchakai thlunnate chu an zai chat a, tuifinriatah an hnutchhiah a; chu mi rualin karherna phuarnate chu an phel a, hma lam puanzar chu thli chhem tur ziain an hnuk chho a, thiaupho chu an pan ta a.


text:
Nimahsela tuizangkhauh pahnih intawhna hmunah kan lut hlauh a, lawng chu lei an suttir ta a; tichuan lawn ghnar lam chu a tang ta tlat a, tihchet zawh lohin a awm reng a, a mei lam erawh chu tuifawn a nasat avangin a kehsawm tan ta a.


text:
Tin, sipaiten mi tangte chu tihhlum an rawt a, chutilochuan tui hleuh kaite an awm ang a, an tlanbo ang tih an hlau a.


text:
Nimahsela sipai za hotu chuan Paula chhanhim a duh a,an thil tum chu a khap a; tui hleuh thiam apiang tuifinriatah zuan thlaka khawmual lo kai hmasa tur leh,mi dang chu, a then thingphek chungahte, a then lawng bungraw dang chungahte kai turin thu a pe a. Chutiang chuan an zain khawmualah him takin an kai ta vek a.


text:
mi dang chu, a then thingphek chungahte, a then lawng bungraw dang chungahte kai turin thu a pe a. Chutiang chuan an zain khawmualah him takin an kai ta vek a.


text:
Tin, awze miten khawngaih namenin min khawngaih lo a; ruah a lo sur avang leh a vawh avangin mei an chhem a, kan zain min lo lawm a.


text:
Tin, Paula chuan thing tel khat a fawm a, meiah a tuah a, a sat avangin rul a lo chhuak a, a kutah a chu a, a bet reng a.


text:
Tin, awze mite chuan rannung a kuta inkhai reng chu an hmuhin, "He mi hi tualthat a ni phawt e, tuifinriat atangin tlan chhuak mah se la Phubalatua chuan a nun a awih tawh lo a nih hi," an ti a.


text:
Anni erawh chuan a vun emaw thawklehkhata thia a tluk nghal an ring a; tin, rei tak an nghak reng a, engmah a ti lo tih an hriat chuan an rilru an lamlet a, "Pathian a nih hi," an ti ta zawk a.


text:
Tin, chu mi hmun kiangah chuan chu mi thliarkara lal ber a hming Publia ram a awm; chu mi chuan min lo lawm a, ni thum lawm takin min thleng a.


text:
Tin, Publia pa khawsik leh santen veiin a lo mu reng a; tin, Paula a hnenah a lut a, a tawngtai a, a chungah a kutte a nghat a, a tidam ta a.


text:
Chu chu a tih zawh chuan chu mi thliarkara mi dang na nei apiang chu an lo kal a, an dam ta hlawm a;


text:
chu mite chuan nasa takin min chawimawi a; tin, kan kal dawn chuan kan chakkhai apiang lawngah an dah hlawm a.


text:
Tin, thla thum chinah, a hming Phir, Aleksandria khaw lawng, thlasika thliarkara awm tawh, chu mi lawngah chuan kan kal ta a.


text:
Chuta tangin kan kal kual a, Region khua kan thleng a; tin, ni khat chinah chhim thli a lo tleh a, atuk lehah Puteoli khua kan thleng leh a;


text:
chutah chuan unaute kan hmu a, an hnena ni sarih chaman min thlem a; chutiang chuan Rom khaw lamah kan kal ta zel a.


text:
Tin, unauten kan chanchin an hriat veleh chuta tang chuan Appia Dawr leh Khualbuk Pathum chinah min hmuak turin an lo kal a; Paulan chu mite chu a hmuh chuan Pathian hnenah lawmthu a sawi a, a muang ta a.


text:
Tin, ni thum chinah Paula chuan Judate hotu deuh apiang a ko khawm a; tin, an rawn inkhawmin an hnenah, "Unaute u, mi zawng zawng leh min thlahtute dan chunga engmah ka tih loh pawhin Jerusalem khua atangin Rom mite hnenah mi tantir a ni.


text:
Tin, anni chuan mi chhuahchhal zawhin thihna khawp meuh ka chungah engmah a awm loh avangin thlah mi tum a.


text:
Nimahsela Judaten chu chu an hnial avngin Kaisara hnena thlen lo thei ka ni ta lo a; nimahsela ka chite hekna neia ti ka ni lo e.


text:
Chung kawngah chuan nangmahni hmuhah leh biak atan ka ko che u a ni; Israelte beisei ka tawmpui avanga he khaidiat hi bun ka ni si a," a ti a.


text:
Tin, anni chuan a hnenah, "I chanchin Judai ram ata lehkhatein kan hmu hek lo, unaute tumahin heta lo kalin i chungah thupawi engmah an puang hek lo, sawi pawh an sawi hek lo.


text:
Amaherawhchu he pawl hi ram tinah sawichhiat an ni si a, nangin engtin nge i ngaih hriat kan duh e," an ti a.


text:
Tin, ni an tiam a, chu mi niah chuan a thlen inah a hnenah mi tam tak an lo kal a; zing atangin tlai lam thlengin an hnenah chu thu chu a hrilhfiah a, Pathian ram thu a hriattir a, Mosia Dan Lehkha thu leh Zawlneite Lehkhabu thuin Isua lamah anmahni a thlem a thlem a.


text:
Tin, an inngeih ta lo a, Paulan thu kamkhat a sawi zawhin an kal chhuak ta a. A thusawi chu hei hi a ni; "Thlarau Thianghlimin zawlnei Isaia kaan in thlahtute hnena a sawi kha, a dik ngawt mai,


text:
He chite hnenah hian va sawi rawh: Beng zawngin in hre na ang a, a ngaihna erawh in hre tawp lo ang; Hmuh zawng in hmu na ang a, hriat erawh chu in hre tawp lo ang;


text:
He chite thinlung hi a lo chawlawl ta a, an bengte a lo ngawng deuh a, an maimichhing bawk a, 'Chutilochuan kan mitin kan hmu ang a, kan bengin kan hria ang a, kan thinlungin kan hre bawk ang a, kan hawi kir leh ang a, anin min tidam hlauh dah ang e,' an ti a, a tih kha.


text:
Chutichuan Pathian chhandamna thu hi Jentailte hnena thawn a ni tih hre rawh u, anni zawngin ngaih pawh an ngaithla ang," a ti a.


text:
Tin, Paula chu kum hnih pumhlum ama in hawhah a awm a, a hnena lut apiang a lawm thin a.Pathian ram thu a hrilh a, Lal Isua Krista thu pawh huai takin a zirtir thin a, tumahin amah an khap si lo a.


text:
Pathian ram thu a hrilh a, Lal Isua Krista thu pawh huai takin a zirtir thin a, tumahin amah an khap si lo a.


text:
chu Chanchin Tha, a Fapa kan Lalpa Isua Krista thu chu, Pathianin hman laiin a Lehkha thianghlimah chuan a zawlneite kain a tiam tawh a;


text:
thianghlimna thlarau lam thu-ah erawh chuan mitthi zing ata a thawhlehna chuan Pathian Fapa a nih nasa takin a hriattir a;


text:
a hming avanga rinna chu hnam tin zinga mi awihtir turin, amah avang chuan khawngaihna leh tirhkoh nihna kan chang ta;


text:
Rom khuaa Pathian duh tak, mi thianghlima awm tura kohte zawng zawng hnenah: Pathian, kan Pa leh Lal Isua Krista hnen ata khawngaihna leh remna in hnenah awm rawh se.


text:
Khawvel zawng zawngah in rinna thu a than avangin in zaa chunga ka lawmna thu Isua Krista zarah ka Pathian hnenah ka sawi hmasa rih a ni.


text:
tunah tal hian in hnena ka lo kalna turin Pathian thu thua zin hun remchang ka hmuh hram hram theihna'n ka dil thin tih, a Fapa Chanchin Thaa ka thlarauva a rawng ka bawl thin Pathian chu a hretu a ni si a.


text:
In nghehna tura thlarau lam thilpek eng emaw ka pek theihna tur che uin hmuh ka chak hle si che u a;


text:
Tin, unaute u, Jentail dangte hnena ka thawh rim rah ka hmuh tawh ang bawkin, nangni zingah pawh rahte ka hmuh theihna turin in hnenah vawi tam tak lo kal ka tum tawh tih inhriat loh ka duh lo a; nimahsela tun hma zawng khan dalin ka awm fo thin a.


text:
Chutichuan nangni Rom khuaa awmte hnenah pawh Chanchin tha ka theihtawpa hril turin ka inpeih reng a ni.


text:
Chanchin Tha chu ka zahpui si lo a; tupawh a ring apiangte tan chhandamna tura Pathian thiltihtheihna a ni si a; atirin Juda mi tan a ni a, tin, Grik mi tan pawh a lo ni leh a.


text:
Chu miah chuan rin lehzualna'n, rinnain Pathian felzia chu a lo lang a, "Mi fel chu rinnain a dam ang," tia ziak ang khan.


text:
Thu tak fel lo taka daltute Pathian ngaihsak lohna leh fel lohna zawng zawng chungah chuan van atangin Pathian thinur a lo lang a ni;


text:
Pathianin a hriattir tawh avangin Pathian chanchin hriat tur mi chu an rilruah hriattirin a awm si a.


text:
A thil hmuh theih loh (a chatuan thiltihtheihna leh a Pathianzia chu) khawvel siam tirh ata fiah taka hmuhin a awm a, thil siamah chuan a lang a ni; chuvang chuan chhuanlam tur an nei lo;


text:
Pathian hre siin Pathian angin an chawimawi lo a; lawmthu pawh an sawi hek lo; thil lawilo an ngaihtuah ta zawk a, an thinlung a chu a lo thim ta a.


text:
thi thei lo Pathian ropuina chu thi thei mihringte leh sava te, fuliafa te, rannung te lem angah an chantir ta a.


text:
Chuvngin an taksa zahthlak taka insiamtawn turin an thinlung chakzawng anga thil bawlhhlawh tih phalin Pathianin a hawisan a ni.


text:
Pathian thutak chu dawta chantirin, a Siamtu biak aiin a siama chu biain a rawng an bawl ta zawk si a. A Siamtu chu chatuana fak tlak a ni. Amen.


text:
Chu mi avangin Pathianin zahthlak taka hur phalin a hawisan a; an hmeichhiate meuh pawhinan awm dan pianpui chu dan lo anga awm turin an intidanglam si a;


text:
mipate pawhin hmeichhe hman dan pangngai bansana hurin an init a, mipa leh mipa tha lo takin an inti a, an sual man hmuh tur chu anmahniah an hmu a.


text:
Tin, Pathian hriat an duh loh avangin, thil mawi lote ti tura a duh lohzawng rilru neih phalin Pathianin a hawisan ta;


text:
chutichuan fel lohna zawng zawng te, sualna zawng zawng te, duhamna zawng zawng te, suahsualna zawng zawng tein an lo khat a; itsikna te, tualthahna te, inhauna te, bumna te, nungchang that lohna tein an khat a; sesea thu lak hmang te,


text:
mi rel hmang te, Pathian huatzawng te, intivei te, chapo te, mi uang te, thil sual thar tichhuaktu te, nu leh pa thu awih lo te,


text:
rilru nei lo te, thutiam bawhchhetu te, hmangaihna pianpui nei lo te, khawngaihna nei lo te an lo ni a;chutianga thil titute chu thi zia reng an ni tih Pathian ruat chu hre rengin, anmahni changa ti pawh ni loin, mi dang ti thinte chungah chuan an lawm bawk thin.


text:
chutianga thil titute chu thi zia reng an ni tih Pathian ruat chu hre rengin, anmahni changa ti pawh ni loin, mi dang ti thinte chungah chuan an lawm bawk thin.


text:
Chuvangin, aw mihring, mi sawiseltu tupawh ni mah la, chhuanlam reng i nei lo e; mi dang i sawiselna ngeiah chuan nangmah leh nangmah thiam loh inchantir i ni a sin; nang, sawiseltu pawhin chutiang thilte chu i ti ve thin si a.


text:
Chutiang thil ti thintute chungah chuan Pathianin a sawiselna chu thu dik tak lam zel a ni tih kan hre si a.


text:
Aw mihring, chutiang thil ti thinte sawiseltu, nangin chutiang i ti ve bawk si a; Pathianin a sawiselna chu pumpelh i inring em ni?


text:
A nih loh leh, Pathian thatnain simna turin a hruai thin che tih hre loin,a thatna ngahzia leh, a entheihzia leh, a dawhtheihzia te chu i ngainep em ni?


text:
I luhlul leh i thinlung khauh avangin, thinurna leh Pathian rorelna fel tak lo lanna ni atan chuan, i chungah thinurna i inkhawl khawm chawp a ni.


text:
thil tha ti fan fana ropuina leh chawimawina leh boral theih lohna zawngtute hnenah chuan chatuan nunna a pe ang;


text:
amaherawhchu kawhmawh bawla thutak zawm lo a, fel lohna zawm zawktute chungah chuan thinurna leh thinrimna te,


text:
hrehawmna leh lungngaihna nasa takte a awm ang, mihring thil tisual apiangte thlarau chungah a awm ang, Juda mi thlarau chungah a awm hmasa ang a, tin, Grik mi thlarau chungah a awm leh ang;


text:
amaherawhchu thil tha titu apianghnenah chuan ropuina te, chawimawina te, thlamuanna te pek a ni ang, juda mi hnenah pek hmasak a ni ang a, tin, Grik mi hnenah a ni leh ang a;


text:
Tupawh Dan nei loa thil tisual chu, Dan lo bawkin a boral ang; tin, tupawh Dan neia thil tisual chu, Dana rorelin a awm ang.


text:
Dan nei lo Jentailten mahni thinlung pianpuia Dan thilte chu an tihin, chung chuan Dan nei lo mah se la, anmahni leh anmahni danah an innei chawp si a,


text:
an thinlungah Dan thiltih ziak a n itih an entir a, chu chu an chhia leh tha hriatnain a hriatpui a, an rilrute chu a inhnial a, thiam loh a chantir thul a, thiam a chantir thul a.


text:
Pathianin, ka Chanchin Tha sawi anga mihringte thuruk Isua Krista hmanga a ngaihtuah niah chuan Dan anga titute chu mi fela chhiarin an awm zawk ang.


text:
Danah chuan finna leh thutak awm dan i neih avangin nang ngei mitdelte hruaitu, thim zinga awmte entu,


text:
chutiang i nih ahnuin, nang, mi dangte zirtirtu, nangmah i inzirtir lo maw? Nang, mi ruk ru lo tura hrilhtu, nangin i ru thin maw?


text:
Nang, mi uire lo tura hrilhtu, nangin i uire thin maw? Nang, milem hawtu, nangin milem biak ina thilte i ru thin maw?


text:
An ziak ang ngei khan Pathian hming chu nangmahni avangin Jentailte zingah tihchhiatin a awm ta a nih hi.


text:
Dan zawmtu i nih chuan serhtan chu a sawt tak zet a ni; Dan bawhchhetu i nih erawh chuan i serhtan chu tan loh ang mai a lo ni tawh.


text:
Chuvangin serhtan loh miin Dan thu ruatte a vawn chuan a serhtan loh chu tan anga ngaih a ni dawn lo em ni?


text:
Tin, mahni pianziaa serhtan lohin Dan chu a zawm kim chuan, nang, lehkha thu leh serhtan Dan nei sia Dan bawhchhetu, a sawisel dawn lo che em ni?


text:
A lang maia Juda mi ni chu Juda mi tak a ni lo a; alanga tisa maia serhtan chu serhtan tak a ni bawk hek lo.Amaherawhchu alang mai ni loa Juda mi ni chu, Juda mi tak a ni; tin, serhtan tak chu, rilru lama tan a ni, lehkha thu maiah ni loin, thlarauvah a ni; chu mi chuan mihring fak a hlawh lo a, Pathian fak a hlawh zawk a ni.


text:
Amaherawhchu alang mai ni loa Juda mi ni chu, Juda mi tak a ni; tin, serhtan tak chu, rilru lama tan a ni, lehkha thu maiah ni loin, thlarauvah a ni; chu mi chuan mihring fak a hlawh lo a, Pathian fak a hlawh zawk a ni.


text:
Mi thenkhatten rinna nei lo mah se la, eng nge maw tichuang le? An rin lohna chuan Pathian rinawmzia engmah loah a siam chuang em ni?


text:
Hnai lo e; Pathian chu mi dik tak ni se la, mi tin erawh chu dawthei ni zawk rawh se; "Nangin i thusawiin thiam i chan theih a, rorela i awm pawhin i hneh theihna'n," tih ziak ang khan.


text:
Nimahsela kan fel lohna hian Pathian felna chu a tihlan mawi lehzual chuan eng nge kan sawi ang? Pathianin mi a hrem hian mi fel lo a ni em ni? (Mihring dan angin ka sawi a ni).


text:
Nimahsela ka dawt thusawi avanga Pathian thu dikzia amah tiropui khawp hiala a lan lehzual si chuan, engati nge kei pawh mi sual anga thiam loh chantira ka la awm ni?


text:
Engti nge (min hek a, mi thenkhatin sawi loh pui min sawitir angin) "Thil tha a lo thlen theihna'n thil sual i ti ang u," tiin kan sawi zawk loh? Chutiang mite chuan thiam loh an chan chu a fel a ni.


text:
A nih leh anni aiin kan tha chuang bik em ni? Hnai lo e; Judate leh Grikte chu sual bawiha awm vekah tun hma lam pawh kan puh tawh kha;


text:
A ni lo lamah an peng ta vek a; engmaha tlaktlai loin an lo awm ta vek a, Tumah thil tha ti reng an awm lo, pakhat te mah an awm hauh lo.


text:
Danin engpawh a sawi apiang chu, Dan thu thua awmte hnenah a sawi a ni tih kan hria a; ka tinreng a chip theihna'n leh khawvela mi zawng zawng Pathian rorelin an awm theihna'n.


text:
Chutichuan Dan thiltih avangin mi tumah a mithmuhin thiam changing an awm lo ang; Dan avangin sual hriat famkimna a lo awm a ni si a.


text:
chu chu Pathian felna, Isua Krista rin avanga a ring apiangte hnena tihlana awm chu a ni; danglamna reng a awm lo a,


text:
chung ringtute chu, Krista Isuaa tlanna awm avang chuan, a khawngaihnain a thlawna thiam chantirin an awm a;


text:
Pathian dawhtheihnaa hman lai sualte haiderin a awm avang khan, Pathianin ama felzia entirna'n Krista Isua chu, a thisena, rinna avanga, sual thuphachawinaah a ruat a;


text:
tun laia a felzia entirna'n a ni, amah ngei chu mi fel a nih theihna tur leh, Isua ring apiang thiam chantirtu a nih theihna turin.


text:
Inchhuanna chu khawiah nge a awm ni le? Pawn lama khar hnanin a awm ta. Eng danin nge ni le? Thiltihna danin em ni? Ni lo e, rinna danin a ni zawk,


text:
Serhtante chu an rin avanga thiam chantirtu tur leh, serhtan lohte chu an rin azara thiam chantirtu tur chu Pathian pakhat chauh a nih si chuan, Jentailte Pathian pawh a ni ve ang chu.A nih leh, rin avangin Dan chu engmah loah kan siam em ni? Hnai lo e, Dan chu kan tinghet zawk a ni.


text:
A nih leh, rin avangin Dan chu engmah loah kan siam em ni? Hnai lo e, Dan chu kan tinghet zawk a ni.


text:
Abrahama'n thiltih avanga thiam a chan si chuan chhuan tur a nei a ni; Pathian lamah erawh chuan a nei lo e:


text:
Pathian Lehkhain eng nge a sawi ni? "Abrahama chuan Pathian a ring a, tin, chu rinna chu a felnaa ruat a ni," tiin a sawi a ni.


text:
Amaherawhchu hna thawk lo a, Pathian ngaihsak lo, thiam chantirtu ring zawka rinna chu, ama felnaa ruat a ni.


text:
A nih leh, chu mi engthawlna chu serhtanho chungah chauh nge a awm, serhtan loh ho chungah pawh? "Abrahama rinna chu a felnaa ruat a ni," kan ti si a.


text:
Chu chu eng tia ruat nge ni le? A serh tan hnuah nge, a serh tan hmain? A serh tan hnuin a ni lo a, a serh tan hmain a ni zawk.


text:
Chutichuan, serh tan loa a awm laia rinnaa felna a hmu tih hriatna, serhtan chhinchhiahna chu a hmu a; chu felna chu an tana a ruat a nihna turin serhtan lohte zinga ringtu zawng zawng pa a nih theihna'n;


text:
serhtanho pa pawh an nih theih bawkna'n - serhtan mai pa a ni lo a, kan pa Abrahama serh tan loa a awm laia rinna a neih anga nei fawmte pa a ni zawk.


text:
Dan avangin Abrahama leh a thlahte hnenah chuan khawvel roluahtu tur a ni ang tih thu zawng tiam a ni si lo a, rinnaa felna avangin a ni zawk e.


text:
Dana mite chu roluahtute an nih si chuan rinna engah mah a tlaktlai lo a, thutiam pawh chu engmah a ni ta lo a;


text:
Chuvangin, khawngaihnain a nih theihna'n rinna avangin a nih hi, thlahte zawng zawng chuan thutiam chu matheilova an hmuhna turin, Dan nei mite chauhin an hmu lo ang a, Abrahama neih ang rinna neite pawhin an hmu bawk ang.


text:
Mitthite tinungtu leh, thil awm lote awm anga sawitu, a rin Pathian mithmuhah chuan Abrahama chu kan zaa pa a ni. ( "Chi tam takte paah ka siam a che," tih ziak ang khan).


text:
Beiseina awm a awm loh pawhin ani chuan beisei takin a ring a, chi tam takte pa a lo nih theihna'n; "Khiti zat khian i thlahte an la awm ang," tia hrilh ang khan.


text:
Tin,rinna nghet lo chuang loin,a taksa thi tawh anga awm chu a ngaihtuah a, (amah chu kum za lai mi a ni si a) Sari chin pawh a ngaihtuah bawk a,


text:
keimahni avang pawhin a ni. Isua kan Lalpa mitthi zing ata kaithotu chu ringtu kan ni a, kan rinna chu felnaa ruat a ni dawn.Chu Isua chu kan sual avangin mantirin a awm a, thiam kan channa turin kaihthawhin a awm bawk a.


text:
Chuvangin rinna avanga thiam changa awmin, kan Lalpa Isua Krista avangin Pathian nen inremin i awm ang u;


text:
amah avang vek chuan he khawngaihna kan din nghehnaah hian rinnain kan lut ta a; Pathian ropuina beiseiin lawmin i awm bawk ang u.


text:
Tin, chuti chauh chu ni loin, kan hrehawmnaah pawh lawmin i awm ang u, hrehawmna chuan chhelna a siam a,


text:
tin, Thlarau Thianghlim kan hnena min pek khan Pathian hmangaihna chu kan thinlunga a leih tawh avangin beiseina chuan a timualpho lo a.


text:
Mi fel aia thih miin a duh awm lo hle si a, mi tha ai erawh chuan mi tu emaw tal chuan thih a ngam mial mahna.


text:
Nimahsela Pathian chuan a mi hmangaihna chu fak tlakin a lantir a, mi sualte kan la nih laia Krista kan aia a thih avng khan.


text:
Chutichuan a thisena thiam chantira kan awm tawh hnu hian, amah avangin Pathian thinurna lak ata chu chhandamin kan awm ngei ang.


text:
Hmelma kan nih lai maha a Fapa thihna avanga Pathian nena lo inrem tawh kan nih si chuan, inrema kan awm tawh hnu hian a nunna avangin chhandamin kan awm ngei ang.


text:
Chuti chauh pawh a ni lo a, inremna tuna min hmuhtirtu kan Lalpa Isua Krista avang chuan Pathianah kan lawm bawk a ni.


text:
Chutichuan mi pakhat avangin sual khawvelah a lut a, sual avangin thihna a lut bawk a, chutiang bawkin mi zawng zawngin thil an lo tihsual avangin thihnain mi zawng zawng a fan chhuak ta a.


text:
nimahsela Adama awm achin Mosia awm thlengin, Adama bawhchhiatna anga thil tisual lote chungah pawh thihna chuan ro a rel thin. Adama chu lo la kal tura nen tehkhinna a ni.


text:
Nimahsela thilthlawnpek chu sualna nen a inang lo bawk. Mi pakhat sual avang mah khan mi tam tak chu an thih si chuan, Pathian khawngaihna leh mi pakhat Isua Krista khawngaihna avanga thilpek chu mi tam tak chungah vurin a awm ngei ang.


text:
Tin, thilpek chu mi pakhat sual avanga thil lo awm nen a inang hek lo; thiam loh chantirna rorelna chu mi pakhat avangin a lo awm a, thiam chantirna thilthlawnpek erawh chu, sual tam tak avangin a lo awm ta zawk si a.


text:
Mi pakhat sual avnga thihnain, chu mi pakhat avang maha ro a rel si chuan khawngaihna nasa tk leh felna thilpek hmutute chuan, mi pakhat (Isua Krista) avang khan nunnaah chuan ro an rel ngei ang.


text:
Chutichuan sual pakhat avangin thiam loh chantirna rorelna chu mi zawng zawng chungah a lo awm a; chutiang bawkin thil fel pakhat tih avangin nunna hmuhna'n thiam chantirna thilthlawnpek chu mi zawng zawng chungah a lo awm.


text:
Mi pakhat tihmawh avang khan mi tam tak chu mi sual an lo ni ta a; chutiang bawkin mi pakhat a tihawih avang khan mi tam tak chu mi fel an lo ni ang.


text:
Tin, sual a lan lehzual theihna'n Dan a lo awm leh nghal a. Nimahsela sual a punna apiangah khawngaihna chu a pung lehzual thin;sual chuan thihnain ro a rel ang takin, khawngaihna chuan felnain, chatuan nun channa khawp hialin kan Lalpa Isua Krista zara, ro a rel theihna'n.


text:
sual chuan thihnain ro a rel ang takin, khawngaihna chuan felnain, chatuan nun channa khawp hialin kan Lalpa Isua Krista zara, ro a rel theihna'n.


text:
Keini zingah Krista Isuaa baptisma chang apiangte chu a thihnaah baptisin kn awm tih in hrelo emaw ni.


text:
Chuvangin a thihnaah baptisma kanchanin, a hnena phum vein kan awm; Pa ropuinain mitthi zing ata Krista a kaihthawh ang khan, keini pawh nunna tharin kan awm theihna'n.


text:
Heng hi hria i la: kan mihring hlui chu a hnenah khenbehin a awm ve ta, sual pu taksa chu tihborala a awm theihna'n, tun achinah sual bawiha kan awm lohna turin.


text:
Krista chu mitthi zing ata kaihthawhin a awm a, a thi leh dawn tawh lo tih kan hre si a; thihna chuan ama chungah thu a nei tawh lo.


text:
A thihna chu sual lam kawngah chatuan atan vawi khat chauh a thi a ni, a nunna erawh chu Pathian lam kawngah a nung a ni.


text:
Chutiang bawkin nangni pawh sual lam kawngah thi tawhah inruat u la, Pathian lam kawngah erawh chuan Krista Isuaah nungah inruat rawh u.


text:
In taksa pengte pawh fel lohna hriamhrei atan sualna hnenah pe phal hek suh u; amaherawhchu mitthi zing ata nung leh angin Pathian hnenah inpe ula, in taksa pengte pawh chu felna hriamhrei atan Pathian hnenah pe phal zawk rawh u.


text:
Sualnain in chungah thu a nei dawn tawh si lo, dan rorela awm in ni lo a, khawngaihna rorela awm in ni zawk si a.


text:
Engtin nge ni ang le? Dan rorela awm kan nih loh a, khawngaihna rorela awm kan nih zawk avang hian kan sual tur em ni ang?Hnai lo e.


text:
Tu hnenah pawh an thu awih tura bawiha in luh chuan (thihna khawpa sual bawih emaw, felna khawpa thu awih bawih emaw), a thu in awiha bawih chu in ni tih in hre lo em ni?


text:
Amaherawhchu sual bawihte ni mah u la, zirtir dan a hnena in inpekna chu rilru tak zetin in lo awih a;


text:
tin, sual lak ata chhuahin in awm a, felna bawihte in lo ni ta a; chuvangin Pathian hnenah lawmthu awm rawh se;


text:
(in tisa chak lohzia avangin mihring danin thu ka sawi a ni e) in taksa pengte chu bawlhhlawhna hnenah leh, bawhchhiatna turin bawhchhiatna hnenah bawiha in pe phal ang khan, tunah in taksa pengte chu thianghlimna turin felna hnenah bawihah pe phal rawh u.


text:
Tuna in thil zahpui takahte hian, khang lai khan rah eng nge in lo hmuh thin le? Khang thil tawpna kha thihna a ni thin a sin.


text:
Tunah erawh chuan sual lakah tihfihlima awma Pathian bawihte in lo nihin, thianghlimna hmu khawpin in rah in nei a sin, chu mi tawpna - chatuana nunna nen,Sual man chu thihna a ni si a; Pathian thilthlawnpek erawh chu, kan Lalpa Krista Isua zarah chuan, chatuana nunna a ni.


text:
Sual man chu thihna a ni si a; Pathian thilthlawnpek erawh chu, kan Lalpa Krista Isua zarah chuan, chatuana nunna a ni.


text:
A nih leh, unaute u, dan chuanin mi a dam chhung zawng a chungah ro a rel thin tih in hre lo em ni? (dan hre mite hnenah ka sawi a nih hi).


text:
Hmeichhe pasal nei chu a pasal dam chhung zawng danin a pasalah phuar belhbawmin a awm thin; nimahsela a pasal chu a thih chuan, pasal kawngah dan ata chu thlahin a awm thin.


text:
Chutichuan a pasal dam chhunga mi dang a neih chuan, "Uirenu" an ti ang; a pasal a thih erawh chuan chu dan ata chu thlahin a awm a, chutichun mi dang nei mah se la uire a ni lo.


text:
Chutichuan ka unaute u, mi dang (Pathian lama kan rah theihna turin mitthi zing ata kaihthawha ngei kha) in neih theihna'n, Krista taksa avangin Dan kawngah tihthihin in lo awm ta a.


text:
Tisaa kan awm lai khan, Dan avanga duhzawng sual lo chhuakte chuan kan taksa pengahte, thihna khawpa rah turin a thawk thin.


text:
Tunah erawh chuan min chelhtu lakah thi tawhin, Dan ata thlahin kan awm ta, lehkha ziak hlui ang mai ni lo a, thlarau thara rawng kan bawl theihna'n.


text:
Engnge kan sawi tak ang le? Dan chu sual em ni? Hnai lo e. Nimahsela Dan avanga hriat ni suh se la chu sual ka hre lo tur; Dan chuan, "Awt suh," ti suh se la chu awh hi ka hre lo tur a ni.


text:
Nimahsela sualnain, thupek avang chuan remchan lai hmuin, awhna tinreng ka chungah a awmtir a. Dan lo chuan sualna chu thi a ni.


text:
Tin, hmanah khan kei dan loin ka nung a; nimahsela thupek chu a lo awm veleh sual a lo harh a, kei chu ka thi ta a.


text:
A nih leh, thil tha chu ka tan thihna a lo ni em ni? Hnai lo e. Sualna chu ka tan thihna a lo ni ta zawk a ni, chutichuan sualna chu sualna a ni tih a lan theihna'n thil tha chu hmangin mi tihlum a ni; sualna chu (thupek avang khan) sual nasa tak a lo nih theihna turin.


text:
Dan chu thlarau lam thil a ni tih kan hre si a; kei erawh chu tisa lama mi, sual bawiha hralh tawh ka ni.


text:
Thil ka tih hi a ngaihna ka hre si lo; ka thiltih thin hi, ka thiltih duhzawng a ni si lo, ka thil huatzawng tak chu ka ti zawk thin a ni.


text:
Keimahah (chu chu ka tisaah tihna a ni) thil tha reng a awm lo tih ka hria; thil tha tih duhna chu keimahah a awm na a, thil tha tihna erawh chu a awm si lo.


text:
Ka duh lohzawng chu ka tih si chuan a titu chu kei ka ni tawh lo a, sual keimaha awm chu a ni zawk e.


text:
nimahsela ka taksa pengahte hian dan danglam a awm tih ka hria, chu chuan ka rilru dan a do a, ka taksa pengtea sualna dan awm hnenah chuan salah mi hruai thin a.


text:
Mi rethei ka va ni tehlul em! He thihna taksa lakah hian tuin nge mi chhan chhuak ang?Isua Krista kan Lalpa avangin Pathian hnenah lawmthu ka sawi a ni. Chutichuan keimah tak chuan ka rilru chuanin Pathian dan rawng ka bawl thin, ka tisa erawh chuan sualna dan rawng ka bawl thin.


text:
Isua Krista kan Lalpa avangin Pathian hnenah lawmthu ka sawi a ni. Chutichuan keimah tak chuan ka rilru chuanin Pathian dan rawng ka bawl thin, ka tisa erawh chuan sualna dan rawng ka bawl thin.


text:
Tisa avanga Dan chu a chak loh a, a tih theih rual loh chu Pathianin ama fapa ngei, tisa sual ang puin, sual thawina'n rawn tirin, tisaa sualna awm chu thiam loh a chantir ta a ni;


text:
tisa dan zawh loa Thlarau dan zawh zawktu keimahniah hian Dan thu ruat chu hlena a awm theihna turin.


text:
Tisa dana awmte chuan tisa lam thilte an duh thin; Thlarau dana awmte erawh chuan Thlarau lam thilte an duh thin.


text:
tisa duhzawng chu Pathian dona a nih avangin. Chu chu Pathian danin a awm si lo a, awm pawh a awm thei bawk hek lo a ni.


text:
Nimahsela Pathian Thlarau nangmahnia a awm tak zet chuan tisaa awm in ni lo a, Thlarauva awm in ni zawk e. Amaherawhchu tupawh Krista Thlarau nei lo chu amaha mi a ni lo.


text:
Krista chu nangmahnia a awm si chuan sualna avangin taksa a thi a ni; thlarau erawh chu felna avangin nunna a ni.


text:
Nimahsela mitthi zing ata Isua titho lehtua Thlarau chu nangmahnia a awm chuan, mitthi zing ata Krista Isua titho lehtu khan, nangmahnia awm Thlarau zarah chuan in taksa thi theite chu a tinung bawk ang.


text:
Tisa dana in awm chuan in thi ngei tur a ni; amaherawhchu taksa thiltihte Thlarauva in tihhlum thin chuan in nung ang.


text:
Hlauva awm leh turin bawih nihna thlarau inhmu a ni si lo a; fa nihna thlarau inhmu a ni zawk e, chu thlarau avang chuan "Abba!(Ka pa!)" tiin kan au thin hi.


text:
tin, fate kan nih chuan roluahtute kan ni a; Pathian roluahtu, Krista luahpuitute kan ni; a hnena chawimawiin kan awm ve theihna turin amah kan tuarpui tak zet chuan.


text:
Thil siam zawng zawngte chu thil lawilo thu thua awmtirin an awm tawh (an duha awm an ni lo a, a awmtirtu avang a ni zawk e); beiseina neiin,


text:
thil siam zawng zawngte ngei pawh chu chhiatna bawih ata tihchhuahin an awm ang a, Pathian fate zalenna ropuiah chuan an lut dawn si a.


text:
Chu chang a ni lo, keini ngei pawh, Thlarau hmahruai neitute hian, fa kan nihna (kan taksa tlanna chu) nghakin, keini meuh pawh kan rilruin kan rum bawk si.


text:
Beiseinain a ni, chhandamin kan awm ni; nimahsela hmuh theih reng beiseina hi beiseina a ni lo e. Miin a hmuh theih reng chu engati nge a la beisei thin?


text:
Chutiang bawkin Thlarau chuan kan chak lohnate a pui thin a; engtia tawngtai tur nge tih kan hre si lo a; nimahsela Thlarau chuan rum sawi hleih theih loin min tawngtaisak thin.


text:
Tin, Pathian duhzawng ang zelin mi thianghlimte chu a tawngtaisak thin avangin rilrute Entu chuan Thlarau duhzawng chu a hre thin a ni.


text:
Tin, Pathian hmangaihtu, amaha ruat anga a kohvate tan chuan, an thatna turin engkimin a thawhsak hlawm thin tih kan hria;


text:
a hriat lawkate chu ama Fapa ang taka awm turin a ruat lawk si a, a Fapa chu unau tam takte zinga fa tir a lo nih theihna'n.


text:
Tin, a ruat lawkate chu a ko bawk a; tin, a kohvate chu thiam a chantir bawk a, tin, thiam a chantirate chu a chawimawi bawk a.


text:
Ama Fapa ngei pawh zuah lo a, kan zaa aia petu chuan thil zawng zawng pawh athlawnin min pe tel lo va ngem ni?


text:
Tuin nge thiam loh chantir ang? Thia kha Krista Isua chu a ni si a; a ni, tho leh ta zawk a, Pathian ding lama awma min sawisaktu bawka kha a ni.


text:
Krista hmangaihna ata chu tuin nge min then ang? Hrehawmnain emaw, lungngaihnain emaw, tihduhdahnain emaw, tamin emaw, saruaknain emaw, hlauhawmnain emaw, khandaihin emaw min then ang em ni?


text:
Nangmah avangin nilengin thahin kan awm thin; beram talh turte anga ngaih kan ni," tih ziak ang khan.


text:
Thihna te, nunna te, vantirhkoh te, lalna te, thil awm sa te, thil lo la awm tur te,thiltihtheihna te, sanna te, thukna te, thil siam dang reng rengte pawhin, kan Lalpa Krista Isuaa awm Pathian hmangaihna ata chu mi then thei lo ang tih dik takin ka hre si a.


text:
thiltihtheihna te, sanna te, thukna te, thil siam dang reng rengte pawhin, kan Lalpa Krista Isuaa awm Pathian hmangaihna ata chu mi then thei lo ang tih dik takin ka hre si a.


text:
Kristaah chuan thu tak tak ka sawi a ni, ka daw lo e, Thlarau Thianghlim zarah chuan ka chhia leh tha hriatna pawh


text:
ka unaute, tisa lama ka chipuite aiah hian, kei hi Krista hnen ata tihhran khawp laiin anchhe dawngin awm hial i la ka ti si a;


text:
Israel mi an ni si a; fa nihna te, ropuina te, thuthlung zawng zawng te, Dan pekna te, Pathian rawngbawlna te, thutiam zawng zawng te an ta a ni a;


text:
pute chu an ta a ni bawk a, tisa lam thu-ah Krista chu anmahni zing ata lo chhuak a ni bawk a; ani chu thil zawng zawng chunga awm, chatuana fak tlak Pathian a ni. Amen.


text:
Nimahsela Pathian thu chu engmah lo anga awm ta a ni lo e. Israela thlahte chu Israel mi an ni vek lo e;


text:
Abrahama thlahte an nih avangin an zain a fate an ni vek hek lo; "Isaaka-ah hian i thlahte an ti ang," tih a ni zawk.


text:
Chu chu, tisa fate chu Pathian fate an ni lo a, thutiam fate chu Abrahama thlaha ruat an ni zawk tihna a ni.


text:
naute chu an la pian hmaa, chhia leh tha an la tih hmain, thiltih vang ni loin, a kotu duh vang zawkin, thlan lam thu-ah Pathian thu ruat chu a ngheh theihna'n


text:
Ani chuan, "Ka khawngaih apiang chu ka khawngaih ang a, zah ka ngaihna chung apiangah chuan zah ka ngai ang," tiin Mosia hnena a sawi si kha.


text:
Chuvangin a duhtu avng a ni lo a, a tlantu avang a ni hek lo, a khawngaihtu Pathian avang a ni zawk e.


text:
Pathian Lehkha Thuin Pharaoa hnenah chuan, "He mi avang ngawt hian ka tungding chia, nangmahah chuan ka thiltihtheihna ka entir theihna tur leh, khawvel zawng zawnga ka hming a than theihna'n," a ti si a.


text:
Nang chuan ka hnenah, "Engati nge a la dem cheu ni? A duhzawng tuin nge dodal ni?" i ti dawn a ni awm e.


text:
A ni, nimahsela aw mihring, Pathian hnial veitu chu tu nge maw i nih le? Thil siam chuan a siamtu hnenah, "Engati nge hetianga mi siam?" a ti ang em ni?


text:
Bellei tlang khat bel pakhat hlu tak, bel pakhat hlu lo taka siam turin belvawtu chuan bellei chungah thu a nei lo em ni?


text:
Khawngaihna bel, ropui tura a lo buatsaih lawkate chungah chuan a khawngaihna ngahzia a entir theihna'n,


text:
thinurna bel boral tlakte chungah chuan, Pathianin a thinur leh a thiltihtheihna lantir duh mah se la, a dawh hram hram chuan eng nge pawi ang?


text:
Hosea lehkhabuah chuan, "Ka mite ni ngai lo chu, 'Ka mite,' ka ti ang; Tin, hmangaih ngai lohvi chu, 'Hmangaihi,' ka ti ang.


text:
Tin, heti hi a lo ni ang a, an hnenah, 'Ka mite in ni lo e,' a tihna hmunah ngei chuan Pathian nung fate vuahin an awm ang," tia ziak ang bawk khan.


text:
Isaia pawhin Israel mite thu aupuiin, "Israel mite chu tuifinriata tiau zatin tam mah se la, a hrem bak chauh chu chhandamin an awm ang.


text:
Isaia vekin, "Mipuite Lalpa chuan chi thlahtu min lo zuahsak suh se la chu, Sodom khua angin kan lo awm tawh ang a, Gomorra khua anga siamin kan lo awm tawh bawk ang," tia a lo sawi lawk ang bawk khan.


text:
Engnge kan sawi tak ang le? Jentail, felna um lote chuan felna an lo phak tawh a ni, - rinna avanga felna chu.


text:
Eng vang nge ni? Rinnain an um lo a, thiltiha hmuh theih angin an um avang a ni. Tlukna lungah chuan an tlu si a;"Ngai teh, Zionah chuan tlukna lung leh dalna lungpui ka dah a, Tupawh amah ring apiang chu a mualpho lo ang," tih ziak ang khan.


text:
Ngai teh, Zionah chuan tlukna lung leh dalna lungpui ka dah a, Tupawh amah ring apiang chu a mualpho lo ang," tih ziak ang khan.


text:
Unaute u, ka thinlung duhzawng leh anni tana Pathian hnena ka tawngtaina chhan ber hi chhandama an lo awm theihna tur a ni.


text:
Rinnaa felna erawh chuan heti hian a sawi: "In rilruin, 'Tunge vanah lawn ang?' emaw (chu chu chung lam ata Krista hruai chhuk tur tihna a ni);


text:
'Tunge leilawtah chhuk ang?' emaw (chu chu mitthi zing ata Krista hruai chhoh leh tur tihna a ni) ti suh u," tiin.


text:
A nih leh,eng nge a sawi? "Thu chuanin a hnaih a che,i ka leh i thinlungah pawh a awm," tiin a sawi a ni; chu chu rinna thu kan hrilh thin hi a ni;


text:
I kain Isua chu Lalpa a ni tih i tan a, Mitthi zing ata Pathianin a kai tho tih i thinlunga i rin chuan chhandamin i awm ang," tih hi.


text:
Juda leh Grik mite chu engah mah an danglam chuang si lo a, Lalpa pakhat an zaa chunga Lalpa a ni a, a lamtu apiangte chungah chuan thatna a ngah si thin a.


text:
A nih leh, an rin loha chu engtin nge an lam ang? A thu an hriat loha chu engtin nge an rin ang? Thu hriltu awm loin engtin nge an hriat ang?


text:
Tirh an nih loh chuan engtin nge thu an hril ang? "Thil tha chanchin lawmawm thlentute ke chu a va mawi em!" tih ziak ang khan.


text:
Nimahsela Chanchin Tha chu an za chuan an awih vek lo. Isaian, "Lalpa, kan thusawi tuin nge ring?" a ti si a.


text:
A nih leh, an bengin an hre lo em ni? Hria e le, "An thawm chu ram tinah a thang a, an thu chu kawlkil thlengin a thang chhuak ta."


text:
A nih leh, Israel miten an hre lo em ni? "Chia sawi tham lohte chu hmangin ka thiktir ang che u a; chi fing lote chu hmangin ka tithinur ang che u," tiin, Mosia'n a sawi hmasa ber.


text:
Tin, Isaian huai takin, "Mi zawng lote hmuhin ka awm a, mi lam lote hnenah hriattirin ka awm," a ti a.Amaherawhchu, Israel mite thu-ah chuan, "Mi tihmawh leh hnialhratte tan nilengin ka bante ka phar thin kha," a ti a.


text:
Amaherawhchu, Israel mite thu-ah chuan, "Mi tihmawh leh hnialhratte tan nilengin ka bante ka phar thin kha," a ti a.


text:
A nih leh, Pathianin a mite chu a paih thla em ni? Hnai lo e. Kei pawh Israel mi, Abrahama thlah, Benjamina hnam ka ni si a.


text:
Pathianin a mi hriat lawkte chu a paih thla lo e. Pathian Lehkha Thuin Elija thu a sawi hi in hre lo em ni? Ani chuan Israel mite chung thu Pathian hnenah a thlen a,


text:
Lalpa, i zawlneite an tihlum a; i maichamte an tichim a; keimah chauh ka la awm a, kei pawh mi tihhlum an tum a ni" a tih hi.


text:
Nimahsela Pathianin engtin nge a chhan? "Baala hmaa thingthi ngai lo mi sangsarih keimah atan ka la zuah reng a ni," tiin a chhang a.


text:
Khawngaihna avang a nih chuan thiltih avang a ni tawh lo ang; chuti a nih loh chuan khawngaihna hi khawngaihna a ni tawh lo ang.


text:
Engtin nge ni ta ang le?Israel mite chuan an zawn chu an hmu lo a, Thlante erawh chuan an hmu a, a dang zawng zawngte chu an chawlawl zo tawh a.


text:
Pathianin vawiin thlengin an hnenah mutthlukna thlarau a pe a, hmuh theih lohna mitte, hriat theih lohna bengte nen," tih ziak ang khan.


text:
Anih leh, an petek chu an tluk hlenna tur em ni? Hnai lo e. An tluk avangin Jentailte hnenah chuan chhandamna a lo thleng ta zawk a ni, Israel mite thiktirna'n.


text:
Tichuan an tlukna mah khawvel tihhausakna a nih a, an kiamna mah Jentailte hausakna a nih bawk chuan an famkimna chu an hausakna a va ni lehzual dawn em!


text:
Chutichuan nangni Jentailte hnenah ka sawi a ni. Kei, Jentailte tirhkoh ka nih avangin ka chipuite ka thiktir theih hramna tur leh,


text:
Anmahni paih thlakna mah khawvel thian lehna a nih chuan anmahni lawmlehna tur chu thihna ata nun lehna lo chu eng nge ni ang?


text:
Tin, chhang hlawm sawh thlak hmasak chu a thianghlim chuan a hlawm pum chu chutiang bawk a ni; tin, a zung chu a thianghlim chuan a zarte chu chutiang bawk a ni.


text:
Tin, a zar thenkhatte chu tihtliaha a awmin, nang, oliv suak ni a, anmahni zinga zawmin i awm a, oliv thinga thatna zung tawm ve tawh i nih chuan,


text:
zar dangte lakah chuan inchhuang suh. Inchhuang mah la, nang a zung chawmtu i ni lo a, a zung chu a chawmtu che a ni zawk e.


text:
A ni, an rin lohna avangin tihtliahin an awm a, nang i rinna avangin i ding a ni. Chapo suh la, hlau zawk rawh;


text:
Chutichuan Pathian thatzia leh a tihbaizia chu ngaihtuah rawh; a tlute tan chuan a tihbai a ni; nang atan erawh chuan a tha a ni, a thatnaa i awm reng chuan; chutilochuan nang pawh sah thlakin i awm ve ang.


text:
Tin, anni pawh chu ring loa an awm reng loh chuan zawmin an awm ang; Pathianin anmahni a zawm leh thei si a.


text:
Nang oliv suak reng ata sah chum mah, piandan lo anga oliv thing thaah zawma i awm chuan chung a zar taktakte chu, anmahni oliv thing pangngaiah chuan zawm an va ni dawn nasa em!


text:
Unaute u, he thuruk hi in hriat loh ka duh si lo, chutilochuan in intifing ang; Jentailte famkimna a lo thlen hma chuan Israel mi thenkhatte chungah chawlawlna a lo thleng rih a ni, tih hi;


text:
chutichuan, Israel mi zawng zawng chhandamin an awm ang; "Zion atangin Chhandamtu chu a lo chhuak ang a, Jakoba hnen ata Pathian ngaihsak lohna a tibo ang,


text:
Chanchin Tha lam ngaihtuah chuan nangmahni avangin hmelma an ni a; Thlan thu lam ngaihtuah erawh chuan thlahtute avang khan duh takte an ni.


text:
Hmanah chuan Pathian thu in awih lo a, nimahsela tunah chuan an awih loh avangin khawngaihna in hmu si a,


text:
chutiang bawkin, tunah chuan Pathianin a khawngaih che u avang hian, khawngaihna an hmuh ve theihna turin anni pawh chuan an awih ta lo a nih hi.


text:
Pathian finna leh hriatna ngahzia chu a va thuk em! A rorelnate chu hriat theih rual leh, a kawngte chu chhui theih rual a va ni lo em!


text:
A rulh leh tur pawhin a hnenah tuin nge thil pe hmasa?Amah atang leh, amah avang leh amah atan thil zawng zawng a lo awm a ni si a; ama hnenah chuan chatuanin ropuina chu awm rawh se. Amen.


text:
Amah atang leh, amah avang leh amah atan thil zawng zawng a lo awm a ni si a; ama hnenah chuan chatuanin ropuina chu awm rawh se. Amen.


text:
Chutichuan unaute u, Pathian khawngaihna avang hian, inthawina nung leh thianghlim leh Pathian lawm tlak ni turin in taksa chu inhlanah ka ngen a che u; chu chu in rawngbawlna awm reng a ni.


text:
He khawvel dan ang hian awm suh u la; Pathian duhzawng, a tha leh lawm tlak leh, that famkim chu in hriatfiah theihna'n, in rilru athara awmin lo danglam zawk tawh rawh u.


text:
Pathianin mi pek khawngaihna avang hian in zingah tumah in inngaihhlut tawk aliama inngaihlu loin, Pathianin mi tin hnena rinna tawk a pek ang zelin fel taka ngaihtuah zawk turin ka ti theuh a che u.


text:
chutiang bawkin keini tam tak ni mah i la, Kristaah chuan taksa pumkhat kan ni a: a mal malin inpeng tawn theuh kan ni.


text:
Khawngaihna min pek angzia zelin thilthlawnpek hrang hrang kan nei theuh a, thu hrilh tur a nih chuan kan rin tawk ang zelin I hril ang u;


text:
zilhtu pawhin zilh tlat rawh se; thil petu chuan ui loin pe rawh se; roreltuin taima takin rel rawh se; mi khawngaihtuin lawm takin khawngaih rawh se.


text:
Unaute hmangaih kawngah chuan hmangaih takin inlainat tawn theuh rawh u; chawimawi kawngah chuan induhsak tawn theuh u la;


text:
taihmak kawngah chuan thatchhe suh u la; thlarau kawngah chuan thahnemngai ula; Lalpa rawng bawl u la;


text:
beiseina kawngah chuan lawm u la; hrehawm tuarna kawngah chuan chhel u la tawngtaina kawngah chuan tawngtai fan fan u la;


text:
Ngaihtuah hmunkhatin awm tawn theuh rawh u. Inngaihtuah sang lutuk suh u la, mi tete pawl zawk rawh u. Intifing suh u.


text:
Duh takte u, in phuba la suh u la, Pathian thinurna kian zawk rawh u, "Phuba reng reng keima lak tur a ni, keima'n ka thungrul ang,' Lalpain a ti," tih ziak a ni si.


text:
Chuvangin i hmelma a riltam chuan ei tur pe rawh, a tuihal chuan in tur pe rawh: chutiang i tih chuan a lu chungah meiling i chhek khawm a ni ang.Sual ngam chein awm suh la, thatnain sual chu ngam zawk rawh.


text:
Mi tin an chunga roreltute thu thuin awm rawh se. Pathian thu loin tumah roreltu an awm si lo; roreltua awmte hi Pathian ruat an ni.


text:
Chuvangin tupawh roreltu hnial chu Pathian ruat dodal an ni a; a dodaltute chuan anmahni chungah rorelna an hmu ang.


text:
Roreltute chu thil tha titu tan chuan hlauhawm an ni lo a; thil tha lo titu tan erawh chuan hlauhawm an ni. A nih leh, roreltu hlau loa awm i duh em? Thil tha ti la, a fak i hlawh ang chu;


text:
ani chu i thatna tura Pathian rawngbawltu a ni si a. Nimahsela thil sual i tih chuan hlau rawh, khandaih chu a keng mai mai si lo a; ani chu Pathian rawngbawltu, thil tisualtu chunga thinura phuba latu a ni si.


text:
Chuvangin thinur hlauh vang chauh ni loin, i chhia leh tha hriatna avang pawhin roreltu thu thuin i awm tur reng a ni.


text:
He mi avang hian chhiah pawh in chawi thin alawm; chutiang thil ngei ti fan fan turin Pathian rawngbawltute an ni si a.


text:
Mi zawng zawng hnenah pek tur apiang pe rawh u; leiman pekna tura hnenah chuan leiman pe u la; chhiah chawina tura hnenah chuan chhiah chawi u la; tih tura chu tih u la; pawisak tura chu pawisa rawh u.


text:
Inhmangaih tawnna ngawt lo chu tuma engmah ba suh u; mahni mihringpui hmangaihtu chuan dan chu a zawh famkim tawh si a.


text:
Heng, "Uire suh, Tual that suh, Ru suh, Awt suh," tih leh thupek dang la awm reng rengte hi, "Nangmah i inhmangaih angin i vengte i hmangaih tur a ni," tih hian a khai khawm vek si a.


text:
Tun lai thil awmzia in hriat avang leh muhil thawhharh a hun tawh tak zet tih in hriat avangin chu chu ka sawi a ni; tunah chuan kan rin tirh lai ai khan kan chhandamna chu a hnai ta zawk si a.


text:
Zan hi a ral lek lek tawh a, khua a var dawn ta e; chuvangin thima thiltih chu paih i la, eng thuamin i inthuam ang u.


text:
Chhuna awm angin mawi takin i awm ang u, zu in buai leh zu ruia awm loin, hur leh inngaih hmanga awm loin, insual leh initsika awm loin.Lal Isua Krista chuan inthuam zawk u lang, in tisa chakna puitlin turin engmah insiam suh u.


text:
Engkim ei mi chuan a ei lo mi hmusit suh se; ei lo mi pawhin a ei mi chu sawisel suh se; Pathianin ani chu a lawm tawh alawm.


text:
Mi dang chhiahhlawh sawiseltu chu tu nge maw i nih le? A din leh a tluk chu ama hotu tan a ni. Nimahsela ani zawng dintirin a awm ang, Lalpa chuan a dintir thei si a.


text:
Mi pakhatin ni khat hi ni dang ai hian a ngaihlu bik thin a, mi dangin ni zawng zawng hi inang theuhin a ngai thin a ni. Mi tin mahni rilruah inhre chiang rawh se.


text:
Ni serhtu chuan Lalpa chawimawina'n a serh thin a ni. Tin, engkim eitu chuan Pathian hnenah lawmthu a sawi avangin Lalpa chawimawina'n a ei thin; a ei lotu pawh chuan Pathian hnenah lawmthu a sawi a, Lalpa chawimawina'n a ei lo thin a ni.


text:
Kan nun chuan Lalpa tan kan nung a; kan thih pawhin Lalpa tan kan thi a ni si; chuvangin kan nun pawhin, kan thih pawhin, Lalpa ta kan ni.


text:
Nimahsela, nangin engati nge i unau i sawisel ni? A nih loh leh, nangin engati nge i unau i hmuhsit ni? Pathian rorelna thutphah hmaah kan vaiin kan la ding dawn si a;


text:
Lalpa chuan, 'Mi tinreng ka hmaah an kun ang a, lei tinreng pawh Pathian hnenah a inpuang ang, tiin chhia ka chham a ni,' a ti a," tih ziak a ni si a.


text:
Chuvangin I insawisel tawh suh ang u, tupawhin mahni unau dalna emaw tlukna emaw siam loh tum zawk rawh u.


text:
Amah ngawtah chuan thiang lo engmah reng a awm lo tih Lalpa Isuaah chuan ka hre em em mai, englo thiang loa ngaitu tan erawh chuan amah atan chuan a thiang lo a ni.


text:
I englo ei vangin I unau rilru a nat chuan hmangaih dan ang I zawh tawh lo a ni. A thih ai Kristan a thihsaka chu I englo eiin tiboral suh.


text:
Pathian ram chu ei leh in lam thu a ni si lo a, felna te, remna te, Thlarau Thianghlima lawmna te a ni zawk e.


text:
I englo ei vangin Pathian hnathawh tichhe suh. Thil zawng zawng a thianghlim ngei mai, nimahsela a englo eiin mi a tihtluk chuan a eitu tan sualna a ni.


text:
Rinna i neih chu Pathian hmaah nangmah chauha hriatin nei mai rawh. Mahni tha tih kawnga thiam loh inchantir lo chu a eng a thawl e.Amaherawhchu ringhleltuin a ei chuan rinnain a ei loh avangin thiam loh a chang a ni; engpawh rinna loa tih chu sual a ni si a.


text:
Amaherawhchu ringhleltuin a ei chuan rinnain a ei loh avangin thiam loh a chang a ni; engpawh rinna loa tih chu sual a ni si a.


text:
Chutichuan keini mi chakte hian mahni lawmna zawng loin, mi chak lote chak lohnate chu kan tuarpui zawk tur a ni.


text:
Krista pawh chuan mahni lawmna a zawng si lo; "Nangmah hautute hauna chu keima chungah a tla ta a," tih ziak ang khan a ni zawk.


text:
Pathian Lehkha Thua chhelna leh thlamuanna hmua beiseina kan neih theihna turin, hman laia ziak apiangte chu keimahni min zirtirna turin ziak a ni si a.


text:
Chutichuan kan Lalpa Isua Krista Pathian leh a Pa chu, thinlung hmunkhat leh thuruala kan chawimawi theihna turin,


text:
chhelna leh thlamuanna Pathian chuan Krista Isua sawi angin rilru hmunkhat pu tawnin awmtir che u rawh se.


text:
Hei hi ka sawi chu a ni; thlahtute hnena thutiamte kha tinghet tur leh, a khawngaihna avanga Jentailten Pathian an chawimawi theihna turin, Pathian thu a dik tih hriattirna'n Krista chu serh tante rawngbawltuah a lo awm a.


text:
Chuvangin Jentailte zingah chuan, ka fak ang chia, i hming chawimawina turin hla ka sa ang," tih ziak ang khan.


text:
Tin, "Nangni Jentail zawng zawngte u, Lalpa chu fak rawh u; mi zawng zawng pawhin Amah fak rawh se," a ti leh a.


text:
Tin, Isaian, "Jesaia zungzam chu a awm ang a, Jentailte lala awm turin a lo chhuak tur chu a awm bawk ang; Ani chu Jentailte chuan an beisei chhan ang," a ti leh bawk a.


text:
Thlarau Thianghlim thiltihtheihna zarah beiseina in ngah theihna turin, beiseina Pathian chuan in rin avangin, lawmna leh remna tinrengin tikhat che u rawh se.


text:
Tin, ka unaute u, nangmahni chung thu chu, nangmahni chung thu chu, nangmahni ngei thatnain in khat a, finna tinreng in ngah a, in inzilh tawn thei bawk tih keimah tak pawhin dik takin ka hria.


text:
Nimahsela Jentailte zinga Krista Isua rawngbawltua ka awm theihna turin Pathianin mi pek khawngaihna avang hian hriatpui tur che uin khawimaw kar karah huai deuhin ka ziak a ni.


text:
Ka Jentail hlante chu Thlarau Thianghlim tihthianghlim an ni a, lawm tlak an nih theihna turin, Pathian Chanchin Tha kawngah Puithiam hna ka thawk a ni.


text:
Kristan Jentailte awihtir turin thusawi leh thiltihin, chhinchhiahnate leh thilmakte thiltihtheihnaa, Thlarau Thianghlim thiltihtheihnaah chuan, keimah mi hmanga a thiltihte lo chu engmah ka sawi ngam si lo a.


text:
Jerusalem khua leh a vel ram atangin Illurikon ram thlengin, Krista Chanchin Tha chu ram tinah ka hril kim tawh; keimah mi hmanga a thiltih chu chuti kau chu a ni.


text:
A ni, mi dang lungphum chunga rem chho ka lo nih lohna'n, Chanchin Tha chu Krista hming lam tawhna hmunah hril loin,


text:
A chanchin la hrilhna ngai loh mite chuan an hmu ang a, la hre ngai lote chuan an hria ang," tih ziak ang khan, hrilh ka tum zawk thin a ni.


text:
Tunah erawh chuan he'ng ram velah hian thawhna hmun reng ka nei ta lo a, kum tam tak chu in hnena lo kal chakin ka awm tawh bawk a.


text:
Spain rama ka kal hun apiangin ka kal pahin hmuh che u ka beisei si a, nangmahni pawl kham deuh zet i la, chu lama ka kalnaah chuan nangniho mi zuk thlah ka beisei bawk a.


text:
Makedonia leh Akaia rama mite chuan lungni takin Jerusalem khuaa mi thianghlimte zinga retheite tan sum an thawhlawm tawh si a.


text:
A ni, lungni takin an ti a ni, an lakah an ba reng bawk a ni; Jentailten an thlarau lam thilte an tawmpui si chuan khawvel lam thilin anmahni chhawmdawl ve thung a tul reng a ni.


text:
Chuvangin chu chu ka tiha rah pawh chu anmahni fel taka ka hmuhtir zawhin, nangmahni tlawhin Spain ramah ka kal zel ang.


text:
Jerusalem khua atan chhawmdawlna ka ken hi mi thianghlimho lawmzawng tak a nih theihna'n mi tawngtaipui hram hram turin Lalpa Isua Krista leh Thlarau Thianghlim hmangaihnain ka ngen chiam a che u;


text:
Pathian remtih anga hlim taka in hnena ka lo kal a, kan harh tlan theihna turin.Remna Pathian chu in zaa hnenah awm rawh se. Amen.


text:
Kan farnu Phoibi, Kenkriai khuaa kohhranho rawngbawltu hi, Lalpa hminga mi thianghlimte ang bawka in lo lawmna tur leh, in puih a ngaihna apianga pui turin hmelhriattir che u ka duh a ni.


text:
Priskilli leh Akuila, Krista Isuaa ka hnathawhpui, ka nun chhanhimna'na nghawng dawhte kha chibai mi buksak ang che u;


text:
An ina kohhran inkhawmho chu chibai mi buksak bawk ang che u. Ka duh tak Epaineta, Asia rama Krista ring hmasa ber kha, chibai mi buksak ng che u.


text:
Ka chipui Andronika leh Junia ka tanpuite kha chibai mi buksak ang che u; anni chu tirhkohte zinga hmingthang tak an ni a, ka aia Kristaa awm hmasa zawk an ni a.


text:
Kristaa mi tak, Apellia kha chibai mi buksak ang che u. Aristobula chhungte zinga mite kha chibai mi buksak ang che u.


text:
Ka chipui, Herodiona kha chibai mi buksak ang che u. Narkissa chhungte zinga mi, Lalpaa awmte kha chibai mi buksak ang che u.


text:
Truphaini leh Truphosi, Lalpaa thawk rim thinte kha chibai mi buksak ang che u. Duh tak Persi, Lalpaa thawk rim em em tawh kha chibai mi buksak ang che u.


text:
Asunkrita te, Phlegona te, Hermia te, Patroba te, herma te, an hnena unau awmte nen khan chibai mi buksak ang che u.


text:
Philologoa leh Juli nen, Nirea leh a farnu nen, Olumpa nen, an hnena mi thianghlim awm zawng zawng nen khan chibai mi buksak ang che u.


text:
Fawh thianghlimin chibai inbuk rawh u. Krista kohhranho pawl zawng zawngin chibai an buk hlawm a che u.


text:
Tin, unaute u, zirtirna thu nangmahni zir loh lama inthenna leh tlukna siamtute chu veng tha tur leh hawisan turin ka ngen a che u.


text:
Chutiang mite chuan kan Lalpa Krista rawng an bawl lo a, anmahni pum rawng an bawl lo a, anmahni pum rawng an bawl zawk thin a; an kam that leh an kam thiamin mi fing lote rilru an bum thin.


text:
In awihzia chu mi zawng zawng zingah a thang chhuak ta si a. Chuvangin nangmahni chung thu-ah ka lawm a ni; amaherawhchu tha lamah chuan in fin a, sual lamah in fin loh ka duh a ni.


text:
Tin, remna Pathian chuan in kephah hnauaiah Setana chu a rawn rah perhtir thuai ang che u. Kan Lalpa Isua Krista khawngaihna chu in hnenah awm rawh se.


text:
Keimah leh kohhranho zawng zawng thlen in pa Gaia chuan chibai a buk a che u. Khuaa sum enkawltu Erasta leh unaupa Kuarta chuan chibai a buk a che u.


text:
Ka Chanchin Tha leh Krista thu hrilh angin, thuruk puanna ang hian, (chu thuruk chu chatuan ata a inthup thin a, tunah erawh chuan tihlan a ni a,


text:
rinna chu an lo awihna turin, chatuan Pathian thupek ang zelin, zawlneite Lehkha Thuin hnam tin hnenah hriattir a ni tawh), nangni tinghet theituPathian finga chauh hnenah chuan Isua Krista avangin chatuana ropuina awm rawh se. Amen.


text:
Korinth khuaa Pathian kohhranho awm, Krista Isuaa tihhran, mi thianghlim ni tura kohte hnenah ram tina kan Lalpa (anmahni leh keimahni Lalpa) Isua Krista hming lam zawng zawng hnenah nen:


text:
Krista Isuaa Pathian khawngaihna in hnena pek avang khan in chung thu-ah Pathian hnenah lawmthu ka hril fo thin;


text:
ani chuan kan Lalpa Isua Krista ni-ah chuan sawiselbova in awmna'n a tawp thlengin a tinghet bawk ang che u.


text:
Tin, unaute u, in zain thu thuhmun in sawi a, inzinga inthenna reng a awm lohna turin, rilru hmunkhat leh ngaihtuahna hmunkhata fel taka in inzawm tlat zawkna turin kan Lalpa Isua Krista hmingin ka ngen a che u.


text:
Ka unaute u, in chungchang thu chu in zingh inhnialnate a awm tih Kloii chhungte chuan mi hrilh a ni.


text:
Hei hi a ni ka tih chu, mi tinin, "Kei Paula pawl ka ni," "Kei zawng Apollova pawl ka ni," "Kei zawng Kiphaa pawl ka ni," "Kei zawng Krista pawl ka ni," in tih hlawm hi.


text:
Krista chu thenin a awm em ni? Paula in aia khenbehin a awm em ni? A nih loh leh, Paula hminga baptis-in in awm em ni?


text:
Krispa leh Gaia lo chu in zinga mi tumah ka baptis loh che u avangin Pathian hnenah lawmthu ka sawi thin a ni;


text:
Krista chuan baptis turin mi tir si lo, Chanchin Tha hril turin mi tir zawk a ni; thu finga hril loin, chutilochuan Krista kraws chu engmah lovah an chantir dah ang e.


text:
Kraws thu chu boral mekte tan chuan atna a ni si a; keini chhandam mekte tan erawh chuan Pathian thiltihtheihna a ni zawk e.


text:
Mi fing chu khawiah nge? Lehkhaziaktu chu khawiah nge? He khawvela hnialtu chu khawiah nge? Pathianin khawvel finna hi atthlak a ni tih a hriattir lo em ni?


text:
Pathian finnaah chuan khawvelin finna hmanga Pathian an hriat theih loh hnuin, thu hril atthlak hmanga a ringtute chhandam chu Pathianin tha a ti hle si a.


text:
keini erawh chuan Krista khenbeh thu kan hril thin a nih hi; chu chu Judate tan chuan tlukna, Jentailte tan thu atthlak a ni a;


text:
nimahsela Judate pawh ni se la, Grikte pawh ni se la, kohte tan zawng Krista, Pathian thiltihtheihna leh Pathian finna chu a ni.


text:
Pathian atna chu mihring aiin a fing zawk a, Pathian chak lohna pawh chu mihring aiin a chak zawk bawk si a.


text:
Unaute u, a kohna che u hi ngaihtuah teh u, tisa lama mi fing tam tak te, mi chak tam tak te, mi tha tam tak te koh an nih lohzia hi;


text:
nimahsela Pathianin khawvel thil ate chu a thlang zawk a, mi fingte chu a tihmualpho theihna turin; tin, Pathianin khawvel thil chak lote chu a thlang a, thil chakte chu a tihmualpho theihna turin;


text:
tin, khawvel thil chhia leh thil hmuhsitawmte, thil awm lote nen lam Pathianin a thlang a, thil awmte chu engmah loa a siam theihna turin;


text:
Nangni erawh chu ama zarah Krista Isuaah chuan in awm a ni; ani chu Pathian hnen ata kan tan finnaah siam a ni, felnaah te, thianghlimnaah te, tlannaah te nen;chutichuan an ziak ang khan, "A chhuang apiangin Lalpa chhuang rawh se."


text:
Tin, unaute u, kei zawng Pathian thuruk hrilh che uin in hnena ka lo kal lai khan, thusawi ropui leh finna ropui nena lo kal ka ni lo.


text:
Tin, in rinna chu mihring finna innghat loin, Pathian thiltihtheihnaa innghata a awm theih zawkna turin,


text:
ka tawngka chhuak leh ka thu hrilhte chu thu finga thlemna thuin a ni lo a, Thlarau leh thiltihtheihna hriattirin a nih zawk kha.


text:
Amaherawhchu puitlingte zingah chuan thu fing zawng ka sawi thin, nimahsela he khawvel thu fing hi a ni lo, he khawvel roreltu boral turte thu fing hi a ni hek lo;


text:
Pathian thu fing thuruk chu kan sawi zawk thin a ni, thu fing inthup, kan ropuina tura Pathianin khawvel awm hmaa a ruat lawk tawh chu.


text:
Chu chu he khawvel roreltute reng reng hian an hre lo; hria se la chuan ropuina Lalpa chu an khengbet lo ang.


text:
Mita hmuh ngai loh, benga hriat ngai loh, mihring rilrua lut ngai lo, Patianin a hmangaihtute tan a buatsaih apiangte chu," tih ziak ang zawk khan.


text:
Keini erawh chu chung chu Pathianin Thlarauin min hriattir ta a ni; Thlarau chuan engkim a chhui chhuak si thin; a ni. Pathian thu ril pawh.


text:
Mihring thute chu mihring rilru, a chhunga awm vek lo chuan mihring zingah tuin nge hria ang? Chutiang bawkin Pathian thute chu Pathian Thlarau vek lo chuan tuma'n an hre lo.


text:
Chutichuan athlawna Pathianin thil min pekte chu kan hriat theihna turin, keini zawngin khawvel thlarau ni loin, Thlarau, Pathian hnena mi chu kan hmu zawk a ni.


text:
Mihring finna zirtir thua sawi loin, Thlarau zirtir thua sawi zawkin, Thlarau lam thute chu thlarau lam mite hnena hrilhfiahin, chung thil min pek thute pawh chu kan sawi thin.


text:
Khawvel mi chuan Pathian Thlarau lam thilte chu a lawm thin lo, ani ngaih chuan atthlak a ni si a; Thlarauva hriat fiah a nih avangin a hre thei lo reng reng bawk a ni.


text:
Thlarau mi erawh chuan thil engkim a hre fiah thin a, ani lah chu tuma'n an hre fiah si lo.Tuin nge Lalpa rilru hre tawha amah chu zirtir thei ang? Keini erawh chuan Krista rilru kan pu a ni.


text:
Tuin nge Lalpa rilru hre tawha amah chu zirtir thei ang? Keini erawh chuan Krista rilru kan pu a ni.


text:
Tin, Unaute u, thlarau mite hnena sawi angin in hnenah thu ka sawi thei lo a, tisa mite hnena sawi angin ka sawi zawk kha, Kristaa nausente hnena sawi ang maiin.


text:
Chaw ni loin, hnutein ka chawm che u kha, chaw in la ei theih loh avang khan; a ni, tunah pawh in la ei thei ta lo fo a ni,


text:
tisa mi in la nih fo avangin. In zingah itsikna leh inhnialna a awm thin avang hian tisa mi la niin mihring angin inla awm a ni lo em ni?


text:
Mi pakhatin, "Paula pawl ka ni," mi dang in, "Kei zawng Apollova pawl ka ni," in tih chhung zawng mihring in la ni lo em ni?


text:
Apollova chu eng nge a nih le? Paula pawh chu eng nge a nih? Rawngbawltu, nangmahni rintirtu che u chauh an ni a sin, chu pawh chu Lalpa'n a pek ang ve ve chauh zelin a ni.


text:
Tin, a phuntu leh tuia chawmtu chu pumkhat an ni, nimahsela anmahni thawh rim ang zelin mahni lawmman an hmu ve ve ang.


text:
Keini zawng Pathian hnathawhpuite kan ni si a; nangni Pathian thlawhhma chu in ni a, Pathian in sak chu in ni bawk a.


text:
Pathian khawngaihna mi pek ang zelin in sa hotu ber fing tak angin keiin lungphum ka rem a, mi dangin a chungah in an sa a. Nimahsela mi tin a chunga an sakzia turah fimkhur theuh rawh se.


text:
Lungphum rem tawh sa lo chu lungphum dang tuma'n an rem thei tawh si lo a, chu lungphum chu Isua Krista chu a ni.


text:
Tin, lungphum chungah chuan tupawhin rangkachakin emaw, tangkain emaw, lung man tamin emaw, thingin emaw, hnimin emaw, buhpawlin emaw in sa se la,


text:
mi tin hnathawh chu a lang tawh ang. Ni chuan a tilang dawn si a, meia a inlar dawn avangin; mei ngei chuanin mi tin hnathawh chu eng ang nge a nih a fiah tawh ang.


text:
Tu hnathawh pawh a kan chuan chu mi chuan a chan ang; amah tak erawh chu chhandamin a awm ang, amaherawhchu meia kal tlang ang maiin.


text:
Tupawhin Pathian in chu a tihkhawloh chuan chu mi chu Pathianin a ti khawlo vang; Pathian in chu a thianghlim si a, chu in chu nangmahni in ni e.


text:
Tuma'n mahni intihder suh se. In zingah tupawh he khawvelah hian finga a inngaih chuan a lo fin theihna turin mi aah lo chang rawh se.


text:
He khawvel finna hi Pathian ngaih chuan atna a ni si a. "Ani chuan mi fingte chu anmahni fin verveknain a awk thin," tih ziak a ni si a;


text:
Paula emaw, Apollova emaw, Kiphaa emaw, khawvel emaw, nunna emaw, thihna emaw, thil awmsa emaw, thil lo la awm tur emaw, a zavaiin in ta vek a ni;nangni pawh Krista ta in ni a; Krista pawh chu Pathian ta a ni.


text:
Nimahsela nangnin mi fiahna leh mihring ngaihtuahnain mi fiahna chu ka tan thil te tak te a ni; mahni pawh ka infiah ngai hek lo.


text:
Engmah indemna ka inhre si lo a; nimahsela chu chuanin thiam mi chantir chuang lo; mi fiahtu chu Lalpa a ni zawk.


text:
Chutichuan a hun hma hian engmah fiah suh u, Lalpa lo kal hma loh zawng; ani chuan thima thil thuhrukte chu engah a rawn la chhuak ang a, thinlunga tumte pawh a tilang bawk ang; chu mi hunah chuan mi tinin Pathian lakah chuan mahni chan tawkah fak an hlawh theuh tawh ang.


text:
Tin, unaute u, thu ziakte chu in khum lohna turin, keimahniah hian in zir theihna'n, chung thute chu in thatna turin kei leh Apollova ka inbel a ni, in zingah tuma'n pakhat chhuangin pakhat in uan khum lohna'n.


text:
Nang tuin nge tilem chuang che; I dawn loh chu eng nge i neih ni? I dawn a nih si chuan engati nge dawn ni lo anga i uanpui ni?


text:
Tun apangin in tlai ta a, tun apangin in hausa ta a, kan tel loin ro in rel ta a nih hi le; a ni, rorel tak tak u la chu ka duh a ni, keini pawhin nangmahni nen a ro kan rel theihna'n.


text:
Pathianin keini tirhkohte hi thi tura ruat sa angin a hnuhnung berah min tar chhuakah ka ngai a ni; khawvelte leh vantirhkohte leh mihringte mithmuha ennawma siamin kan awm hi.


text:
Keini zawng Krista avangin mi a kan ni a, nangni erawh chu Krista-ah chuan mi fing inni zawk e; keini zawng kan chak lo a, nangni erawh chu in chak e; nangni zawng mi chawimawiin in awm a, keini erawh chu mi hmuhsitin kan awm zawk a ni.


text:
Tun thleng pawh hian kan riltamin kan tuihal a, silhfen kan khawp lo a, mi kut thak hnawihna kan ni a, awmna bulbal kan nei lo a;


text:
mahni kuta thawkin kan rim hle a; miin min hauin mal kan sawmsak thin a; miin min tihduhdahin kan tuar hram thin a; miin min hekin kan thlem thin a;


text:
Kristaah chuan zirtirtu sangkhat nei mah u la, pa zawng tam tak in nei si lo a ni; keiin Krista Isuaah chuan Chanchin Thain ka hring che u a nih kha.


text:
Chu mi avang chuan Timothea, Lalpaa ka fa duh tak leh rinawm chu in hnenah ka rawn tir a ni; ani chuan Kristaa ka awm dan, ram tina kohhranho pawl tina ka zirtir thin ang hi a hriattir leh ang che u.


text:
Nimahsela Lalpain rem a tih chuan rei lo te chinah in hnenah ka lo kal ang; chutichuan mi uangte thu chu ni loin, an thiltihtheihna chu ka hre zawk tawh ang.


text:
Pathian ram chu thu-ah a awm lo a, thiltihtheihnaah a awm zawk a ni.Engnge in duh zawk? Vuakfung nen nge in hnenah ka lo kal ang a, hmangaihna leh thuhnuairawlh rilru puin?


text:
Engnge in duh zawk? Vuakfung nen nge in hnenah ka lo kal ang a, hmangaihna leh thuhnuairawlh rilru puin?


text:
In zingah inngaih a awm tih thu a thang vel chiam a ni; chuting inngaih chu Jentailte zingah pawh awm ngai hlei lo, in zinga mi pakhatin a pa nupui a neih kha.


text:
Keimah ngei hi, taksain ka tel lo na a, thlarauvah erawh chuan ka tel a, thil chuti kau titu chu tunah pawh Lalpa Isua hmingin inzinga tel ang takin ka ngaihtuah zo tawh;


text:
mi chutiang chu, a thlarau Lalpa niah chuan chhandamin a awm theihna'n a tisa tiboral turin, Setana pe i la ka ti a ni.


text:
In uan chhan hi a tha lo e, Dawidim tlemtein chhang hlawm chu apumin a fan chhuak thin tih in hre lo em ni?


text:
Dawidim tel lo in ni ang bawkin chhang hlawm thar in lo nih theihna'n dawidimhlui chu thianfai rawh u. Kan Kalhlen Kutna tur pawh an talh tawh si a, Krista ngei chu;


text:
chuvangin i kut ang u, dawidim hluia kut loin, nunchhiat leh sualna dawidima kut hek loin takna leh dikna chhang, dawidim telh lohin i kut zawk ang u.


text:
he khawvela inngaih hmangte emaw, duham leh hleprute emaw, milem betute emaw hi zawng pawl hauh loh tur ti ka ni lo e; chutiang ni se la chuan khawvel ata kal chhuak ngei tur in ni dawn si a.


text:
Tunah erawh chuan tupawh, unau hming pu siin, inngaih hmang mi emaw, miduham emaw, milem be mi emaw, hauh hmang mi emaw, zu ruih hmang mi emaw, hlepru mi emaw ni se la, pawl lo turin inhnenah ka ziak a ni; mi chutiang hnenah chuan ei pawh ei lo turin.


text:
Pawn lam mite chu keia lo ngaihtuah tur em ni? Pathianin a ngaihtuah ang chu!In zinga mite chu nangmahni ngaihtuah tur a ni lo'm ni? Mi sual chu in zing ata hnawt chhuak rawh u.


text:
In zinga mite chu nangmahni ngaihtuah tur a ni lo'm ni? Mi sual chu in zing ata hnawt chhuak rawh u.


text:
In zingah tupawhin mi dang chungah thupawi nei u la, mi thianghlimte hmaa thlen loin, mi fel lote hmaah in thlen ngam dawn em ni?


text:
A nih leh, mi thianghlimte chuan khawvel an ngaihtuah dawn tih in hre lo em ni le? Tin khawvel mah hi in ngaihtuaha a awm dawn chuan thil te berte pawh chu ngaihtuah tlak lo em ni in nih le?


text:
Tun dam chhung khawsak thute chu sawi loh, vantirhkohte lam pawh kan ngaihtuah dawn tih in hre lo em ni?


text:
Chutichuan tun dam chhung khawsak thute ngaihtuah tur in neihin kohhranho zinga mi hmuhsitawmte chu in ngaihtuahtir thin em ni?


text:
In zahna turin ka sawi a ni. A unaute kara thu titlu thei mi fing pakhat tal in zingah in hmu thei lo a ni ang maw,


text:
A ni, hei hi in fel zawh zan lohna pakhat chu a ni pang mai, thupawi inneih tawn thin hi. Engati nge dik lo taka tihna chu in tuar zawk loh? Engati nge tihdawnna chu in tuar zawk loh?


text:
A nih leh, mi fel lote chuan Pathian ram an luah lo ang tih in hre lo em ni le? Bumin awm suh u; inngaih hmangte emaw, milem betute emaw, uirete emaw, mi hurte emaw, mawngkawhurte emaw,


text:
ruk hmangte emaw, mi duhamte emaw, zu ruih hmangte emaw, mi hau hmangte emaw, hleprute emawin Pathian ram an luah lo ang.


text:
Tin, nangni thenkhat chutiang mi in nih thin kha; nimahsela Lalpa Isua Krsta hmingah leh kan Pathian Thlarauvah tlenfai in ni tawh a, tihthianghlim in ni tawh a, thiam chang in ni tawh.


text:
Thil engkim tih ka tan a thiang a, nimahsela thil engkim tih a tha kher lo; thil engkim tih ka tan a thiang a, nimahsela eng bawihah mah ka inphal lo.


text:
Ei turte chu pum tan a ni a, pum chu ei turte tan a ni; nimahsela Pathianin a tiboral ve ve dawn. Tin, taksa hi inngaihna'n a ni lo a, Lalpa tan a ni zawk e; Lalpa pawh chu taksa tan a ni.


text:
In taksa chu Krista pengte a ni tih in hre lo em ni? Krista pengte chu laksakin nawhchizuar pengahte ka siam dawn em ni le? Hnai lo e.


text:
A nih leh, nawhchizuar zawm chu amah nen pumkhat an ni tih in hre lo em ni le? "An pahnihin tisa pumkhat an lo ni tawh ang," a ti si a.


text:
Inngaih hi tlansan rawh u. Mihring thil tihsual tinreng hi taksa pawn lamah a ni; mi ngaih hmang erawh chuan ama taksa chungah thil a tisual a ni.


text:
A nih leh, in taksa chu,in chhunga awm Pathian hnen atanga in hmuh Thlarau Thianghlim in a ni tih in hre lo em ni le? Mahni ta pawh in ni lo a,Mana lei in ni tawh a sin, chuvangin in taksaah chuan Pathian chawimawi rawh u.


text:
Nimahsela inngaihnate a awm thin avangin mipain nupui bik nei theuh se la, hmeichhia pawhin pasal bik nei theuh rawh se.


text:
Pasal chuan a nupui hnenah a chan tur tawk chu pe rawh se; chutiang bawkin nupui pawhin a pasal hnenah a chan tur tawk chu pe bawk rawh se.


text:
Nupui chuan ama taksa chungah thu a nei lo a, a pasal chuan thu a nei zawk a ni; chutiang bawkin pasal pawhin ama taksa chungah thu a nei lo a; a nupui chuan thu a nei zawk a ni.


text:
Tawngtai tura in inpek theihna'n reilote atan rem in tih ve ve chauh loh chuan atua mah intidawng suh u, chu mi hnu chuan in awm dan pangngaiin awm leh thuai u la, chutilochuan insum zawh loh avangin Setanan a thlem dah ang che u.


text:
Nimahsela mi zawng zawng keimah ang tak hian awm vek se la ka duh a ni. Amaherawhchu mi tinin Pathian hnen ata thilpek mahni hmuhzawng an nei theuh a ni, pakhatin kawng dangin, pakhatin kawng dangin.


text:
Nimahsela lengtulte leh hmeithaite hnenah chuan heti hian ka ti a ni: Keimah ang tak hian awm se la an tan a tha ang.


text:
Tin, innei sate hnenah chuan thu ka pe (keima pek erawh chu ni loin, Lalpa pek a ni zawk): Nupui chuan a pasal then suh se;


text:
a then vek chuanin pasal nei tawh loin awm law law rawh se, a nih loh leh a pasal nen vek innei leh rawh se; tin, pasal chuan a nupui ma suh se.


text:
Mi dang hnenah erawh chuan Lalpa ni loin keimahin ka sawi: Unau tupawhin nupui ring lo mi nei se la, ani chuanin a hnena awm reng a lungnih chuan ma suh se.


text:
Pasal ring lo mi chu a nupui zarah tihthianghlimin a awm a, nupui ring lo mi pawh chu a pasal zarah tihthianghlimin a awm bawk si a; chuti ni suh se la in fate chu an thianghlim lo ang; nimahsela an thianghlim reng e.


text:
Nimahsela a ring lo zawk chuan then se la, then mai rawh se, chutiangah zawng unaupa emaw, farnu emaw hre an ni tawh lo e; Pathian erawh chuan inrem taka awm turin min ko a ni.


text:
Aw nupui, i pasal i chhandam dawn leh dawn loh engtin nge i hriat ni? Aw pasal, i nupui i chhandam dawn leh dawn loh engtin nge i hriat ni?


text:
Engpawh ni se la, Lalpa chuan mi tin hnena a sem pangngai ang theuh leh, Pathianin mi tin a kohna pangngai ang theuhvah awm rawh se. Chutiangin kohhran pawl zawng zawngah ka ruat thin.


text:
Serh tan tawh hnu koh an awm em? Serh tan loh mi lo ni suh se. Serh tan loa awm koh an awm em? Serh tantir suh se.


text:
Pathian thupekte pawm chauh lo chu serh tan hi engmah a ni lo a, serh tan loh pawh hi engmah a ni hek lo.


text:
Bawiha awm Lalpa koha chu Lalpa bawih chhuahtir a ni si a; chutiang bawkin bawih loa awm koha chu Krista bawih a ni.


text:
Tin, nula thianghlim lam thu-ah zawng Lalpa thupek reng ka nei lo a; nimahsela rinawma awm turin Lalpa hnen ata khawngaihna hmu ka nih avangin ka ngaihtuahzia ka sawi ang.


text:
Nupuiah phuar belhbawm i ni em? Phelhna zawng suh. Nupuiah phuar belhbawm loh i ni em? Nupui zawng suh.


text:
Nimahsela nupui i neih chuan thil i tisual lo e, nula thianghlim pawhin pasal a neih chuan thil a tisual hek lo. Amaherawh chu chutiang mite chuan tisaah chuan hrehawm an tuar ang; nimahsela kei zawngin tuar lohtir che u ka duh a ni.


text:
Amaherawhchu unaute u, hei hi ka ti a ni: tun achinah chuan nupui neite chu nei lo anga an awm theihna tur leh,


text:
tapte chu tap lo anga an awm theihna tur leh, lawmte chu lawm lo anga an awm theihna tur leh, leitute chu nei lo anga an awm theihna tur leh,


text:
khawvel hmangtute chu hmang lutuk loa an awm theihna turin hun hi tihtawiin a awm a ni; he khawvel awm dan hi a boral mek a nih hi.


text:
Nimahsela lungkham nei loa in awm ka duhsak che u a ni. Nupui nei lo chuan Lalpa tihlawm theihnazia tur ngaihtuahin Lalpa lam thil chu a lungkham thin.


text:
Nupui nei erawh chuan a nupui tihlawm theihnazia tur ngaihtuahin khawvel lam thil chu a lungkham zawk thin.


text:
Tin, pasal nei leh nula thianghlim chu an inang lo bawk a. Pasal nei lo chuan a taksa leh a thlarauvah chuan thianghlim takin a awm theihna turin Lalpa lam thil chu a lungkham thin; pasal nei erawh chuan a pasal tihlawm theihnazia tur ngaihtuahin khawvel lam thil chu a lungkham zawk thin.


text:
Chung chu nangmahni thatna turin ka sawi a ni; khuahkhirh che u ka tum a ni lo a, awm dan mawi tawka in awm theihna tur leh, Lalpa rawng chu buai loa in bawl theihna turin ka sawi zawk a ni.


text:
Amaherawhchu tupawhin a fanu nula thianghlim a len reitir kawngah tidik loa a inrin chuan, ani chu a vanglai a nih a, a tul bawk si chauh, a tih duh chu ti rawh se; thil a tisual lo e; neihtir rawh se.


text:
Nimahsela rilru nghet tak pu a, tul ti lo a, ama duhzawng erawh chu hlen theia a fa nula thianghlim chu vawn reng a rilrua tum tlattu chuan a titha zawk ang.


text:
Nupui chu a pasal a dam chhung chuan phuar a ni; nimahsela a pasal a thih tawh chuan a duh apiang a nei thei ang, amaherawhchu Lalpaa awm mi a ni tur a ni.Nimahsela keia ngaih chuan a awm ngia a awm reng chuan a eng a thawl zawk ang; kei pawhin Pathian Thlarau chu nei ve bawkin ka inring a ni.


text:
Nimahsela keia ngaih chuan a awm ngia a awm reng chuan a eng a thawl zawk ang; kei pawhin Pathian Thlarau chu nei ve bawkin ka inring a ni.


text:
Tin, milemte laka inthawina thilte thu kha chu: Kan zain hriatna kan nei theuh tih kan inhria. Hriatna zawngin mi a uantir thin a, hmangaihna erawh chuan mi a siam tha thin.


text:
Chutichuan, milemte laka inthawina thil ei kawngah zawng, khawvelah hian milem reng reng chu engmah a nih lohzia leh pakhat chauh lo chu Pathian dang reng reng an awm lohzia chu kan hria.


text:
Vanah emaw, leiah emaw, pathian hming pute awm mah se la, (chutiang pathian tam tak leh lalpa tam tak an awm si a),


text:
keini tan erawh chuan Pathian pakhat chauh (Pa chu) a awm a, ama hnen atangin engkim a chhuak a, keini pawh ama tana awm kan ni; Lalpa pakhat chauh (Isua Krista chu) a awm bawk a, amah avangin engkim a awm a, keini pawh amah avang bawka awm kan ni.


text:
Amaherawhchu chu hriatna chu mi zawng zawngah a awm lo; chutichuan thenkhatin tun thlengin milem be thang an nih avangin, milem laka inthawina thil ang taka ngaiin an ei thin; tichuan an chhia leh tha hriatna chu a chak loh avangin a lo bawlhhlawh thin.


text:
Nimahsela ei tur hian Pathian mit min tluntir chuang lo ang; ei mah suh i la kan chhe chuang hek lo, ei mah i la kan tha chuang hek lo.


text:
Nimahsela fimkhur rawh u, chutilochuan duh duha in tlat theihna hi eng emaw tiin mi chak lote tan tlukna a lo ni dah ang e.


text:
Nang, hriatna nei mi, tupawhin milem biakna ina chaw kila an hmuh si che chuan anni chu mi chak lo lo ni se la, an chhia leh tha hriatna chuan milem laka inthawina thil ei a lo ngam dawn lo'm ni?


text:
Tichuan, i hriatna avang chuan mi chak lo (unau a thih ai Kristan a thisaka) chu, a boral dawn a ni.


text:
Unaute chunga chutiang thil in tihsual a, an chhia leh tha hriatna chu a chak loh nak alaia in hliam hlauh hian, Krista chungah thil tisual in ni.Chu mi avang chuan ei tur hian ka unau a tihtluk chuan, ka unau ka tihtluk lohna turin kumkhuain sa reng reng ka ei tawh lo ang.


text:
Chu mi avang chuan ei tur hian ka unau a tihtluk chuan, ka unau ka tihtluk lohna turin kumkhuain sa reng reng ka ei tawh lo ang.


text:
Zalen ka ni lo em ni? Tirhkoh ka ni lo em ni? Kan Lalpa Isua ka hmu tawh lo em ni? Nangniho chu Lalpaa ka hnathawh in ni lo em ni?


text:
Mi dangte tan tirhkoh ni mah suh i la, nangni tan tal zawng ka ni; Lalpaa ka tirhkoh nih chhinchhiahna chu nangmahni hi in ni a sin.


text:
Tirhkoh dangte leh Lalpa unaute leh Kiphaa ang khan nupui ring mi, hruai vel turin thu kan nei lo em ni?


text:
Sipai tu nge mahni inchawma ral kap ngai ni? Tuin nge a rah ei si loin grep huan siam ngai ni? A nih loh leh tuin nge ran rual hnute ei si lo loin, ran rual enkawl ngai ni?


text:
Mosia Dan Lehkhabuah chuan, "Sebawngpain buh a chil laiin a hmui phuar suh ang che," tih ziak a ni si a. Pathianin sebawngpa tan mai em ni a ngaihtuahsak ni?


text:
Keimahni tan chauh a sawi a ni lo'm ni? Ni e, keimahni tan a ni an ziak ni: lei lettu chuan beisei neiin leh tur a ni a, buh vawtu pawh chuan chan neih ve beiseiin vuak tur a ni si a.


text:
Keinin thlarau lam thilte chu in hnena kan tuh tawh chuan tisa lam thilte chu seng mah i la, thil hlawk tak em ni ang?


text:
Mi dang mahin in chunga thuneihna chu an chan chuan keini hi chang tur kan ni lehzual lo'm ni? Nimahsela chu thuneihna chu kan hmang lo; Krista Chanchin Tha kan dal lohna turin engkim kan tuar hram hram zawk a ni.


text:
Thil serh buatsaih veltute chuan Pathian biak ina mi thil an ei leh, maicham rawngbawltute chuan maicham nen chanvo an nei tih in hre lo vem ni?


text:
Nimahsela, kei zawngin chung chu pakhat mah ka hmang lo a ni; ka chunga chutianga in tihna'n he'ng thu hi ka ziak a ni hek lo; tupawhin ka chhuan hi engmah loa an siam ai chuan thi mai i la ka tan a tha zawk si a.


text:
Chanchin Tha hril mah i la, chhuan tur reng reng ka nei si lo, tih makmawh ka chungah a innghat a ni si a; Chanchin Tha hril suh i la, ka chung a pik dawn si a.


text:
Chu chu mahni thu thuin ka tih chuan lawmman ka nei a ni; nimahsela mahni thu thuin a nih si loh chuan Chanchin Tha enkawlna hna mi kawltir mai a ni ang.


text:
Ka lawmman chu eng nge ni le? Chanchin Thaa ka thuneihna chu ka hman zawh lohna'n, Chanchin Tha ka hrilhin, hlawh loa Chanchin Tha rawng ka bawl theih hi a ni.


text:
Tuma bawih ni mah suh i la, mi tam lehzual ka lak luh theihna turin mi zawng zawng bawihah ka insiam ta.


text:
Tichuan, Judate ka lak luh theihna turin Judate hnenah Juda mi angin ka awm thin; Dan hnuaia awmte ka lak luh theihna turin Dan hnuaia awmte hnenah Dan hnuaia awm angin ka awm thin, Dan hnuaia awm si loin;


text:
dan nei lote ka lak luh theihna turin dan nei lo te hnenah dan nei lo angin ka awm thin, Pathian dan awih lo si loin, Krista dan zawm siin.


text:
Chak lote ka lak luh theihna turin chak lote hnenah chak lo angin ka awm thin; eng emaw ti tala thenkhatte tal ka chhandam theihna turin mi zawng zawng hnenah engkim ka ni tawh.


text:
Intlansiakhote chu an zain an tlan a, nimahsela pakhat chauhin lawmman a hmu thin tih in hre lo em ni? In hmuh theihna'n chutiang takin tlan rawh u.


text:
Tin, intihsiaknaahte chuan a bei talh talh apiang chu engkimah an insum thin a ni. Anni zawngin lallukhum chhe thei hmu turin an bei a, keini erawh chuan lallukhum chhe thei lo hmu turin.


text:
Chutichuan, tiam chin lam panin ka tlan ngat ngat a ni, boruak mai hnek loin mahni ka inhnek zawk thin a,chuvang chuan ka taksa ka tichhel a, ka thuhnuaiah ka dah tawh a ni, chutilochuan mi dangte hnena ka tlangaupui hnu pawhin eng emaw tiin keimah ngei hi paih thlakin ka awm dah ang e.


text:
chuvang chuan ka taksa ka tichhel a, ka thuhnuaiah ka dah tawh a ni, chutilochuan mi dangte hnena ka tlangaupui hnu pawhin eng emaw tiin keimah ngei hi paih thlakin ka awm dah ang e.


text:
Unaute u, he'ng hi in hriat loh ka duh lo e, khatia min thlahtute zawng zawng chhum hnuaia an awm vek a, an zaa tuifinriat pawh an kai vek a,


text:
an zaa thlarau lam in tur hmunkhat pawh an in theuh kha; anmahni zuitu thlarau lam lungpuia mi kha an in theuh si a; chu lungpui chu Krista a ni.


text:
Nimahsela, an zinga mi tam zawk chungah chuan Pathian a lungni ta lo a; thlalerah khan tluhlumin an awm a.


text:
An zinga thenkhat milem betu an ni ang khan milem betu ni suh u, "Mipui chu ei leh in turin an thu hlawm a, infiam turin an tho leh a," tih ziak ang kha.


text:
An zinga thenkhatin nula an ngai a, ni khatah singhnih leh sangthumin an tlukhlum phah ang khan i inngai hek suh ang u.


text:
An zinga thenkhatin Lalpa an fiah a, rula tihborala an awm phah ang khan Lalpa chu i fiah hek suh ang u.


text:
Tin, chung chu entirna turin an chungah a lo thleng a nih kha; keini, hun tawp lo thlennate hi, min zilhna turin an ziak a ni bawk a.


text:
Mihring tuar theih ang chauh lo chu thlemna reng reng in chungah a thleng ngai lo. Pathian zawng a rinawm a ni, ani chuan in tuar theih tawk a liam chu thlemna in tawh a phal lo ang; in tuar theihna turin thlemna rualin tlan chhuahna kawng a siam nghal zawk ang.


text:
Malsawmna no mal kan sawmsak thin hi Krista thisen tawmpuina a ni lo em ni? Chhang kan phel thin hi, Krista Taksa tawmpuina a ni lo em ni?


text:
Keini mi tam tak hi chhang tlang khat, taksa pumkhat kan nih hi; kan zain chhang tlang khata mi kan chang theuh si.


text:
Jentailte inthawina chu Pathian lakah ni loin, ramhuaiho lakah an inthawi thin a ni tih ka sawi zawk a ni; nangni zawngin ramhuaiho in tawmpui ka duhsak lo che u a sin.


text:
Lalpa no leh ramhuai no in in kawp thei lo ang; Lalpa dawhkana mi leh ramhuai dawhkana mi in ei kawp thei hek lo ang.


text:
Thil engkim tih a thiang a, nimahsela thil engkim tih a tha kher lo. Thil engkim tih a thiang a, nimahsela thil engkim tihin mi a siam tha lo.


text:
Ring lo mi zinga tuin emaw a sawm che u a, kal in duh si chuan chhia leh tha hriatna avanga engmah zawt kher loin,an hlui che u apiang chu ei mai rawh u.


text:
Amaherawhchu, tuin emaw, "Hei hi inthawina a ni," tiin a hrilh che u chuan, a hriattir che u avang leh chhia leh tha hriatna avangin ei suh u -


text:
nangma chhia leh tha hriatna ka ti lo a, mi dang chhia leh tha hriatna chu a ni ka tih zawk ni. Engah nge mi dang chhia leh tha hriatnain ka zalenna a sawisel ni;


text:
Keiin mahni sawtna zawng loin, chhandam an nih theihna turin mi tam tak sawtna zawng zawkin, mi zawng zawng engkima ka tihlawm ang tak hian,Judate tan pawh Grikte tan pawh Pathian kohhranho tan pawh an tluk phahna tur reng reng engmah ti suh u.


text:
Judate tan pawh Grikte tan pawh Pathian kohhranho tan pawh an tluk phahna tur reng reng engmah ti suh u.


text:
Tin, engkima mi hriat reng avang leh, thurochhiah ka hrilh che u ang taka in vawn tlat avangin ka fak a che u.


text:
Amaherawhchu, mipa tawh phawt lu chu Krista a ni, hmeichhe lu chu mipa a ni, Krista lu chu Pathian a ni tih in hriat ka duh a ni.


text:
Amaherawhchu, hmeichhia lukhum khum loa tawngtai emaw, thu hril emaw apiangin an lu an timualpho a ni; ziah kawn nen thuhmun reng a ni si a.


text:
Hmeichhia lukhum khum loa a awm si chuan met law law rawh se; amaherawhchu hmeichhe tan lu meh emaw, ziah kawn emaw a zahthlak si chuan lukhum khum zawk rawh se.


text:
Mipa zawng Pathian anpui leh ropuina a nih avangin lukhum khum tur a ni lo reng reng si a; hmeichhia erawh chu mipa ropuina a ni.


text:
Nimahsela, Lalpaah chuan hmeichhia hi mipa loin a awm thei lo a, mipa pawh hi hmeichhia loin a awm thei hek lo.


text:
Hmeichhia hi mipa atanga chhuak a ni ang bawkin,mipa pawh hi hmeichhe laka piang a ni si a; amaherawhchu engkim hi Pathian atanga chhuak vek a ni.


text:
Mipa hian sam sei a neih chuan a tan a zahthlak a ni tih,in thinlung pianpui pawhin a hriattir lo che u em ni?


text:
Hmeichhia erawh chuan sam sei a neih chuan a tan ropuina a ni zawk; a sam chu a khuhna tura pek a ni si a.


text:
Engpawh ni rawh se, hnial an awm a nih pawhin keini zingah chutiang dan kan nei lo, Pathian kohhranho pawhin an nei hek lo.


text:
Amaherawhchu, he thu ka hrilh che uah hian ka fak thei lo a che u, in that lehzualna tur lam ni loin, in chhiat lehzualna tur lam zawka in inkhawm thin avang hian.


text:
A hmasa berin, kohhranhova in inkhawmin in zingah inthenna a awm thin tih mi sawi ka hre si a; rin pawh ka ring deuh bawk a ni.


text:
mi tinin in eiin mahni zanriah in ei hmasa si thin a; tichuan mi pakhat ril a tam a, mi pakhat a rui si a.


text:
Eng tizia nge? Ei leh inna tur in in nei lo em ni? A nih loh leh, Pathian kohhranho in hmusitin, engmah nei lote chu in mualpho em ni? In hnenah eng nge ka sawi tak ang? Ka fak dawn che u em ni? He mi kawngah hian ka fak thei lo a che u.


text:
Ka thu hrilh chhawn che u kha Pathian hnen ata ka hmuh a sin, khatia, Lalpa Isua chuan mantira a awm zana chhang a lak a,


text:
lawmthu a sawi zawha a phel a, "Hei hi ka taksa in aia pek tura chu a ni, mi hriat rengna'n hei hi ti thin rawh u," a tih kha.


text:
Chutiang bawka zanriah ei zawha no pawh chu a lak a, "He no hi ka thisena thuthlung thar chu a ni, in in apiangin mi hriat rengna'n hei hi ti thin rawh u," a tih kha.


text:
Chu chhang chu in ei a, no chu in in apiangin, a lo kal leh hma loh zawng Lalpa thihna chu in entir thin a ni si a.


text:
Chuvangin, tupawh ei tlak loa chhang chu ei emaw, Lalpa no in emaw apiang chu, Lalpa taksa leh thisen chungah thiam loh a chang ang.


text:
A ei leh a intu chuan Lalpa taksa chu khun taka a ngaihtuah si loh chuan mahni chunga rorelna turin a eiin a in thin a ni si a.


text:
Nimahsela, rorelsaka kan awm pawhin, khawvel nena thiam loh changa kan awm ve lohna'n, Lalpa thununin kan awm thin a ni.


text:
Chuvangin, ka unaute u, ei tura in inkhawmin innghak hlawm thin rawh u.In inkhawm chu rorelna in tuar phah lohna turin tupawhin a ril a tam chuan a in lamah ei rawh se. Tin, thu dang chu ka lo kal hun apiangah ka rawn tifel ang e.


text:
In inkhawm chu rorelna in tuar phah lohna turin tupawhin a ril a tam chuan a in lamah ei rawh se. Tin, thu dang chu ka lo kal hun apiangah ka rawn tifel ang e.


text:
Jentailte in nih lai khan eng tizia pawha an hruai ang che u apiang khan, khang milem aw nei lote lamah khan hruai boin in awm tih in hria e.


text:
Chuvangin tuma'n Pathian Thlarauva thusawiin, "Isua chu anchhe dawng a ni," an ti ngai lo; tin, tuma'n, Thlarau Thianghlimah chauh lo chuan, "Isua chu Lalpa a ni," an ti thei ngai lo tih ka hriattir a che u.


text:
Hnathawh dan hrang hrang pawh a awm a, Pathian erawh chu hmunkhat a ni - mi zawng zawnga engkim thawktu chu.


text:
Mi pakhat hnenah Thlarauvah chuan finna thu pek a ni a; mi dang hnenah chu Thlarau vek thu chuan hriatna thu pek a ni a;


text:
tin, mi dang hnenah chu Thlarau vekah chuan rinna pek a ni a; mi dang hnenah Thlarau hmunkhatah chuan tihdam theihna thilpekte pek a ni a;


text:
mi dang hnenah thilmak tihtheihnate pek a ni a; mi dang hnenah thu hrilh theihna pek a ni a; mi dang hnenah thlaraute hriat dik theihna pek a ni a; tin, mi dang hnenah tawng chi hrang hranga thusawi theihnate pek a ni a; mi dang hnenah tawng hriat lohte hrilhfiah theihna pek a ni si a;


text:
nimahsela chung zawng zawng chu, Thlarau hmunkhat vek chuan mi tin hnenah a duh ang zela sem theuhin a thawk thin.


text:
Taksa hi pumkhat a ni a, peng tam tak a nei a, taksa pengte zawng zawng chu tam mah se la,taksa pumkhat a ni si a;Krista chu chutiang bawk chu a ni.


text:
Kan zain, Judate emaw, Grikte emaw, bawih emaw, bawih lo emaw, taksa pumkhata awm turin Thlarau pakhat chauhvah baptis-in kan awm theuh si a, Thlarau pakhat chauh min intir theuh bawk a.


text:
Kephah hian, "Kut ka nih loh avangin taksaa tel ka ni lo e," ti se la, chu mi avang chuan taksaa tel lo a ni chuang lo e.


text:
Tin, beng hian, "Mit ka nih loh avangin taksaa tel ka ni lo e," ti se la, chu mi avng chuan taksaa tel lo a ni chuang lo e.


text:
Taksa pum pui hi mit ni vek se la, ri hriatna chu khawiah nge a awm ang? A pum puiin ri hriatna ni vek se la, rim hriatna chu khawiah nge a awm ang?


text:
Tin, mit hian kut hnenah, "Engah mah ka duh lo va che," a ti thei lo; lu pawh hian kephahte hnenah, "Engah mah ka duh lo va che u," a ti thei bawk hek lo.


text:
tichuan taksa peng chawimawi tlak loh zawka kan ruat thinte hi, chung ngei chu kan chawimawi nasa zawk thin; chutichuan kan peng mawi lote hian mawina nasa zawk an hmu thin;


text:
Taksaah hian inthenna reng reng a awm lo a, a pengte hian inang taka an inbuaipui tawn theuh zawkna turin Pathianin mawina nei lo peng chu chawimawi nasa zawkin, taksa hi a remkhawm a ni zawk.


text:
Chutichuan, peng khatin a tuar chuan peng zawng zawngin an tuarpui thin, peng khat chawimawiin a awm chuan peng zawng zawngin an lawmpui thin.


text:
Tin, Pathianin thenkhat chu kohhranho zingah a dah a - a pakhatnaah chuan tirhkohte, a pahnihnaah chuan thuhriltute, a pathumnaah chuan zirtirtute a dah a; chu mi hnuah chuan thilmak tihte a awm a; chu mi hnuah chuan tihdam theihna thilpekte, tanpui theihna thilpekte, rorel thiamna thilpekte, tawng chi hrang hranga thusawi theihna thil pekte chu a awm leh a.


text:
An zain tirhkoh an ni vek em ni? An zain thuhriltu an ni vek em ni? An zain zirtirtu an ni vek em ni? An zain thilmak titu an ni vek em ni?


text:
An zain tihdam theihna thilpek te an nei vek em ni? An zain tawng hriat lohtein thu an sawi vek em ni? An zain thu an hrilhfiah vek em ni?Thilpek ropui berte chu chak hle zawk rawh u. Tin, kawng tha lehzual ka entir dawn a che u.


text:
Mihring tawngte leh vantirhkoh tawngtein thu sawi mah i la, hmangaihna ka neih si loh chuan dar, ri mai mai emaw, dar benthek, ri mai mai emaw ka lo ni ang.


text:
Tin, thu hrilh theihna neiin, thuruk zawng zawng leh hriatna zawng zawng hre vek mah i la, tlang sawn theihna khawp hial rinna famkim nei mah i la, hmangaihna ka neih si loh chuan engmah ka ni lo ang.


text:
Tin, mi retheite chawmna'n ka sum zawng zawng pe vek mah i la, ka taksa pawh kang turin inpe mah i la, hmangaihna ka neih si loh chuan ka tan engmah a sawt lo ang.


text:
Hmangaihnain a dawhthei a, ngil a nei bawk thin; hmangaihnain a itsik lo a; hmangaihna a infak lo a, a uang lo a,


text:
Hmangaihna hi engtikah mah a reh lo ang; amaherawhchu thu hrilhnate hi awm mah se la tihban a la ni ang a, tawng hriat lohte hi awm mah sela a la bang ang a, hriatna hi awm mah se la tihban a la ni ang.


text:
Ka naupan laiin naupang tawngin ka tawng a, naupang hriatin ka hria a, naupang ngaihtuahin ka ngaihtuah thin; tuna ka lo puitlin hnu hian naupang tih dan chu ka ban tawh.


text:
Tunah zawng darthlalangah kan hmu riai ruai a ni, chutih hunah erawh chuan inhmatawnin a ni tawh ang; tunah zawng a kim loin ka hria, chutih hunah erawh chuan mi hriat kim thin ang hian ka hre kim tawh ang.Chutichuan, he'ng pathum, rinna te, beiseina te, hmangaihna te hi a awm reng ang; tin, hengahte hian a ropui ber chu hmangaihna hi a ni.


text:
Chutichuan, he'ng pathum, rinna te, beiseina te, hmangaihna te hi a awm reng ang; tin, hengahte hian a ropui ber chu hmangaihna hi a ni.


text:
Hmangaihna hi um zel u la, thlarau lam thilpekte pawh chak cheu rawh u, amaherawhchu thu in hrilh theihna tur lek phei chu chak bik rawh u.


text:
Tawng hriat loha thusawi chuan mihring hnena sawi ni loin, Pathian hnena sawi a ni zawk si a, tumah a thusawi chu an hre si lo; nimahsela thlarauvah chuan thuruk a sawi a ni.


text:
Thu hriltu erawh chuan mihring hnenah siamthatna thu te, fuihna thu te, thlamuanna thu te a sawi zawk thin.


text:
Tawng hriat loha thusawi chuan mahni chauh a insiam tha thin, thu hriltu erawh chuan kohhranho a siam tha zawk thin.


text:
Tin, in zain tawng hriat lohtea thu in sawi ka duhsak che u a, nimahsela thu in hrilh ka duhsak lehzual che u a ni; kohhranhoin insiamthatna an hmuh theihna turin a hrilhfiah leh nghal loh chuan thu hriltu chu tawng hriat lohtea thusawitu ai chuan a ropui zawk reng reng a ni.


text:
Tunah unaute u, tawng hriat lohtea thusawiin in hnenah lo kal ang i la, hriattirna lam emaw, hriatna lam emaw, thu hrilna lam emaw, zirtirna lam emaw, in hnena ka sawi si loh chuan, eng nge ka tihsawtna che u awm ang?


text:
Thil nung lo, ri theite pawh, phenglawng emaw, tingtang emaw hi mumal neia a rik loh chuan eng hla nge an tuma an kaih, engtin nge a hriat theih ang?


text:
Chutiang bawkin nangni pawhin lei hian tawng hriat awla in sawi loh chuan eng thu nge in sawi engtin nge a hriat ang? Boruaka tawng mai in ni ang a sin.


text:
Khawvelah hian tawng chi hrang tam tak a awm a ni ang e, nimahsela awmze nei lo reng reng a awm si lo.


text:
A tawng awmzia erawh chu ka hriat si loh chuan kei hi a sawitu tan awze mi ka ni ang a; a sawitu pawh chu ka tan awze mi a ni bawk ang.


text:
Chutichuan, nangni pawhin thlarau lam thilpekte chunga thahnem inngaih avang hian kohhranho siamthatna tura in ngah theihna'n zawng rawh u.


text:
Tawng hriat loha ka tawngtai chuanka thlarau zawngin a tawngtai ngei a, ka hriatna erawh chu a hlawk chuang lo.


text:
Engtin nge ni ta ang le? Thlarauin ka tawngtai ang a, hriattheihna pawhin ka tawngtai bawk ang; thlarauin hla ka sa ang a, hriattheihna pawhin ka sa bawk ang.


text:
Chutilochuan, thlarauin mal sawmsak mah la, la hre lote awmnaa awm chuan i lawmthu sawiah chuan engtin nge "Amen" a tih theih ang, i thusawi chu hre thei lo puiin?


text:
Nangmahni zawng zawng aiin tawng hriat lohtea thu ka sawi hnem zawk avangin Pathian hnenah lawmthu ka sawi a,


text:
nimahsela kohhranho inkhawmnaah chuan tawng hriat loha thu singkhat sawi aiin mi dangte ka zirtir theihna'n ka hriattheihnain thu panga chauh sawi ka duh zawk a ni.


text:
Unaute u, rilru lamah naupang suh u; amaherawhchu sual kawngah zawng nausen u la, rilru lamah erawh chuan puitling rawh u.


text:
Dan Lehkhabuah chuan, " 'Awze mite kain leh ram danga mite hmuiin he'ng mite hnenah hian thu ka sawi ang a; chuti pawhin mi ngaithla chuang lo ang,' Lalpa'n a ti," tih ziak a ni.


text:
Chuvangin, tawng hriat lohte hi ringte tan chhinchhiahna a ni lo a, ring lote tan a ni zawk; thu hril erawh hi chu ring lote tan chhinchhiahna a ni lo a, ringte tan a ni zawk.


text:
Chuvangin, kohhranho zawng zawng in inkhawmin, in zaa tawng hriat lohtea thu in sawi chuan la hre lote emaw, ring lote emaw lo lut se la, a an ti dawn lo che u em ni?


text:
In zaa thu in hrilh erawh chuan ring lo emaw, la hre lo emaw lo lut se la, a thiam lohzia in zaa tihlan a ni tawh ang a, inzaa chhuahchhalh a ni tawh ang;


text:
a thinlunga thurukte chu tihlanin a awm tawh ang; chutichuan bawkkhupin Pathian chibai a buk ang a, Pathian in zingah a awm tak zet tih a puang ang.


text:
Unaute u, engtin nge ni ta ang le? In rawn inkhawmin fakna hla emaw, thu zirtir emaw, hriattirna thu emaw, tawng hriat loh emaw, hrilhfiahna emaw in nei theuh thin a. Engkim siam thatna turin tih ni rawh se.


text:
Tupawhin tawng hriat loha thu an sawi chuan pahnihin emaw, a tam berin pathumin emaw ni se la, inchhawk zelin ni bawk rawh se; tin, mi pakhatin hrilhfiah rawh se;


text:
hrilhfiahtu an awm loh erawh chuan kohhranho inkhawmnaah chuan ngawi rengin awm se la, mahni leh Pathian hnenah sawi rawh se.


text:
Thu hriltute pawhin pahnihin emaw, pathumin emaw sawi se la, mi dangte chuan ngun takin ngaihtuah rawh se.


text:
Amaherawhchu, a kianga thu mi dang hnenah hriattirna thu pekin a lo awm chuan a hmasa chu ngawi mai rawh se.


text:
Mi zawng zawngin an zir theihna tur leh mi zawng zawng thlamuanga an awm theihna turin, in zain pakhat zelin thu in hril thei si a.


text:
Pathian chu buaina Pathian a ni lo a, remna Pathian a ni zawk si a, mi thianghlim kohhranho pawl zawng zawnga a awm ang hian.


text:
Kohhranho inkhawmnaah chuan hmeichheho chu ngawi rengin awm rawh se; anni zawng an thusawi phal a ni si lo; Dan Lehkhabuin a sawi ang bawk khan thu zawmin awm zawk rawh se.


text:
Tin, engpawh zir an duh chuan in lamah mahni pasal zawt rawh se; kohhranho inkhawmnaa hmeichhe thusawi hi a zahthlak si a.


text:
Pathian thu hi nangmahni laka chhuak a ni maw? A nih loh leh nangmahni hnen chauhvah a lo thleng a ni maw?


text:
Tupawh thu hriltuah emaw thlarau miah emaw a inngaih chuan in hnena thu ka ziak hi Lalpa thupek a ni tih lo hre rawh se.


text:
Chutichuan, ka unaute u, thu hrilh hi chak hle u la, tawng hriat lohtea thusawi pawh hi khap suh u;nimahsela engkim mawi tak leh fel taka tih ni rawh se.


text:
Tin, unaute u, Chanchin Tha ka hrilh che u kha ka hriattir leh ang che u; chu Chanchin Tha chu in lawm a, chu miah vek chuan in din a;


text:
ka thu hrilh che u kha in ring mai mai a nih loh a, in pawm tlat a nih chuan chu miah bawk chuan chhandam mekin in awm a ni.


text:
A hmasa berin ka hmuh ve bawk chu ka hrilh chhawn che u kha; khatia, Krista chu Pathian Lehkha thu ang zela kan sualte avanga a thih a,


text:
chu mi hnuah chuan unau zanga aia tam hnenah a inlar leh a, chu mi zinga mi tam zawk chu tun thlengin an la dam cheu a,thenkhat erawh chu an muhil ta a;


text:
Kei zawng tirhkoh zinga te ber, Pathian kohhranho ka tihduhdah avanga tirhkoha vuah tlak loh ka ni si a.


text:
Nimahsela Pathian khawngaihna avangin ka nih nih ka ni ta; tin, a khawngaihna mi pek chu athlawnin a awm lo a; chutih ahnekin anmahni zawng zawng aiin ka thawh rim zawk kha; nimahsela keimahin ka thawk lo a, Pathian khawngaihna ka hnena awm khan a thawk zawk a ni.


text:
Engpawh ni se la, kei pawhin anni pawhin, khati khan kan hril thin a, khati khan nangni'n in ring bawk a.


text:
Tin, Krista thu, mitthi zing ata kaihthawhin a awm tih an hrilh si chuan, engtizia nge in zinga thenkhatin, "Mitthi thawhlehna reng reng a awm lo," in tih ni?


text:
tin, Krista kha kaihthawhin a awm loh chuan kan thu hrilh hi engmah lo a ni ang a, in rin pawh engmah lo a ni bawk ang.


text:
A ni, Krista a kai tho tih Pathian kan hriatpui avang khan Pathian lam thu-ah hriatpuitu dawthei kan lo ni bawk ang - mitthite kaihthawha an awm loh chuan amah pawh a kai tho lo ang chu.


text:
tin, Krista kha kaihthawhin a awm loh chuan in rin chu engmah lo a ni ang a, in sualnaah chuan in la awm fo a ni ang.


text:
Tun dam chhung chauha Krista chunga beiseina kan neih chuan mi zawng zawnga khawngaihthlak ber kan lo ni ang.


text:
Nimahsela Krista chu mitthi zing ata kaihthawhin a awm tak zet a ni, muhilte thawh hmahruaitu a lo ni ta.


text:
Adama-ah chuan mi zawng zawng an thi thin ang hian Krista-ah chuan mi zawng zawng tihnunin an awm bawk ang.


text:
Nimahsela mahni hun theuh zelah; Krista chu thawh hmahruaitu a ni a; chu mi hnua a lo kal lehnaah chuan Krista tate chu.


text:
Chu mi hnuah chuan a tawp chu a lo la thleng ang; chu mi hnuah chuan rorelna zawng zawngte leh, thuneihna leh thiltihtheihna zawng zawngte a tihbo hnuah, Pathian hnenah, Pa hnen ngeiah chuan ram chu a pe ang;


text:
Ani chuan a ke hnuaiah engkim a dah si a," nimahsela, "A hnuaiah engkim dahin a awm," a tih hian, a hnuaia engkim dahtu chu a tel ve lo tih a lang reng a ni.


text:
Tin, a hnuaia engkim dahin a awm hun chuan Fapa ngei pawh chu a hnuaia engkim dahtu hnuaiah chuan dahin a awm bawk ang, Pathian chu engkima engkim a nih theihna turin.


text:
Chutiang a nih loh chuan mitthi puala baptisma changte chu engtin nge an tih ang? Mitthite chu kaihthawha an awm dawn hauh loh chuan eng atan nge anmahni puala baptisma an chan thin le?


text:
Mihring tih angin Ephesi khuaa sakawlhte kha sual ka nih chuan ka tan eng nge sawt ang? Mitthi kaihthawha an awm dawn loh chuan i eiin i in ang u hmiang, naktukah kan thi dawn alawm.


text:
Fel takin harh u la, thil tisual suh u; thenkhat chuan Pathian hriatna reng in neih loh hi; hei hi in lo zahna turin ka sawi a ni.


text:
Nimahsela tuin emaw, "Mitthite chu engtin nge kaihthawhin an awm dawn? Taksa eng ang puin nge an lo kal dawn?" a ti a ni ang e.


text:
tin, i tuh thin hi, a taksa la awm tur chu i tuh lo a, a fang mai i tuh zawk thin, buh fang emaw, chi dang fang emaw a ni thei e;


text:
Tisa zawng zawng hi tisa chi khat a ni lo a; mihring tisa a dang a, sa tisa a dang a, sava tisa a dang a, sangha tisa a dang a ni.


text:
Van taksate a awm bawk a, lei taksate pawh; nimahsela van taksa ropuina chu a dang a, lei taksa ropuina chu a dang a ni.


text:
Ni ropuina chu a dang a, thla ropuina chu a dang a, arsite ropuina chu a dang a; arsi leh arsi pawh ropuinaah chuan a inang si lo.


text:
Mitthi thawhlehna pawh hi chutiang bawk a ni. Tawih theia tuhin a awm a; tawih thei loa kaihthawhin a awm;


text:
chawimawi loha tuhin a awm a, ropui taka kaihthawhin a awm: chak loa tuhin a awm a, thiltihtheihna neia kaihthawhin a awm;


text:
mihring lam taksaa tuhin a awm a, thlarau lam taksaa kaihthawhin a awm. Mihring lam taksa a awm chuan thlarau lam taksa pawh a awm ang.


text:
Chutiang bawkin, "Mihring hmasa ber Adama chu mi nung a lo ni," tih ziak a ni; Adama hnuhnung zawk chu nunna petu thlarau a lo ni a.


text:
Nimahsela thlarau lam chu a awm hmasa lo a, mihring lam chu a awm hmasa zawk; chu mi hnuah chuan thlarau lam chu a awm a.


text:
Unau te u, "Tisa leh thisen hian Pathian ram chu a luah thei lo ang a; tawih thei hian tawih thei lo chu a luah hek lo ang," tih ka sawi a nih hi.


text:
Ngai teh u, thuruk ka hrilh dawn che u hi: Kan zain kan muhil kher lo ang a, nimahsela kan zain tawtawrawt hnuhnung ber rik hunah chuan rei lo teah, mit khap kar loah tihdanglamin kan awm vek tawh ang;


text:
tawtawrawt chu a ri dawn si a, chutichuanmitthite chu tawih thei loa kaihthawhin an awm ang a, keini pawh tihdanglamin kan awm tawh ang.


text:
He tawih thei hian tawih theih lohna a sin tur a ni a, he thi thei pawh hian thih theih lohna a sin bawk tur a ni.


text:
Chutichuan he tawih thei hian tawih theih lohna a sin a, he thi thei hian thih theih lohna a sin hunah, chu mi hun ngeiah chuan, "Hnehnain thihna a lem zo ta," tih thu ziak hi a lo thleng ang.


text:
Nimahsela kan Lalpa Isua Krista zara hnehna min petu Pathian hnenah chuan lawmthu awm rawh se.Chuvangin ka unau duh takte u, nghet takin, tihchet rual lohin Lalpa hna thahnemngai taka thawk foin awm rawh u, in thawhrimna chu Lalpaah chuan a thlawn ngai lo tih in hre si a.


text:
Chuvangin ka unau duh takte u, nghet takin, tihchet rual lohin Lalpa hna thahnemngai taka thawk foin awm rawh u, in thawhrimna chu Lalpaah chuan a thlawn ngai lo tih in hre si a.


text:
Tin, mi thianghlimte tana thawhlawm thu kha zawng, Galatia rama kohhranho pawl hnenahte thu ka pek angin nangni pawhin lo ti ve rawh u.


text:
Ni sarih ni hmasa berah chuan mi tinin, malsawmna in hmuh angzia zelin dah khawl theuh u la; ka lo kal huna thawhlawm khawn reng reng a awm lohna'n.


text:
Tin, in khawngaih thilpek chu Jerusalem khuaa kalpui turin ka lo thlen hunin tupawh tha in tih apiang lehkhate kengin ka tir ang.


text:
Tin, Makedonia ram ka fan chhuah hnuah chuan in hnenah ka lo kal ang; Makedonia ram chu ka fang reng reng dawn si a.


text:
Nangni hnenah erawh chuan ka cham reng a ni thei e, thlasik chhung zawng pawh a ni mahna, khawiah pawh ka kalna tur apiangah nangnin mi thlah theihna turin.


text:
Tuna kal pah maia hmuh che u ka duh lo a, Lalpa'n rem a tih chuan in hnenah rei deuh cham ka beisei si a.


text:
Tin, Timothea kha a lo thlen chuan ti loa in hnena a awmna'n fimkhur rawh u; keiin ka thawh ang bawk hian Lalpa hna chu a thawk si a.


text:
Chuvangin, tuma'n hmusit suh se; ka hnena a lo kal theihna'n thlamuang takin thlah zawk ang che u; unaute rualin amah lo hmuh ka beisei si a.


text:
Kan unau Apollova thu kha chu, unaute ruala in hnena lo kal turin ka ngen chiam a, nimahsela tunah zawng lo kal a duh hauh lo a; a remchan hunah erawh chun a lo kal ang.


text:
Unaute u, Stephana chhungte chu Akaia rama awih hmahruaitute an ni a, mi thianghlimte rawngbawl turin an inpe tih in hria e;


text:
chutiang mite hnenah leh, hnathawha tanpui leh, thawk rim apiangte hnenah chuan intulut turin ka ngen a che u.


text:
Tin, Stephana te, Phortunata te, Akaika te an lo kal hi ka lawm a ni, in awm loh pawh lang loin mi siam avangin.


text:
Asia ram kohhranho pawlte hian chibai an buk a che u. Akuila leh Priskilli, an ina kohhran inkhawmho nen hian Lalpaah chuan chibai tam takin an buk a che u.


text:
Lalpa Isua Krista khawngaihna chu in hnenah awm rawh se.Krista Isuaa ka hmangaihna hi inzaa hnenah awm rawh se. Amen.


text:
Paula, Pathian duhzawnga Krista Isua tirhkoh leh kan unaupa Timothea chuan, Korinth khuaa Pathian kohhranho awmte hnenah, Akaia ram zawng zawnga mi thianghlim awm zawng zawngte hnenah nen:


text:
Kan Lalpa Isua Krista Pathian leh Pa, khawngaihnate Pa leh thlamuanna zawng zawng Pathian chu fakin awm rawh se.


text:
Pathianin keimahni min thlamuanna ngeiin hrehawm eng anga awmte pawh chu kan thlamuan ve theihna turin ani chuan kan hrehawmna zawng zawngah min thlamuan thin,


text:
Krista tuarnate chu kan chunga achuang aliam ang tak hian, kan thlamuanna hi Krista zarah achuang aliam a ni.


text:
Nimahsela, hrehawma kan awm leh, nangmahni thlamuanna tur leh chhandamna tur a ni a; thlamuana kan awm leh, nangmahni thlamuan vena tur a ni a, chu chuan kan hrehawm tuar bawk hi chhel taka in tuarnaah chuan a thawk thin a ni.


text:
Tin, hrehawmna chang vete in nih ang hian, thlamuanna chang vete in ni bawk tih kan hriatin kan beiseisakna che u hi a nghet a ni.


text:
Unaute u, Asia rama kan chunga hrehawm thleng thu kha in hriat loh kan duh lo a, khatia, nasa taka tuar zawh rual loh a, nun reng pawh beisei lo khawp hiala delhbeha kan awm kha.


text:
A ni, thih mai chauh hmabak tawhin kan inhria a, mahni inring lo a, Pathian, mitthi kai thotu chu kan rin zawk theihna tur a lo ni.


text:
Chutianga thihna rapthlak ata chu Pathianin min chhanchhuak tawh a, min la chhanchhuak leh ang; min la chhanchhuak leh zel dawn tih, amahah chuan beiseina kan nghat a;


text:
mi tam tak zara thilpek kan hmuh avangin mi tam takin kan chunga lawmthu an sawi theihna turin nangni pawhin in mi tawngtaisaknaah chuan min tan rualpui u la.


text:
Kan chhuan chu hei hi a ni, kan chhia leh tha hriatna thu hriattir chu, thianghlimna leh Pathian dikna neiin, tisa finnaah ni loin, Pathian khawngaihna zawkin khawvelah hian kan chet kha, nangmahni lamah kan che tha lehzual a.


text:
kan Lalpa Isua Ni-ah chuan nangni kan chhuan in ni dawn ang bawkin, keini pawh in chhuan kan ni dawn tih nangni thenkhatin min awihsak ve tak ang khan,a tawp thlengin kan thu chu in awih ka beisei bawk a.


text:
nangmahni tlawh pahin, Makedonia ramah kal zel i la, Makedonia ram atangin in hnenah lo let leh i la ka ti a; tin, Judai rama ka kalna turah chuan nangmahni thlahin awm i la, ka ti bawk a.


text:
Chutichuan, chutiang ka rilruk lai khan ka rilru ngheh lohzia lantir em ni ka ni? A nih loh leh, ka hnenah, "A ni, a ni" tih leh "A ni lo, a ni lo" tih chu awm ve ve turin, thiltih ka tum thin chu tisa angin em ni ka tum?


text:
Engpawh ni rawh se, Pathian a rinawm angin, nangmahni lamah kan thu hi "A ni" tih leh "A ni lo" tih a ni ve ve si lo.


text:
Pathian Fapa Isua Krista, a thu kei leh Silvana leh Timothean in zinga kan hrilha kha "A ni" leh "A ni lo" a ni ve ve si lo a, amahah chuan "A ni" tih a awm zawk a ni.


text:
Pathian thutiamte chu engzat pawh ni se, amahah chuan "A ni" tih chu a awm si a; chutichuan amah avang pawhin "Amen" tih chu a awm a ni, keimahni avanga Pathian ropuina turin.


text:
Nimahsela, ka thlarau chunga hretu atan Pathian ka ko a ni, nangmahni zuah tur che u in a ni, Korinth khuaa ka lo kal tak loh ni.In rinna chungah lalna kan nei, ka ti lo a, in lawmna tanpuitu kan ni, ka ti zawk a ni; rinnaa ding in ni si a.


text:
In rinna chungah lalna kan nei, ka ti lo a, in lawmna tanpuitu kan ni, ka ti zawk a ni; rinnaa ding in ni si a.


text:
Nimahsela, keima lam thu-ah zawng hei hi ka lo tum ta tlat a ni, lungngai chung chuan inhnena lo kal leh tawh lo turin.


text:
Chutichuan, kha ngei kha ka ziak a ni, chutilochuan ka lo kal hunah ka lawmna turte lakah chuan lungngaihna ka hmu zawk dah ang e; ka lawmna chu in zaa lawmna a nih ka rinsak hlawm si che u a.


text:
Mittui tam tak tla chungin thinlung hrehawm leh thlaphang em ema ka ziak a nih kha; chu chu tihlungngaiha in awmna tur a ni lo a, in chunga hmangaihna nasa lehzual ka neih hi in hriat theih zawkna turin a ni.


text:
Nimahsela, tupawhin mite a tihlungngaih chuan keimah chauh mi tilungngai a ni lo a, (ka tih luattuk lohna turin) in zain a tilungngai hlek theuh zawk che u a ni.


text:
Chutichuan, hrem leh tawh ahnekin in ngaidamin in thlamuan zawk tur a ni, chutilochuan eng emaw tiin mi chutiang chu a lungngaih lutuknain a lem zo dah ang e.


text:
He mi avang pawh hian ka ziak a ni, kawng tinrenga thu in awih leh awih loh ka fiah theihna tur che uin.


text:
Eng kawngah pawh mi in ngaihdam apiang, kei pawhin ka ngaidam ve a; kei pawhin ka ngaihdam tawh sa chu, engpawh ka lo ngaih dam tawh chuan nangmahni avangin Krista hmaah chuan ka ngaidam a ni;


text:
Tin, Krista Chanchin Tha hril tura Troas khua ka thlen lai khan, Lalpaah chuan kawng min lo hawnsak na a,


text:
ka unaupa Tita chu ka hmuh loh avangin ka thlarau lamah chuan muanna reng reng ka nei chuang lo a; chutichuan anni chu tawng thain ka then a, ka chhuak a, Makedonia ramah ka kal ta a.


text:
Nimahsela, Krista hnehnaa min hruai fotu leh, keimahni hmanga hmun tina amah hriatna rim hriattirtu Pathian hnenah chuan lawmthu awm rawh se.


text:
pawl khatte tan chuan thihna lakah thihna tur rim kan lo ni a, pawl khatte tan chuan nunna laka nunna tur rim kan lo ni a. Chung ang atan chuan tu nge tling zo ang?Mi tak takin Pathian thu hi mite buma sumdawnna'n an hmang angin keini zawngin kan hmang ve si lo a; tih tak zet zawkin, Pathian tirh zawkin, Pathian mithmuhin Kristaah chuan thu kan sawi thin a ni.


text:
Mi tak takin Pathian thu hi mite buma sumdawnna'n an hmang angin keini zawngin kan hmang ve si lo a; tih tak zet zawkin, Pathian tirh zawkin, Pathian mithmuhin Kristaah chuan thu kan sawi thin a ni.


text:
Mahni insawimawi kan tan leh dawn ta maw? A nih loh leh, in hnena pek tur emaw, in hnen ata emaw sawimawina lehkha, mi thenkhat tan a ngai angin kan tan a ngai ve dawn maw?


text:
Krista lehkha, keimahni min ziaktir, lehkhatuia ziak ni lo, Pathian nung Thlarauva ziak zawk, lung pheka ziak ni lo, tisa thinlung pheka ziak zawk chu in ni tih chiang taka lantir a ni si a.


text:
engpawh keimahni atanga chhuaka ruat turin keimahni ngawtin kan tlin kan ti lo a; kan tlin theihna chu Pathian hnen ata a ni zawk.


text:
Amah bawk chuan thuthlung thar rawngbawltuahte min tlintir a; a lehkha thu mai rawngbawltuahte ni loin a thlarau rawngbawltuahte a ni zawk e; lehkha thu mai chuan a tihlum si thin a, thlarau erawh chuan a tinung thin a ni.


text:
Mosia hmel a ropui avangin Israel fate chuan a hmel an en reng thei lo va (chu ropuina chu a ral ta riai riai a) thihna rawngbawlna lunga hawrawpa ziak mah, chuti khawpa ropuiin a thlen chuan,


text:
Thiam loh chantirna rawngbawlna mah a ropui chuan, felna rawngbawlna chu ropui lamah chuan a nasa zawk em em tur a ni.


text:
Tihropuia awm tawha chuan he mi lamah zawng ropuina reng a nei ta si lo, ropuina nasa zawk chuan a khum avangin.


text:
Ral ta riai riaia mah ropuiin a thlen chuan awm reng tura chu ropuia tuamin a awm zawk em em tur a ni.


text:
Mosia tih ang khan kan ti lo e; ani chuan ral ta riai riai ral tawpna chu Israel fate chuan an en reng lohna turin a hmai chu hmaikhuhnain a khuh a:


text:
an rilru erawh chu tihkhauhin a awm ta zawk a; vawiin thleng pawh hian thuthlung hlui chu an chhiarin khuhna pangngai chu hlim lohin a awm reng si a, chu khuhna chu Kristaah chuan tihboin a awm ta a.


text:
Nimahsela, vawiin thleng hian Mosia Lehkhabu an chhiar apiangin an thinlungah chuan khuhna a awm thin.


text:
Tin, Lalpa chu Thlarau chu a ni a; Lalpa Thlarau awmna apiangah chuan zalenna a awm thin.Chutichuan,keini chu kan zain hmai khuh loin darthlalang anga Lalpa chhun enin, ropuina atanga ropui zelin, chu mi anpui ngeia awm turin tihdanglamin ka awm thin, Lalpa (Thlarau) ata chu kan hmuh ang zelin.


text:
Chutichuan,keini chu kan zain hmai khuh loin darthlalang anga Lalpa chhun enin, ropuina atanga ropui zelin, chu mi anpui ngeia awm turin tihdanglamin ka awm thin, Lalpa (Thlarau) ata chu kan hmuh ang zelin.


text:
thil zahthlak inthupte chu kan malmak ta zawk a, ngamthlemna thu kan hmang lo a, Pathian thu mi bumna'n kan hmang hek lo; thutak hriattirPathian mithmuhin mi tin chhia leh tha hriatna mit kan intluntir zawk thin a ni.


text:
Krista, Pathian anpui, a ropuizia Chanchin Tha eng chuan anmahni a chhun en theih lohna turin chungahte chuan he khawvel pathian hian ring lote rilru a tidel ta a.


text:
Mahni thu kan hril si lo a, Krista Isua chu Lalpa a nih kan hril zawk thin a, keini pawh Isua avanga in bawih kan nih kan hril bawk thin.


text:
Isua Krista hmelah chuan Pathian ropuizia hriatna eng chu min pe turin, "Thim ata eng a eng chhuak ang," titu Pathian chuan kan thinlungte hi a chhun eng ta si a.


text:
Nimahsela, thiltihtheihna nasatzia chu keimahni hnena mi ni loin, Pathian ta a nih theih zawkna turin chu ro chu hlum belahte kan vawng a ni.


text:
Lehlam lehlama neksawrin kan awm a, nimahsela kan thaw a ipik si lo; mangangin kan awm a, nimahsela kan bei a dawng si lo;


text:
tihduhdahin kan awm a, nimahsela kalsanin kan awm si lo; vuak thlukin kan awm a, nimahsela tihboralin kan awm si lo;


text:
kan taksaah hian kumkhuain Isua thihna chu kan pu zel thin a, Isua nunna pawh kan taksaah hian a lan theihna'n.


text:
Keini mi nungdama la awmte hi Isua avnga thi tura mantirin kan awm fo a, Isua nunna pawh kan tisa thi theiah hian a lan theihna'n.


text:
Chutichuan, keimahniah hian thihnain a thawk thin a, nangniah erawh chuan nunnain a thawkzawk thin a ni.


text:
Amaherawhchu, "Ka ring a, chuvangin thu ka sawi a ni," tih ziak ang khan, chu mi rinna rilru ngei puin keini pawhin kan ring ve a, chuvangin thu kan sawi bawk a;


text:
Lalpa Isua kaithotu chuan keini pawh Isua hnenah min kaitho ve dawn a, nangmahni nen min dintir dawn tih kan hre si a.


text:
Engkim nangmahni thatna tur a ni si a, khawngaihna chu mi tam zawk zara tihpuna awmin, Pathian ropuina turin lawmthu nasa tak a sawitir theihna'n.


text:
Chu mi avangin kan dawl lo a,kan pawn lam mihring hi lo awngrawp telh telh mah se la, kan chhung lam mihring chu ni tin siam thar zelin a awm zawk a ni.


text:
Kan hrehawm nep tak, tun mit khap kar chhung chauha awm tur hian ropuina nasa tak chatuan atan min siamsak nasa tulh tulh a ni;thil hmuh theihte hi en loin, thil hmuh theih lohte chu kan en zawk si a; thil hmuh theihte rei lo te atan a ni a, thil hmuh theih lohte erawh chu chatuan atan a ni si a.


text:
thil hmuh theihte hi en loin, thil hmuh theih lohte chu kan en zawk si a; thil hmuh theihte rei lo te atan a ni a, thil hmuh theih lohte erawh chu chatuan atan a ni si a.


text:
Kan awmna leia in hi thiat mah se la, vanah, in kuta sak loh, chatuana awm tur, Pathian hnen ata in nghet chu kan nei tih kan hre si a.


text:
Keini he awmnaa awmte hi rit phurin kan rum tak zet si a, sin loa awm kan duh vang a ni lo a, sin thuaha awm kan duh vang a ni zawk, thi thei hi nunna lem zawhin a awm theihna'n.


text:
Chutichuan, taksaa kan awm chhung hian Lalpa hnenah kan awm lo tih hriain, kumkhuain muang takin kan awm thin;


text:
Mi tinin taksaa thil tihte, a chhia a thain, kan tih ang zela kan hmuh theuh theihna turin, Krista rorelna thutphah hmaah chuan tihlanin kan awm vek tur a ni si a.


text:
Chutichuan, Lalpa tih nachang hriain mihringte chu kan thlem thin a, Pathian hnenah erawh chuan lantirin kan awm a; nangmahni chhia leh tha hriatnaah pawh lantira kan awm ka beisei.


text:
In hnenah kan insawi mawi leh a ni lo a, thinlung lam ni lo a, alang lam mai chhuangtute chu eng emaw chhanna tur in neih theihna turin keimahni lamah chhuan chhan siam che uin kan sawi zawk a ni e.


text:
Krista hmangaihna chuan min tir lui a ni; heti hian kan ngaihtuah: Mi zawng zawng thih aiin mi pakhat a thi a, chuvangin mi zawng zawng chu an thi a ni;


text:
tin, a nungte chu anmahni tan an nun tawh loh a, an thih aia thia tholeha tan chuan an nun tawh zawkna turin a ni, mi zawng zawng thih aiin a thih ni.


text:
Chu mi avang chuan tun achinah hian keini zawngin tisa lamah chuan tumah kan hre tawh lo ang; tisa lamah Krista chu lo hre tawh mah i la, tunah zawng kan hre leh tawh lo e.


text:
Chu mi avang chuan tupawh Kristaa a awm chuan thil siam thar a lo ni a; thil hluite chu a ral ta a; ngai teh u, a lo thar ta.


text:
Nimahsela, engkim Pathian hnen ata chhuak a ni a; ani chuan Krista avangin amah nen inremin min siam a, inremna rawngbawl hna min pe a;


text:
khatia, Pathianin Kristaah chuan khawvel hi amah nen inremin a siama an bawhchhiatnate chu bawhchhiatnaa ruatsak loin, inremna thu min kawltir kha.


text:
Chutichuan, Krista aia palai kan ni a, Pathianin keimahni min hmangin a ngen chiam che u tih theih a ni; "Pathian nen lo inrem rawh u," tiin Krista aiah kan ngen che u a ni.Amahah chuan Pathian felna kan lo nih theihna turin, sual reng reng hre lo chu Pathianin keimahni avangin sualah a siam a.


text:
Amahah chuan Pathian felna kan lo nih theihna turin, sual reng reng hre lo chu Pathianin keimahni avangin sualah a siam a.


text:
Tin, Pathian khawngaihna chu sawtpui loa in hmuh lohna turin, amah thawhpuiin ka ngen chiam a che u.


text:
Hun lawmawmah ka ngaithla che a, Chhandamna ni-ah ka tanpui che," a ti si a. Ngai teh u, tun hi hun lawmawm chu a ni a; ngai teh u, tun hi chhandamna ni chu a ni.


text:
Pathian rawngbawltute angin engkimah mi mit tlungin kan awm zawk thin, nasa taka chhelnaah te, hrehawmnaah te, neksawrnaah te, hnawhchepnaah te,


text:
thianghlimnaah te, hriatnaah te, dawhtheihnaah te, ngilngeihnaah te, Thlarau Thianghlimah te, hmangaihna tak takah te,


text:
ropuina leh chawimawi lohnain, hming sawichhiat leh hming sawithatin; tihdertu angin, mi dik tak ni siin;


text:
mi hriat tham loh angin, hmingthang tak siin; thi lek lek angin, ngai teh u, kan nung si; thunun angin, tihhlum si lohin;


text:
lungngai angin, nimahsela lawm fo siin; rethei angin, nimahsela mi tam tak tihausa siin; engmah nei lo angin, nimahsela engkim ngah siin.


text:
Tichuan, in chunga kan tih ang bawk khan nangni pawh kan lakah inhawng ve turin fate ngenin kan ngen a che u.


text:
Ring lo mite nen rual lo taka nghawngkawl bat dunin awm suh u; suahsualna leh felnain eng nge intawmna an neih? A nih loh leh thim leh engin eng nge inpawlna an neih?


text:
Beliara leh Krista pawhin eng nge inngeihna an neih? A nih loh leh ring lo leh ringtu chuan eng nge chan dun an neih?


text:
Milemte leh Pathian biak in pawhin eng nge inremna an neih? Keini zawng Pathian nung biak in kan ni si; Pathianin, "Anmahniah ka awm ang a, anmahniah ka leng bawk ang; tin, an Pathian ka ni ang a, anni pawh ka mite an ni ang," a tih ang khan.


text:
Chuvangin, "An zing ata lo chhuak u la, a hrangin awm rawh u, thil bawlhhlawh reng reng pawh dek suh u," Lalpa'n a ti.Chutichuan, "Ka lawm ang che u a, in tan Pa ka ni ang a, nangni pawh ka tan fanu fapa in ni ang," Lalpa Engkimtitheia chuan a ti.


text:
Chutichuan, "Ka lawm ang che u a, in tan Pa ka ni ang a, nangni pawh ka tan fanu fapa in ni ang," Lalpa Engkimtitheia chuan a ti.


text:
\ Chutichuan, duh takte u, chung thutiam chu kan neih avangin, tisa leh thlarau bawlhhlawhna zawng zawngah i intifai ang u, Pathian tih dek chunga thianghlimna tifamkimin.


text:
In thinlungah hmun mi kian rawh u; tu chungah mah kan tisual lo a, tumah kan tikhawlo lo a, tumah kan dinchan khalh lo e.


text:
Chu chu thiam loh chantir tur che uin ka ti a ni lo e; thih leh thi tlang a, dam leh dam tlang turin kan thinlungah hian kan vawng che u tih hman lawkah khan ka sawi kha.


text:
Nangni lamah chuan ka tawng ngamzia hi a nasa a, ka chhuanzia che u hi a nasa a ni; thlamuannain ka khat a, kan hrehawmna zawng zawngah chuan hlimin ka khat liam a.


text:
Makedonia ram kan thlen pawh khan kan tisain muanna reng reng a nei chuang lo a, lehlam lehlamah chuan tihhrehawmin kan awm ta zawk a; pawn lamah insualnate a awm a, chhung lamah hlauhnate a awm a.


text:
a lo kalna chauh chuan a ni lo a, in lunglenzia te, in tahzia te, ka chunga in thahnemngaihzia te min hrilhin, nangmahnia a thlamuanna pawh chuan min thlamuan ta a ni; chutichuan ka lawm lehzual ta a.


text:
Ka lehkha thawn khan tilungngai che u mah i la ka inchhir ta lo; a tirah erawh kha chuan ka inchhir a ni, kha lehkha thawn khan a tilungngai che u tih ka hriat avangin; nimahsela rei lo te chauh a nih kha.


text:
Tunah chuan ka lawm a ni, tihlungngaiha in awm avang a ni lo a, simna tura in lungngaih avang a ni zawk e. Keimahni avanga engmah in chan lohna turin Pathian duhzawng anga tihlungngaihin in awm si a.


text:
Pathian duhzawnga lungngaihna chuan chhandamna tura simna a thlen a, chu chu inchhirawm lo tak a ni. Khawvel lungngaihna erawh chuan thihna a thlen zawk a ni.


text:
Ngai teh mah u, Pathian duhzawnga tihlungngaiha in awmna chuan thil lak urhsunna te, pawi khawih ve lo in ni tih lantir duhna te, sual huatna leh sual hlauhna te, min ngaihna leh thahnemngaihna te, sual titu thunun zel tura inpeihna te a neihtir tak che u hi.


text:
Chutichuan, in hnenah ziak mah i la, a sual titu avang khan ka ziak ta lo a, a sual tuartu avang khan ka ziak hek lo, kan chunga in thahnemngaihzia Pathian mithmuha inhnena hriattira a awm theihna turin ka ziak zawk a ni.


text:
Chuvangin, thlamuanin kan awm ta reng a; keimahni thlamuanna chauh loah pawh, Tita lawmna avangin kan lawm nasa lehzual a, nangni zawng zawngin a rilru in tihharhsak tak avangin.


text:
A hnenah eng kawngah pawh nangmahni chhuang che u mah i la, ka mualpho si lo a; mualpho ahnekin engkim in hnena thu taktaka kan sawi thin ang khan, Tita hmaa kan chhuan chu thu taktak a lo ni ta ngei a.


text:
Tin, in zaa a thu in awihzia te, hlau leh khur chunga amah in lawmzia te chu hre rengin, a thinlung chu nangmahni lamah a cheng nasa lehzual ta a ni.Kawng tinrengah in chunga ka muan avangin ka lawm a ni.


text:
Tin, unaute u, Makedonia rama kohhranho pawlte zinga Pathian khawngaihna pek chu kan hriattir dawn a che u;


text:
khatia hrehawma fiahna nasa tak chunga an hlimna liam leh nasa taka an retheihna chu a liam a, an thilphalna nasa taka a chan takzia kha.


text:
nasa taka min dil chiamin, an theih tawkin, a ni, an theih tawk aia liam pawh, anmahni duh thu ngeiin an pe tih ka hriatpui a sin.


text:
Chu pawh chu kan rin loh ang takin an ti a, Pathian duhzawngin anmahni ngei Lalpa hnenah leh keini hnenah an inpe hmasa te te a ni;


text:
Chutichuan, hmana a lo tih tan tawh avang khan he khawngaihna pawh hi nangmahnia ti zo nghal turin Tita chu kan ngen ta hial a.


text:
Chutichuan, engkim - rinna te, thusawi thiamna te, hriatna te, thahnemngaihna zawng zawng te, min hmangaihnate - in ngah ang hian chu khawngaihna pawh chu in ngah theihna'n taihmak chhuah rawh u.


text:
Thu pe lamin ka sawi lo a, mi dang thahnemngaihnain in hmangaihna takzia pawh chu fiah turin ka sawi zawk a ni.


text:
Kan Lalpa Isua Krista khawngaihna chu, a retheihna avanga in lo hausak theihna turin hausa mah se la nangmahni avang ngeiin a lo retheih tak kha in hre si a.


text:
Tichuan, chu miah chuan ka ngaih dan ang a ni ka sawi ni, chu chu in tan a tha si a, kum khat a ni tawh, a tan hmasatute in ni a, in ti tan chauh pawh ni loin, duh pawh in duh tan ta bawk a.


text:
Chutichuan duh turin inpeihna a awm ang khan, in neih ang zela hlenna pawh a awm theihna turin, tunah zawng ti hlen tawh rawh u.


text:
Inpeihna chu a awm phawt chuan, mi a neih loh pui ni loin, a neih angzia zela a pek chu lawm tlak a ni si a.


text:
inchawhrualna'n, in neih liam chu tun lai hian an tlakchham phuhrukna a lo nih a, an neih liam pawh in tlakchham phuhrukna a lo la nih ve thung theihna turin ka ti zawk a ni; chutichuan chawhrualna a lo awm thei ang:


text:
Tin, in chunga ka thahnemngaihna ang Tita thinlunga pe thintu Pathian hnenah chuan lawmthu awm rawh se.


text:
Ani chuan kan ngenna chu a pawm ngei a; nimahsela kan ngen avang chauh ni loin, amah ngei chu thahnemngai tak a ni a, ama duh thlan ngeiin in hnena kal turin a chhuak dawn a ni.


text:
Tin, a hnenah unaupa kan tir ve dawn a, ani chu Chanchin Tha kawnga an fak thu kohhranho pawl zawng zawngah a thang chhuak a;


text:
chuti chauh pawh a ni lo a, Lalpa ropuina tur leh kan inpeihzia entir tura a rawng kan bawl he khawngaihna thu-ah hian kan hnena khaw fang ve tura kohhranho pawlte ruat ve reng a ni bawk a.


text:
Tin, an hnenah kan unaupa kan kaltir ve dawn a, ani chu kawng tam takah thahnemngai tak a ni tih vawi tam tak kan fiah tawh a, tunah phei chuan a rin em em che u avangin thahnem a ngai nasa lehzual ta a ni.


text:
Tita hi chu ka thian leh nangmahni lama ka hnathawhpui a ni a; tin, kan unaute hi chu kohhranho pawlte tirhkoh, Krista ropuina chu an ni.Chu mi avang chuan in hmangaih tih hriatna leh, kan chhuanna che u hriatna chu kohhranho pawlte hmaah chuan an hnenah tilang rawh u.


text:
Chu mi avang chuan in hmangaih tih hriatna leh, kan chhuanna che u hriatna chu kohhranho pawlte hmaah chuan an hnenah tilang rawh u.


text:
in inpeihzia chu ka hre si a, chu mi kawng thu-ah chuan, "Kum khat a ni tawh, Akaia ram chu inbuatsaihin an awm ta," tiin Makedonia rama mite hnenah ka chhuang thin che u a; chutichuan in thahnemngaihna chuan an zinga mi tam tak a chawk harh ta a.


text:
Nimahsela, chu mi kawng thu-ah chuan ka chhuanna che u chu engmah lo a lo nih lohna turin unaute hi ka kaltir dawn a, ka sawi ang taka inbuatsaihin inlo awm theihna'n;


text:
chutilochuan Makedonia rama mi tuten emaw mi lo zui hlauhin, inbuatsaih loa an rawn hmuh che u chuan, keini (nangni kan ti lo) he kan rinna che u kawngah hian kan mualpho dah ang e.


text:
Chuvangin, unaute hi in hnena lo kal hmasa a, tlang taka thilpek in tiam lawk kha lo siam lawk tura ngen tulin ka ring a ni, chu mi ngei chu lak luih ang lo a, tlang taka pek ang zawkin peih saa a lo awmna'n.


text:
Amaherawhchu chutiang kawngah chuan theh tlem chuan a at tlem bawk ang a, theh tam chuan a at tam bawk ang.


text:
Mi tinin ui chunga pe loin, pek loh theih loh anga ngaia pe hek loin, an thinlunga an tum ang zelin pe theuh rawh se; Pathian chuan hlim taka petu a ni a hmangaih ni.


text:
Tin, Pathianin khawngaihna tinreng in chungah a vur thei a ni; chutichuan nangnin engkimah a tawk zet nei foin, hnathawh tha tinreng atan in ngah thei ang;


text:
Tin, thilphalna tinreng, keimahni avanga Pathian hnena lawmthu sawina siamtu chu nei tura engkima tihhausaka awmin,


text:
thehtu hnena chi petu leh ei atan chhang petu chuan in theh tur chi chu a pe che uin a tihpunsak ang che u a, in felna rahte chu a tihhlawksak bawk ang che u.


text:
He chhawmdawlna rawngbawlna hian mi thianghlimte tlakchhamnate chu a phuhruksak chauh pawh a ni si lo a, Pathian hnena lawmthu sawina tam taka changing a luang liam bawk a ni;


text:
he rawngbawlna hian a fiahna che u avangin, Krista Chanchin Tha lama in thurin in zawmzia avang leh, anmahni tan leh mi zawng zawng tan thawhlawmnaa in thilphalzia avang hian Pathian an tiropui thin a sin;


text:
anmahni ngei pawhin in chunga Pathian khawngaihna nasa em em avangin, in tan tawngtaisak chungin an ngai hle che u a ni.A thilpek sawi hleih theih loh avangin Pathian hnenah lawmthu awm rawh se.


text:
Tin, kei Paula, in zinga in mithmuha thuhnuairawlh taka awm a,in hnena awm loh veleha nangmahni lam zuam si thina ngei hian, Krista zaidamna leh nunnemnain kan ngen a che u;


text:
a ni, in hnena ka awm hunah thenkhat, tisa anga awma min ruatte chunga huai taka awm ka tum ngamna ang hian ka zuam lohna tur che uin ka ngen a che u.


text:
(keini inralthuamnate chu tisaa mi a ni si lo a, kulhpui nghet takte thiatna tura Pathian zarah thil ti thei tak a ni zawk),


text:
hnialnate leh thil sang tinreng Pathian hriatna dal tura sang taka siamte chu thiatin, ngaihtuahna tinreng Krista thu awihna salah kan hruai a;


text:
In mithmuha thil awmte chu a ni, in en thin ni. Tupawhin Krista ta nia a inrin chuan hei hi mahniin ngaihtuah leh rawh se, amah chu Krista ta a ni ang bawkin keini pawh kan nih ve hi.


text:
Kan thuneihna (nangmahni thiatna'n ni lo a, nangmahni siam that zawkna'na Lalpa'n min pek hi) chhuang nasa lehzual mah i la ka mualpho dawn si lo a;


text:
A lehkha thawnte chu a ritin a khauh a, a taksa lam erawh chu a awm nem a, a tawng pawh a sitawm a ni," an ti si a.


text:
Chutiang mi chuan hei hi ngaihtuah rawh se, in hnena kan awm loh laia lehkha thawna thua kan awm angin in hnena kan awm hunah pawh thiltihah kan awm bawk ang.


text:
Thenkhat mahni insawimawite zingah chuan kan inchhiar tel ngam lo a, anmahni nen kan intehkhin ngam hek lo; amaherawhchu anni zawng mahni leh mahni intehin, mahni leh mahni intehkhinin rilru nei loin an awm.


text:
Keini erawh zawng kan tehna tawk aliamah chuan kan uang lo ang a, Pathianin bial min chantir a, chu tehna ang zel chuan kan uang zawk ang, nangmahni pawh bial hial tura tehna chu.


text:
Bial phak loh pui bial che u angin kan huam zau lutuk si lo; Krista Chanchin Tha hrilin in khaw thleng pawhin kan lo kal kha:


text:
kan tehna tawk liama mi, mi dang thawh rimte chu kan chhuang lo a; in rin a than angzia zelin, kan bial chin ang zelah, in zingah nasa taka tihlenin kan awm ang tih beiseina kan nei zawk a,


text:
buatsaih sa kawng thu-ah chuan mi dang bial chhuang loin, in piah lam ram thleng pawha Chanchin Tha kan hrilh theihna'n.


text:
Nimahsela, "A chhuang apiangin Lalpa chu chhuang rawh se," Mahni insawi mawi chuan fak a hlawh si lo a, Lalpa'n a sawi mawi chuan fak a hlawh zawk a ni.


text:
Pathian thiknain a sin ka thik che u ni; Krista hnenah chuan nula thianghlim angin ka pek theihna tur che uin, pasal pakhat ka hualsak si che u a.


text:
Nimahsela, rul chuan a ngamthlemnain Evi a bum ang khan Krista lama takna leh thianghlimna ata chu eng emaw tiin in rilru chu an tikhawlo dah ang e, tih ka hlauthawng a ni.


text:
Kan hrilh che u a ni lo, Isua dang hrila in hnena lo kal apiang in lo ngai thei a, thlarau in chan ngai loh chu in chang a, Chanchin Tha dang in pawm ngai loh chu in pawm duh zel mai maw!


text:
Thusawiah zawng tawng hmang thiam mah su i la, hriatnaah chuan chutiang ka ni lo; a ni, engkimah, mi zawng zawng zingah, nangmahni lama kan lantir kha.


text:
A nih loh leh, Pathian Chanchin Tha athlawn ngawta ka hrilh a, chawi sana in awm theihna tura ka intihhniam khan thil ka tisual a lo ni maw?


text:
Tin, in hnena ka awm a, ka tlakchham lai khan tumah ka tihautak lo a; unaute chu Makedonia ram ata an lo kalin ka tlakchhamna chu mi rawn phuhruksak si a; engkimah nangmahni tihautak loin ka insiam kha, khatiang khan ka insiam zel ang.


text:
Nimahsela, remchanna hmu duhte lak ata remchanna chu ka sah chah theihna turin ka tih thin hi ka ti zel ang; an chhuannaah chuan keimahni awm ang hian an lo awm theihna'n.


text:
Mi chutiangte chu Krista tirhkoha insiam chawpa, tirhkoh derte, hnathawktu mi bum hmangte an ni si a.


text:
Chuvangin,a rawngbawltute pawh chu felna rawngbawltuah insiam chawp mah se la thil mak a ni lo e; chungho tawpna chu an thiltih ang zelin a ni ang.


text:
Ka sawi leh ang, tuma'n mi aah mi ruat suh se; nimahsela mi ruat vek chuan, kei pawhin tlem tala ka chhuan ve theihna'n mi a angin mi dawh rawh u.


text:
Miin bawihah siam che u se la, ei zo duak che u se la, salah man che u se la, mahni inchawimawi se la, in hmaiah beng che u se la in dawh si thin a.


text:
Kan lo chak ta lo angin insitin ka sawi a ni. Nimahsela, tupawhin eng kawngah pawh an ngam apiang (a takin han sawi ta i la) kei pawhin ka ngam.


text:
Hebrai mite an ni maw? Kei pawh ka ni. Israel mite an ni maw? Kei pawh ka ni. Abrahama thlahte an ni maw? Kei pawh ka ni.


text:
Krista rawngbawltute an ni maw? (Mi a angin han sawi ta i la), ka ni zawk mah; thawh rimnaahte nasa lehzualin, tan ina tannaahte nasa lehzualin, vuaknaahte hleihluak takin, thihnaahte vawi tam tak.


text:
vawi thum tianga vuakin ka awm a, vawi khat lunga denin ka awm a, vawi thum lawng chhiatna ka tawk a, zan khat leh ni khat tuifinriatah ka awm a;


text:
khaw fannaahte vawi tam tak, luite laka hlauhawmahte, suamhmangte laka hlauhawmahte, ka chipuite laka hlauhawmahte, Jentailte laka hlauhawmahte, khawpuia hlauhawmahte, thlalera hlauhawmahte, tuifinriata hlauhawmahte, unau derte zinga hlauhawmahte;


text:
thawhhahna leh thawhrimnaah te, mutmawhnaahte vawi tam tak; riltam leh tuihalnaah te, chaw ngheinaahte, vawi tam tak khawsik leh saruaka awmnaah te.


text:
Heng pawn lam thil ka sawi bakah hian Kohhranho zawng zawng ka ngaihtuahna, ni tin mi delh rengtu hi a awm bawk a.


text:
Damaska khuaah khan lal Areta hnuaia roreltu chuan mi man turin Damaska mite khawpui chu a ventir a;tin, tukverhah kulh hrulah chuan bawkin mi thlak a, tichuan a kut ata ka relhru hlen ta a.


text:
Ka chhuang reng reng tur a ni. That zawng a tha lo a, nimahsela Lalpa hnen ata inlarna leh hriattirna thu ka sawi kai teh zel ang.


text:
Kristaa mi pakhat ka hria, chu mi ngei chu kum sawm leh kum li a ni ta (taksain emaw a awm ka hre lo, taksa loin emaw a awm ka hre hek lo; Pathianin a hria) van thumna meuhvah khian lak chhohin a awm a.


text:
Paradis-a lak chhoha a awm leh thu sawi hleih theih loh, mihring sawi thian lohte chu a hria tih ka hria.


text:
Chhuang duh mah i la mi a ka ni lo vng, thu taktak ka sawi dawn si a; nimahsela ka insum ang, chutilochuan tupawhin mi hmuh ang leh ka laka thu an hriat ang aiin mi ngai ropui zawk dah ang e.


text:
Tin, hriattirnate chu a nasat em em avanga ka inngaihhlut lutuk lohna'n tisaah hling mi pe a ni, Setana tirhkoh kut thak hnawihna'na mi hmangtu tur chu; chutilochuan ka inngaihlu lutuk dah ang e.


text:
Tin, ani chuan ka hnenah, "Ka khawngaihna i tan a tawk e; ka thiltihtheihna hi chak lohnaah a sin tihfamkimin a awm ni," a ti ta a. Chutichuan Krista thiltihtheihna chu ka chunga a awm theihna'n lawm em emin ka chak lohnate hi ka chhuang tawh zawk ang.


text:
Chuvangin, Krista avangin chak lohnaahte, chhiatnaahte, neksawrnaahte, tihduhdahnaahte, hnawhchepnaahte ka lawm thin a ni; ka chak loh apiangin a ni ka chak thin ni.


text:
Ka lo a ta a nih hi: nangnin a lo thei loah mi siam a ni; kei chu nangmahni mi chawimawi tur ka ni a sin, engmah ni mah suh i la, eng kawngah pawh tirhkoh lian berte chu ka tluk lo si lo.


text:
Tirhkoh nih chhinchhiahnate chu chhelna tinreng neiin, chhinchhiahnate, thilmakte, thiltihtheihnatein in zinga tih a nih tak tak kha.


text:
Eng kawngah nge ni, kohhran pawl dangte aia hnuai zawka siama in awmna chu? Keimah ngei hian ka tihhautak loh che u kawngah khan a nih nghal loh chuan. Chu mi dik lohnaah chuan mi ngaidam rawh u.


text:
Ngai teh u, hei hi in hnena lo kal turin ka inpeih a vawi thumna tur a ni; tin, ka tihautak lo ang che u, in ta chu zawng ka ni si lo a, nangmahni a ni, ka zawn zawk che u ni; faten nu leh pate tan an khawl khawmsak tur a ni lo a, nu leh paten fate tan an khawl khawmsak zawk tur a ni si a.


text:
Tin, kei zawngin in thlarau tan lawm em emin ka hmangral ang a, inhmangral vekin ka awm bawk ang. Achuang aliama ka hmangaih che u avang khan, keiin hmangaihna tlem zawk ka dawn phah a ni maw?


text:
Amaherawhchu, kei chuan ka tihautak lo che u ni ta se la; nimahsela mi vervek reng reng lo niin, ngamthlemin ka man che u a lo ni.


text:
Tita chu ka fuih a, ama rualin unaupa chu ka tir a ni. Tita chuan hlawk phahna reng reng a nei che u em ni? Rilru hmunkhat pua leng dun kan ni lo em ni? Hniak hnung inzui chiah kan ni lo'm ni?


text:
In hnena kan thiamthu sawiah min lo ngai reng a ni awm a. Kristaah chuan Pathian mithmuhah a ni, thu kan sawi ni. Nimahsela duh takte u, engkim hi nangmahni siam thatna tur a ni.


text:
Ka lo kal hunah eng emaw tiin ka duh anga ka rawn hmuh loh che u a, kei pawh in duh angin mi hmu lo dah ang, tih leh, eng emaw tiin inhauna te, initsikna te, thinurna te, inkhinna te, inrelna te, sesea thu lak te, inngaihhlut lutukna te, buaina te a lo awm dah ang,tih leh, ka lo kal hunin ka Pathianin in zingah mi timualpho leh pekin, tun hma lama thil tisualtute zinga thil bawlhhlawh tih te, inngaih te, hur te chinga sim si lo mi tam takte chu ka tah dah ang e tih ka hlau a sin.


text:
tih leh, ka lo kal hunin ka Pathianin in zingah mi timualpho leh pekin, tun hma lama thil tisualtute zinga thil bawlhhlawh tih te, inngaih te, hur te chinga sim si lo mi tam takte chu ka tah dah ang e tih ka hlau a sin.


text:
Hei hi in hnena ka lo kal a vawi thumna tur a ni. Hretute pahnih emaw pathum emaw kaah chuan thu tinreng tihnghehin a awm ang.


text:
Ka sawi lawk tawh a, tin, Krista keimaha thusawi thintu chu fiahna in zawn avangin, vawi hnihnaa in hnena ka awm laia ka sawi ang khan, tunah in hnena awm loin tun hma lama thil tisualtute hnenah leh mi dang zawng zawng hnenah ka sawi lawk leh dawn,


text:
'Ka lo kal leh chuan ka zuah lo ang,' tih hi; ani chu nangmahni lamah a chak lo lo a, in zingah thil ti thei tak a ni zawk a ni.


text:
Ani chu chak lohna avangin khenbehin a awm a ni a, nimahsela Pathian thiltihtheihna avangin a nung ta reng a ni. Keini pawh amahah chuan kan chak lo a ni, nimahsela nangmahni lama Pathian thiltihtheihna avangin a hnenah kan nung ve ang.


text:
Rinnaah chuan in awm emaw, nangmahni ngei inchhin thin u la; nangmahni ngei in fiah thin rawh u. A nih loh leh, nangmahniah Isua Krista chu a awm tih nangmahni ngeiin in hre fiah lo em ni? Duh loh in nih nghal loh chuan.


text:
Tin, thil reng reng in tihsual lohna turin Pathian hnenah kan dil thin a; chu chu keini hi duhawma kan lan theihna tur a ni lo a, nangnin a mawi apiang in tih theihna'n a ni zawk, keini chu duh loh angin awm mah i la.


text:
Keini kan chak loh lai pawha nangni in chak hian kan lawm thin a sin; hei hi kan dil bawk thin, nangmahni that famkimna tur hi.


text:
Chuvang chuan tichhe tur ni lo a, siam tha tur zawka Lalpa'n thuneihna mi pek ang zel khan, in hnena ka awm huna na taka ka zilh lohna'n che u, in hnena ka awm loh lai hian he'ng thu hi ka ziak a ni.


text:
A tawp berah chuan unaute u, lawm takin awm rawh u.Tihthat famkimin awm u la; thlamuang takin awm u la, rilru hmunkhat pu u la, lungrual takin awm rawh u; tichuan hmangaihna leh remna Pathian chu in hnenah a awm dawn zuk nia.


text:
Mi thianghlim zawng zawngte hian chibai an buk a che u.Lalpa Isua Krista khawngaihna te, Pathian hmangaihna te, Thlarau Thianghlim pawlna te chu in zaa hnenah awm rawh se.


text:
Lalpa Isua Krista khawngaihna te, Pathian hmangaihna te, Thlarau Thianghlim pawlna te chu in zaa hnenah awm rawh se.


text:
Paula, tirhkoh (mihringte tirh chhuah ni loin, mihring zarah ni hek loin, Isua Krista leh mitthi zing ata a kai thotu, Pa Pathian zarah a ni zawk) leh,


text:
ani chuan kan Pathian leh kan Pa remtihzawngin tun lai khawvel sual tak lakah hian min chhan chhuah theihna'n kan sualte aiah amah a inpe ta;


text:
Krista khawngaihna zara a kotu che u kha chuti thuta Chanchin Tha hrang lama in pakaisan hi mak ka ti a ni;


text:
chu chu Chanchin Tha a ni ve si lo; nangmahni tibuaiin, Krista Chanchin Tha tihdanglam duh tute emaw an awm mai a ni a.


text:
Nimahsela, keimahniin emaw, van atanga lo chhuk vantirhkoh pawhin emaw, Chanchin Tha kan hrilh che u lo kha chu Chanchin Tha dang reng lo hrilh che u se la, anchhe dawngin awm rawh se.


text:
Hmana kan sawi ang khan tunah ka sawi leh dawn a ni, "Chanchin Tha in pawma lo kha chu, Chanchin Tha dang tupawhin hrilh che u se la, anchhe dawngin awm rawh se,


text:
Mihring tihlawm nge ka tum, Pathian tihlawm? Mi zinga tlaktlum tum ka ni em ni? Ni i la, Krista bawih ka ni lo ang.


text:
Mihring hnen ata hmu ka ni hek lo, mi mi zirtir ka ni hek lo, Isua Krista inlarna avanga hmu ka ni zawk si a.


text:
Judate sakhaw biak danah chuan hman laia ka awm dan chu in hre tawh si a, khatia Pathian Kohhranho nasa taka tiduhdahin ka tihbuai thin kha;


text:
tin, mi thlahtute thurochhiah chunga thahnem ka ngaih nasat bik avangin Judate sakhaw biak dan kawngah chuan ka chite zinga ka rualpui tam takte ka lehpel ta a.


text:
Jentailte zinga a Chanchin Tha ka hrilh theihna'n a Fapa chu ka hnena a inlartir lai khan, tumah rawn loin,


text:
tirhkoh ka nih hmaa tirhkoh lo ni tawhte hnenah Jerusalem khuaa han kal hek loin, Arabia ramah ka kal bo ta nghal zawk a; tin, Damaska khuaah ka kir leh ta a.


text:
Tin, kum thum a vei hnuin Kipha kan turin Jerusalem khuaah kan han kal a, a hnenah ni sawm leh ni nga ka cham a,


text:
Hmana min tiduhdahtu khan hmana rinna thu a tihkhawloh thin kha tunah a hril ta zawk a ni," tih mi sawi chauh an hria a.Tin, keimah avangin Pathian an chawimawi ta a.


text:
Tin, kum sawm leh kum li a vei hnuin Tita pawh chu hruai vein Barnaba rualin Jerusalem khuaah ka han kal leh a.


text:
Tin, hriattirna avangin ka han kal a, Jentailte zinga Chanchin Tha ka tlangaupui thin hi anmahni ka han hrilh a; nimahsela mi lian deuhte chu ahrangin ka hrilh a, chutilochuan athlawnin ka tlan hlauh dah ang e, a nih loh leh, tlan thlawn ka lo ni dah ang e.


text:
chu chu unau der, aruka an hruai luhte avang a ni; chungte chu bawiha min siam theihna'n Krista Isuaah chuan zalenna kan neih hi enthla turin a rukin an lut a.


text:
Nimahsela, Chanchin Tha thutak chu in hnena a awm reng theihna'n darkar khat te pawh intulutin an thu kan zawm lo a.


text:
Tin, mi lian deuha an ruatate lakah chuan (eng ang mi pawh ni se la, ka tan engmah a lem chuang lo; Pathianin tumah a thlei bik lo va;) mi lian deuha an ruatate chuan engmah mi belhchhah chuang si lo a;


text:
chutih ahnekin serhtante Chanchin Tha Petera hnena kawltira a awm angin, serhtan lohte Chanchin Tha ka hnena kawltirin a awm tih an hria a.


text:
(Serhtante tirhkoh ni turin Petera tana thawhsaktu ngei chuan Jentailte tirhkoh ni turin ka tan pawh mi thawhsak si a);


text:
khawngaihna mi peka chu an hriat pawhin Jakoba te, Kipha te, Johana te, bana an ruatate chuan keini Jentailte hnena kal tur leh anni zawng serhtante hnena kal turin kei leh Barnaba chu inpawlna kut ding lamte min pe ta zawk mah a.


text:
Tin, Kipha chu Antiokei khuaa a lo kal laiin demawm taka a awm avangin a hmaichhan ngeiah ka dodal a.


text:
Mi tute emaw Jakoba hnen ata an lo kal hma chuan ani chuan Jentailte hnenah chaw a ei thin a: nimahsela an lo thlen veleh serhtan mite chu a hlauh avangin tel leh ta loin a intihrang ta si a.


text:
Juda dangte pawh an vervek ve ta hlawm a, chutichuan Barnaba meuh pawh an vervekna hruai boin a awm ta hial a.


text:
Nimahsela, Chanchin Tha thutak angin an awm fel lo tih ka hriatin, Kipha hnenah an zaa hmaah, "Nang Juda mi i ni a, Juda anga awm loin Jentail angin i awm si a. Engtizia nge Jentailte chu Judate anga awm luihtir kher i tum?" ka ti a.


text:
nimahsela Dan thiltihte avangin mi thiam changing a awm lo a, Isua Krista rin avang chauhin thiam changing a awm zawk tih kan hre si a - keini pawhin Dan thiltih avang ni loin, Krista rinna avanga thiam changa kan awm theihna'n Krista Isua chu kan ring a ni; dan thiltihte avangin mihring reng reng thiam changing an awm dawn si lo.


text:
Kristaah thiam changa awm kan tum chung khan keini ngei pawh mi sual kan lo nih hlauh si chuan Krista chu sual rawngbawltu a lo ni em ni? Hnai lo e.


text:
Krista hnenah khenbehin ka awm ta; nimahsela ka nung a ni; keimah erawh chu ka ni tawh lo. Krista chu keimahah a nung zawk a ni; tin, tunah tisaa ka nung hi rinnaa nung ka ni - Pathian Fapa, mi hmangaiha ka aia inpetu rinnaah chuan.Pathian khawngaihna chu ka bawh bo lo e, Dan avanga felna a awm si chuan Krista chu athlawnin a thi a ni ang.


text:
Pathian khawngaihna chu ka bawh bo lo e, Dan avanga felna a awm si chuan Krista chu athlawnin a thi a ni ang.


text:
Aw Galatia rama mi a te u, tuin nge dawi che u? in mithmuh ngeiah Isua Krista chu khenbehin chiang taka lantir a nih tehlul nen.


text:
Hei chauh hi in hnen ata lo hriat ka duh. Dan thiltihte avangin nge Thlarau chu inhmuh, in ngaihthlaka in rin avangin?


text:
Tin, in hnena Thlarau petu che u leh in zinga thilmak titu chuan Dan thiltihte avangin nge a tih, in ngaihthlaka in rin avangin?


text:
Tin, Pathian Lehkha Thu chuan, Pathianin rinna avangin Jentailte thiam a chantir dawn tih hre lawkin, "Nangmahah chuan hnam tin malsawmsakin an awm ang," tiin Abrahama hnenah Chanchin Tha chu a hrilh lawk kha.


text:
Dan thiltiha awm apiangte chu anchhe hnuaiah an awm si a; "Dan lehkhabua thu ziak zawng zawng anga ti tura awm reng lo apiang chu anchhe dawngin an awm thin," tiin ziak a ni si a.


text:
Tin, Pathian mithmuhin tumah reng Dan avanga thiam chang an awm lo tih a lang reng a ni. "Mi felte chu rinnain an nung ang," tih a ni si a;


text:
Krista chu kan aia anchhe dawng lo niin, Dan anchhe lak ata min tlan chhuak ta; ( "Thinga khaikan apiang chu anchhe dawng an ni," tih ziak a ni si a);


text:
chutichuan Abrahama chunga malsawmna chu Krista Isuaah chuan Jentailte chungah a lo awm thei ang a, tichuan rinna avangin Thlarau tiam chu kan hmu thei ang.


text:
Unaute u, mihring angin ka sawi hi, mihring thuthlung pawh ni mah se la, tihngheh tawh hnuin an phelh ngai lo a,belh pawh an belhchhah ngai hek lo.


text:
Tin, Abrahama hnenah a ni, thu chu tiamin a awm ni, a chi thlah hnenah pawh. Mi tam tak chung thu sawi angin, "Chi thlahte hnenah pawh," a ti lo a;mi pakhat chung thu sawi angin, "I chi thlah hnenah pawh," a ti a ni zawk e, chu chu Krista chu a ni.


text:
Tin, heti hian ka ti a ni: Thuthlung, Pathian lo tihngheh tawh chu, Dan kum zali leh kum sawmthum hnua lo awm tawh khan, thutiam chu engmah loa siamin a tibo lo e.


text:
Roluah tur chu Dan avang a nih chuan thutiam avang a ni tawh si lo ang; nimahsela Pathianin thutiam avangin a ni, Abrahama hnenah a pek ni.


text:
A nih loh leh, engtiziaa Dan chu awm nge ni le? Bawhchhiatna hi sual a nih tilang fiah tura thutiam belhchhahna a ni a, Thutiamin Chi Thlah a tih lo kal hmaa hman tur, vantirhkohte hmanga palai kuta pek a ni.


text:
A nih loh leh, Dan chuan Pathian thutiamte chu a dodal em ni le? Hnai lo e, Dan mi tinung thei reng pekin a awm tawh si chuan, felna chu Dan avangin a awm ngei tur a ni.


text:
Nimahsela, Isua Krista rin avanga thiltiam chu a ringtute hnena pek a nih theihna'n Pathian Lehkha thu chuan sual hnuaiah engkim a kharkhip ta vek a.


text:
Chutichuan, rinna avanga thiam kan chan theihna turin Dan chu Krista hnen lama min kaihruaitu a lo ni a.


text:
Chutah chuan Juda mi a awm theih loh a, Grik mi pawh a awm theih hek loh, chutah chuan bawih a awm theih lo a, bawih lo pawh a awm theih hek loh, chutah chuan mipa leh hmeichhia pawh a awm theih loh; Krista Isuaah chuan in zain pumkhat in ni si a.Tin, Krista ta in nih chuanin Abrahama thlah, thutiam anga roluahtu turte in ni.


text:
Nimahsela, heti hian ka ti a ni: Roluahtu tur chu engkim chungah hotu ni mah se la, naupang a la nih chhung zawng bawih nen engah mah a danglam chuang lo e;


text:
nimahsela a hun bi a lo kim khan fa nihna kan hmuh theihna'n Dan hnuaia awmte chu tlan turin Pathianin a Fapa,


text:
Tin, fa in nih avangin Pathianin a Fapa Thlarau chu, "Abba!(Ka pa!)" tia auin kan thinlungah a rawn tir a.


text:
Chutichuan, bawih i ni tawh lo a, fa i ni zawk e: tin, fa i nih chuan Pathian zara roluahtu tur i ni.


text:
Nimahsela, khang Pathian inhriat loh lai khan, an pianzia reng pawha Pathian ni hlei lote bawih in ni a.


text:
Tuna Pathian in lo hriat hnu hi zawngin-ni lo, Pathian mi hriat in lo nih hnu hian tih tur a ni zawk e, - khawvel zirtirna dik lo engmah ni hlei lo, a bawiha awm leh in chakate lamah chuan engtiziaa hawi kir lehnge in nih?


text:
Unaute u, ka ngen a che u, keimah angin awm rawh u, kei pawh nangmahni angin ka awm si a. Ka pawi engmah in khawih lo.


text:
Tin, ka tisaa in tan thlemna awm chu in hmusit lo a, in ten hek lo; Pathian vantirhkoh angin, Krista Isua ang maiin mi lawm tak zawk kha.


text:
Vannei in intihna kha khawiah nge ni ta le? Tih theih phei chu ni se la nangnin in mitte kher chhuakin mi pe tawh ang tih ka hriatsak che u a sin.


text:
Tha lamah ni hauh si loin thahnemngai takin an zawng chhuak thin che u a; a ni, anmahni in zawn theihna'n pawn lama khar hnan che u an duh a ni.


text:
Thu tha lamah erawh chuan eng lai pawhin thahnemngai taka zawna awm fo hi a tha a ni, in hnena ka awm lai chauh ni loin.


text:
A ni, tun lai hian in hnena awma ka aw tihdanglam ka chak theihzia mai chu; in chungthu-ah ka mangang si a.


text:
Heti hian ziak a ni si a: "Abrahama'n fapa pahnih a nei a, pakhat chu bawihnu lakah, pakhat chu bawih lonu lakah.


text:
Nimahsela, bawihnu laka mi chu tisa dan angin a piang a, bawih lonu laka mi erawh chu thutiam avangin a piang a ni," tih hi.


text:
Chung thu chu tehkhinna a ni; chung hmeichhiate chu thuthlung pahnih an ni; pakhat chu Sinai Tlanga mi, bawih ni tura fa hringtu chu; chu chu Hagari a ni.


text:
Tin, Hagari hi Arabia rama Sinai Tlang chu a ni a, Jerusalem tun laia awm nen hian ang khat an ni, a fate nen bawihah an awm si a.


text:
Nang, ching, fa hring ngai lo, hlim rawh, nang, nau vei ngai lo, au chhuak rawh; pasal nei mi ai chuan, khawhar nu chuan fate a nei tam zawk si," tih ziak a nih kha.


text:
Nimahsela, chu mi lai chuan tisa dana lo piang chuan Thlarau dana lo piang chu a tiduhdah ang khan, tunah pawh chutiang bawk a ni.


text:
Nimahsela, Pathian Lehkha Thuin engtin nge a sawi? "Bawihnu chu, a fapa nen hnawt chhuak rawh; bawihnu fapa chuan bawih lonu fapa chu ro a luahpui dawn si lo," a ti a.Chutichuan, unaute u, bawihnu laka fate kan ni lo a, bawih lonu laka fate kan ni zawk.


text:
Bawih ni lo turin Krista chuan min chhuahtir kha, chutichuan ding nghet u la, bawih nghawngkawlah chuan tang leh tawh suh u.


text:
Ngai teh u, kei Paulan in hnena ka sawi hi, serh in tantir chuan Krista chu in tan engmah sawtna a ni lo ang.


text:
A ni, Dan thu zawng zawng zawm tura batu an ni tih serh tantir apiang hnenah ka hriattir leh a nih hi.


text:
Krista Isuaah chuan serh tan engmah a sawt lo, serh tanloh pawh engmah a sawt hek lo; rinna, hmangaihnaa thawh erawh chu a sawt a ni.


text:
Rilru danglam in pu lo ang tih Lalpaah chuan ka ring tlat a; tibuaitu che u chu atua pawh ni se la, a chunga rorelna chu a la tuar ang.


text:
Unaute u, kei hian serh tan thu hril ni i la tihduhdah ka ni cheu dawn em ni? Chuti ni se Kraws thu kan hril hian buaina a siam lo tur.


text:
Nangni unaute u, bawih ni lo turin koh in ni si a; nimahsela in bawih nih lohna chu tisa tana remchangah hmang suh u la, hmangaihnain rawng inbawlsak tawn theuh zawk rawh u.


text:
Nangmah i inhmangaih angin i vengte i hmangaih tur a ni," tih thu kamkhatah hian Dan thu zawng zawng chu a famkim tawh a ni si.


text:
Tisa hian Thlarau dona lam a chak thin, Thlarau pawhin tisa dona lam a chak bawk si thin; thil tih in tumte chu in tih theih lohna'n chungte chu an inkalh si.


text:
Tin, tisa thiltihte chu a lang fiah a ni; chung chu he'ng hi a ni: inngaihna te, bawlhhlawhna te, hurna te,


text:
milem biakna te, dawithiamna te, huatna te, inhauna te, thikna te, thinurna te, inkhinna te, awm hranna te, rin hranna te,


text:
itsikna te, zu ruihna te, zu hmun hlimna te, chutiangte chu: chung kawngah chuan tun hmaa, "Chutiang thil tih hmangte chuan Pathian ram an chang lo ang," tia ka hrilh lawk che u ang khan ka hrilh lawk che u hi.


text:
Thlarau rah erawh chu hmangaihna te, hlimna te, remna te, dawhtheihna te, ngilneihna te, thatna te, rinawmna te,


text:
Thlaraua nung kan nih chuan Thlarauvah vek i awm leh bawk ang u.Incho tawna initsik tawnin i inngaihlu suh ang u.


text:
Unaute u, mi, sual engpawh a tih lai phawkin awm se la, nangni thlarau mite u, "Thlemna ka tawk ve dah ang e," tia inveng tha chungin chutiang mi chu thuhnuairawlh takin tungding leh rawh u.


text:
Mi tinin mahni thiltih fiah theuh zawk rawh se, chu mi hunah chuan mi dang chung ni loin, mahni chung chauhvah chhuan tur a nei ang.


text:
Bumin awm suh u; Pathian chu hmuhsit zia a ni lo e; miin a theh apiang, chu mi vek chu a seng bawk dawn si a;


text:
Mahni tisa lama thehtu chuan tisaa mi chhiatna a seng ang a; Thlarau lama thehtu erawh chuan Thlarauva mi chatuana nunna a seng dawn a ni.


text:
Tichuan thil tha tih i ning suh ang u; kan inthlahdah loh zawngin a hun takah chuan kan seng dawn si a.


text:
Chutichuan remchang hun kan neihzia ang zelin mi zawng zawng chungah thil tha i ti ang u, rinna chhungte zinga mi chungah i ti deuh ber ang u.


text:
Tisaa hmel intihmawi duh apiangten serhtana awm turin an tir lui thin che u a ni; engmah dang vang a ni lo a, Krista kraws avanga tihduhdah an tuar lohna'n chauh a ni.


text:
Serhtante meuh pawh chuan Dan thu an zawm chuang si lo a, in taksaah chhuan tur an neih theihna'n serh tantir che u an duh mai a ni.


text:
Kei erawh chuan kan Lalpa Isua Krista kraws lo chu ka chhuan loh turzia mai chu, chu mi zarah chuan khawvel hi ka tan khenbehin a awm ta, kei pawh khawvel tan khenbehin ka awm a ni.


text:
Tin, chu mi dan anga awm apiangte chungah chuan remna leh khawngaihna awm rawh se, Pathian Israelte chungah pawh.


text:
Tun achinah hian tumahin mi tibuai tawh suh se; ka taksaah hian Isua chhinchhiahnate ka pu si a.Unaute u, Lalpa Isua Krista khawngaihna in thlarau hnenah awm rawh se. Amen.


text:
Paula, Pathian duhzawnga Krista Isua tirhkoh chuan, Mi thianghlim Ephesi khuaa awm Krista Isuaa mi rinawmte hnenah chuan:


text:
Kan Lalpa Isua Krista Pathian leh Pa chu fakin awm rawh se. Ani chuan van hmunahte khian Kristaah chuan thlarau lam malsawmsakna tinrengin mal min sawm a;


text:
hmangaihnaa thianghlim leh sawiselboin ama hmaah kan awm theihna turin leilung pianhmain Kristaa min thlan ang kha;


text:
a khawngaihna ropuizia fak turin ama lungduha lawmzawng angin Isua Krista zarah ama tan faa siam tura min lo ruat lawk tawh avangin.


text:
a thisen avangin amahah chuan kan tlanna kan nei a ni - a khawngaihna ngahzia ang zela kan bawhchhiatnate ngaihdamna chu.


text:
hun bi kim khawsak hunah a lawmzawng (engkim - vana thil awmte, lei chunga thil awmte pawh - Kristaa fawk khawm tur chu) amahin tih a tum ang kha; Amah ngeiah chuan a ni.


text:
Ama duhzawnga remruat ang zela thil engkim titu tum anga ruat lawk ni tawhin, amahah bawk chuan a ro tura siam kan ni,


text:
Amahah chuan nangni pawh thutak thu (in chhandamna Chanchin Tha chu) in ngaihthlak a, rin pawh in rin hnuin, amahah chuan Thlarau Thianghlim tiam chuan chhinchhiahin in awm kha.


text:
Chuvangin, kei pawhin Lalpa Isuaa rinna in zinga awm, mi thianghlimte zawng zawng chunga in lantir bawk thin chu ka lo hriatin,


text:
kan Lalpa Isua Krista Pathian, ropuina Pa chuan amah hriatna kawngah finna leh hriat chiantirna thlarau a pek theihna tur che uin


text:
chutichuan in thinlung mitte tihvara lo awmin, ama kohna beiseina te, mi thianghlimhovah chuan a ro luah tur ropui ngahzia te,


text:
mitthi zing ata a kaihthawh lai leh, lalna te, thuneihna te, thiltihtheihna te, rorelna zawng zawng te,


text:
he mi khawvelah chauh ni loa khawvel lo la thleng tur pawha hming sak tinrengte chung daihah van hmunahte a ding lama a thuttir laia


text:
Kristaa a thawh, a thahrui chakna thawhzia ang zel khan keini ringtute lama a thiltihtheihna len nasatzia te hi, eng ang nge a nih in hre thei ang.


text:
Tin, thil engkim a ke hnuaiah a dah a, amah chu engkim zawng zawng chungah lu atan kohhranho hnenah chuan a pe a,kohhranho chu a taksa a ni, engkim engkima tikhattu famkimna chu.


text:
chungahte chuan hmanah khanhe khawvel dan anga in awm kha, boruaka thuneihna lal, tuna awih lo fate chhunga thawk mektu thlarau dan ang hian.


text:
Chung awih lo fate zingah chuankeini pawh hmanah chuan tisa leh rilru duhzawng tiin, kan tisa chaknate angin kan awm vek a, mi dangte ang bawkin thinurna faa piang reng kan nih kha;


text:
kan bawhchhiatnate avanga thi kan nih lai meuh pawhin Krista rualin min tinung ve a, (khawngaihnaa chhandam in ni ta e),


text:
chutichuan hun lo la thleng turahte chuan Krista Isuaah hian kan chungah ngilneiin a khawngaihna ngah nasatzia chu a entir thei ang.


text:
Thil tha ti atan Krista Isuaah chuan siama awmin ama kut chhuak kan ni si a; chu thil tha tih chu kan awmna turin Pathianin a buatsaih lawk a ni.


text:
Chuvangin, hmana nangni tisaa Jentail, tisaa kuta siam "Serhtan" an tihten "Serhtanloh" an tihate u,


text:
khatih lai khanin, Krista loin, Israelho khua leh tui nen inmihranin, khawvelah hian beiseina reng nei lo leh Pathian loa awmin, tiamna thuthlung lakahte mikhuala in awm kha hre reng rawh u.


text:
Tunah erawh chuan Krista Isuaah, nangni hmana hla taka awmte kha Krista thisen chuan tihhnaihin in lo awm ta a.


text:
Amah chu kan inremna a ni si a; ani chuan intaina (thiltih turahte thupek dan awm chu) a tisaa tiboin, pawl hnihte chu pumkhatah a siam a, an kar pindanna bang chu a tichim a;


text:
kraws zarah, taksa pumkhatah, pahnihte chu Pathian nen a inremtir thei bawk ang, chu mi kraws chuan intaina chu a tihhlum avangin.


text:
Tin, a lo kalin, nangni hla taka awm thinte hnenah remna Chanchin Tha a hrilh che u a, hnai taka awm thinte hnenah pawh remna chanchin Tha a hrilh bawk a.


text:
Chutichuan, tunah mikhual leh mi chm mai in ni tawh lo a, mi thianghlimte nen chuan tualkhat leh Pathian chhungte in ni ta zawk a ni;


text:
Krista Isua nge chu a kila lung pawimawh ber niin, tirhkohte leh zawlneite lungphum chunga sak in ni a;


text:
amahah chuan lung rem hrang theuhte, rem taka chuktuahin, Lalpaah chuan biak in thianghlimah a chang zel thin a;nangni pawh amahah chuan Thlarau a, Pathian awmna tura rem khawm in ni.


text:
Chu chu tun laia a tirhkoh thianghlimte leh a zawlnei thianghlimte hnenah Thlarau hriattirin a awm ta ang hian, tun hma lam khan mihring fate hnenah hriattirin a awm ngai lo;


text:
chu chu hei hi a ni, Chanchin Tha avang hian Krista Isuaah chuan Jentailte hi roluahpui te, taksa pengpui te, thutiam dawnpui te an nih hi.


text:
A thiltihtheihna thawhzia anga athlawna pek Pathian khawngaihna chu mi pek angzia zelin chu Chanchin Tha rawngbawltua siam ka ni.


text:
thuruk chatuan atanga Pathian engkim siamtuah inthupa awm enkawlna chu eng nge ni tih mi zawng zawng entir turin kei mi thianghlim zawng zawnga te ber aia te zawk hnenah hian chu khawngaihna chu pek a ni.


text:
tun laia van hmunahte khian lalna leh thuneihnate hnenah chuan Pathian finna tinreng kohhranho avangin hriattirin a awm thei ang;


text:
Chutichuan, nangmahni vanga, ka hrehawm tuarnate avang hian beidawng lo turin ka ngen a che u, chungte chu in ropuina a ni.


text:
a Thlarau zarah mihring chhungnung lamah chuan thiltihtheihna tihchakin a awmtir theihna tur che uin,


text:
chutichuan Pathian famkimna tinreng tluka tihkhaha in awm theihna'n, nangni hmangaihnaa zung kai leh nghahchhan neia awmin,


text:
mi thianghlim zawng zawng nen chuan a zauzia te, a seizia te, a sanzia te, a thukzia te hriat chian theihna leh,


text:
Tichuan, keimahnia thawk thin thiltihtheihna ang zelin, kan dil leh kan ngaihtuah zawng zawng aia nasa zawk ti theitu hnenah ngei chuan,chatuanin chhuan zawng zawng thlengin, kohhranhovah leh Krista Isuaah chuan ropuina awm rawh se. Amen.


text:
chatuanin chhuan zawng zawng thlengin, kohhranhovah leh Krista Isuaah chuan ropuina awm rawh se. Amen.


text:
hmangaihnaa indawh tawn chunga dawhtheihna neia remna phuarnaah chuan Thlarau inpumkhatna chu vawng tura bei a,


text:
A koh chhan che u beiseina hmunkhata koh in ni ang bawk khan taksa pakhat leh Thlarau pakhat chauh a awm a;


text:
engkim Pathian leh Pa pakhat chauh a awm a; ani chu engkim chungah a awm a, engkim fang chhuakin a awm a, engkim chhungah a awm bawk a ni.


text:
Chuvangin, "Chung lama a han chhoh lai khan mante chu salah a hruai a, mihringte hnenah pawh thilpekte a pe a," a tih chu.


text:
Tichuan, "A han chho," tih hi, lei hmun hnuai berahte a lo chhuk hmasak zet loh chuan engtin nge ni ang le?


text:
Krista famkimna lenzia tluka kan zaa kan lo awm hma loh zawng, rawngbawl hna thawk tura mi thianghlimte tihfamkimna'n Krista taksa siam tha turin thenkhatte chu tirhkoh atan te,


text:
thenkhatte chu zawlnei atan te, thenkhatte chu Chanchin Tha hriltu atan te, thenkhatte chu kohhran chawmtu leh zirtirtu atan te a pe a;


text:
chutichuan dik lohna ngamthlemna angin, fing verveka mihring bum chawpin, zirtirna thli tinrenga lehlam lehlama vawrh leh len len naupang kan ni tawh lo ang a,


text:
hmangaiha thu dik tak sawiin, engkimah amahah kan thang lian thei zawk ang: amah chu Lu a ni, Krista chu.


text:
Amah azarah taksa pumhlum chuan inzawmna tinreng thawh avanga rem taka inchuktuah leh inzawm khawmin, peng tin thawhzia ang theuhin hmangaihnaa insiam tha turin taksa chu a lo tipung thin a ni.


text:
Chutichuan, hei hi ka sawiin Lalpaah chuan ka hriattir che u a ni: Jentailte chu rilru lawi lo pua an awm angin awm tawh suh u la,


text:
hriat lohna anmahniah a awm, chu mi hriat lohna avang chuan Pathian nunna lakah thena lo awmin, an hriatnaah chuan an lo thim a ni, an thinlung a chawlawl vangin.


text:
Chungte chuan inhriat chhuah theihna reng reng an neih tawh loh avangin, thil bawlhhlawh tinreng duham taka ti turin hurnaah an inpumpek ta a.


text:
Chutichuan, dawt sawi banin, mahni thenawm hnenah thu dik tak sawi theuh rawh u; inpeng tawn theuh kan ni si a.


text:
Ruk hmang chuan ru tawh suh se la; tlachham hnenah chuan pek tur a neih theihna turin a kuta thil tha thawkin rim zawk rawh se.


text:
Thu tha lo reng in kaan chhuak suh se, a tulzia ang zela siam tha turin thu tha apiang chhuak zawk rawh se, a ngaithlatute tan khawngaihna a lo nih theihna'n.


text:
Tin, Pathian Thlarau Thianghlim chu tilungngai suh u, tlanna ni atan chuan amahah chhinchhiaha in awm kha.


text:
Khakna te, thinurna te, tauhna te, anna te, sawichhiatna te zawng zawng chu bansanin awm rawh se, sualna zawng zawng nen.Tin, inkhawngaih tawna lainatna neiin awm u la, Pathianin Kristaa a ngaidam che u ang bawkin inngaidam tawn rawh u.


text:
Tin, inkhawngaih tawna lainatna neiin awm u la, Pathianin Kristaa a ngaidam che u ang bawkin inngaidam tawn rawh u.


text:
Tin, Kristan a hmangaih che u a, rimtui atan Pathian hnena thilhlanah leh inthawinaa kan aia a inpek ang bawk khan hmangaihnaah awm rawh u.


text:
Nimahsela, mi thianghlimte tiha mawi awm rengin, inngaih leh bawlhhlawh zawng zawng, duhamna nen in zingah lam pawh lamin awm suh se;


text:
zahmawh te, thu lawi lo sawi te, fiamthu te pawh, chung chu a mawi lo a ni; chung tih ai chuan lawmthu hrilh zawk rawh u.


text:
Inngaih hmang leh mi bawlhhlawh leh mi duham reng reng chuan (mi duham chu milem betu a ni a) Krista leh Pathian ramah chuan chan reng an nei lo a ni tih in hre hle si a.


text:
Tuma'n thu lawi lo maiin bum che u suh se; chung thil avang chuan Pathian thinur chu awih lo fate chungah a thleng si thin a.


text:
Tin, thim thiltih rah nei ngai loahte chuan telna reng nei suh u la, tel ahnekin a thiam lohzia hriattir zawk rawh u;


text:
Amaherawhchu thil engkim a thiam lohzia hriattira awm hi eng tihlan a ni thin: tihlana awm apiang chu eng a ni si a.


text:
Chuvangin, "Nang muhil! meng la, mitthi zing ata tho rawh, tichuan Krista chuan a chhun eng ang che," a tih kha.


text:
Tin, uaiin ruiin awm suh u, chu miah chuan insum lohna a awm si a; Thlarauva khatin awm zawk rawh u.


text:
Fakna hlate, Pathian hlate, thlarau lam hlatea inbe tawnin, Lalpa chu in thinlungah hla saksakin, tingtang kaihsak rawh u.


text:
Krista chu amah ngei taksa chhandamtu nia kohhranho lu a ni ang bawk hian, pasal chu nupui lu a ni si a.


text:
Chutichuan, kohhranho Krista hnena an intulut ang bawk hian nupuite chu engkimah an pasalte hnenah intulut rawh se.


text:
Pasalte u, in nupuite hmangaih rawh u, Kristan kohhranho a hmangaih a, an aia mahni a inpe ang khan,


text:
chutichuan kohhranho chu bawlhhlawh kai lo leh zur lo leh, chutiang thil reng pu loin, thianghlim leh hmelhem loa awm zawkin, amah leh amah kohhranho ropui takah a inpe chawp thei ang.


text:
Chutiang bawkin pasalte pawhin mahni taksate angin mahni nupuite chu an hmangaih tur a ni. Mahni nupui hmangaihtu chu mahni inhmangaih a ni.


text:
Tuma'n mahni tisa an haw ngai si lo a, an chawmin an duat zawk thin a ni. Kristan kohhranho a chawmin a duat ang hian;


text:
Chu mi avang chuan mipain a nu leh pa kalsanin a nupui a vuan ang a, tin, an pahnih chuan tisa pumkhat an lo ni tawh ang.


text:
Hei hi thu ril thuk tak a ni; Krista leh a kohhran thu kei chuan a sawina niin ka hria.Engpawh ni se, tupawhin mahni a inhmangaih angin mahni nupui hmangaih theuh se la, nupui pawhin a pasal hlau thiam rawh se.


text:
Engpawh ni se, tupawhin mahni a inhmangaih angin mahni nupui hmangaih theuh se la, nupui pawhin a pasal hlau thiam rawh se.


text:
Tin, nangni pate u, in fate tithinur suh u la, Lalpa thununnah leh zilhnaah chuan enkawl zawk rawh u.


text:
mihring tilawmtute mai anga mit rawng bawl loin, Krista bawih anga thinlunga Pathian duhzawng ti zawkin,


text:
bawih ni se la, bawih ni suh se la, mi tinin thil tha an tih theuh apiang chu Lalpa hnen ata a ngai vek an hmu leh ang tih hriain, tisaa in hotute thu zawm rawh u.


text:
Tin, nangni hotute u, chutiang bawkin, anmahni leh nangmahni Hotu chu vanah a awm tih leh, ani chuan mi duhsak bik a nei lo tih hriain, vau loin an chungah ti ve rawh u.


text:
Kan buante hi tisa leh thisen an ni si lo, lalnate leh, thuneihnate leh, he thim chunga khawvel roreltute leh, van hmunahte thlarau sualho awmte an ni zawk e.


text:
Chuvangin, ni tha loah chuan in do zawhna tur leh, in tih zawh vek hnu pawha in din theihna turin, Pathian ralthuam famkim chu la rawh u.


text:
chung lo pawh chu rinna phaw la u la, chu mi chuan mi sual thal alh thei zawng zawng chu in timit thei ang.


text:
tawngtaina leh dilna tinrengin eng hun pawha Thlarauva tawngtaiin, chu mi kawngah chuan mi thianghlim zawng zawng tan thahnemngai tak leh dil tlatin ngaihven rawh u;


text:
Chanchin Tha thuruk huai taka puang tura ka ka ka ana thu sawitira ka awm theihna'n ka tan pawh mi dilsak rawh u,


text:
chu mi kawngah chuan ka sawi tur ang chu huai taka ka sawi theihna turin, Chu mi Chanchin Tha palai khaidiat bun ka ni.


text:
Nimahsela, nangni pawhin engtin nge ka awm, ka chanchin in hriat theihna'n, Tukika, Lalpaa unau duh tak leh rawngbawltu rinawm tak hian engkim a hriattir ang che u;


text:
he mi avng tak hian amah chu in hnenah ka rawn tir a ni, ka chanchin in hriat theihna tur leh, ani hian in thinlung a tihthlamuan theihna turin.


text:
Pa, Pathian leh Lalpa Isua Krista hnen ata remna leh rinna tel hmangaihna unaute hnenah khan awm rawh se.Kan Lalpa Isua Krista chuai loa hmangaihtute zawng zawng hnenah khawngaihna awm rawh se.


text:
Paula leh Timothea, Krista Isua bawihte chuan Krista Isuaa mi thianghlim Philippi khuaa awm zawng zawngte hnenah, kohhran hotute leh rawngbawltute hnenah nen:


text:
Nangmahnia thil tha ti tantu khan Isua Krista ni thlengin a tifamkim zel dawn, chu ngei chu ka ring tlat si a.


text:
Nangmahni zawng zawng lamah chutiang rilru put chu kei atan chuan a awm reng a ni, ka thinlungah ka vawn che u avangin; ka kawlbunnaahte Chanchin Tha thiamna thu ka sawinaah leh ka tihnghehnaahte pawh, in zain khawngaihna chu mi tawmpuitute in ni si a.


text:
Krista Isua lainatna chuan in zavaiin ka ngaihzia mai che u chu Pathian mi hriatpuitu a ni a sin le.


text:
Krista ni atan chuan ataktak leh sawiselbo in nih theihna turin thil tha bikte chu tha in ti thei ang.


text:
Tin, unaute u, ka chunga thil lo thlengte kha Chanchin Tha tihdarhna tur a lo ni ta hlauh zawk tih in hriat ka duh a ni;


text:
chutichuan ka kawlbunnate hi Praitorian sipai pawl zawng zawng zingah leh mi dang zawng zawng hnenah chuan Krista avang a ni tih a lang chhuak ta:


text:
Lalpaa unau tam zawkte pawh chuan ka kawlbunte avanga lo ring tlatin, hlau loin Pathian thu hrilh kawngah an huai nasa lehzual a ni.


text:
Thenkhat chuan itsikna leh elrelna avangin Krista thu chu an hril thin a, a then erawh chuan rilru tha tak puin an hril thung a;


text:
chungte chuan Chanchin Tha tan turin Pathianin hna min pe a ni tih hriain hmangaihna avanga hril an ni.


text:
Mi thenkhat zawngin an ti tak tak lo, elrelna avang chauhin kawl ka bun chungchangah hian buaina mi belhchhahsak tura ti an ni.


text:
Engnge a pawina? Aderin emaw, atakin emaw Krista Thu hrilh a ni ta reng reng a, chu chuan mi tilawm tho ve. A ni, ka lawm zel ang.


text:
Chu chu in mi tawngtaisakna avang leh Isua Krista Thlarau mi pek avangin ka chhandamna a lo ni dawn tih ka hre si a,


text:
engah mah tihmualphoin ka awm dawn lo a,huai taka ka awm pangngai ang foin, tunah pawh nunna avangin emaw, thihna avangin emaw, ka taksaah Krista chawimawiin a awm zawk dawn tih ka beiseina leh ka chakna ang zel hian.


text:
Nimahsela, tisaa nun hi ka chan ni se la - chu chu ka hnathawh rah ni ang se la, chutichuan a eng nge ka thlan zawk dawn zawng ka hre lo.


text:
A lai laklawhah hian a ngaihna hre loin ka awm mai a ni, kal chhuaha Krista hnena awm chakna ka neih avangin, chu chu a tha zawk em em si a.


text:
Tin, chu chu ka rin tlat avangin ka awm reng dawn tih ka hria, a ni, rinnaah chuan in lo than lenna turin in zaa hnenah ka awm reng dawn tih ka hria.


text:
chutichuan inhnena ka awm leh dawn avangin in mi chhuanna chu Krista Isuaa a nasat lehzual theihna turin.


text:
chutichuan nangmahni rawn kan che u mah i la, in hnenah awm lo mah i la, thlarau hmunkhata ding nghetin, rilru hmunkhata Chanchin Tha rinna thu tana bei tlangin, dotute eng kawngah mah hlau loin in awm tih, in chanchin ka hre thei ang,chu chu anmahni tan boral tur an nih hriattirna fiah tak a ni, nangni tan erawh chu chhandam tur in nih hriattirna fiah tak a ni zawk e, chu pawh chu Pathian laka mi a ni.


text:
Krista avanga amah in rin chauh ni loin, amah avanga in tuar pawh phal a ni si a;indona keimaha in hmuh thin, tunah pawh keimahah a awm tih in hriat, chu mi ngei chu in neih ve tak hi.


text:
indona keimaha in hmuh thin, tunah pawh keimahah a awm tih in hriat, chu mi ngei chu in neih ve tak hi.


text:
Chutichuan, Kristaah tanpuina reng reng te, hmangaih thlamuanna reng reng te, Thlarau pawlna reng reng te, lainatna leh khawngaihna reng reng te a awm chuan,


text:
rilru hmunkhata awmin, hmangaihna hmunkhat neiin, inthuruala rilru hmunkhata awmin, ka lawmna tifamkim rawh u.


text:
Elrel leh inngaihhlut avanga engmah ti loin, mi tinin inngaitlawm takin mahni aiin mi dang tha zawkah ruat theuh rawh se;


text:
Tin, mihring anga lo awmin, a inngaitlawm a, thi khawp hiala thu zawmin a lo awm ta a, kraws-a thihna ngei chu.


text:
an thingthitna'n leh Pa Pathian tihropuina turin, "Isua Krista chu Lal a ni," tiin lei tinrengin a puanna'n,


text:
Pathianin ani chu nasa takin a chawimawi ve ta thung a, hming zawng zawnga hming chungnung ber chu a pe ta a.


text:
Chutichuan, ka duh takte u, thu in zawm fo ang khan ka awm chauha thawk loin, tuna ka awm loh hlan hian thawk zawk mahin, hlau leh khur chungin nangmahni chhandamna thawk chhuak rawh u;


text:
Chhuan bengtla lo leh tihmawhte zinga sual nei lo leh nuntlang, Pathian fa sawiselbote in nih theihna turin phunnawina leh inhnialnate awm loin engkim ti rawh u,


text:
chutichuan a thlawna tlan ka nih loh a, a thlawna thawk rim ka nih hek loh avangin Krista niah chuan chhuan tur ka nei thei ang.


text:
A ni, in rinna inthawina leh rawngbawlna chungah chuan leih buakin awm dawn mah i la ka lawm a ni, in zain ka lawmpui bawk a che u.


text:
Nimahsela, in chanchin ka hriat a, ka thlamuan ve theihna turin, rei lo te chinah Timothea hi in hnena rawn tirh Lalpa Isuaah chuan ka beisei a ni.


text:
Nimahsela, ani hi chu fiaha a awm tawhzia in hria, fain a pa rawng a bawl angin, Chanchin Tha tihdarh kawngah rawng mi bawlpui thin kha.


text:
Nimahsela, Epaphrodita, ka unaupa, ka hnathawhpui, ka sipaipui leh in tirhkoh, ka thil tlakchhama mi chhawmdawltu hi in hnena rawn tirh tulin ka hria.


text:
Ani chuan in zain a ngai em em si che u a, a na tih in lo hriat avangin nasa takin a lungngai bawk a.


text:
Thi chhawnga na zawng a ni ngei tak a; nimahsela Pathianin ani chu a khawngaih a; tin, ani chang ni loin, lngngaih chunga lungngaih lehzualna ka neih lohna'n kei mi khawngaih a ni fawm bawk e.


text:
Chutichuan, ani hi in hmuh leh huna in lawm theihna tur leh kei ka lungngaih a thathnem theihna turin ka rawn tir hmanhmawh deuh a ni.


text:
Chutichuan,ani hi hlim takin Lalpaah chuan lo lawm u langin, hetiang mi hi ngaihlu rawh u;in mi chhawmdawlna tlin bak chu chhunzawmna'n thih dawn loa beiin, Krista hnathawhna avangin thi chhawngin a lo awm ta si a.


text:
in mi chhawmdawlna tlin bak chu chhunzawmna'n thih dawn loa beiin, Krista hnathawhna avangin thi chhawngin a lo awm ta si a.


text:
A tawp berah chuan ka unaute u, Lalpaah lawm rawh u. Thu pangngaite in hnena ziak nawn leh hi keia tan zawng ninawm a ni lo e, nangni tan a sawt bawk si a.


text:
Ui lakahte chuan fimkhur rawh u, thil tha lo titute lakah chuan fimkhur rawh u. Innghaisaho lakah chuan fimkhur rawh u.


text:
Keini Pathian Thlarau zara Pathian bia leh, Krista Isua chhuang leh, tisa chunga rinna reng nghat lotute hi Serhtanho kan ni zawk si a.


text:
Duh phei i la, kei pawh tisa chunga rinna nghat thei ka ni a sin. Mi dang reng rengin tisa chunga rinna nghahchhan neia an inruat chuan kei ka inruat lehzual a ni;


text:
Ni riat nia serh tan, Israela thlaha mi, Benjamina chia mi, Hebraite laka Hebraia piang ka ni a; Dan lamah chuan Pharisai ka ni a;


text:
A ni tak meuh mai, ka Lalpa Krista Isua hriatna ropui bikzia avangin thil engkim pawh channaah ka ruat a ni; amah avangin thil zawng zawng ka chan ta vek a, chung chu hnawmhneah lek ka ngai a, Krista ka hmuh theihna tur leh,


text:
mahni felna (Dana felna chu) nei loin, Krista rin avanga felna (rin avanga Pathian laka felna chu) nei zawkin, amaha awm ka lo nih theihna turin;


text:
a thihna anpuia thiin, amah nen, a thawhlehna thiltihtheihna nen, a tuarnate tawmpuina nen ka hriat theihna'n;


text:
Hmu thawh reng inti ka ni lo a, famkim tawh reng inti pawh ka ni hek lo; "Krista mi man chhan chu ka man thei dah law maw," tiin a umin ka um zawk a ni.


text:
Unaute u, manah ka inngai lo. Amaherawhchu he thil pakhat hi ka ti thin - hnung lama thil awmte chu theihnghilha, hma lama thil awmte chu banin,


text:
Chutichuan, puitling apiang chutiang rilru puin i awm ang u; tin, eng kawngah pawh rilru danglam pu in lo nih chuan, chu pawh chu Pathianin a la hriattir ang che u.


text:
Unaute u, ka awm dan zirtute lo ni hlawm rawh u, tin, entawn tur keini min nei a, chu mi ang zela awmte chu en tha rawh u.


text:
Mi tam tak an kal a, chu mite chu Krista kraws hmelma an ni tih an chanchin ka hrilh fo che u kha, tunah pawh tap chungin ka hrilh che u hi;


text:
chungho tawpna chu boralna a ni, an pathian chu an pum a ni, an ropuina pawh chu an mualphona a ni, khawvel thil an duh thin a ni.


text:
Keini zawng van khua leh tui kan ni si a, van atanga min chhandamtu Lal Isua Krista lo kal tur chu nghakhlel takin ka thlir a ni.Ani chuan a thawhin, engkim pawh ama thu thuin a awmtir thei, chu mi thawhzia ang zelin kan tlawm lai taksa hi, ama taksa ropui anga awm turin a siam tha leh ang.


text:
Ani chuan a thawhin, engkim pawh ama thu thuin a awmtir thei, chu mi thawhzia ang zelin kan tlawm lai taksa hi, ama taksa ropui anga awm turin a siam tha leh ang.


text:
Chuvangin, ka unau duh tak leh ngaih tak ka lawmna leh ka lallukhumteu, chutiang chuan Lalpaah ding nghet rawh u, ka duh takte u."


text:
A ni, nang pawh ka nghawngkawl bahpui taktak, ka sawm bawk a che; khang hmeichhiate kha tanpui rawh. Chanchin Thaah chuan mi beihpui si thin a, Klemena nen, ka thawhpui dang Nunna Bua hming chuangte nen khan.


text:
Engah mah mangang suh u; engkimah tawngtai leh dilin, lawmthu hril tel zelin, in duhnate chu Pathian hnenah hriattirin awm zawk rawh se.


text:
Tichuan, Pathian thlamuanna, rilru reng renga hriat sen loh khan, in thinlung leh in ngaihtuahnate chu Krista Isuaah chuan a vensak ang che u.


text:
A tawp berah chuan unaute u, a dik apiang te, a zahawm apiang te, a fel apiang te, a thianghlim apiang te, a duhawm apiang te, a thangmawi apiangte - thatna reng a awm a, fakna reng a awm phawt chuan - chung chu ngaihtuah rawh u.


text:
In thil zir te, in thil pawm te, in thil hriat te, keimaha in thil hmuh te pawh kha, khang ang kha ti thin ang che u; tichuan Thlamuanna Pathian chuan a awmpui ang che u.


text:
Nimahsela, in mi ngaihtuahsakna chu tun hnua in rawn tihthar leh tak avang hian Lalpaah chuan ka lawm hle a ni; chutiang kawng chu ngaihtuah kha zawng in ngaihtuah the meuh a, remchang erawh chu in hmu lo mai a ni.


text:
Ka tlakchham thu sawi zawng ka ni lo e; kei zawng eng ang pawhin awm mah i la, lungawi zel ka ching tawh si a.


text:
Tlawm taka awm dan ka thiam a, hausaa awm dan pawh ka thiam bawk a; thil tinrengah leh thil zawng zawngah tlai leh riltama awm dan, hausa leh tlachhama awm dan thuruk chu ka hre chhuak tawh.


text:
Tin, nangni Philippi-a mite u, Chanchin Tha thlen tirh laia Makedonia ram atanga ka kal chhuah lai khan, nangni chauh lo chuan kohhran pawl pakhat mahin thilpek leh dawn kawngah chuan mi tanpui lo tih nangni ngeiin in hre bawk a;


text:
Thessalonika khuaa ka awm lai pawh khan, ka tlakchhamna phuhruk turin, vawi khat chang ni loin, vawi hnih lai in rawn thawn kha.


text:
Nimahsela, engkim ka nei a, ka ngah a ni; Epaphrodita kuta in thil mi thawnte chu ka lo hmu a, ka phuisui ta. Chung chu englo rimtui rim, inthawina chhan tlak, Pathian lawmzawng a ni.


text:
Tin, ka Pathian chuan Krista Isuaa a ropuina ngahzia ang zelin in tlakchhamna tinreng pawh a phuhruksak ang che u.


text:
Krista Isuaa mi thianghlim tinreng chibai mi buksak ang che u. Ka hnena unau awmte hian chibai an buk a che u.


text:
Mi thianghlim zawng zawngten chibai an buk che u a, Kaisara chhungte zinga mi hian an buk deuh ber a che u.Lalpa Isua Krista khawngaihna chu in thlarau hnenah awm rawh se.


text:
Kolossa khuaa Kristaa mi thianghlimte leh unau rinawmte hnenah chuan" Pathian kan Pa hnen ata khawngaihna leh remna in hnenah awm rawh se.


text:
Krista Isua in rinzia leh mi thianghlim zawng zawngte chunga hmangaihna inneihzia kan lo hriat achin in tana tawngtai foin, Pathian kan Lal Isua Krista Pa hnenah chuan lawmthu kan hril thin a.


text:
Chu mi Chanchin Tha chu khawvel zawng zawngah rahin a pung zel ang bawk hian in hnena a thlen kha. Chutiang bawkin Epaphra, kan bawihpui duh tak laka in zir angin tihtak zeta Pathian khawngaihna chu in ngaihthlaka inhriat ni achinah khan, nangmahniah pawh rahin a pung zel thin a ni.


text:
chu mi avang chuan thlarau lam finna leh hriat theihna zawng zawng kawngah ama duhzawng hriat famkimnaah chuan in lo khah theihna'n, kan hriat ni achin chu keini pawhin tawngtai leh dilsak che u kan bang lo;


text:
hlim taka chhelna leh dawhtheihna tinreng nei tura a ropuina chakzia ang zela chakna tinrenga lo chakin,


text:
Pa, enga mi thianghlimhote ro chu tawm ve tlaka min rawn siamtu hnenah chuan lawmthu hrilin, kawng tinrenga amah tilungawi turin Lalpa zui tlakin in awm thei ang.


text:
amahah chuan engkim siam a ni a, vana awmte, leia awmte nen, hmuh theihte, hmuh theih lohte nen, lalthutphahte pawh, rorelnate pawh, lalnate pawh, thuneihnate pawh; engkim ama siam a ni, ama ta tur bawka siam a ni;


text:
Ani chu taksa (chu chu kohhranho) lu a ni a; engkimah chungnung ber a lo nih theihna'n, a bulpui, mitthi zing ata piang hmasa bera chu a ni.


text:
Famkimna tinreng chu amaha awm reng leh a kraws thisen chuan remna lo siamin, amahah chuan engkim amah nen a inremtir hi Pa lungnihzawng tak a ni si a;


text:
Tin nangni hmana in thiltih sualnaah khan ama lakah thenin in lo awm a, in rilruah chuan a hmelma in lo nih bawk kha,


text:
nimahsela tunah zawng, a hmaah chuan thianghlim tak leh, hmelhem lo leh, sawiselbova a dintirna tur che uin, a thihnain a tisa taksaah chuan amah nen a inremtir tawh che u a ni;


text:
nghahchhan neia nghet taka awma, Chanchin Tha in hriata beiseina atanga sawn bo thin lo a, rinnaah hian in awm reng phawt chuan: chu Chanchin Tha chu van hnuaia thil siam zawng zawngte zinga tlangaupui a nih kha; kei Paula hi chu mi rawngbawltua siam ka ni.


text:
Tuna ka tuarsakna che uah hian ka lawm a, Krista hrehawm tuar bak chu a taksa avangin ka tisaah hian ka chhunzawm zel a ni; a taksa chu kohhranho hi an ni.


text:
Pathian thu hril kim tura enkawlna hna Pathianin in tan mi pek ang zelin chungho rawngbawltua siam ka ni.


text:
Mi zawng zawng laka a lo thup kumkhua thin, ama mite hnena a puan tak thuruk kha, tunah erawh chuan a mi thianghlimte hnenah lantirin a awm ta.


text:
Chung mite hnenah chuan hnam tin tana a thuruk ropui leh hlu tak chu Pathianin hriattir a duh reng a ni; chu thuruk chu, Krista nangmahnia awm ropuina beisei chhan chu a ni;


text:
mi tin Kristaah chuan thafamkima kan dintir theihna turin, mi tin zilhin, mi tin finna tinrenga zirtirin a chanchin kan hrilh thin hi;chu mi ti tur chuan Krista chakna nasa tak keimaha thawk thin chu hmangin ka bei a, rim takin ka thawk a ni.


text:
chu mi ti tur chuan Krista chakna nasa tak keimaha thawk thin chu hmangin ka bei a, rim takin ka thawk a ni.


text:
Nangmahni leh Laodikei khuaa awmte leh, tisaa ka hmel hmu lo apiangte tan eng tikauva nasain nge ka beihsak talh talh che u hi in hriat ka duh si a;


text:
chutichuan Pathian tuhruk (finna leh hriatna ro zawng zawng thuhrukna Krista chu) an hriat theihna'n,


text:
hriata rin tlatna lukhawng zawng zawng chu dawng tura hmangaihnaa insuihkhawmin, an thinlungte chu thlamuangin a awm thei ang.


text:
Tisain in hnenah awm mah suh i la, lawm taka awmin, in felzia leh Krista in rin nghehzia enin, thlarauvah chuan in hnenah ka awm si a.


text:
an zirtir che u ang khan in rinnaah chuan nghet taka awmin, lawmthu sawi lo ngahin, amahan chuan awm rawh u.


text:
Fimkhur rawh u, chutilochuan tupawhin Krista thu ang ni loin, mihring thu rochhiah leh khawvel A Aw B ang zawkin an thu fing leh bumna mai maiin ral lakin an la dah ang che u.


text:
Krista serhtannaah chuan tisa taksa hlip vekin amah vekah chuan kuta serhtan ni loa serh tan in nih kha;


text:
baptismaah chuan a hnena phum in lo ni ve tawh si a, chu mi vekah chuan mitthi zing ata amah kai thotu Pathian hnathawh rin avanga a hnena kaihthawh in nih ve kha.


text:
Tin, nangni in bawhchhiatnate leh in tisaa serh tan lohna avangin thi in lo ni a, nangmahni ngei chu amah nen a tinung che u a nih kha; kan bawhchhiatna zawng zawngte min ngaidam a,


text:
batna lehkha thupeka ziak, kan chunga awm, min dodal thina chu a thai bo tawh si a: chu ngei chu kraws-a khengbetin a la kiang ta a,


text:
tin, lalna leh thuneihnate chu hlip thlain, chu kraws-ah chuan chungte chu hnehin, alangin hriattirna'n a hmang ta a.


text:
Chutichuan, ei thu-ah emaw, in thu-ah emaw, kut ni thu-ah emaw thla thar thu-ah emaw, chawlhni thu-ah emaw, tuma'n sawisel che u suh se;


text:
Inlarna danglam bik hmua insawi a, khawvel rilru tak pu si a, engmah ni si loa intiveiho, taksa hi ngaihnep tur, vantirhkohte pawh biak tur tite chuan thiam loh chantir che u suh se. Chung hote chuan Lu, Krista chu an vuan tawh lo a ni.


text:
Lu atang chuan taksa pum pui bung hrang hrang inzawm khawm chu a chawm a ni a, Pathian duhzawng ang zelin a thang lian thin a ni.


text:
Khawvela zirtirna dik lote chu Kristaah in thihsan tawh si chuan, eng tizia nge khawvel mite ang leka, "Tawk suh, tem suh, dek suh,


text:
chungte chu ei zawha ral mai thil a ni.Heng vantirhkoh biak tur tih te, taksa ngaihnep tih te, taksa tihhrehawm tih te hi tha fu awm chuan a lang a, mahse tisa chakna hneh turin a tangkai si lo.


text:
Heng vantirhkoh biak tur tih te, taksa ngaihnep tih te, taksa tihhrehawm tih te hi tha fu awm chuan a lang a, mahse tisa chakna hneh turin a tangkai si lo.


text:
Chutichuan, Krista hnenah kaihthawhin in awm ve tawh chuan chung lam, Pathian ding lama thu Krista awmnaa thil awmte chu zawng rawh u.


text:
Chutichuan, in taksa peng leia awmte hi tihlum rawh u, inngaihna te, bawlhhlawhnate, hurna te, chakna sual te, duhamna te hi (duhamna chu milem biakna a ni si a);


text:
Tunah erawh chuan nangni pawhin he'ng zawng zawng, tauhna te, thinurna te, huatna te, sawichhiatna te, in kaa chhuak tawng zahmawh te hi tibo rawh u.


text:
mihring thar chuan in inthuam tawh si a, chu mihring thar chu hriat famkimna nei turin, a siamtu anpui anga siam tharin a awm mek a ni;


text:
chu miah chuan Grik mi leh Juda mi, serhtan leh tan loh, awze mite, Skuthia mi te, bawih te, bawih lo te pawh a awm theih lo; Krista chu engkim ni zawkin, engkimah a awm bawk a ni.


text:
Chutichuan, Pathian mi thlan, mi thianghlim leh duh takte angin lainatna thinlung te, ngilneihna te, inngaihtlawmna te, thuhnuairawlhna te, dawhtheihna te chuan inthuam rawh u,


text:
tupawhin tu chungah pawh thupawi nei ang u la indawh tawnin inngaidam tawn u la; Lalpa chuan a ngaidam che u ang tak khan ngaidam ve rawh u.


text:
Tin, Krista thlamuanna chuan in thinlungah ro rel rawh se, chutiang ni turin taksa pumkhata koh in ni reng a sin; lawm nachang hre bawk rawh u.


text:
Krista thu chu finna tinrengin nangmahniah awm teuh rawh se; fakna hla te, Pathian hla te, thlarau lam hla tea inzirtirin inzilh taWn u la, thinlunah neiin Pathian chu hla saksak rawh u.


text:
Tin, in tih apiang chu thusawiah emaw, thil tihah emaw ama zarah Pa Pathian hnena lawmthu hril chungin Lalpa Isua hmingin ti vek rawh u.


text:
Bawihte u, tisaa in hotute thu hi engkimah zawm rawh u, mihring tilawmtute mai anga mit rawng bawl loin, thinlung sakhat vuaa Lalpa tih dek chungin zawm zawk rawh u.


text:
A rulhna roluah tur chu Lalpa hnen ata in hmu dawn tih hriain, in tih apiang chu mihring tan anga ti loin, Lalpa tan anga ti zawkin, chak takin ti rawh u;


text:
Lalpa Krista rawng in bawl a nih hi.Thil dik lo titu chuan a thil dik lo tih man chu a hmu leh ang; mi thlei bikna reng a awm si lo a.


text:
Hotute u, nangni pawhin vanah Hotu in nei tih hriain, in bawihte chungah a fel leh a mawi tawk chu ti rawh u.


text:
Mi phuarna chhan Krista thuruk chu hril turin Pathianin thu atan kawng min tihkuaksak theihna'n keini pawh min tawngtaisak rawh u,


text:
Mi tin engtia chhan theuh tur nge ni tih in hriat theihna'n in tawngka chhuak chu, chia al, khawngaihna tel ni fo rawh se.


text:
Lalpaa unau duh tak, rawngbawltu rinawm, kan bawihpui Tukika hian ka chanchin zawng zawng a hriattir ang che u.


text:
He mi avang ngei hian ani chu in hnenah ka rawn tir a ni, ka chanchin in hriat theihna tur leh in thinlung a tihthlamuan theihna turin;


text:
Onesima, unau rinawm leh duh tak, nangmahni zinga mi nen hian. Anni chuan he'ng lama thil awmzia zawng zawng hi an hriattir ang che u.


text:
Aristarka, ka tanpuipa hian chibai a buk a che u; Marka, Barnaba tupa pawhin chibai a buk a che u, (ama chungchang thu-ah thupekte in hmuh kha; in hnena a lo kal chuan lo lawm rawh u);


text:
Isua, Justa an tiha hian chibai a buk bawk a che u. Chung chu serhtan mi an ni a; chung chauh chu Pathian ram thu lamah chuan ka thawhpui, mi thlamuantute an ni.


text:
Epaphra, nangmahni zinga mi, Krista Isua bawihpa hian chibai a buk a che u, ani chuan Pathian duhzawng apianga puitling leh rin tlatna neia in din theihna turin a tawngtainaahte chuan nangmahni tan a bei fo thin a ni.


text:
Nangmahni tan te, Loadikei khuaa awmho tan te, Heirapoli khuaa awmho tan te thahnem a ngai em em tih ka hriatpui a sin.


text:
Loadikei khuaa unau awmte kha chibai mi buksak ang che u; Numpha leh a ina kohhranho chu chibai mi buksak bawk ang che u.


text:
Tin, he lehkha thawn hi in zinga in chhiar hnuin Loadikei kohhranho zingah pawh chhiartir ve rawh u; nangni pawhin Loadikei khuaa mi kha lo chhiar ve bawk ang che u.


text:
Tin, Arkippa hnenah khan, "Rawngbawlna Lalpaa i hmuh kha hlen turin fimkhur rawh," ti ang che u.Kei Paulan, keima kut ngeia chibai ka bukna che u a nih hi. Ka kawlbunte hi hre reng rawh u. Khawngaihna in hnenah awm rawh se.


text:
Kei Paulan, keima kut ngeia chibai ka bukna che u a nih hi. Ka kawlbunte hi hre reng rawh u. Khawngaihna in hnenah awm rawh se.


text:
Paula leh Silvana leh Timothea chuan Pa Pathian leh Lalpa Isua Kristaa Thessalonika khuaa mi kohhranhote hnenah: Khawngaihna leh remna in hnenah awm rawh se.


text:
Kan Pathian leh Pa hmaah chuan rin avanga in thiltihzia te, hmangaih avanga in thawh rimzia te, kan Lalpa Isua Krista beisei avanga in chhelzia te kha theihnghilh loa hre rengin,


text:
kan tawngtainaahte chuan in hming lamin, nangmahni zawng zawng avangin Pathian hnenah lawmthu kan hril fo thin a ni.


text:
khatia kan Chanchin Tha chu thu chauha in hnena thleng lo a, thiltihtheihna leh Thlarau Thianghlim leh nasa taka rin tlatna nen a lo thlen zawk kha; nangmahni hma sialin in chungah eng ang mi nge kan lo nih tak kha in hre si a.


text:
Tin, thu chu hrehawm tuar chungin, Thlarau Thianghlima lawmin, in lo pawm a, keimahni leh Lalpa zirtute in lo ni a.


text:
Lalpa thu chu nangmahni atangin a thang chhuak ta si a, Makedonia leh Akaia ramah chang ni loin, hmun tinah pawh Pathian lama in rinzia chu a thang ta a; chutichuan keinin engmah sawi reng a ngai ta lo.


text:
Kan tlawh tum che u a min lawmzia te, Pathian nung leh dik tak rawng bawl tur leh a fapa (mitthi zing ata a kaihthawh thinur lo thleng tur laka min chhan chhuaktu Isua kha) van ata lo nghak turin,milem hawisana Pathian lam in hawi tak thute an lo sawi huai huai a ni.


text:
thlawn ahnekin, chu mi hma chuan in hriat tawh angin, Philippi khuaah chuan hrehawm tuar leh zahthlak taka siama kan awm hnu khan buai em em chung pawhin Pathian Chanchin Tha in hnena sawi turin kan Pathianah chuan kan lo huai tak zawk kha.


text:
Chanchin Tha kawltira awm turin Pathian tha tih mi kan nih ang ngeiin, mihring tilawm tur ang ni loin; kan thinlung fiahtu Pathian tilawm zawkin thu kan sawi zawk thin a ni.


text:
Englai mahin fak derna thu emaw, duham khuhna emaw kan hman an hre ngai si lo tih in hriat kha (Pathian min hriatpuitu a ni);


text:
Krista tirhkoh ka nih avangin mi tan hautak zet ni thei mah i la, mihring lakah, nangni lakah pawh, mi dangte lakah pawh, chawimawina kan zawn an hre ngai hek lo.


text:
Chutiang bawkin kan duhzawng tak in lo nih tak avang khan, kan duh ngawih ngawih che u a, Pathian Chanchin Tha chauh ni loin, keimahni nun pawh pek hial che u kan peih kha.


text:
Unaute u, kan thawh hahzia leh kan thawh rimzia kha in hre reng e; in zingah tumah kan tihhautak lohna tur che uin achhun azana thawkin, Pathian Chanchin Tha kan hrilh thin che u kha.


text:
Nangni ringtute chunga thianghlim tak leh fel tak leh demawm lo taka kan awmzia kha min hriatpuitute in ni, Pathian nen.


text:
Ama ram leh ropuinaa ko luttu che u Pathian mi ni tlaka in awm theihna turin, pain ama fate chunga a tih angin, fuih leh thlamuan leh hriattir che uin,


text:
He mi avang hian bang loin Pathian hnenah lawmthu kan hril bawk thin, Pathian thu kan hnen ata in hriat, in pawm lai khan, mihring thu pawmin in pawm lo a, Pathian thu pawmin in pawm zawk avang kha; chu chu Pathian thu a ni reng a, nangni a ringtute chhunga thawk bawk thina chu a ni.


text:
Nangni, unaute u, Judai rama Pathian kohhran pawl Krista Isuaa awmte zirtu in lo nih kha, anni chuan Judate lakah an tuar angin, nangni pawhin nangmahni rama mite lakah in tuar ve bawk si a.


text:
Chung Judate chuan Lalpa Isua leh zawlneite pawh an that a, keini pawh min hnawt chhuak a, Pathian an tilawm lo a, mi zawng zawng an kalh thin;


text:
chhandam an nih theihna tura Jentailte hnena thu hrilh min khap si thin; an sual tawp khawk a thleng ta a, thinurna chu an chungah a lo tla ta nge nge a ni.


text:
Nimahsela, unaute u, rei lo te atan nangmahni nen thinlung lama inthen lo a, hmel lam chauha inthena kan awm rih avangin, chak tak chunga in hmel hmu turin kan bei nasa lehzual thin a ni;


text:
in hnena lo kal kan tum tlat si a, kei Paula ngei pawh hian vawi hnih lai lo kal ka tum nghe nghe tawh a, nimahsela Setanan min dal thin a ni.


text:
kan beiseina emaw, kan hlimna emaw, kan lallukhum chhuan emaw eng nge ni le? A lo kal hunah kan Lalpa Isua hmaah chuan nangmahni ngei in ni dawn lo'm ni?Nangmahniho hi kan chuan leh kan hlimna in ni a sin.


text:
Chutichuan, kan tuar zawh tak loh chinah chuan Atheni khuaah keimahni chauh hnutchhiahin awm i la tha kan ti a,


text:
Timothea, kan unaupa, Krista Chanchin Tha lama Pathian rawngbawltu hi, tinghet tur che u leh in rinna kawnga thlamuan tur che uin, kan rawn tir a ni,


text:
he'ng hrehawm tuarnate avang hian tumah an nghin lohna turin, hengte hi tuar turin ruat kan ni tih nangmahni ngeiin inhre si a.


text:
In hnena kan awm lai khan hrehawm tuar tur kan ni tih kan hrilh lawk ngei che u kha; chutiang ngei chuan a thleng tawh a, chu chu in hriat kha.


text:
Chu mi avang chuan kan tuar zawh tak loh hnuin, thlemtu chuan a thlem thlu hlauh ang che u a, kan thawh rimna chu athlawn dah ang e, tiin in rinzia ka lo hriat theihna turin mi ka rawn tir a ni.


text:
Nimahsela, Timothea chu in hnen atangin tunah kan hnen a lo thlen hian, hmuh che u kan chak ang bawkin min hmuh chak em emin khawngaih takin min hre reng fo tih thu leh in rinna leh in hmangaihna chanchin lawmawm tak min rawn hawn a;


text:
chu mi avang chuan unaute u, kan manganna leh hrehawmna zawng zawngah, in rinna avangin in chungah thlamuang takin kan awm ta.


text:
a chhun a zana nasa taka tawngtaiin kan Pathian hmaah in chunga kan hlimna zawng zawng avang hian nangmahni lam thu-ah Pathian hnenah eng lawmthu nge kan hrilh ve thung theih ang le aw?


text:
Tin, nangmahni lama hmangaihna kan ngah angin, nangmahni lamah inhmangaih tawnna leh mi zawng zawng lamah hmangaihna chu Lalpa chuan tihpunsakin tihngahsak che u rawh se:chutichuan kan Lalpa Isua, a mi thianghlim zawng zawngte nena a lo kal hunah, kan Pathian leh kan Pa hmaah in thinlungte thianghlimna kawngah sawiselboin a tinghet thei ang che u.


text:
chutichuan kan Lalpa Isua, a mi thianghlim zawng zawngte nena a lo kal hunah, kan Pathian leh kan Pa hmaah in thinlungte thianghlimna kawngah sawiselboin a tinghet thei ang che u.


text:
Chutichuan, unaute u, a tawp berah chuan in awm dan tur leh Pathian in tihlawm dan tur (tuna in awm dan ang hi), kan hnen ata in lak ang khan in ngah lehzualna turin Lalpa Isuaah chuan kan ngenin kan fuih che u a ni.


text:
chu mi kawngah chuan tuma'n bawhchhiain a unau chungah thil tha lo ti suh sela; Lalpa chu chung ang thil titu zawng zawng phuba latu a nih avangin - keini pawhin kan hrilh lawkin kan hriattir tawh che u ang khan.


text:
Chuvangin, a pawisa lotu chuan mihring pawisa lo a ni lo a, Pathian, a Thlarau Thianghlim pe thintu che u chu a pawisa lo a ni zawk.


text:
Amaherawhchu, unaute hmangaih kawng thu chu ziaksak in ngai lo e, inhmangaih tawn turin nangmahni ngei Pathian zirtirin in awm si a.


text:
Makedonia ram puma unau zawng zawngte chungah pawh chutiang chuan in ti a, nasa lehzuala ti zel turin kan ngen a che u.


text:
Kan hrilh ang ngei che u khan phili ruai loin mahni hna theuh nei tlatin mahni kut ngei hmangin hna thawk rawh u;


text:
Nimahsela, unaute u, mi dang beiseina reng nei lote anga in lungngaih lohna'n, muhilte chanchin in hriat loh kan duh lo e.


text:
Isua a thi a, a tho leh ta tih kan rin si chuan Isuaa muhil tawhte chu Pathianin ama rualin a rawn hruai ve bawk ang.


text:
Hei hi Lalpa thuin in hnenah kan sawi a ni. Keini Lalpa lo kal thlenga nunga lo la awm rengate hian muhil tawhte chu kan lehkhalh tawp lo ang, tih hi.


text:
Lalpa ngei chu au thawm nen, vantirhkoh chungnung ber aw nen, Pathian tawtawrawt ri nen, van atangin a lo chhuk dawn si a; tin, Kristaa thi tawhte chu an tho hmasa ang a;


text:
chu mi hnuah chuan keini nunga lo la awm rengate hi boruakah Lalpa hmuak turin anmahni rualin chhum zingahte khian lak chhohin kan awm ang; chutichuan kumkhuain Lalpa hnenah kan awm tawh ang.Chuvangin, he'ng thu hian inthlamuan tawn rawh u.


text:
Muanna leh himna," tia an sawi lai takin hmeichhe nau vei angin chawp leh chilha boralna an chungah a thleng ang a, an pumpelh tawp lo ang.


text:
Nimahsela, keini zawng chhuna mi kan nih avang hian rinna leh hmangaihna awmphaw chu hain, chhandam beiseina chu lukhuma hmangin i ngaihven zawk ang u.


text:
Pathianin thinurna tuar tur ni loin, kan Lalpa Isua Krista zara chhandamna hmu tur zawkin min ruat a ni si a;


text:
kan men pawhin kan muthilh pawhin amah nena kan nun tlan theihna'n ani chu kan thih aiin a thi a ni.


text:
Nimahsela, unaute u, in zinga thawkrim leh, Lalpaa in hotua awm leh, zilhtute che u chu hre tur leh, an hnathawh vanga hmangaiha ngaihlu em em turin kan ngen che u a ni.


text:
Tin, unau te u, kan ngen a che u, dan ang loa awmte chu zilh u la, rilru tete chu fuih u la, chak lote chu tanpui u la, mi zawng zawng lakah dawhthei takin awm rawh u.


text:
Tuma'n tu sual pawh suala thungrul lo turin fimkhur rawh u; in thil intihsak tawnna lamah leh, mi zawng zawng chunga in tihsakna lamah pawh, a tha apiang um fo zawk rawh u.


text:
engkimah lawmthu hril fo rawh u; chu chu nangmahni lam thuah Krista Isuaah chuan Pathian duhzawng a ni si a.


text:
Tin, remna Pathian ngei chuan in pumin tithianghlim che u rawh se; tin, in thlarau leh, in rilru leh, in taksa chu kan Lalpa Isua Krista lo kal hunah chuan sawiselboin apuma humhimin awm rawh se.


text:
He lehkha hi unau zawng zawng hnenah chuan chhiar turin Lalpa hmingin ka ngen a che u.Kan Lalpa Isua Krista khawngaihna chu in hnenah awm rawh se.


text:
Paula leh Silvana leh Timothea chuan, Pathian kan Pa leh Lalpa Isua Kristaa Thessalonika khuaa mi kohhranhote hnenah:


text:
Unaute u, nangmahni chung thu-ah hian Pathian hnenah lawmthu hril fo tur reng kan ni; chu chu a awm reng a ni, in rinna chu nasa taka thang lianin, in zaa in inhmangaih tawn theuhna chu a pung lehzual si a;


text:
chutichuan mi tihduhdahna che u zawng zawngah leh hrehawm in tuarnaahte chuan in chhelzia leh in rinzia avangin Pathian kohhran pawlte zingah chuan keini'n kan chhuang thin che u a ni;


text:
chung chu Pathian rama mi ni tlaka ruat in ni thei dawn tih, Pathian rorel fel tak chhinchhiahna fiah tak a ni, chu mi ram avanga tuar in nih hi;


text:
a vantirhkoh chak takte nen, meialh zinga van atanga inlar hunah a tihrehawmtute che u chu hrehawmna thungrulh leh


text:
nangni hrehawm tuartute hi keimahni nena chawlhnaa rulh thung chu Pathian tan thil fel tak a ni si a.


text:
ringtu zawng zawngahte chuan (kan thu hriattir che u kha in ring si a) mak tih tura a lo kal hunah chuan chung Pathian hre lo mi leh kan Lalpa Isua Chanchin Tha awih lo mite chuan hrem an tuar ang, Lalpa hnen ata leh a chakna ropuina atanga chatuana boralna chu.


text:
Chutianga chawimawi leh mak tih a nih theihna'n kan Pathianin a kohna che u-ah chuan koh tlak nia a ruat theihna tur che u leh, that duhna tinreng leh rinna hnathawh tinrenga a thiltihtheihnaa a hlawhtlintir theihna turin kan tawngtaisak fo thin che u a nih hi;chutichuan kan Pathian leh Lalpa Isua Krista khawngaihna ang zelin kan Lalpa Isua hming chu nangmahniah chawimawiin a awm thei ang a, nangni pawh amahah chawimawiin in awm thei ang.


text:
chutichuan kan Pathian leh Lalpa Isua Krista khawngaihna ang zelin kan Lalpa Isua hming chu nangmahniah chawimawiin a awm thei ang a, nangni pawh amahah chawimawiin in awm thei ang.


text:
Lalpa Ni chu a thleng reng tawh," tihna thlarau avangin emaw, thu avangin emaw, kan hnen atanga lehkha thawn ang avang in emaw, in rilru nghin thuai lohna tur leh in buai hek lohna turin kan ngen a che u.


text:
Tuma'n engmahin tihder che u suh se; tluksanna chu a lo thlen hmasak zeta Dan Bawhchhepa, boral fapa chu a lo lan loh chuan chu mi Ni chu a thleng dawn si lo a.


text:
Ani chuan Pathiana an vuah apiang leh, sakhua zawng zawng doin, an chunga awm tumin a inchawimawi ang: chutichuan Pathian biak ina thuin Pathian ang hialin a intar chhuak ang.


text:
Dan bawhchhiatna thuruk chuan tunah pawh a thawk mek a ni si a; nimahsela lak boa a awm hma loh chuan tunah hian a khaptu a awm.


text:
Chu mi lak bo hunah chuan Dan Bawhchhepa chu a lo lang tawh ang, Lalpa Isua'n ani chu a kaa thawin a tihlum ang a, a lo kala inlarnain a tiboral ang.


text:
Chu Dan Bawhchhepa chu Setana chakna nen a lo kal ang a,thiltihtheihna tinreng te, chhinchhiahna tinreng te, dawt thilmak tinreng te nen a lo thawk ang,


text:
boral mekte tan fel lohna bumna tinreng nen a ni ang; chhandama an awm theihna turin thutak hmangaihna chu an pawm loh avang a ni.


text:
Unau, Lalpa duhtakte u, Thlarau tihthianghlim leh thutak awiha chhandama awm turin atir ata Pathianin a thlan che u avangin in chung thu-ah hian Pathian hnenah lawmthu hril fo tur reng kan ni.


text:
Chutiang atan chuan ani chuan kan Chanchin Tha hianin a koh che u kha, kan Lalpa Isua Krista ropuina nei turin.


text:
Chutichuan, unaute u, ding nghet u la, thurochhiahte chu thusawiin emaw kan lehkha thawnin emaw kan zirtir che u kha pawm tlat rawh u.


text:
Tichuan, kan Lalpa Isua Krista ngei leh Pathian kan Pa, min hmangaihtu leh khawngaihna avanga chatuana thlamuanna leh beiseina tha min petu chuan,in thinlungte chu tithlamuangin, thil tihthat leh thusawi that tinrengah tinghet rawh se.


text:
A tawp berah chuan unaute u, Lalpa thu hi nangmahni zinga a awm ang khan, pungin chawimawia a awm theihna tur leh, mi luhlul leh mi sualte laka kan him theihna turin min tawngtaisak rawh u;


text:
Thu kan pek apiang che u kha in zawm thin a, in la zawm leh zel pawh Lalpa-ah chuan kan ring che u a ni.


text:
Tin, Lalpa chuan in thinlungte chu Pathian hmangaihnaah leh Krista chhelnaah chuan hruai lut rawh se.


text:
Tin, unaute u, kan hnen ata thurochhiah an hmuh anga awm lo a, dan lo anga awm unau tinrengte lakah chuan inthiarfihlim turin kan Lalpa Isua Krista hmingin thu kan pe a che u.


text:
tu kut ata mah athlawnin in chhang kan ei ngai hek lo, in zingah tumah kan tihhautak lohna tur che uin achhun azana hah tak leh rim taka thawk chungin kan ei zawk a ni;


text:
In hnena kan awm lai pawh khan he thu hi kan pek che u kha, "Tupawhin hna a thawh duh loh chuan ei pawh ei suh se," tih hi.


text:
In zinga thenkhat dan lo anga awm thinte chanchin kan hre si a, chung chuan hna reng an thawk lo a, an tei mai mai zawk thin a ni.


text:
Tichuan, chung angte chu, ngawi renga thawk tur leh, anmahni chhang ei turin Lalpa Isua Kristaah chuan thu pein kan fuih a ni.


text:
Tin, tupawhin he lehkha thawna kan thu hi a zawm loh chuan chu mi chu in pawl hauh lohna'n chhinchhiah rawh u, a zah theihna turin.


text:
Tin, remna Lalpa ngei chuan kumkhuain kawng tinrengah remna pe che u rawh se. Lalpa chu in zaa hnenah awm rawh se.


text:
Kei Paulan, keima kut ngeia chibai ka bukna che u a nih hi; hei hi ka lehkha thawn tinrenga chhinchhiahna a ni, hetianga ka ziak hi.Kan Lalpa Isua Krista khawngaihna in zaa hnenah awm rawh se.


text:
Rinnaa ka fa tak tak Timothea hnenah: Pathian kan Pa leh, Krista Isua kan Lalpa hnen ata, khawngaihna te, zahngaihna te, remna te lo awm rawh se.


text:
Makedonia ram ka pan dawn laia ka ngen che ang khan tunah pawh Ephesi khuaa awm reng turin ka ngen a che. Chuta mi thenkhat chuan zirtirna dik lo an thehdarh a, ti tawh lo turin hrih rawh.


text:
Thawnthu mai mai leh thlahtute hming chhui sen loh chhui bansan rawh se; chung chuan rinnaa Pathian lama intihsawtna thlen loin inhnialna mai mai a thlen zawk si a.


text:
Thinlung thianghlim leh chhia leh tha hriatna thiang leh rinna dik tak atanga lo chhuak hmangaihna neih theihna'n chu chu ti ka ni.


text:
an thusawi awmzia leh paukhauh taka an thu hrilh chanchin chu hre si loin, Dan zirtirtute nih an duh thin a ni.


text:
Heng hi hria se la: Dan hi mi fel tak tana siam a ni lo a, dan pawisa lo ho leh dan bawhchheho tan te, Pathian ngaihsak loho leh mi sualho tan te, mi thianghlim loho leh Pathian zah loho tan te, pate thattuho leh nute thattu ho tan te, mihring thattu ho tan te,


text:
inngaihhmangho tan te, mawngkawhurho tan te, mihring ruk hmangho tan te, dawtheiho tan te, chhechham derho tan te


text:
fak tlak Pathian Chanchin Tha ropui zirtirna dik ka hnena kawltir ang ni lo a, thil dang reng awm apiangte tan pawh chuan siam a ni zawk e.


text:
Mi tichaktu Krista Isua kan Lalpa hnenah chuan lawmthu ka sawi a ni, hmanah sawichhetu leh tiduhdahtu leh sawisatu ni mah i la, rinawma mi ngaiha, a a rawngbawltua mi ruat tak avang hian;


text:
Krista Isua mi sualte chhandam turin khawvelah hian a lo kal," tih hi a rinawmin a pawm tlak em em a ni; an zinga mi sual ber ka nih hi.


text:
Nimahsela he mi avang hian a ni, zahngaihna ka hmuh ni, Isua Krista chuan mi sual ber keimahah hian a dawhtheihzia zawng zawng a lantir theihna'n; tun achina chatuana nunna hmu tura amah la ring turte kawhhmuhna turin.


text:
Lalber chatuana awm, chhe thei lo, hmuh theih loh, Pathian taka chauh chu chatuana chawimawi leh ropuiin awm rawh se. Amen.


text:
Ka fa Timothe, hmana i chanchin an hrilh lawk thute ang khan, chu zilhna thu chu ka kawltir a che, chung chuan indona tha chu i do theihna'n;


text:
rinna leh chhia leh tha hriatna thiang tak pawm tlatin; mi thenkhatten chung chu paih thlain rinna kawngah chuan lawng keh angin an keh chhe ta.Chung zingah chuan Humenaia leh Alexsandra an tel a; Pathian sawichhiat loh an zir theihna'n anni chu Setana ka pe a ni.


text:
Chung zingah chuan Humenaia leh Alexsandra an tel a; Pathian sawichhiat loh an zir theihna'n anni chu Setana ka pe a ni.


text:
\ Chutichuan, atir berin, thil dil tawngtaina te, tawngtaina hrim hrim te, tawngtaisakna te, lawmthu sawina te mi zawng zawng tan siamsak turin ka fuih a che;


text:
lalte leh thuneitute zawng zawng tan pawh; Pathian ngaihsak leh zahawm taka inrema thlamuanga kan khawsak theihna'n.


text:
Pathian pakhat chauh a awm a, Pathian leh mihring inkara Palai pakhat chauh a awm bawk a, amah chu mihring a ni, Krista Isua,


text:
chu mi ti turin tlangaupuituah leh tirhkoha ruat ka ni; (thu taktak ka sawi a, ka daw lo e;) rinna leh thutaka Jentailte zirtirtua ruat ka ni.


text:
Chutichuan, mipahoin hmun tinah kut thianghlim pharin, thinrim lo leh inhnial loin tawngtai se la ka duh a ni.


text:
Chutiang bawkin hmeichheho pawh inthlahdah lo leh inbel lutuk loin, thuam inchawih tawkin inchei se la, sam phiarin emaw, rangkachakin emaw, tuikeplungin emaw, puan man tam tak taktein emaw inchei loin;


text:
amaherawhchu (hmeichhia, Pathian ngaihsak intite chu inphu tawkin) thil tihthatin inchei se la ka duh.


text:
Amaherawhchu, hmeichhiain zirtir zawng ka phal lo, mipa chunga thu neih ka phal hek lo, ngawi rengin awm zawk rawh se.


text:
Tin, Adama chu bumin a awm lo a, hmeichhia erawh chu bumin a awm a, bawhchhiatnaah a tlu ta a.Nimahsela, rinna leh hmangaihna leh thianghlimna neiin, rilru fel tak nena an awm fo chuan fa hrin avangin chhandamin an awm ang.


text:
Nimahsela, rinna leh hmangaihna leh thianghlimna neiin, rilru fel tak nena an awm fo chuan fa hrin avangin chhandamin an awm ang.


text:
Chutichuan, Kohhran hotu chu sawiselbo, nupui pakhat nei, insum thei, rilru dik tak, mi fel, mi lawm dan thiam, zirtir thiam,


text:
miin ama in chhung khawsak mah a rel fel thiam si loh chuan Pathian Kohhranho engtin nge a enkawl theih ang?


text:
Ring thar mi ni tur a ni lo, chutilochuan chapoin a awm ang a, diabola thiam loh channa chu a chang ve dah ang e.


text:
Chung lo pawh chu pawn lama mite fakin a awm bawk tur a ni, chutilochuan sawichhiata awmin diabola thangah a awk dah ang e.


text:
Chutiang bawkin Kohhranho rawngbawltute chu mi zahawm an ni tur a ni; kamtam te, uain heh te, hlepna bawlhhlawha duham mi te an ni tur a ni lo;


text:
Tin, chungte pawh chu fiahin awm hmasa rawh se, chu mi hnuah sawiselbo an lo nih chuan Kohhranho rawngbawl lam hna thawk rawh se.


text:
Chutiang bawkin hmeichhiate pawh mi zahawm an ni tur a ni, hektute ni loin, insum thei leh engkima rinawm an ni tur a ni.


text:
Kohhranho rawngbawltute chu an fate leh anmahni in chhung khawsak rel felin nupui pakhat nei ni rawh se.


text:
Kohhranho rawngbawl lam hna thawk tha tawhte chuan dinna tha tak leh Krista Isuaa rinna kawngah chuan huaina nasa tak an insiam si thin a.


text:
nimahsela ka la awm rei tak dahin Pathian chhungte zinga mi engtia awm tur nge an nih i hriat theihna'n ka ziak a ni; Pathian chhungte chu Pathian nung Kohhranho, thutak ban leh innghahna chu an ni.Tin, Pathian ngaihsakna thuruk chu hnial rual lohin a ropui a ni: "Tisaa lo lang a, Thlaraua thiam chang a, Vantirhkohte hmuha Jentailte zinga tlangaupui a, Khawvelah hian mite rin a, Ropuinaa hruai chhoh taka chu."


text:
Tin, Pathian ngaihsakna thuruk chu hnial rual lohin a ropui a ni: "Tisaa lo lang a, Thlaraua thiam chang a, Vantirhkohte hmuha Jentailte zinga tlangaupui a, Khawvelah hian mite rin a, Ropuinaa hruai chhoh taka chu."


text:
Nimahsela, nakin hunah chuan mi thenkhatte chu, mi dawtheite vervekna avangin hruaibona thlaraute leh ramhuaite zirtirna thu ngaihsakin rinna chu an la bansan ang tih Thlarau chuan chiang takin a sawi a.


text:
inneih an khap thin a, englo ei turte (thutak hriaa ringtuten lawmthu sawia pawm tura Pathianin a siamte chu) ei loh tur an ti thin.


text:
Pathian thilsiam tinreng hi a tha si a, lawmthu hrila pawm a nih tawh phawt chuan engmah duh loh tur a ni lo;


text:
Chungte chu unaute i hriattir chuan Krista Isua rawngbawltu tha tak, rinna leh zirtirna tha tun thlenga i la zawm thua chawm i ni ang.


text:
Amaherawhchu, Pathian zah lohna leh pitarte thawnthu mai mai duh suh. Tin, Pathian ngaihsak turin insawizawi rah:


text:
taksa insawizawi na hi sawt zawng a sawt ve bawk a; Pathian ngaihsakna erawh hi chuanin nunna tuna awm sa leh la awm leh tur pek tiamna a neih avangin kawng tinrengah a sawt a ni.


text:
Chutichuan, Pathian nung chu kan rin avangin kan thawk rim a, kan bei hram hram a ni si a; ani chu mi zawng zawng Chhandamtu a ni a, a ringtute Chhandamtu a ni deuh ber mai.


text:
I naupanna tumahin ngainep suh se; thusawi kawngah te, chetze kawngah te, hmangaih kawngah te, rinna kawngah te, thianghlimna kawngah te ringtute tihhmuhtu ni zawk ang che.


text:
Nangmaha awm thilpek, hrilh lawk anga upahote kut nghata Pathianin a neihtir che kha thlahthlam suh.


text:
Mi zawng zawng hnena i sawtna a lan theihna'n chung thilahte chuan taima la, chu'ngah chuan inhmang zo rawh.Nangmah leh i zirtirnaah chuan fimkhur la; chung thil tiin awm reng rawh; chutiang tiin nangmah leh i thu ngaithlatute chu i chhandam dawn zuk nia.


text:
Nangmah leh i zirtirnaah chuan fimkhur la; chung thil tiin awm reng rawh; chutiang tiin nangmah leh i thu ngaithlatute chu i chhandam dawn zuk nia.


text:
Nimahsela, hmeithai tupawhin fate emaw, tute emaw nei se la, chungte chuan anmahni in chhung lamah Pathian ngaihsaka awm leh anmahni hringtute chungah that ve thung zir zet rawh se; chu chu Pathian lawmzawng a ni si a.


text:
Hmeithai taktak mahni chauha awm chuan Pathian chungah beiseina a nei tlat a, a chhun a zanin dil leh tawngtaiin a awm fo thin a.


text:
Tupawh mahni chhungkhat lainate ngaihsak lo a, mahni chenpui chhungte ngei pawh ngaihsak lo chuan rinna an phatsan a ni, ring lo mi aiin an sual zawk.


text:
Hmeithai chu kum sawmruk achin hnuai lama mi ni lo a, mi pakhat nupui ni tawha thil tha tih kawnga mi faka a awm chuan hmeithaia ziak theih a ni -


text:
fate lo chawmtlei tawha mikhualte lo thleng tawha mi thianghlimte ke lo sil tawha mi mangangte lo chhawmdawl tawha thil tha tinreng taima taka a lo tih tawh phawt chuan.


text:
Hmeithai la nula deuhte erawh chu ziak duh su; An chakna avanga Krista lamah an lo ngheh lohin pasal neih an duh leh mai thin.


text:
Tin, chu lo pawh chu in tinah an leng lawr a, thatchhiat pawh an ching thin a; thatchhiat chang pawh ni loin, thu sawi loh tur sawiin kamtam leh mite thiltih relsak an ching bawk thin a ni.


text:
Chutichuan, hmeithai la nula deuhte chuan pasal nei se la, fate nei se la, in chhung khawsak rel se la, sawiselna tur remchang reng hmelma chu hmuhtir suh sela ka duh a ni.


text:
Ringtu hmeichhiain hmeithai awmpui nei se la, anni chu amah chuan chhawmdawl mai rawh se, kohhranho chu tihbuaiin awm suh se, hmeithai, belh tur nei lote chu an chhawmdawl theihna'n.


text:
Kohhran upa rorel thate chu a leh hniha chawimawi tlaka ngaih ni rawh se, thu hril leh zirtirnaa thawk rimte chu chawimawi tlaka ngaih lehzual ni rawh se.


text:
Pathian Lehkha Thu chuan, "Sebawngpain buh a chil laiin a hmui phuar suh ang che," a ti a. "Hnathawktu chu a hlawh hmu tlak a ni," a ti bawk a.


text:
Heng thu hi thleithlak bik nei loin, thlei bik neia engmah ti loin, Pathian leh Krista Isua leh vantirhkoh thlante mithmuhin zawm turin thahnemngai takin ka hriattir a che.


text:
Tui chauh in mi ni tawh suh la, i pum avang leh i dam loh fo avangin uain tlem te hmang thin ang che.


text:
Mi thenkhat sual chu a langsar a, an tuar nghal bawk thin, thenkhat erawh chu a lang lawk lem lo a.Chutiang bawkin thil tha tih lang nghal a awm a, lang nghal rih lo mah se thup hlen theih a ni lo.


text:
Pathian hming leh a zirtirna thu sawichhiata a awm lohna'n, bawih nghawngkawl bat apiangte chuan anmahni pute engkimah chawimawi tlakah ngai rawh se.


text:
Tin, ringtu pu neite chuan unau an nih avangin ngainep suh se, amaherawhchu sawtna hmutute chu ringtu leh duh takte an nih avangin an rawng bawlsak lehzual rawh se.Chung thu chu zirtir la, fuih rawh.


text:
Mi tupawhin zirtirna dang a zirtir a, thutak (Kan Lalpa Isua Krista thu chu) leh Pathian ngihsak lam zirtirna a awih loh chuan


text:
ani chu a chapo a, engmah a hre lo a, hriat ahnekin inhnial leh thu kalh kawngah chuan a a ta zawk a ni. Chung atang chuan awhna te, insualna te, sawichhiatna te, tha lo lama rinna te,


text:
hnialhratna te a chhuak thin a; chutiang hnialhrat mite chu rilru chhe nei leh thutak nei lo mi, Pathian ngaihsak hi hlawkna emaw titu an ni.


text:
Amaherawhchu, hausak tumte chu thlemnaah te, thangah te, atthlak leh tikhawlo thei duhna tam takah te an tlu lut thin, chung duhnate chuan chhiatna leh boralnaah chuan mite a tipil thin.


text:
Tangka sum ngainat hi sual tinreng bul a ni si a; chu chu thenkhatten an awt a, rinna chu an kal bosan a, anmahni leh anmahni lungngaihna tam takin an inchhun tlang ta chuk a.


text:
Nimahsela, nang, Pathian mi, chung thilte chu tlansan la, felna te, Pathian ngaihsakna te, rinna te, hmangihna te, dawhtheihna te, thuhnuairawlhna te um zel rawh.


text:
Rinna intihsiakna tha chu bei la, chatuan nunna chu vuan rawh; chu mi chang turin koh i ni a; hretu tam takte mithmuhah tanna tha chu i tan tawh kha.


text:
Pathian, thil engkim tinungtu leh Krista Isua, Pontia Pilata hmaa tanna tha tantu mithmuhah chuan thu ka pe a che;


text:
kan Lal Isua Krista rawn inlar leh hma loh chuan thupek kha thianghlim tak leh sawiselbova pawm turin.


text:
Chu inlarna chu a hun takah chuan fak tlak Thuneitu tak chauh, lalberte Lalber, lalte Lal chuan a entir ang;


text:
amah chauh chuan thih theih lohna a nei a, hnaih theih rual loh engah chuan a awm a, amah chu tumahin an hmu ngai lo a, hmuh pawh an hmu thei hek lo; ama hnenah chuan chatuana chawimawina leh thiltihtheihna awm rawh se. Amen.


text:
He mi khawvela hausate hi chapo lo tur leh sum rinawm loah hian an beiseina nghat lo a, thil zawng zawng lawmna tura tam taka min petu Pathian chungah chuan nghat zawk turin zilh rawh;


text:
nunna, nunna taktak chu an vawn theihna'n, hun lo thleng tur atan chuan lungphum tha tak an tana khawl khawm turin fuih rawh.


text:
Aw Timothe, i hnena kawltira awm chu vawng tha rawh. Pathian zah lo lam thu sawi mai mai leh, dik lo taka "Finna" an vuah hnialna hi hawisan rawh.Chu chu thenkhatten nei emaw intiin rinna kawng chu an kal kawisan ta a. Khawngaihna i hnenah awm rawh se.


text:
Chu chu thenkhatten nei emaw intiin rinna kawng chu an kal kawisan ta a. Khawngaihna i hnenah awm rawh se.


text:
Paula, Krista Isuaa nunna awm tiamna thu chu hrilh kawnga Pathian duhzawnga Krista Isua tirhkoh chuan,


text:
Ka fa duh tak Timothea hnenah: Pathian kan Pa leh Krista Isua kan Lalpa hnen ata khawngaihna te, zahngaihna te, remna te lo awm rawh se.


text:
Lawmin ka khah theihna'n hmuh che ka duh em em a, i mittui hre rengin a chhun a zanin bang loin ka tawngtainaahte chuan ka hriatpui thin che avangin Pathian hnenah lawmthu ka hril a ni,


text:
rinna taktak nangmaha awm chu ka hre reng si a, chu rinna chu atirin i pi Loisii-ah chuan a awm a, i nu Euniki-ah chuan a awm bawk a, nangmahah pawh a awm tih dik takin ka hria.


text:
Chuvangin, ka kut nghah avnga Pathian thilpek nangmaha awm kha chhem alh turin ka hriatpui che a ni.


text:
Pathianin hlauhna thlarau min pe lo a, thiltihtheihna leh hmangaihna leh rilru fel tak neihna thlarau min pe zawk si a.


text:
Chutichuan, kan Lalpa thu hriattirna chu zahpui suh la, kei, ama mi tang pawh hi mi zahpui hek suh ang che. Chanchin Tha avanga hrehawm hi Pathian thiltihtheihna angzia ziain mi tuarpui zawk ang che.


text:
Ani chuan kan thiltih angte ni loin, ama ruat leh khawngaihna ang zawkin min chhandam a, kohna thianghlimin min ko bawk a; chu khawngaihna chu leilung pian hmain Krista Isuaah chuan min pek a ni tawh,


text:
nimahsela min chhandamtu Krista Isua inlarna avang hiantunah tihlanin a awm ta. Ani chuan thihna chu a tiboralin Chanchin Thain nunna leh boral theih lohna a tilang ta;


text:
Chuvang chuan a ni, he'ng thil pawh hi ka tuar ni; nimahsela ka zak lo e; ka rina chu ka hria, a hnena ka kawltir chu, chu mi ni atan chuan a vawng tha thei tih dik takin ka hre bawk a.


text:
Asia rama awm zawng zawngten mi hawisan tih kha i hria a; an zingah chuan Phugella leh Hermogena an tel a ni.


text:
Lalpa chuan Onesiphora chhungte hnenah zahngaihna pe rawh se, ani chuan mi tiharh fo a, ka khaidiat bun pawh mi zahpui si lo a;


text:
Rom khuaa a lo kal lai khan ngun takin mi zawng chhuak ta zawk a ni.(Chu mi niah chuan Lalpa hnenah zahngaihna hmu turin Lalpa chuan ani chu ruat rawh se). Ephesi khuaa rawng a bawl nasatzia kha i hre hle bawk a ni.


text:
(Chu mi niah chuan Lalpa hnenah zahngaihna hmu turin Lalpa chuan ani chu ruat rawh se). Ephesi khuaa rawng a bawl nasatzia kha i hre hle bawk a ni.


text:
Tin, hretu tam takte zinga ka kaa thu i hriatte kha, chung chu mi rinawm, mi dangte zirtir chhawng thei tur angte hnenah chuan kawltir rawh.


text:
Sipaia awm tura thlangtu chu a tihlawm theihna'n, sipai tumah indo laiin tun damchhung khawsaknate hian a intihnawk ngai lo a.


text:
Tin, intihsiaknaahte pawh chuan miin bei mah se la, dan angin a beih loh chuan khumtirin a awm ngai lo a.


text:
Isua Krista, Davida thlaha mi, ka Chanchin Tha sawi anga mitthi zing ata tho leha kha hre reng rawh;


text:
chu Chanchin Tha avang chuan thil tisualtu angin phuar khawp hialin hrehawmte ka tuar thin a ni; nimahsela Pathian thu chu phuarin a awm si lo.


text:
Chuvangin, Krista Isuaa awm chhandamna chu chatuana ropuina nen an hmuh ve theihna turin, Thlante avang chuan engkim ka tuar thin.


text:
Keini rinawm loin awm mah i la, Ani chu rinawmin a awm reng a ni; Amah leh amah a inphat thei si lo a," tih hi.


text:
Chung thu chu hriatpui la, thu mai mai chunga an inhnial lohna'n Lalpa mithmuhah thahnemngai takin hriattir rawh, chu chu engmah a sawt lo a, a ngaithlatute tan boralna a ni zawk thin.


text:
Hnathawktu, thutak thu fel taka hmang chu zak tur a ni lo angin, Pathian ngaiha thaa inentir turin thahnem ngai rawh.


text:
Amaherawhchu, Pathian zah lo lam thu sawi mai mai chu hawisan thin ang che; chutiang mite chu Pathianngaihsak lohna lamah an nasa lehzual ang a,


text:
chung mite chuan, "Thawhlehna chu tunah pawh a ni tawh daih," tiin thutak kawng chu an kal kawisan a, mi thenkhatte rinna an tibo thin a.


text:
Nimahsela, Pathian lungphum nghet chu a la ding reng a, he chhinchhiahna hi a nei a: "Lalpa chuan ama tate chu a hria," tih leh, "Lalpa hming lam apiang chuan sual kalsan rawh se," tih hi.


text:
Nimahsela, in ropuiah hian bungbel, rangkachak leh tangkaruaa siam mi chauh a awm lo a, thing leh belleia siam mite pawh a awm thin a; thenkhatte ngaihhlut tur a awm bawk a, thenkhatte chu ngaihhlut loh tur a awm bawk a.


text:
Chuvangin, chung thil laka mi a inthiarfihlim chuan bungbel thianghlim, Lalpa hman tlak, hnathawh tha tinrenga inpeih sa, ngaihhlut tur mi a ni ang.


text:
Nimahsela, tleirawl chaknate chu tlansan la, thinlung thianghlima Lalpa lam apiangte zingah chuan felna te, rinna te, hmangaihna te, remna te um ve rawh.


text:
Amaherawhchu, indonate a hring thin tih hriain, inhnialna atthlak leh fing lovahte chuan tel duh suh.


text:
Lalpa bawih chuan do tur a ni si lo a, mi zawng zawng chungah zaidamin, zirtir thiamin, sual chungah dawhtheiin,


text:
do tura insiamte chu thuhnuairawlh takin a zirtir zawk tur a ni; chutichuan Pathianin thutak chu an hriat famkimna'n a simtir hlauhin,Pathian duhzawng ti atan Lalpa bawihin a manin, Diabola thang ata an chhuak thei mahna.


text:
Mi, mahni inhmangaihtu te, tangka ngainatu te, intivei te, chapo te, Pathian sawichhetu te, nu leh pa thu awih lo te, lawm nachang hre lo te, thianghlim lo te,


text:
hmangaihna pianpui nei lo te, huaikawmbawl te, hektu te, insum thei lo te, mi kawlhsen te, tha duh hauh lo te,


text:
vervek te, thuhnudawn lo te, inngaihlu te, Pathian hmangaih aia mahni lawmna mai hmangaih zawktu te an ni dawn si;


text:
Pathian ngaihsak anna an nei ang a, nimahsela a thiltihtheihna chu an awih lo ang; chung ang chu hawisan rawh.


text:
Chung ang zinga mite chu inahte luta sual rit phur hmeichhe a deuhte sala man thintute kha an ni si, chutiang hmeichhiate chu chkna tinrenga hruai bo,


text:
Tin, Jannia leh Jambrian Mosia an dodal ang khan, chung mite pawh chuan thutak hi an dodal thin; rilru chhe tawh, rinna kawngah chuan Pathian duh lohzawng mi an ni.


text:
Nimahsela, chung aliam chu an ti lo ang, an atzia mi zawng zawng hnenah a lo lang dawn si a, Jannia leh Jambria atzia a lo lang ang khan.


text:
Nang erawh chuan ka zirtirna te, ka awm dan te, ka thil tum te, ka rinna te, ka dawhtheihna te, ka hmangaihna te, ka chhelna te,


text:
mi mi tihduhdahna te, ka tuarna te i hre hle mai; Antiokei khuaah te, Ikonion khuaah te, Lustra khuaah te ka chunga thil thleng leh tihduhdah ka tuarnate kha; chung zawng zawngah chuan Lalpa chuan mi chhandam ta si a.


text:
Nimahsela, nang zawng, tu hnena zir nge i nih leh, Krista Isuaa rinna awm avang chuan chhandamna hmu khawpa tifing thei che Lehkha Thianghlimte chu i naupan tet ata hre tawh i ni tih hriain,


text:
Pathian Lehkha Thu zawng zawng hi Pathian thawk khuma pek a ni a, zirtir kawngah te, thiam loh chantir kawngah te, zilh kawngah te, felna zirtir kawngah te a sawt bawk a ni;Pathian mi chu hna tha tinreng thawk tura kim taka inthuamin a famkim theihna'n.


text:
Pathian mithmuh leh mi nung leh mitthi ngaihtuahtu tur Krista Isua mithmuhah chuan a inlarna leh a ram chhalin, thahnemngai takin ka hriattir a che:


text:
Thu chu hril rawh; a hunah te, a hun loah te pawh bei zel rawh; dawh thei taka zirtir chungin an thiam loh hriattir la, zilh la, fuih rawh.


text:
Zirtirna dik an ngaih peih loh hun a la thleng dawn si; an bengte a zat avangin anmahni duhzawng angin zirtirtute an hnenah an khawm zawk ang a,


text:
Nang erawh chu engkimah fimkhur la, hrehawm tuar la, Chanchin Tha hriltu lam hna thawk la, i rawngbawlna kha hlen rawh.


text:
Intihsiakna tha chu ka bei zo tawh a, ka tlansiakna kawng ka hlen tawh a, rinna chu ka vawng reng tawh a ni;


text:
tunah chuan felna lallukhum chu ka tan dahin a awm tawh a, chu chu Lalpa ngaihtuahtu fel tak chuan chu mi ni-ah chuan mi pe ang; ka hnenah chauh ni loin, a inlarna ngai apiangte hnenah pawh.


text:
Dema chuan tun lai khawvel hi a ngainat avangin mi kalsan a, Thessalonika khuaah a kal ta si a; Kreskea chu Galatia ramah a kal ta a, Tita chu Dalmatia ramah a kal ta bawk a.


text:
Luka chauh ka hnenah a awm ta a. Marka kha sawm la, han hruai ve rawh, ani chu rawngbawl lamah ka tan a tangkai si a.


text:
I lo kal hunah Troas khuaah Karpa hnena kawrfual ka hnutchhiah kha, lehkhabute nen khan rawn keng la, savun lehkha mawlh kha rawn keng ang che.


text:
Aleksandra, dar chhun thiam kha, ka chungah a sual em em thin a ni, Lalpa chuan a thiltih ang zelin a thungrul ang;


text:
Ka thiamna thu ka sawi hmasak tum chuan tumah rengin mi tanpui lo a, mi thlahthlam ta vek zawk a ni; a mawh chu phurin awm hlawm suh se.


text:
Chanchin Tha keimah avanga hrilh kimin a awm theihna'n leh Jentailte zawng zawng chuan an hriat theihna'n, Lalpa chuan mi tan a, mi tichak ta zawk a ni; tin, sakeibaknei kaa mi kha chhan chhuahin ka lo awm ta a ni.


text:
Lalpa chuan sualna zawng zawng lakah mi chhan chhuak ang a, a van ramah chuan him takin mi thlen ang; amah chu chatuana ropuiin awm rawh se. Amen.


text:
Erasta chu Korinth khuaah chuan a awm ta reng a, Trophima erawh chu Mileti khuaah dam loin ka kalsan ta a.


text:
Eubula te, Pudea te, Lina te, Klaudii te unau zawng zawngte nen chibai an buk a che.Lalpa chu i thlarau hnenah awm rawh se. Khawngaihna in hnenah awm rawh se.


text:
Paula, Pathian bawih, chatuana nunna beiseia Pathian thlante rinna kawngah leh Pathian ngaihsak lam thutak hriatna kawnga Isua Krista tirhkoh bawk chuan:


text:
nimahsela ama hun takahte chuan a thu chu thuchahah chuan a tilang ta, chu thuchah chu Pathian kan Chhandamtu thupek ang zela kawltir ka ni.


text:
Tita, kan rin thuhmun vanga ka fa taktak hnenah: Pa, Pathian leh Krista Isua min Chhandamtu hnen ata khawngaihna leh remna awm rawh se.


text:
He mi avang hian Kret thliarkarah khan ka hnutchhiah che a ni, thil tihfel bakte chu i tihfel zelna tur leh, thu ka pek che ang khan khaw tinah upate i ruatna turin;


text:
tupawh sawiselbo, nupui pakhat nei, fate Pathian thu ring, nawmsak bawl lutuk kawnga sawisel hlawh lo, dan ang loa awm lo nei ang nih tawh phawt chuan.


text:
Kohhran hotu chu Pathian sum enkawltu a nih avangin sawiselbo ni tur a ni; mi tihmawh, thin ram, uain ruih hmang, mi velh hmang, hlepna bawlhhlawha duham mi ni tur a ni lo a;


text:
mi lawm dan thiam, tha lam duh, rilru dik tak, mi fel, mi thianghlim, insum thei mi ni zawk tur a ni a;


text:
zirtirna dik tak kawngah chuan mi a fuih theihna tur leh, hnialtute chu thiam loh a chantir theihna turin zirtirna ang zel thu rinawm chu pawm tlat mi ni bawk tur a ni.


text:
Dan ang loa awm, thu sawi mai maite leh tihdertute mi tam tak an awm si a, serhtanho zinga mi an ni deuh ber;


text:
chungho ka chu huhsak tur a ni, hlepna bawlhhlawh duh vanga thu zirtir loh tur zirtirin, mite a chhung chhungin an chawk khawlo si thin a.


text:
Anmahni zinga mi, anmahni zawlnei zawlnei pakhat ngeiin, "Kret thliarkara mite chu dawthei te, sakawlh sual te, thatchhe chaw hehte an ni fo mai," tiin a sawi kha.


text:
Chuvang chuan Judaho thawnthute leh thutak hawisan thinte thupekte chu ngaihsak loin, rinnaah chuan an dik theihna turin na takin zilhhau rawh.


text:
Mi thianghlimte tan chuan engkim a thianghlim thin; nimahsela mi bawlhhlawh leh ring lote tan chuan engmah thianghlim reng a awm thin lo, an rilru leh an chhia leh tha hriatna reng pawh a bawlhhlawh tawh a.Pathian hria an inti a, tenawm te, thu awih lo te, thil tha tinreng tih kawnga Pathian duh lohzawngte an ni, (an thiltihin an phatsan si).


text:
Pathian hria an inti a, tenawm te, thu awih lo te, thil tha tinreng tih kawnga Pathian duh lohzawngte an ni, (an thiltihin an phatsan si).


text:
Putarte chu insum thei, zahawm, rilru fel tak, rinna leh hmangaihna leh chhelnaah dik tak ni turin fuih rawh.


text:
Pitarte pawhin Pathian Thu chu sawichhiata a awm lohna'n, an awm dan renga Pathian zah mite niin, hektute leh uain heh mite ni lo a, tha lam zirtirtute ni turin fuih bawk rawh.


text:
rilru fel taka awm tur te, thianghlim taka awm tur te, mahni ina thawktua awm tur te, ngilneia awm tur te, anmahni pasalte thu thua awm tur tea an thunun theihna turin.


text:
Lehlama tangte zinga miin kan chunga thu tha lo reng sawi tur an neih loh avanga an zah theihna'n, engkimah thil tha tih kawngah tihhmuhtuah intilang la,


text:
i zirtirnaah chuan i takzia te, i zahawmziate i thu sawi dikzia sawisel rual loh te chu tilang rawh.


text:
Bawihte chuan hnial loin, kutkem hmang loin, rinawmna tha zawng zawng tilang zawkin, an pute thu thua awm tur leh,


text:
Pathian min Chhandamtu zirtirna thu engkima an cheimawi theihna'n, engkima an lawmzawnga awm turin fuih rawh.


text:
Pathian ngaihsak lohna leh khawvel chaknate bansanin, tun lai khawvelah hian insum leh fel tak leh Pathian ngaihsakin kan awm tur a ni tih min zirtir a,


text:
Ani chuan bawhchhiatna zawng zawng lak ata min tlan theihna tur leh, chi thlan bik, thil tha tiha thahnemngai, ama tana a tihthianghlim theihna turin kan aiin a inpek kha.Thunei takin chung thu chu hrilh la, fuih la, zilh rawh. Tuma'n hmusit che suh se.


text:
tumah sawichhe lo tur te, kawhmawh bawl lo tur te, mi zawng zawng laka thuhnuairawlhna tinreng tilanga nunnem turtein anmahni hriat chhuahtir leh rawh.


text:
Keini pawh hmanah khan a tak te, thu awih lo te, buma awm te, chakna leh lawmna tinreng rawngbawl te, sual leh itsik hmanga awm te, tenawm te, inhaw tawn te kan ni si a.


text:
Nimahsela, Pathian min Chhandamtu ngilneihzia leh mihring chunga a hmangaihzia chu a lo lan lai khan,


text:
Thil fel taka tih, keimahni ngeia tihte chu, chu mi avang ni loin, siamtharna silna leh Thlarau Thianghlim siamthat lehna chuanin a khawngaihna ang zel zawkin min chhandam ta.


text:
Chutichuan, a khawngaihnaa thiam chantira lo awmin, chatuana nun beiseina ang zela roluahtu tura siamin kan awm thei ang.


text:
Pathian ring tawhte chuan thil tha ti zel turin ngaihtuah rawh se," tih thu hi a rinawm a ni, chung thu chanchin chu huai taka i hrilh tlat ka duh a ni. Chung thu chu mihringte tan a thain a sawt a ni;


text:
nimahsela zawhna atthlak te, Dan thua insualna te chu hawisan zel rawh; chung chu thil sawt lo leh engmah lo a ni si a.


text:
chutiang mi chu a kal pengin a sual a ni tih in hria e, amah leh amah thiam loh inchantir a ni si a.


text:
Artema emaw, Tukika emaw i hnena ka rawn tirh hunah chuan Nikopoli khuaah ka hnenah lo kal hram hram ang che; chutah chuan thlasika awm ka tum si a.


text:
Zina, dan hretu leh, Appollova chuan engmah an tlakchham lohna'n an zinnaah chuan thahnemngi takin puibawm ang che.


text:
Kan mite chu tlakchham an neih ngai lohna'n hna tangkai thawka inhmang reng turin fuih la, an awm mai mai tur a ni lo.Ka hnena awm zawng zawngte hian chibai an buk a che. Rinnaa min hmangaihtute kha chibai min buksak ang che. In zaa hnenah khawngaihna awm rawh se.


text:
Ka hnena awm zawng zawngte hian chibai an buk a che. Rinnaa min hmangaihtute kha chibai min buksak ang che. In zaa hnenah khawngaihna awm rawh se.


text:
Paula, Krista Isua mi tang leh kan unaupa Timothea chuan: Kan duh tak leh kan thawh rimpui Philemona hnenah te,


text:
i rinna thawhlawm chu, nangmahnia awm thil tha tinreng hriat famkimna kawngah chuan Krista lama a lo sawt theihna turin.


text:
Unaupa, nangma zara mi thianghlimte thinlung a lo harh tak avangin i hmangaihnaah chuan ka hlimin ka thlamuang em em thin a sin.


text:
hmangaihna avangin (Paula putar meuh ka ni a, tunah Krista Isua mi tang ka lo ni ta na a) a ngenin ka ngen zawk a che;


text:
ani chu Chanchin Thaa kawl ka bunnaah hian nangma aia rawng mi bawlsak theihna turin ka hnenah awmtir reng ka duh hle a ni;


text:
Nimahsela, i khawngaihna chu khawngaih luihtir ang ni loin, i thu thu ang a nih theih zawkna turin, i thu loin engmah tih ka duh lo.


text:
nimahsela bawih ang ni tawh lo a, bawih aia tha unau duh tak ang zawk hian; kei ka tan duh tak a ni bik a, nang atan lek phei chuan tisaah leh Lalpaah chuan a va ni dawn lehzual em!


text:
kei Paulan keima kut ngeia ka ziak a nih hi, keima'n ka rulhsak ang; ka lakah nangmah ngei pawh i inbat bawkzia chu hrilh che zawng ka ni lo e.


text:
A ni, unaupa, nangmah avangin Lalpaah chuan lawmna mi neihtir la; Kristaah chuan ka thinlung tiharh ang che.


text:
Engpawh ni se la, chu chang ti loin, thlenna tur mi lo buatsaihsak bawk ang che; in tawngtainate avangin in hnenah pek ka ni dawn tih ka inring si a.


text:
ka hnathawhpui Marka te, Aristarka te, Dema te, Luka te pawhin chutiang bawkin an buk a che.Kan Lalpa Isua Krista khawngaihna i thlarau hnenah awm rawh se. Amen.


text:
he'ng ni tawpah hian keimahni hnenah a Fapaah chuan thu a sawi ta. Chu mi chu engkim rochungtuah a ruat a, chu mi pawh chuan khawvelte chu a siam a;


text:
ani chu a ropuina eng leh, atak anpui ngei leh, ama thiltihtheihna thua engkim tungdingtu niin, sualte a tlenfai hnuin chung lama Ropuibera dinglamah khian a than thu a;


text:
Vantirhkohte zingah tu hnenah nge he'ng thu hi a sawi ngai le? "Nang zawng ka Fapa i ni e, Vawiin hian ka hring che a ni," tih leh, "A tan Pa ka ni ang a, Ani chu ka tan Fapa a ni ang," tih hi.


text:
Tin, A Fa tira chu khawvela a tirh dawn lai khan heti hian a ti bawk; "Pathian vantirhkohte zawng zawng pawhin Amah chibai buk rawh se,


text:
Tin, vantirhkohte chungchang thu-ah chuan hei hi a sawi a ni: "Ani chuan a vantirhkohte chu Thli-ah a chantir thin a, A rawngbawltute pawh Meialhah a chantir thin," tih hi.


text:
Fapa chungchang thu-ah erawh chuan hei hi a sawi a ni, "Aw Pathian, i lalthutphah chu Chatuanin a awm tur a ni; Dikna lal tiang pawh chu I ram lal tiang chu a ni;


text:
Felna chu i ngaina a, Bawhchhiatna chu i huat kha; Chuvangin, Pathian, i Pathian chuan, I thiante ai chuan Hlimna hriak a thih nasat tak che hi," tih leh,


text:
Chungte chu a la boral ang a, Nang erawh chu awm hlen tur i ni; Tin, chung zawng zawngte chu Silhfen angin a la hlui ang a,


text:
Puan angin i zial bawk ang a - Silhfen ang maiin, Tichuan a lo danglam tawh ang; Nang erawh chu i pangngai fo a, I kumte pawh a ral lo ang," tiin.


text:
Nimahsela, vantirhkohte zingah tu chungchang thu-ah nge hei hi a sawi ngai ni? "I hmelmate i kephah nghahchhana Ka siam hma loh zawng Ka ding lamah thu rawh," Tih hi.Anni zawng zawng chu rawngbawlna thlaraute, chhandamna rochungtu turte tan rawngbawl tura tirh chhuah an ni lo em ni?


text:
Anni zawng zawng chu rawngbawlna thlaraute, chhandamna rochungtu turte tan rawngbawl tura tirh chhuah an ni lo em ni?


text:
Chuvangin, benga kan hriatte kha thahnemngai takin kan pawisa lehzual tur a ni, chutilochuan kan tawlh bo hlauh dah ang e.


text:
Vantirhkohte hmanga thu sawi mah kha a lo ngheh a, bawhchhiatna leh thu awih lohna tinrengte chuan thungrulhna fel tak a hmuh zel si chuan,


text:
heti kauva chhandamna ropui hi thlahthlam i la, engtin nge kan tlan chhuah theih tehlul ang? Chu mi chhandamna thu chu atira Lalpa hmanga sawi a ni tawh a, a hretute chuan min tihnghehsak a;


text:
Pathian pawhin chhinchhiahnate leh thilmakte leh thiltihtheihna tinrengte nen, ama duh ang zela Thlarau Thianghlim thil semte nen chuan anni chu a hriatpui a.


text:
Nimahsela,mi tu emaw chuan khawiah emaw he'ng thu hi sawiin a hriattir ta zawk; "Mihring hi eng nge maw a nih a, i hriat reng thin ni? Mihring fapa pawh hi eng nge maw a nih a, i kan thin ni?


text:
Ani chu vantirhkohte aia hnuaiin i siam rih a; Ropuina leh chawimawina i khumtir a, I kut chhuak chungahte chuan hotuah i siam bawk a;


text:
A ke hnuaiahte engkim i dah a," tiin. Chutichuan, engkim a hnuaia a dah avangin a hnuaia dah loh engmah a nei lo. Amaherawhchu tunah zawng engkim a hnuaiah awmin kan la hmu rih lo e.


text:
Nimahsela, Isua, vantirhkohte aia hnuaia siam riha chu, thihna tuar avanga ropuina leh chawimawina khumtira awmin kan hmu ta zawk a ni. Pathian khawngaihna zarah thihna chu mi tin a temsakna turin.


text:
A tan engkim awma a zara engkim awm bawka tan chuan fa tam tak ropuinaa a hruai luh zawngin, an chhandamna siamtu kha tuarnate avanga tihfamkim chu a sawm reng si a.


text:
Tithianghlimtu leh tihthianghlimate chu an zain Mi Pakhata chhuak an ni si a; chuvangin ani chuan anmahniho chu "Unaute" tih a zak lo e.


text:
Tin," Amahah ka rinna ka nghat ang," a ti leh a. Tin, "En teh u, kei leh Pathian mi pek naupangte hi," a ti leh pek a.


text:
Tichuan, naupangte hi tisa leh thisen changte an nih hlawm avangin, amah ngei pawhin chung bawk chu a chang ve ta a; thihnain thihna thuneitu (chu chu Diabola a ni) a tihboral theihna tur leh,


text:
A tanpui thinte chu vantirhkohte an ni hauh si lo a, Abrahama thlahte an ni, a tanpui zawk thin chu.


text:
Chutichuan, mite tan sual thupha chawina siamsak turin, Pathian lam thilahte chuan Puithiam Lalber mi lainat thei leh rinawm tak a nih theih nan, engkima a unaute anga lo awm chu a tan a tul reng a ni.Amah ngei chuan thlemna tawkin a lo tuar tawh avangin thlemna tawkte chu a tanpui thei a ni.


text:
Chutichuan, unau thianghlim, van kohna chang vete u, kan thurina Tirhkoh leh Puithiam Lalber, Isua chu, ngaihtuah rawh u;


text:
Pathian chhungte zawng zawng zingah Mosia a rinawm ang bawk khan, ani chu ruattu lakah chuan a rinawm a ni.


text:
Chhungkaw puipa chu a chhungte aiin an chawimawi zawk ang ngeiin, ani chu Mosia aiin ropui lehzualna hmu tlaka ruat a ni tawh si a.


text:
Tin, chu mi hnua thu la sawi turte hriattirna'n Mosia chu Pathian chhungte zawng zawng zinga rawngbawltuah zawng a rinawm ngei a;


text:
Krista erawh chu Pathian chhungte chunga Fapaah a rinawm a ni. A chhungte chu keimahni kan ni, atawp thlengin kan huaina leh kan beisei chhuanna hi nghet taka kan vawn tlat phawt chuan.


text:
Chutichuan, chu mi chhuanho chungah ka lungni lo a, 'An thinlungin an ngai sual fo thin a. Ka kawngte pawh an hre lo,' ka ti a,


text:
Unaute u, fimkhur rawh u, chutilochuan Pathian nung chu bansan turin in zingah tu chhungah pawh rin lohna thinlung sual a lo awm dah ang e.


text:
Vawiin" an tih chhung hian ni tinin infuih tawn zawk rawh u, chutilochuan in zinga mi tupawh hi sual bumnaa tihkhauhin in awm dah ang e.


text:
Krista changtute kan lo ni ta si a, kan rin chhan tantirhna kha a tawp thlengin nghet taka kan vawn tlat phawt chuan,


text:
Vawiin hian a aw in hriat chuan An tihvui lai ang khan In thinlung tikhauh suh u," an tih chhung zawng hian.


text:
A nih leh tute nge ni, hre reng sia tivui kha? Aigupta ram atanga Mosia hruaia chhuak zawng zawng kha an ni lo em ni?


text:
Tin, tute chungah nge ni, kum sawmli chhunga a lungnih loh kha? Tisualtu, an ruang thlalera tlu tate chungah khan a ni lo em ni?


text:
Tin, thu awih lote hnenah chauh lo chuan tu hnenah nge a chawlhnaa lut lo tura chhechhama a tiam ni?Chutichuan, rin lohna avangin an lut thei ta lo tih kan hria a ni.


text:
Chuvangin, i hlau vang u, chutilochuan a chawlhnaa luhna thutiama la awm reng siin, in zingah tupawh tling lo angin inlo awm mial dah ang e.


text:
An hnena hrilh a nih ang bawk khan Chanchin Tha kan hnenah hrilh a ni ngei si a; nimahsela an thu ngaihthlak chuan anmahni a tisawt si lo, ngaithlatu taktakte nen rinna zawmin an awm loh avangin.


text:
Keini ring tawhte hi chu chawlhnaah chuan kan lut mek a nih hi. "Ka thinura ka chhechham ang khan Ka chawlhnaah chuan an lut lo ang," a tih ang khan; leilung pian tirh ata hnate chu thawh zawh a ni tawh na a.


text:
Khawii hmunah emaw ni sarih ni thu hetiangin a sawi a sin, "Tin, ni sarih ni-ah chuan Pathian chuan a hnathawh zawng zawng a chawlhsan ta a," tiin.


text:
Chutichuan, thenkhat chu mi chawlhnaah chuan an la luh tur thu a la awm avang leh, hmana Chanchin Tha hrilh dawngtute chu awih loh vanga an luh tak loh avangin,


text:
rei tak hnu khan Davidaah chuan, "Vawiin hian," tiin ni eng emaw a ruat nawn leh a ni, "Vawiin hian a aw in hriat chuan In thinlung tikhauh suh u," tia a hmaa ka sawi ang khan.


text:
Josua chuan anniho chu a chawlhtir tawh si zawngin, chu mi hnuah chuan ni dang thu chu a sawi lo ang.


text:
Tupawh Pathian chawlhnaa luta chawl ve tawh chuan Pathian tih ang khan a hnathawhte chu a chawlhsan ve thin.


text:
Chutichuan, tumah chu mi awih loh entirna anga awma an tluk lohna'n chu chawlhnaa lut tur chuan thahnem i ngai ang u.


text:
Pathian thu hi a nung a, thil a ti thei a, khandaih hriam tawn eng ang ai pawhin a hriam a, nunna leh thlarau, ruhtuah leh thling phel hrang khawp hialin a chhun thei a,thinlunga ngaihtuah leh tumte hi a hre nghal thei a ni.


text:
Thil siam ama mithmuha lang lo reng reng a awm lo; kan chanchin kan thlenna tura mithmuhah chuan engkim saruak leh inhawng sain a awm zawk a ni.


text:
Tichuan, vanahte kal tlang tawh Puithiam Lalber ropui tak, Isua, Pathian Fapa chu kan neih avangin kan thurin hi i pawm tlat ang u.


text:
Puithiam Lalber,kan chak lohnate min hriatpui thei lo nei kan ni si lo; keimahni anga kawng tinrenga thlemna tawk tawh, sual erawh chu sual lo, nei kan ni zawk e.Chutichuan, zahngaihna kan hmuh theihna tur leh, puih kan ngaih huna tanpuina khawngaihna kan hmuh theihna turin, khawngaihna lalthutphah chu huai takin i hnaih ang u.


text:
Chutichuan, zahngaihna kan hmuh theihna tur leh, puih kan ngaih huna tanpuina khawngaihna kan hmuh theihna turin, khawngaihna lalthutphah chu huai takin i hnaih ang u.


text:
Puithiam Lalber apiang, sualte avanga thilpek leh inthawinate an hlan kawp theihna tura mihring zinga mi lak hrana lo awmin, Pathian lam thilahte chuan mihringte tan ruat an ni si thin:


text:
chungte chuan engmah hre lote leh kawng bote chungah zai an dawh thei thin a ni, anmahni ngei pawh chak lohna hual velin an awm ve bawk avangin.


text:
Tin, chu mi avang chuan mite tan an hlansak angin anmahni tan ngei pawh sualte avangin hlan ve lo thei an ni lo.


text:
Tin, tuma'n chu mi chawimawina chu mahniin an inbel ngai lo, Arona anga Pathian koh an nih si loh chuan.


text:
Chutiang bawkin Krista pawh chu Puithiam Lalbera siam turin mahni a intiropui lo e, "Nang zawng ka Fapa i ni e, Vawiin hian ka hring a che," tia a hnena sawitu khan a tiropui ta zawk a ni;


text:
Nang zawng, Melkisedeka awm dan anga Chatuana Puithiam i ni e," tia hmun danga a sawi ang bawk khan.


text:
Ani chuan a tisa put lai niahte khan, thihna laka amah chhandam theitu hnenah chuan nasa taka au leh mittui tla chungin tawngtainate leh dilnate a hlan a, a tih dek thin avangin ngaihthlakin a awm bawk a;


text:
tichuan tihthatfamkima lo awmin, a thu awih zawng zawngte tan chatuana chhandamna bulpui a lo ni ta;


text:
Chu mi chanchinah chuan thu tam tak sawi tur kan nei a, hrilhfiah pawh a harsa, in beng a lo chhet tak avangin.


text:
A hun ngaihtuah zawngin zirtirtu ni tawh hial awm in ni na a, Pathian thu bul ber A Aw B te chu zirtir in ngai leh ta a, chaw rum ni loa hnute la ngai mi ang in lo nih tak hi.


text:
Hnute ring apiang chuan felna thu-ah hian hriatna an nei si lo, nausen an nih avangin.Chaw rum erawh chu puitlingte tan a ni, chungte chuan an hman fo avangin, chhia leh tha fiah turin an hriat theihnate chu an sawizawi tawh.


text:
Chaw rum erawh chu puitlingte tan a ni, chungte chuan an hman fo avangin, chhia leh tha fiah turin an hriat theihnate chu an sawizawi tawh.


text:
thiltih thi simna te, Pathian lama rinna te, baptismate leh, kut nghah leh, mitthi thawh lehna leh, chatuana rorelna kawng lam zirtirna te lungphum chu phum leh tawh loin.


text:
tluksante kawng thu zawng - chu mite chu an simna turin siam thar leh rual a ni lo, Pathian Fapa chu anmahni tan khengbet nawn leha timualpho an nih avangin.


text:
Lei, a chunga ruahtui tla thin lo dawng tawh a, thawhsakate tana thlai ei tlak chhuahtu chu Pathianin mal a sawm thin.


text:
Amaherawhchu, hnimhlingnei leh buarte a chhuah chuan makin a lo awm a, anchhe dawng thaw a lo ni thin a, a tawpah chuan hal a tawk thin.


text:
Nimahsela, duh takte u, chutiang thu sawi mah i la, nangni zawngin chutiang thil aia thil tha zawk, chhandamnaa tel thilte chu in tih kan ring a che u.


text:
In hnathawh leh a hming chunga hmangaihna in lantir, mi thianghlimte rawng in lo bawl, tun thleng pawha in la bawl cheu chu theihnghilh turin Pathian chu mi fel lo a ni si lo a.


text:
Nimahsela, tawp thlenga beiseina famkim hmu turin in taihmak pangngai ang khan taihmak chhuah theuh fo u la kan ti em em mai;


text:
chutichuan in inthlahdah lo ang a, rinna leh nghah peihna vanga thutiamte rochung tawhte zirho in ni zawk ang.


text:
Pathianin Abrahama hnena thu a rawn tiam lai khan,amah aia ropui zawk chhala chhia a chham theih loh avangin amah leh amah inchhalin,


text:
Mathei loin mal ka sawmsak ngei ngei ang chia, tih pawh ka tihpunsak ngei ngei ang che," tiin chhia a chham ta a.


text:
Mihringte hian an aia ropui zawk chhalin chhia an chham thin a ni; an inhnialna tinrengah pawh tihnghehna turin chhechham hi tihtawpna a ni thin.


text:
Pathian chuan a thutiam dawngtu turte hnenah a thu a thlak mai mai dawn lo tih chiang taka tihlan a duh a, chhechhamin a tinghet a.


text:
Pathian daw rual a nih lohna thil danglam thei lo pahnih avangin, keini inchhanhimna'n kan hmaa beiseina dah chu chelh tura tlante hian, fuihna nasa tak kan neih theihna turin.


text:
Chu beiseina chu nunna thirchakaiah kannei a, rinawm leh nghet tak a ni, puanzar chhunga mi-ah pawh chuan a lut a;chutah chuan Isua, Melkisedeka awm dan anga chatuana Puithiam Lalber lo ni tawhin, kan tan hmahruaituah a lo lut ta a.


text:
chutah chuan Isua, Melkisedeka awm dan anga chatuana Puithiam Lalber lo ni tawhin, kan tan hmahruaituah a lo lut ta a.


text:
Chu Melkisedeka, Salem lal, Pathian Chungnungbera Puithiam, Abrahama lalho that haw, lo hmuaka malsawmtu,


text:
Abrahama'n engkimah sawma pakhat a pek ve bawka kha, puithiamah a awm reng fo si a. A hming awmzia hrilhfiahin a hmasa berah Felna Lal a ni a, a dawt lehah Salem Lal a ni bawk (chu chu Remna Lal tihna a ni),


text:
ani chu pa nei loin, nu nei loin, chi thlahtute chanchin nei loin, awm tan ni nei loin, nun tawp pawh nei hek loin Pathian Fapa anga siam a ni zawk.


text:
Tichuan, chi thlahtu Abrahama'n a ral lak tha apiang zinga mi sawma pakhat a peka chu, chu mihring ropuizia chu ngaihtuah teh u.


text:
Levia thlahte zinga puithiam hna chang apiangte chuan Dan thu angin mite lakah sawma pakhat lak tur thu an hmu ngei a ni, chu chu an unaute lakah a ni, chungho chu Abrahama thalbea chhuak ni mah se la;


text:
amaherawhchu an zinga a thlahtute chhui tel ve loha khan Abrahama lakah sawma pakhat a la a, thutiamte vawngtu chu mal a sawm ta bawk a.


text:
Tin, hetah hian mihring thi thinte hian sawma pakhat an hmu thin a, chutah erawh chuan 'a nung reng' tia a thu an hriattira chuan a hmu a ni.


text:
Tin, Levia, sawma pakhat la thintu mah hian, Abrahama kutah khan sawma pakhat a pe tawh, tih theih a ni;


text:
Tichuan, Leviaho puithiam nihna avanga famkimna hmuh theih a nih chuan (chu mi hnuaiah chuan miten Dan thu an lo hmu si a), Arona awm dan anga ruat loin, Melkisedeka awm dan anga puithiam dang lo awm hi eng nge a la ngaihna?


text:
Heng a thu an sawia hi hnam hrang mi a ni si a, chu mi hnam zinga mi chu tumah maichamah chuan an che ngai lo.


text:
Kan Lalpa chu Juda hnam zinga lo chhuak a ni tih a lang fiah si a, chu mi hnam thu-ah chuan Mosia'n puithiamho kawng thu engmah a sawi lo.


text:
nun tawp nei lo thiltihtheihna anga siam zawk mi a lo awm dawn chuan kan thu sawi kha nasa takin a fiah lehzual ang;


text:
(Dan thu chuan engmah a tifamkim si lo,) beiseina tha zawk, Pathian kan hnaihna thin hi hruai luhin a lo awm ta hlauh zawk a ni.


text:
(anni zawng chhechham loa puithiama siam an ni si a; ani erawh chu, "'Nang zawng chatuana Puithiam i ni e,' tiin, Lalpa'n chhia a chham a, a lamlet tawh loing," tia a hnena sawitu kut khan chhechhama Puithiama siam a ni zawk),


text:
Tin, anni zawng thih avnga awm hlen an thulh thin avngin puithiama siam an tam ngei a; 24ani erawh chu chatuana a awm reng avangin a Puithiam nihna chu thlak theih rual lohin a nei ta zawk a ni.


text:
ani erawh chu chatuana a awm renga vangin a Puithiam nihna chu thlak theih rual lohin a nei ta zawk a ni.


text:
Chutichuan, amaha Pathian hnena lo kalte chu a tawpkhawk thlengin a chhandam thei bawk a ni, anmahni tawngtaisak turin chatuana a nun reng avangin.


text:
Chutiang Puithiam Lalber mi thianghlim, depde lo, bawlhhlawh kai lo, mi sualte laka awm hrang, vante aia chungnung zawka siam tawh neih chu kan tan a awm reng si a.


text:
Ani chuan chung Puithiam Lalberte hlan ang chuan ni tin, mahni sual avanga inthawina hlan hmasak zeta, chu mi hnua mite sual avanga hlan a ngai lo e; chu chu vawikhatah a lo titlingtla ta nghal si a, mahni a inhlan chawp lai khan.Dan thu chuan mihring chak lohna neite chu puithiam lalberah a ruat thin a; chhechham thu, Dan thu hnua lo awm erawh chuan Fapa, chatuan atan tihfamkim tawha chu a ruat zawk a ni.


text:
Dan thu chuan mihring chak lohna neite chu puithiam lalberah a ruat thin a; chhechham thu, Dan thu hnua lo awm erawh chuan Fapa, chatuan atan tihfamkim tawha chu a ruat zawk a ni.


text:
Tichuan, kan thusawite zingah hian a pawimawh ber chu hei hi a ni: Chutiang Puithiam Lalber, vanahte khian Ropuibera lalthutphah ding lama han thua


text:
Hmun Thianghlim leh biak buk taktak mihring sak ni lo, Lalpa sak zawka rawngbawltu chu kan nei tih hi.


text:
Puithiam Lalber apiangte chu thilpek leh inthawinate hlan turin ruat an ni si a; chutichuan he Puithiam Lalber pawh hian eng emaw tal hlan tur neih a ngai a ni.


text:
Leiah hian lo awm se la chuan puithiam reng a ni lo ang, Dan thu ang zela thilpek hlantute lo awm sa an awm avangin.


text:
Chungte chuan van thilte chu a lem leh a hlim rawng an bawl thin a, Mosia'n biak buk a sak dawn laia Pathian hrilha a awm ang khan; "Tlanga entawn tur chu an entir che ang khan engkimsiam turin fimkhur rawh," a tih kha.


text:
Tunah erawh chuan thuthlung tha lehzual palai a nih angzia zelin rawngbawl hna tha zawk a lo chang ta, chu thuthlung chu thutiam tha zawk chungahte siam a ni.


text:
Anmahni demin he'ng hi a sawi si a. "Ngai teh, ni te a lo thleng dawn e, Lalpa'n a ti, Chung niahte chuan Israela chhungte leh, Juda chhungte hnenah chuan thuthlung thar ka siam ang:


text:
An thlahtute Aigupta ram atanga hruai chhuak tura An kuta ka chelh nia An hnena ka thlun ang kha ni loin; Ka thuthlungah chuan an awm reng si lo a, Tichuan anni chu ka ngaihsak ta lo a ni, Lalpa'n a ti.


text:
Chung ni hnuah chuan Israela chhungte hnena Thu ka thlun tur chu he'ng hi a ni, Lalpa'n a ti; An rilruah ka thupekte ka dah ang a, An thinlungah ka ziak bawk ang a, Tin, anni tan Pathian ka ni ang a, Keia tan anni chu ka mite an ni bawk ang;


text:
Tin, mi tinin 'Lalpa chu hre rawh' tiin, Mahni tualkhatpui leh, Mahni unau an zirtir dawn tawh lo a; A te ber atangin a lian ber thlengin, An zain mi hre theuh tawh dawn a ni.


text:
An bawhchhiatnaahte zah ka ngai ang a, An sualte pawh ka hre reng dawn tawh si lo," tiin."Thuthlung thar," tiin a sawi avang khan a hmasa chu a tihlui ta a ni. Tichuan lo hluia lo upa tawh chu a ral dawn dawn a ni.


text:
Thuthlung thar," tiin a sawi avang khan a hmasa chu a tihlui ta a ni. Tichuan lo hluia lo upa tawh chu a ral dawn dawn a ni.


text:
Tin, thuthlung hmasa pawh khan Pathian rawngbawl dante leh a hmun thianghlim, he khawvela hmun thianghlim chu a nei a.


text:
Biak buk an siam a, a tawntirh chu khawnvar dahna te, dawhkan te, chhangdah te awmna a ni; chu chu Hmun Thianghlim an ti a ni.


